
SUOM1100 V - SUOMEN LIPUN HISTORIAA JA VÄHÄN INKERINKIN 


Aika ennen itsenäisyyttä 

Kun Suomi sai suuriruhti¬ 
naanmaan arvon vuonna 1581 
Ruotsin alaisuudessa ja oman 
leijonavaakunan, täällä alettiin 
käyttää punakeltaisia värejä 
kansallisväreinä. Usein lipuissa 
oli punaisella pohjalla kultainen 
jalopeura, joka tallasi käpälillään 
käyräsapelia. 

1860 -luvulla Suomessa alkoi 
viritä suomalaisuusaate, jo¬ 
ka herätti keskustelua omasta 
kansallislipusta. Vuonna 1863 
tehtiin luonnoksia, yksi oli pu¬ 
naisella pohjalla keltainen risti, 
jota reunusti sininen raita. Saka¬ 
ri Topeliuksen ehdotuksessa oli 
valkoisella pohjalla kolme sinistä 
raitaa vinottain ja keskimmäisen 
keskellä oli viisisakarainen tähti. 
Otto Donner suunnitelmassa oli 
valkoisella pohjalla sininen rai¬ 
ta vinottain ja ala- ja yläkulma 
olivat punaiset. Sitä pidettiin 
karkkipaperina. 

Eniten käytiin kiistaa, pitäi¬ 
sikö käyttää sini-valkoista vai 
puna-keitaista väritystä. Kiiste¬ 
ly kuitenkin loppui, sillä lippuja 
ei päästy esittämään edes val¬ 
tiopäiville saakka. Tästä seura¬ 
si, että julkisissa rakennuksissa 
liehuivat leijonaliput ja yksityis¬ 
ten katoille oli ilmestynyt omia 
lippuja, joukossa oli Ruotsin 
lippujakin. 

Itsenäisyyden aika 

Suomen itsenäistyttyä tuli tär¬ 


keäksi saada oma kansallislippu. 
Jo sitä ennen oli Suomen me- 
renkulkuliitto esittänyt senaatil- 
le pyynnön oman kauppalipun 
säätämisestä. Tätä varten perus¬ 
tettiinkin lippukomitea, jossa 
olivat jäseninä kauppaneuvos 
Lars Krogius, arkkitehti Eliel 
Saarinen ja filosofian tohtori 
Uuno T. Sirelius. 

Komitea ehdotti Suomen val- 
tiolipuksi (8.12.1917) tumman¬ 
punaiselle pohjalle Suomen vaa¬ 
kunan leijonaa kullankeltaisin ja 
valkoisin värein. Merenkulku- ja 
kauppalipuksi se ehdotti punai¬ 
sella pohjalla keltaista ristiä, jos¬ 
sa olisi vasemmassa yläkulmas¬ 
sa yhdeksän valkoista ruusua. 
Senaatti kannatti ehdotettua 
valtiolippua, mutta merenkul¬ 
ku- ja kauppalippuun haluttiin 
muutoksia. 

Senaatti jätti ehdotuksensa 
eduskunnalle hyväksyttäväksi. 
Siellä syntynyt kiivas keskustelu 
johti siihen, että taiteilijoille ju¬ 
listettiin kilpailu Suomen lipun 
suunnittelusta. Ehdotuksia tuli 
hitaasti, jolloin päätettiin, että 
Suomen lippuna käytettäisiin 
vuoden 1918 toukokuun alkuun 
saakka sini-valkoista vaatetta, 
joka koostui kahdesta saman¬ 
kokoisesta suorakaiteen muo¬ 
toisesta kankaasta. 

Suomessa puhjenneen sisällis¬ 
sodan vuoksi lippuasiaa ryhdyt¬ 


tiin uudelleen miettimään sodan 
loputtua. Kehittelemisen aloitti 
Lauri Ingman. Mielipidettä 
kysyttiin myös taiteilija Akseli 
Gallen-Kallelalta. Hän kannatti 
lippua, jossa oli valkoinen risti 
sinisellä pohjalla. Vaihtoehto 
hylättiin, koska se saattoi sekoit¬ 
tua Ruotsin tai Islannin lippuun. 

Lopulta lippua ryhtyivät suun¬ 
nittelemaan sotilaspukukomite- 
an piirustustoimiston taiteilijat 
Eero Snellman ja Bruno Tiuk¬ 
kanen. Nämä päätyivät ehdot¬ 
tamaan valtiolipuksi seuraavaa: 
valkoisella pohjalla merensini- 
nen risti, ja ristin keskuksessa 
Suomen vaakuna. Merenkulku¬ 
ja kauppalipuksi tulisi pelkkä 
sininen risti valkoisella pohjalla. 
Perustuslakivaliokunta hyväksyi 
ehdotukset ja ne esiteltiin edus¬ 
kunnalle. Eduskunta hyväksyi 
ehdotetut liput 28.5.1918 Suo¬ 
men virallisiksi lipuiksi. Samana 
iltana nousi uusi lippu eduskun¬ 
tatalon salkoon. Valtioneuvoston 
päätöksellä 12.2.1920 poistettiin 
valtiolipun vaakunassa ollut 
kruunu. 

Inkerin lippu oli vihitty käyt¬ 
töön Kirjasalossa 8.9.1919, 
mutta laskettiin Tarton rauhan 
sopimuksen mukaan 5.12.1920. 
Se vihittiin uudelleen käyttöön 
25.2.1989 Tallinnassa. 

dfri/ru2y- ^ruIAas Aal&nem, 

alinasinikka@gmail. com 

KYLÄSSÄ HELSINGIN SEUDUN INKERI-KERHOISSA 


Kolmen ensimmäisen teksti ja kuvat: Anneli Mylläri , 
Neljännen teksti ja kuva: Alina-Sinikka Salonen 

(Osa kuvista julkaistiin vahingossa väärässä yh¬ 
teydessä edellisen Inkeriläisten viestin sivulla 20.) 
Vierailimme tiedossamme olevissa suomenkielisissä 
pääkaupunkiseudulla kokoontuvissa inkerinsuoma¬ 
laisten tilaisuuksissa. Ryhmiä löytyi neljä. Kolmessa 
kävimme molemmat , viimeiseen pääsi lähtemään 
vain Alina-Sinikka. 

Myllypuron kirkolla Helsingissä 
17.10.2016 

Myllypuron Inkeri-kerho on kokoontunut Lilja 
Tatin (Skibjuk) aloitteesta vuodesta 2010 alkaen, 
aluksi Hely ry:n Yläkiven senioritalossa, jossa Lil¬ 
ja myös asuu. Kesällä Lilja pyörittää siellä kerhoa 
"epävirallisesti” joka perjantai klo 15. Osallistujia 
saattaa olla jopa yli 30. Lilja on tullut paluumuut¬ 
tajana 1990-luvun alussa Suomeen ja 2008 Hel¬ 
sinkiin. 

Syksystä kevääseen kokoonnutaan parillisilla vii¬ 
koilla joka toinen maanantai Myllypuron kirkon 
yläkerrassa klo 12 alkaen. Vapaaehtoisena mukana 
oleva Pirkko-Liisa Kuikanmäki, monitoiminainen, 
toimii kirkolla pidettävissä tilaisuuksissa juontaja¬ 
na ja säestäjänä. Tilaisuudet kestävät pari tuntia. 
Tarjoilu toteutetaan nyyttikestiperiaatteella. 

Syksyisenä maanantaina 17.10. kerhoon oli saa¬ 
punut runsas parikymmentä henkilöä. Tämä, ku¬ 
ten kaikki kerhon tilaisuudet, aloitettiin yhteisellä 
virrellä, seuraavaksi oli Liljan rukous, jossa myös 
muistettiin nimeltä mainiten niitä, jotka eivät tä¬ 
nään olleet sairauden tai muun syyn vuoksi pääs¬ 
seet mukaan. 

Tapaamisissa on aina jokin teema. Usein se mää¬ 
räytyy vuodenaikojen ja juhlapyhien mukaan. Täl¬ 
lä kertaa vietettiin syntymäpäiväjuhlia, eikä ihan 
mitä tahansa: päivänsankari oli pirteä, peräti 90 
vuotta täyttävä Elsa Serova (s. Björklund). Elsa 
kuulemma kävelee kaikki mahdolliset matkat. 
Onkohan siinä hänen pirteytensä salaisuus? El- 

Alino-Sinikko kertoo liiton toiminnosta. 

Vierellä kuuntelee säestäjänä toiminut Pirkko-Liisa Kuikanmäki. 


s alle laulettiin, Lilja lausui onnittelurunon sekä 
venäjäksi että suomeksi, sitten ojennettiin kukat 
- ja tietysti halattiin. 

Toisena teemana oli esitellä Suomen Inkeri-liiton 
toimintaa. Alina-Sinikka kertoi loppusyksyn ja tu¬ 
levan alkuvuoden ohjelmasta. Hän toivotti kaik¬ 
ki lämpimästi tervetulleiksi liiton tilaisuuksiin. 
Osallistuminen ei vaadi jäsenyyttä. Kuitenkin hän 
painotti, että antaa arvoa tällaisille kerhoille, jotka 
ovat syntyneet räätälöityinä juuri mukana olevien 
ihmisten tarpeisiin. Päätteeksi Alina-Sinikka lau¬ 
loi päivänsankarille kaksi venäläistä laulua. Var¬ 
sinkin jälkimmäinen sai yleisön hymyilemään, ja 
kirvoitti valtaisat aplodit. 

Sitten oli koreaksi katetun pöydän vuoro. Tarjolla 
oli ainakin "seitsemää sorttia” suolaista ja makeaa 
herkkua, myös edellisellä viikolla valkovenäläisen 
ryhmän tuliaisiksi tuomaa hapanleipää. 

Paluumuuttajien piiri (Inkeri-piiri) 
Hakunilan kirkolla Vantaalla 3.11.2016 

Piiri on kokoontunut 1990-luvulta asti Tikkurilan 
kirkolla joka kuukauden 3. sunnuntaina. Kirkon 
jouduttua sisäilmaongelmien vuoksi käyttökiel¬ 
toon ryhmä on kokoontunut Hakunilan kirkolla. 









Tällöin tapaamiset jouduttiin siirtämään arkipäi¬ 
välle, torstaiksi, ja kertoja harvennettiin. Vuonna 
2016 tapaamisia on ollut kaksi keväällä ja kaksi 
syksyllä. Vuonna 2017 kokoontumisia on tiedos¬ 
sa kerran kuukaudessa. Tikkurilan seurakunnan 
kappalainen Päivi Helen on ollut piirin vetäjä vuo¬ 
desta 2008. Tänä torstaina hän oli estynyt, vetäjänä 
oli seurakuntapastori Mirka Härkönen. Piiriläisiä 
oli paikalla 17. 

Piirissä on vieraillut asiantuntijoita elämän eri 
aloilta kertomassa mm. maahanmuuttajien oi¬ 
keuksista ja sosiaalietuuksista. Myös FT Toivo 
Flink on käynyt kertomassa inkeriläisten vaiheista. 
Piiriläiset ovat retkeilleet ympäri Suomea, Lappia 
myöten, ja myös leiritoimintaa on ollut. Tällekin 
keväälle on suunnitteilla retki. 

Kahvin jälkeen Mirka piti alkuhartauden ja laulet¬ 
tiin virsi. Sen jälkeen me vieraat, Suomen Inkeri- 
liiton edustajat, saimme puheenvuoron. Alina- 
Sinikka haastatteli piiriläisiä ja kyseli heidän ko¬ 
tipaikkakuntaan. Eniten oli syntyisin Skuoritsasta 
ja Ropsusta, neljä kummastakin. Alina-Sinikka 
luki Elettiinpä ennen Inkerissä -kirjasta tarinat 
näiltä paikkakunnilta niiden omilla murteilla. 
Piiriläisiä oli myös Keitosta, Liissilästä, Venjoelta, 
Kosemkinasta ja Kupanitsasta. 

Alina-Sinikka kertoi Inkeri-liiton tulevista tapah¬ 
tumista ja toivotti kaikki piiriläiset tervetulleik¬ 
si tilaisuuksiin. Ne ovat avoimia kaikille eivätkä 
edellytä jäsenyyttä. 

Lopuksi keskusteltiin mm. hiljattain ilmestyneestä 
Jari Tervon Matriarkka-kirjasta ja mahdollisista 
yhteisistä matkoista. Monella piiriläisellä olisi toi¬ 
veena päästä käymään Levasovassa, jossa heidän 
isänsä lepäävät. 

Kokoontuminen päätettiin yhteiseen virteen ja 
Herran siunaukseen. 

Paluumuuttajien Kanerva-piiri Suvelan 
kappelissa Espoossa 21.11.2016 

Kanerva-piiri on toiminut vuodesta 2008 lähti¬ 
en, aluksi Espoon seurakuntatalolla, nyt syksystä 
alkaen vastavalmistuneessa Suvelan kappelissa. 


Piiri kokoontuu jokaisen kuukauden 1. ja 3. maa¬ 
nantaina klo 13 -15. Ohjaajina ovat Espoon tuo- 
miokirkkoseurakunnassa lastenohjaajana toimiva 
Liilia Reelo ja pastori Raigo Liiman sekä mahdol¬ 
lisuuksien mukaan myös Liilian puoliso Mait Ree¬ 
lo. Tässä tapaamisessa heistä oli läsnä vain Liilia. 

Piiriläisiä on kaiken kaikkiaan 35, joista tavalli¬ 
sesti runsaat parikymmentä on kerrallaan paikalla. 
Tänään oli tuulisesta säästä huolimatta koolla 29 
henkilöä. 



Kanervapiirissa on mukana useita Sinikka Paavilaisen 
Kyynelvaunut -kirjaa varten haastattelemia henkilöitä. 
Kuvassa seisomassa osa heistä: Ester Vilunurm (vas), 

Hilma Pupu lainen ja Nina Eruste. 

Jokaisella tapaamiskerralla on jokin teema, joka 
vaihtelee riippuen vuodenajasta ja käsillä olevista 
juhlapäivistä. Myös vierailijoita käy, kuten me täl¬ 
lä kerralla. Retkiä tehdään edelleen, nykyään vain 
kerran vuodessa, aiemmin jopa parikin. 

Alina-Sinikka sai heti alkuvirren jälkeen puheen¬ 
vuoron. Hän kertoi liiton toiminnasta ja tulevis¬ 
ta tapahtumista kuten aiemmissakin vierailuissa. 
Elettiinpä ennen Inkerissä -kirjasta hän luki Skuo- 
ritsan alueelta paikallisella murteella kirjoitetun 
tarinan saunan rakentamisesta. Se herätti monen 
mieleen muistoja menneiltä ajoilta, ja joku piiri- 
läinen totesi ääneen - ehkä pukien sanoiksi mui¬ 
denkin ajatukset - että oli mukava kuulla pitkästä 
aikaa aitoa lapsuudesta tuttua Inkerin murretta. 

Tilaisuus jatkui ohjelmanumerolla toisensa pe¬ 
rään: Liilian luettua kertomuksen "Parantavat 
kädet” siirrettiin tämä oppi heti käytäntöön ja 

Alina-Sinikka Salonen kertoo liiton toiminnasta , vieressä Liilia Reelo. 


"parannettiin” vierustoveria sivelemällä tämän 
käsiä. Aili Planman (s. Ronkonen) luki kosketta¬ 
van kertomuksen "Lähimmäisen rakkautta” Riitta 
Lemmetyisen kirjasta Tuon taivaallista ja muis¬ 
teli lähiaikojen yllättäviä kohtaamisia läheisten 
kanssa. Kyseltiin arvoituksia Liilian jakamasta 
monisteesta. Virret ja yhteislaulut rytmittivät ti¬ 
laisuuden kulkua, ja osallistujien hyvinvoinnista 
huolehdittiin myös taukoliikunnan avulla Voi- 
misteluohjelma-laulun tahdissa. Tilaisuus päättyi 
Isä meidän -rukoukseen ja loppuvirteen "Kun on 
turva Jumalassa. 

Vaikka tilaisuuksien teema selviää usein vasta ko¬ 
koonnuttaessa, nyt paljastettiin seuraavan kerran 
aihe: Kirjailija Sinikka Paavilainen tulee kerto¬ 
maan Aurora Karamzinista. 

Iltaruskopiiri Vuosaaren Merirastila - 
kappelissa 9.1.2017 

Kuten alussa jo mainittiin, tämän kyläilyn tein yk¬ 
sinäni. Olen asunut Vuosaaressa, joten paikan löy¬ 
tämisessä ei ollut vaikeuksia. Ihana kahvin tuoksu 
tuli nenään, kun astuin rakennukseen. 

Aikaisemmista yhteyksistä tuttu Eduard Langi- 
nen oli vastassa. Hän muistutti, että ryhmän en¬ 
simmäinen nimi oli Ämmät ja äijät. Ei kuulosta 
pahalta inkeriläisen korvissa, mutta mitä ovat 
mahtaneet suomalaiset nimestä ajatella? Nykyinen 
Iltaruskopiiri kuulostaa varmaan hyvältä kaikkien 
korvaan. Eduard kertoi, että kyseessä on aina ollut 
raamattupiiri. Se on ollut toiminnassa 22 vuotta ja 
hän on vetänyt sitä melkein 20 vuotta. Sitten hän 
sai puhutuksi työlleen jatkajan, vaikka itse osallis¬ 
tuu toimintaan edelleen. Jatkaja on suomalainen 
Jouko Niemi, joka kertoi, että viikon suostuttelun 
jälkeen hän antoi periksi. 

Keskustelun aikana sisään on tullut lisää ihmisiä. 
Joukon mukaan mahdollisten kävijöiden listassa 
on 19 henkilöä. Ryhmä kokoontuu kerran viikossa, 
1,5 h kerrallaan. Kun viimeisinkin oli tullut, meitä 
oli kaikkiaan 9. Sitten tuotiinkin kahvi pöytään. 
Sen tarjoaa seurakunta. Tällä kertaa oli tuplalei- 
vonnaiset: mukana oli päivänsankari, joka antoi 
herkkuja vielä kotiinkin vietäväksi. 













Olin toivonut saavani aikaan keskustelua. Sitä 
syntyikin. Kuulin, että mukana olevat, nuorinta ja 
vetäjää lukuun ottamatta, olivat olleet 40-luvulla 
Suomessapa että heidän perheensä olivat katso¬ 
neet parhaaksi palata takaisin, kun kutsu kuului. 
Vierustoverini oli silloin 13-vuotias, ja muistaa 
kaiken erittäin selvästi. Olimme yksimielisiä, että 
kaikilla tämän pitkän kierroksen tehneillä on oma 
raskas tarinansa. Ja kuitenkin tarinat ovat hyvin 
paljon samanlaisia. Kukaan heistä ei enää käy lo¬ 
millaan niillä kotiseuduilla, joista olivat tulleet pa¬ 
luumuuttajina. Ovat asettuneet Suomeen. Kuka oli 
tullut Petroskoista, kuka Pietarista, kuka Virosta, 
siis erittäin edustava otos paluumuuttajista. 

Piirin vetäjä johdatti keskustelun raamattu-aihee¬ 
seen. Viime kaudella oli päästy loppuun 2. Pietarin 
kirje. Nyt siirryttäisiin Johanneksen evankeliumiin. 
Tänään kuitenkin keskusteltiin mm. siitä, mikä on 
totta ja mikä harhaoppia. Uskontunnustus kertoo 
totuuden. Korostettiin sitä, että meidän ei tulisi 
halveksia esimerkiksi vapaakirkkoja, vaan meidän 


tulisi olla yhtä. Pohdittiin myös, mitä yhteistä ja 
mitä eroavaa on juutalaisten ja inkeriläisten koh¬ 
taloissa. Todettiin, että juutalaiset ovat pysyneet 
yhtenä kansana vuosituhansien ajan. Molempia 
on vihattuja sorrettu. Inkeriläiset ovat olleet aina 
suomalaisia, ja kehitys johtaa hyvää vauhtia siihen, 
että Inkerin heimo sulautuu ympäristöönsä, lakkaa 
olemasta hyvinkin pian. Juutalaiset eivät sulaudu, 
vaan pysyvät juutalaisina, Jumalan luvattuna kan¬ 
sana. He olemassa olollaan todistavat, että Jumala 
on olemassa. 

Neljän kiintoisan kohteen kyläilykierros päättyi 
tähän ajatuksia herättävään Iltaruskopiiriin. 

Kiitokset teille, ihan kaikille, joiden luona olem¬ 
me saaneet kyläillä! 

Anneli ja Alina-Sinikka 



Joulutauolta palannut lltaruskopiiri. Jouko Niemi takana, sinisessä villatakissa, hänen 
edessään Alina-Sinikka Salonen (silmälasit), vasemmassa reunassa Eduard Lankinen. 

KIRJEITÄ KENTÄLTÄ 


Rakveren lasikuusi jää Lapualle 

Vanhan Paukun kulttuurikeskuksessa on seissyt 
maailmankuulu, ystävyyskaupunki Rakveresta lai¬ 
nattu lasinen joulupuu. Puun valot syttyivät joulu- 
messujen avauksen aikaan. 

The Guardian lehti oli vuonna 2015 nostanut käy¬ 
tetyistä ikkunaruuduista valmistetun installaation 
kuvagalleriaansa; Obaman perhekuusi mukana. 

Tämä tieto sai mediat liikkeelle Suomessa, Virossa, 
koko Baltiassa. Tv, radiot, paperilehdet, nettipäivi- 
tykset, multimediakuvat, kaikki. Rakvere ja Lapua 
keräsivät huomiota. 

Tilataideteos lainattiin, siitä ei peritty vuokraa. 
Sopimuksen mukaan Lapuan piti maksaa palau- 
tuskustannukset. Rakveren kaupunki ja taiteilija 
Teet Suur ovat ilmoittaneet, että teos jää Lapuan 
käyttöön. Täällä voidaan menetellä parhaaksi kat¬ 
sotulla tavalla. 

Projekti oli suuri menestys, lapualaiset näyttivät 
sitä jouluvierailleen, maakuntien väki ajoi Lapuan 
kautta. Kuvaajat kertoivat usein tulleensa kaukaa, 



lapset ja nuoret ihastelivat kuuluisinta koskaan 
Lapualla esillä ollutta taideteosta, 

Lapuan ja Rakveren yhteistyö jatkuu Miesten 
tanssijuhlien aikaan. Ikitie-elokuva (ensi-ilta syk¬ 
synä), alkaa Lapualtapa se kuvattiin Rakveren 
seudulla. Naispääosaa esittää Vallan linnakkeessa 
pääministeriä näytellyt Sidse Babett Knudsen. 

Tammisunnuntain muistojuhla on 29.1. Juhla¬ 
puhujat ovat puolustusministeri Jussi Niinistöjä 
eversti Jorma Jokisalo sekä perinneyhdistyksen 
sihteeri Jorma Kangasluoma. Heidän jokaisen ni¬ 
mi on Rakveren Tarvas patsaassa. 

Pentti Kangasluoma, 

Koivulantie 57, 62100 Lapua, 

+358405411221, 

pena.kangasluoma@gmail.com 


KOKOUSKUTSU 


Suomen Inkeri-liitto ry:n sääntömääräinen kevätkokous pidetään lauantaina, 
maaliskuun 25. päivänä 2017 klo 14.00 

Karj alatalolla 
Inkeri kodissa 
Käpylänkuja 1 
00610 HELSINKI 

Käsitellään säännöissä kevätkokoukselle määrätyt asiat. 

Äänivaltuutettuja ovat v. 2017 jäsenmaksunsa maksaneiden jäsenjärjestöjen valtuuttamat henki¬ 
löt sekä ne hallituksen hyväksymät henkilöjäsenet, jotka ovat maksaneet v. 2017 jäsenmaksunsa. 

Hallitus 

PAULAHARJUN JÄLJILLÄ 



Samuli Paulaharju (s. 1875 Kurikassa, k. 1944 
Oulussa) oli kansakoulunopettaja, veiston- 
opettaja, itseoppinut kansatieteilijä, kirjailija, 
piirtäjä ja valokuvaaja. Hän työskenteli pit¬ 
kään Oulun kuuromykkien koulun opettaja¬ 
na. Paulaharju oli kiinnostunut suomalaisten 
ja sukukansojen perinteisestä elämästä, ni¬ 
menomaan aineellisesta kulttuurista. 

Inkerin matkallaan 6.6.-12.8.1911 Paulahar¬ 
ju kierteli Inkeriä runsaan kahden kuukau¬ 
den ajan polkupyörällä 1300 Venäjän virstaa 
- yhteensä noin tuhat kilometriä. Joskus hän 
käytti hevoskyytiä, kun sitä oli tarjolla. Laa¬ 
tokan rannalle hän matkusti laivalla. Hänen 
sanotaan käyneen jokaisessa Inkerin kylässä. 

Samuli Paulaharjun 100 vuotta sitten ikuis¬ 
tamat kuvat Inkeristä ovat ainutlaatuisia, 
sillä valokuvia entisen Inkerin kylistä on 
säilynyt varsin niukasti. Kuvien painoarvoa 
kasvattavat myös lähihistorian tapahtumat. Jo 
muutaman vuoden kuluttua Paulaharjun In¬ 
kerin matkasta Venäjän vallankumous ravis¬ 
teli Pietarin ympäristön asukkaiden elämää. 
Neuvostoaikana inkeriläiskyliä tyhjennettiin 
entisistä asukkaista ja rakennuksia hävitet¬ 
tiin. Niitä tuhoutui myös toisessa maailman¬ 
sodassa. Myös neuvostoajan asuntopoliittiset 
ihanteet ja sittemmin Pietarin laajeneminen 
näkyvät. Ilman mitään dramaattisia myllerryksiä¬ 
kin maisemat muuttuvat sadassa vuodessa. Vanhat 
rakennukset korvautuvat uusilla ja tiet vaihtavat 
paikkaa. 

Halusimme Inkerin kulttuuriseurassa taltioida 
Inkerissä tapahtuneita muutoksia ja lähdimme 
kiertämään Paulaharjun lenkkiä. Mukana mat¬ 
kassa tarpoivat toimittaja/valo kuvaaja/kuvatai¬ 
teilija Aune Kämäräinen, retken kuvaussihteeri ja 
Inkeristä paenneen äidin tytär Marja Karhula sekä 
valtiotieteiden tohtori ja tietokirjailija sekä Inkerin 
kulttuuriseuran ja Mooses Putron muistosäätiön 
puheenjohtaja Helena Miettinen. Paulaharjun 


matkan toistaminen oli odotettua hankalampaa. 
Vaikka Inkerinmaa oli jokaiselle projektissa mu¬ 
kana olevalle entuudestaan tuttu, maantieteen 
muuttuminen ja kulkuyhteyksien hankaloitumi¬ 
nen yllätti. 

Jotkut alueet vaativat kulkulupia ja joidenkin paik¬ 
kojen löytäminen osoittautui mahdottomaksi. Joku 
muisti jonkun kylän, kirkon tai hautuumaan sijain¬ 
nin. Joskus löytyi entisestä asutuksesta kertova ta¬ 
lon pohja tai viljely- tai koristekasvien jäännöksiä. 
Välillä apua tuli paikallisilta ihmisiltä. He olivat 
pääosin ystävällisiä, mutta joukkoon mahtui myös 
niitä, jotka kielsivät kuvaamisen ja komensivat 
poistumaan. 

Aune Kämäräinen sanoo matkojen tehneen kol¬ 
mikkoon suuren vaikutuksen. "Paulaharjun jalan¬ 
jäljissä vaeltaminen oli yksi vaikuttavimpia koke¬ 
muksia elämässäni. Se pani miettimään aikaa ja 
ajallisuutta, historiaa ja kansojen kohtaloita. Kuu¬ 
lui "historian siipien havinaa”. Ihmiset ovat kaik¬ 
kialla maailmassa hyviä ja ystävällisiä, jos saavat 
siihen mahdollisuuden. 

Inkerinsuomalaisia matkalaiset kohtasivat muu¬ 
taman. Alueen suomenkielinen väestö on harven¬ 
tunut. Inkerin murretta puhuvia ihmisiä on enää 
kourallinen hajallaan, hekin varsin iäkkäitä. Pa¬ 
radoksaalista kyllä, tielle osui enemmän Inkerin¬ 
maan vähälukuisia inkerikkoja ja vatjalaisia. 

Inkerin maaseutu on nykyisin harvaan asuttua, ry- 
teikköistä ja rähjäistä. Kasvavasta Pietarista huoli¬ 
matta Nyky-Inkerissä on paljon joutomaita, joilla 
ei viljellä mitään, ja jättiputki on vallannut ne. Tiet 
ovat etupäässä hyvin huonokuntoisia - joskus ajo- 
kelvottomia. Mainittakoon, että kuvausryhmän 
matka marraskuussa 2012 jäi kesken, koska heitä 
kuljettanut maastoauto juuttui suohon keskellä au¬ 
tioitunutta Itä-Inkerin maaseutua. Kahden tunnin 
yritysten jälkeen kuljettaja jätti kuvausryhmän ja 
auton umpimetsään ja lähti jalkaisin hakemaan 
apua - jostakin. Runsaan kahden tunnin kuluttua 
illan jo hämärtäessä saapuikin ikivanha traktori, 
joka veti maasturin suosta. Suunnitelmat kuiten¬ 
kin muuttuivat, kun kuvausryhmä joutui köröt- 
telemään vioittuneella autolla takaisin majoitus¬ 
paikkaansa. 

Kämäräisen, Karhulan ja Miettisen matkat tuot¬ 
tivat useita satoja valokuvia. Kaikkiaan kuvauksia 
tehtiin 107 kylässä/kylänpaikalla mikä on noin 60 
prosenttia Paulaharjun kenttäpäiväkirjaan merki¬ 
tyistä paikannimistä. Ohessa hankkeeseen osal¬ 
listuneiden Inkeriläisten viestiä varten valitsemia 
kuvia heidän Paulaharju-matkastaan. 

Näyttely on esillä helmikuussa Iisalmen kiijas- 
tossa ja toukokuussa Kurikan kiijastossa. 



Toksovan kirkonkylässä asuvalla Alfred Nurmisen ainoa 
muisto isästään on vanha valokuva, jossa isä on kiivennyt 
pihakoivuun. Vanha kuva edellisellä sivulla. 

Kuvat Aune Kämäräinen ja Helena Miettinen 



Miikkulaisiin ei ollut asiaa. Kuvausmatkat päättyivät usein 
tiesulkuun. Moni entisen inkeriläiskylän paikka on nykyisin 
tiettömän taipaleen takana tai sotilasalueella. 

Kuva Jussi Haponen 

Vuoleen kirkonkylä on täysin autio. Kirkko on seissyt aikoinaan mäen kumpareella. Kuva Arvo Iho 

Monet maaston kohdat olivat muuttuneet Paulaharjun aikojen jälkeen tunnistamattomiksi. 
Lempäälän Salmensilta on pysynyt lähes paikoillaan. 

Kuva Antti Miettinen 



Luutsan kylän naisia katrillin pyörteissä. Inkerin kulttuuriseura järjesti kuutena kesänä peräkkäin Luutsassa vatjan kielen 
kesäkurssit. Niillä harjoiteltiin myös vatjalaisia lauluja ja tansseja. Kuva: Aune Kämäräinen 

Kuva Helena Miettinen 



Valkeasaari: vuohipaimen katraineen niittyaukealla. Kuva: Aune Kämäräinen. 

Lempäälän Korkea maan hovin paikalla piti farmia Pekka Päiväläinen. Hänellä oli monia eläimiä (lampaita, 
kanoja, aaseja, sikoja) sekä viljelystä; tuotteet hän myi Pietariin. Kuva: Aune Kämäräinen 


In keri kkojen kesäjuhlilla Soikkolanniemen Vistinässä oli työnäytöksiä perinnekäsitöistä. Inkerikkopukuun 
sonnustautunut nainen näyttää kehruuta pikkutytölle. Kuva: Aune Kämäräinen 

ETSITÄÄN 


Löytyykö lisätietoja? 

Matti Korhonen, Vakoojina vasten tahtoaan, 
Inkeriläisten viesti 6/2016, sivu 19 

Kiitokset Inkeriläisten Viesti-lehden päätoimitta¬ 
jalle siitä, että julkaisi Uusi Tie-lehdessä olleen ar¬ 
tikkelin inkeriläisistä nuorista miehistä, jotka jou¬ 
tuivat vasten tahtoaan vakoojiksi Suomeen 1942. 
Yksi näistä nuorukaisista oli Sulo Jalmarinpoika 
Timonen Valkeasaaren Retukylästä. 

Tieto Sulon olemassaolossa ja kohtalosta kul¬ 
keutui riemullisena joululahjana ja täydellisenä 
yllätyksenä serkulle Elville Kotkaan. Elvi odottaa 
saavansa lisää tietoa sukulaisistaan. 


Sulo Jalmarinpoika Timonen syntyi 24.12.1921 
Leningradin alueen Parkalan piirin Retukylässä. 
Timonen oli ammatiltaan sähköteknikko. Hänen 
isänsä Jalmari Timonen oli kuollut 1930. Äiti 
Aleksandra Timonen oli elossa vielä elokuussa 
1941. Sulo Timonen oli naimaton, mutta hänellä 
oli veljet Edvard (s. 1916) ja Toivo (s. 1925) sekä 
sisko Maria (s. 1915). 



Kuvassa todennäköisesti vasemmalta lukien Edvard, Toivo, kaksoistytöt Olga ja Maria, Sulo, 
äiti Aleksandra ja isä Jalmari. Kuva on lähetetty Jalmarin Suomessa asuvalle veljelle noin 1930. 
Jalmarin äiti oli Hilda Tuononen (s. 1864 Juuka, k. 1896 Pietareja isä Peter Timonen (s. 1865 Rääkkylä, 
k.?). Jalmarilla oli myös veli Edvard (s. 1889, sukunimenä joko Timonen tai Tuononen). 

Kiitollisuudella lisätietoja ottaa vastaan Jalmari Timosen Petter-veljen tytär Elvi Blumen 
(p. 040 771 5052) tai niitä voi välittää sähköpostilla (pirkko.koso @ppl. inet.fi). 

ELOKUVATEATTERISTA TAKAISIN KIRKOKSI 


Terijoen luterilaisen kirkon entisöinti-ja kunnostus 2000-luvun alussa 

Reino Hukka 



Vasemmalta edesmennyt Inkerin kirkon piispa Leino Hassinen, artikkelin kirjoittaja, ahkera talkoolainen Reino 
Hukka, Inkerin kirkon nykyinen piispa Aarre Kuukauppi, edesmennyt Helsingin seudun Inkeri-yhdistyksen 
entinen puheenjohtaja Yrjö Korkkinen 


Neuvostovallan aikana Terijoen luterilainen kirk¬ 
ko ränsistyi elokuvateatterina. Kun sen takaisin 
saamisesta Terijoen luterilaiselle seurakunnalle 
neuvoteltiin, oli vastaus aina sama: "Rakentakaa 
tilalle uusi elokuvateatteri, niin silloin saatte kirk¬ 
korakennuksen takaisin.” 

Näin tilanne jatkui vuodesta toiseen, kunnes Pie¬ 
tarin kaupungin apulaiskaupunginjohtajaksi tuli 
inkeriläistaustainen nainen, joka teki päätöksen, 
että Terijoen luterilainen kirkkorakennus luovute¬ 
taan takaisin Terijoen luterilaiselle seurakunnalle. 

Siitä alkoi 10 vuotta kestänyt kirkkorakennuksen 
entisöinti- ja kunnostustyö, jota johti pääasiassa 
Hämeen rovastikunnan edustaja, edesmenneen 
Heleena-vaimoni veli, eläkkeellä oleva rovasti 
Markus Saari Hattulasta. 

Kun kirkkorakennus ja kirkon ympäristön kun¬ 
nostus- ja entisöintityö oli saatu valmiiksi, seurasi 
kirkon sisustustyö, jonka puuosat tehtiin pääasiassa 
Siperian lehtikuusesta. 1920-luvun alussa Karja¬ 
lan Kannaksen Raivolan lehtikuusimetsästä oli 
Hämeeseen tuotu runsaasti lehtikuusen taimia, 
joista taimista 80 vuodessa oli kasvanut suuria 
tukkipuita, jotka sahattiin laudoiksi ja lankuiksi. 
Niistä syntyi Terijoen luterilaisen kirkon puinen 
sisustus alttareineen, saarnatuoleineen ja istuin- 
penkkeineen. 

Terijoen luterilainen kirkkorakennus ympäristöi¬ 
neen on entisöinnin ja kunnostustyön jälkeen kau¬ 
nis kokonaisuus. Saamme olla kiitollisia kaikille 
sen entisöimis- ja kunnostustöihin osallistuneille. 

Suomalainen ryhmä vieraili kirkossa syyskuussa 
2009, kuvat ja kuvatekstit: Alina-Sinikka Salonen 

















Terijoen kirkko ja sen kauniisti hoidettu kirkkopiha 



Siperian lehtikuusi loistaa kirkon etuosassa. 

LYHYESTI 


UUSI KIRJA: 

Karhumäki Heli. KIRVESKRISTITYT. 
Pohjalainen talkooliike heimokansojen mailla. 
Mediatoimisto Karhumäki. Lapua 2015. 


RUNOKILPAILU SUOMI SATA VUOTTA 

Kalevalaisen Runokielen Seura KaRuSe ry. järjestää kaikille 
avoimen runokilpailun, joka päättyy Eino Leinon päivänä 
6.7.2017. Kilpailun voittaja julkistetaan elokuun 31.päivänä. 
Kilpailun pohjana on kaksi kalevalakielistä ajatelmaa 
(sananlaskua), joista voit valita vain toisen. 

Vaihtoehto 1. 

Sananlasku löytyy kiveen hakattuna Helsingin Kaivopuistos¬ 
ta ravintola Kaivohuoneen nurkalta Itsenäisyyden kuusen 
juurelta. 

"Sitä kuusta kuuleminen 
jonka juurella asunto." 

Vaihtoehto 2. 

Sananlasku on julkaistu 7.3.1862 sanomalehti Hämäläi¬ 
sessä, jossa kerrottiin professori Elias Lönnrotin pitämästä 
valiokunta-puheesta. 

"Parempi omalla maalla 
juoda vettä tuohisesta, 
kuin on maalla vierahalla 
juoda tuopista olutta" 


Kirjoita Lönnrotin mittaa noudattava kalevalakielinen runo, 
johon sijoitat jommankumman edellisistä sananlaskuista. 
Runosi kokonaispituuden voit valita viiden säkeen alarajan 
tai 30 säkeen ylärajan väliltä. 


Lämpimät kiitokseni Inkeriläisten sivistyssää- 
tiölle ja Suomen Inkeri liitolle inkeriläisten 
hyväksi tekemäni työn arvostuksesta ja siitä, 
että myötävaikutuksestanne minulle myönnet¬ 
tiin Suomen Valkoisen Ruusun Ritarikunnan 
I luokan kunniamerkki. Tuntuu hienolta saada 
kiitosta työstä, jonka kokee tärkeäksi sydämen 
asiaksi. 

Anne Tuohimäki 


Lähetä runo sähköpostitse osoitteeseen raijame@hotmail. 
corn (puh.joht.) tai maurikomsi@hotmail.com (varapuh. 
joht ). Kirjepostiosoite on: 

KaRuSe ry. / Raija Mäkelä-Eskola 
Tesomankuja 2 D 68,33310 Tampere. 

Merkitse runosi nimimerkillä ja lähetä nimimerkki, nimesi, 
ja yhteystietosi suljetussa kuoressa runon ohessa KaRuSe 
ry:n kirjepostiosoitteeseen tai meilinä puheenjohtajan säh¬ 
köpostiin. 

Kilpailurunojen kalevalakielen tarkistaa ensin seuran halli¬ 
tus, minkä jälkeen voittajarunon valitsee ylituomarina toi¬ 
miva sananlaskututkija ja tietokirjailija Outi Lauhakangas. 
Seuran hallituksen jäsen ei voi osallistua kilpailuun. 

Apua kalevalakielisen runon kirjoittamiseen saa seuran 
nettisivuilta karuse.info ja sivuilla olevasta säkeiden tarkis- 
tusohjelmasta nimellä Trokeemankeli. 



Outi Virmala (oikealla) vetää keskustelua Inkeri-aiheesta 
Kontulan kirjaston lukupiirissä. Kuva: Anneli Mylläri 


VÄÄRÄ VALOKUVA 


Inkeriläisten viesti lehdessä 6/2016 kahden jutun kuvat olivat 
menneet sekaisin. Sivulla 20 julkaistussa "Kiinnostava kirjas¬ 
ton lukupiiri"oli inkeriläisten kerhoja koskevaan juttuun kuu¬ 
luva kuvitus. Kyseinen juttu julkaistiin kuitenkin vasta käsillä 
olevassa lehdessä. Oheinen kuva puolestaan olisi kuulunut 
kirjasto-juttuun: 

KIRJA-ARVIO 



Maija Talonpoika 


JARI TERVO, MATRIARKKA 

Pidin kirjasta. Aihe on tosi raskas, mutta on oi¬ 
kein, että siitä on nyt kirjoitettu. 

Oli kun olisin siirtynyt vuosikymmenien taakse ja 
lukenut Gabriel Carcia Marquezin Sadan vuoden 
yksinäisyyttä. Sukukronikka taisi olla sekin. 

Matriarkka kertoi itseänikin lähellä olevista tapah¬ 
tumista. Siitä miten tavallinen Inkerin maaseu¬ 
tuelämä historian myllerryksissä ajautuu kaaok¬ 
seen ja häviää kokonaan ja miten pienet ihmiset 
mitenkuten yrittävät siinä selviytyä elämässään 
eteenpäin. 

Rankemmissa vaiheissa ihmisillä oli kysymyksessä 
hengissä olemisen rajoilla ja kuoleman läheisyy¬ 
dessä elämisestä. Pitkään kestänyt nälkiintyminen 
ja sen mukana tulevat sairaudet, ankara kylmyys 
ja kaiken suojan ja turvan puute. Siinä ruumis ja 
mieli olivat äärimmäisessä kuormituksessa. Kaikki 
eivät selviytyneet. 

Siperialaisen joen suurtulvan kaiken vievä hyöky 
oli kaaoksen vertauskuva ja piinatun ihmisen ta¬ 
junnanvirtaa. Seksiä oli niin kuin seksiä kuuluukin 
olla osana elämää. 

Partojaan tuulettavat esi-isät ilahduttivat. 

Käsittääkseni Matriakka on kaunokirjallisuutta, ei 
elämäkerta eikä historian kirjoitusta. 



Kouluarvosanana 9+ taitaisi olla sopiva. 























ENNENKOKEMATON YHTEISTYÖPROJEKTI 


Taustaa/Alina-Sinikka Salonen 



Kirjapiirin Inkeri-päivällinen Välttilöiden luona 25.11.2016. Vasemmalta Liisa Laamanen, Päivikki Peltomaa, Heli von Bruun, Raila 
Leppäkoski ja Kaisa Välttilä. Kuvasta puuttuu flunssainen Pirkko Nilsson, joka sai ruokalähetyksen samana iltana kotiinsa. 


Keskustelin joulukuun puolivälissä puhelimessa 
erilaisista työasioista sihteerimme, ”meidän Annen” 
kanssa. Hän kertoi myös erikoisesta yhteydenotos¬ 
ta, josta hän oli niin onnellinen, kuin päivä olisi 
paistanut marraskuun pimeydessä. Epävirallinen 
kirjapiiri oli Jari Tervon Matriarkka-kirjan in¬ 
noittamana ottanut yhteyttä, koska talon isäntä oli 
päättänyt järjestää Inkeri-illan, jossa Inkeri olisi 
esillä niin paljon kuin mahdollista. 

Anne sanoi, että minä saan kohtsillään tarkempaa 
tietoa tilaisuudesta sekä siitä, mitä rekvisiittaa tun¬ 
nelman luomiseen oli kehitelty. Anne oli tehnyt 
tämän rekvisiitan. 

Pian sainkin Helsingin Kruununhaassa asuvalta 
Kaisa Välttilältä kirjeitä. Seuraavassa hän kertoo, 
mistä on ollut kyse. 

KIRJAPIIRIN INKERI-HERÄTYS 

Kaisa Välttilä 

Vuosituhannen alussa vallitsi Suomessa aikamoi- 

nen kirjapiiribuumi. Silloin syntyi myös meidän 
uskollisesti kokoontuva piirimme. Se on 16 vuo¬ 
den aikana ehtinyt lukea 157 kirjaamoita on käsi¬ 
telty kutakin kerran kuussa kirjallisuusilloissamme. 

Kokoonnumme vuoron perään toistemme kodeis¬ 
sa ja tavaksi on tullut laatia tilaisuuteen käsiteltä¬ 
vän kirjan innoittama tarjoilu. Tämä on luonnol¬ 
lisesti tiivistänyt yhteyttämme, ja kaikki jäsenet 
tahtovat ehdottomasti olla aina läsnä illoissa. 

Kirjojen valinta tehdään äänestyksellä ja joskus 
siinä koetaan kiistojakin. Marraskuun valinnaksi 
päätyi Jari Tervon Matriarkka, siitä huolimatta, 
että sitä vastusti kaksi jäsentä. Kirja johti meidät 
tällä kertaa hyvin antoisaan teemaan: inkeriläisyy- 
teen. 

Suuri tienraivaaja tähän meille aika uuteen aihee¬ 
seen oli erään jäsenen aviomies, joka on usein ot¬ 
tanut kantaa kodissaan kokoontuvaan kirjapiiriin 




- keittiöstä käsin. Tällä kertaa hän tarttui Inkerin 
keittiö -kirjaan, joka johdatti hänet ottamaan yh¬ 
teyden Suomen Inkeri-liittoon. Tästä syntyi kir- 
japiirin saama ”Inkeri-herätys”, josta kerron alla 
olevassa kirjeessäni. 

Hyvä puheenjohtaja - 
päätoimittaja Alina-Sinikka Salonen , 

Viime kuun lopussa sain mieheni Riston myö¬ 
tävaikutuksella käteeni neljä Inkeriläisten viesti 
-irtonumeroa. Hän oli saanut nämä ja muutakin 
hyvää materiaalia liittonne sihteeri Anne Tuohi- 
mäeltä kirjapiirini Inkeri-iltaa varten. 

Haluan kiittää Annea hänen avuliaasta ja ystä¬ 
vällisestä suhtautumistaan asiaamme. Pyydän että 
välität hänelle lämpöiset terveiseni. 

Hienoa oli myös se että Anne saattoi meidät yh¬ 
teyteen Ella Kukovan kanssa. Ella leipoi meille 
herkulliset inkeriläiset piiraat. 


alaisen Inkerin keittiö -kirjan, jonka mukaan hän 
valmisti meille mainion aterian. Se tietysti innoitti 
meitä kaikkia vielä lähemmin tutustumaan inke- 
riläisyyteen. 

Hyväksi lopuksi haluan onnitella sinua päätoimit¬ 
tajana Inkeriläisten viesti -lehdestä. Olen lukenut 
lehdet kannesta kanteen ja tullut tästä lukemastani 
enemmän ja syvällisemmin vaikuttuneeksi kuin Ja¬ 
ri Tervon Matriarkka -kirjasta, joka oli alkusysäys 
kirjapiirimme Inkeri-iltaan. 

Päätoimittajat vastaus: Kiitokset lämmittävät , suuri 
osa näistä kuuluu kertomuksiaan lähettäville avusta¬ 
jillemme. A-S S 

Nyt olen pannut irtonumerot jo kiertoon kirja- 
piiriläistemme keskuuteen. Nämä historialliset 
muistot ja niihin liittyvät persoonalliset muistelut 
ansaitsevat todella tulla laajalle tunnetuksi. 

Vilpittömin kiitoksin - joulun riemua ja hyvää 
tahtoa 



Inkeri-iltaa varten oli 
tehty Inkeri-aiheiset 
pöytätabletit ja kuvassa 
näkyvä hieno ruokalista. 


Ruoanlaitosta kiinnostunut Risto (mieheni) oli 
lainannut Baltia-kirjastosta Aira Kurosen laaja- 


Kaisa Välttilä 

eläkkeellä oleva 


Kirjapiirimme "hovikokki" Risto Välttilä annostelemassa jälkiruokaa vaimonsa Kaisan 
kanssa kirjapiirissä pari vuotta sitten. 

TAPAHTUMAKALENTERI 

Suomen Inkeri-liiton ja jäsenjärjestöjen 
ohjelmatietoja keväälle 2017 



INKERI-ILTAPÄIVÄTINKERIKODISSA 
KARJALATALON 2. KERROKSESSA 

Näin löydät Inkerikotiin: osoite on Käpylänkuja 1. Sinne 
tulevat bussit 52,56,65 ja 69. Lähin pysäkki on Väinölänkuja, 
200 m Karjalatalosta. (Raitiotielinja 1 ei aja viikonloppuisin.) 
Lisää mahdollisuuksia: alle 1 km kävely Käpylän asemalta tai 
Pohjolankatua pitkin Mäkelänkadulta. 

Aikataulu: klo 13.30 kahvi pientä korvausta vastaan, 
ilmoitusasioita ja pääohjelma klo 14.00. 

La 4.2. FM Riitta Seppälä, Aale Tyrniin tytär, kertoo Tyn- 
nin suvun ja perheen vaiheista ja omista muistoistaan suvun 
jäsenenä. Silja Jääskeläinen laulaa säveltämiään AaleTynnin 
runoja. 

La 11.2. klo 13.00 Olemme saaneet Wiipuri-yhdistyk- 
seltäkutsun heidän salilleen, Karjalatalon kolmannessa 
kerroksessa. Siellä on vieraana kirjailija Anna Kortelainen, 
joka kertoo 1942-luvun Viipurista ja vertailee nykypäivän 
Viipuriin. Hän asuu tällä hetkellä Taiteilijakoti Salmelan 
residenssissä Viipurissa. Lisäksi kuulemme Soitannollisen 
kerhon musiikkia. 

La 11.3. "33 päivää Santiago de Compostelaan. Vaeltajan 
päiväkirja." Kirjailija Anneli Mylläri kertoo kumppaninsa Olli 
Hirvosen kanssa tehdystä pyhiinvaellusmatkasta. 800 km 
pitkä taival Espanjassa taittui jalan. Anneli on kirjoittanut 
matkasta edellä mainitun kirjan. Maaliskuussa 2016 Yle ja 
kirjastot valitsivat 7 suositeltavaa uskonnollista kirjaa Battle- 
nimistä keskusteluohjelmaa varten. Annelin kirja oli yksi 
niistä. 


La 8.4. Muistellaan 1940-luvun suuria "kansanvaelluksia" 
alueeltaan pienentyneessä Suomessa. Karjalan siirtoväen 
asutuksesta ja kotoutumisesta uusiin oloihin kertoo 
historian dosentti Silvo Hietanen. Kutsukaa mukaan myös 
1940-luvun karjalan evakoital Toivotaan Inkerin suoma¬ 
laisten ja Suomen karjalaisten välistä keskustelua 
kokemuksistaan. 

Inkeriläisten kesäjuhlat järjestetään tänä vuonna 
Helsingissä Oulunkylän kirkossa 15.7.2017 

HARKINNASSA OLEVIA MATKOJA: 

1. Lapua ja Peräseinäjoki 

Toukokuussa on suunnitteilla kotimaan matka Lapualle ja 
Peräseinäjoelle. Lapuasta kerrotaan Inkeriläisten viestissä no 
6-2016. Peräseinäjoella on Ulkosuomalaismuseo, jossa on 
mm. Maailman raitti. Sen varrella on muutamia ulkomailta 
tuotuja alkuperäistaloja. Mennään katsastamaan niitä ja 
miettimään, mistä sinne saataisiin myös inkeriläinen talo. 
Museo hoitaa käytännön järjestelyt, kun talo on löytynyt. 
Matkaa suunnitelee Liiton hallituksen uusi jäsen Pirkko 
Koso. Jos olet kiinnostunut matkasta, ota häneen yhteyttä: 
pirkko.koso@pp1 .inet.fi tai p. 0408446965. Saat häneltä tie¬ 
toa matkasuunnitelman edistymisestä. Seuraavassa Inkeri¬ 
läisten viestissä (ilmestyy viikolla 12) julkaistaan tarkemmat 
tiedot. 

2. Viro, Tartto 

3. - 5.6.2017 Liitto tekee matkan Viron Inkerinsuomalaisten 

Liiton kesäjuhlille. Lähtö lauantaina Helsingin Länsisata¬ 
masta klo 10.30. Paluu samaan paikkaan maanantaina klo 
21.30. Majoittuminen Pallas-hotellissa Tarton keskustassa. 
Lauantaina osallistutaan juhliin Inkeri-majassaja sen pihalla. 
Sunnuntaina kiertoajelu, jonka jälkeen Jumalanpalvelus 
Pietarin kirkosta. Sieltä juhlapaikalle kulkueena (n. 1 km) 
uuteen Kansallismuseoon, jonka pihalla juhlat jatkuvat iltaan 
asti. Maanantaina opastettu vierailu AHAA-tiedekeskuksessa. 
Illansuussa saavutaan Tallinnaan, jossa on hieman ostosaikaa 
ennen laivan lähtöä 19.30. Hintatarjous on työn alla. 

Jos olet kiinnostunut matkasta, ota yhteyttä: 

Alina-Sinikka Saloseen, alinasinikka@gmail.com tai 
p. 040 7437042. Seuraavassa Inkeriläisten viestissä 
(ilmestyy viikolla 12) julkaistaan tarkemmat tiedot. 

Hyvinkään Inkeri-kerho 

Talven kokoontumiset. Kokoontumiset seurakunnan aulakah- 
viossa (Hämeenkatu 14) kello 14.00.5.3., 2.4. Tapaamisten 
asiasisältö ja toukokuun päivämäärä ilmoitetaan myöhem¬ 
min. 

Tiedustelut: 

Outi Mäkelä p. 040 7081999 outi.makela@kolumbus.fi 
Leila Salo p. 040 567 7065 leila.salo@hotmail.com 
hyvinkaan.inkerikerho@hotmail.com 

Lahden seudun Inkeri-seura 

Kerhoillat joka kuukauden toinen maanantai alkaen kello 13 
Luther kirkolla, osoitteessa Vuorikatu 37. 

Kerhoiltojen kahvituksen sovimme vuorotellen jo edellisessä 
kokouksessa. Kerhoilloista ja kokouksista tiedusteluihin 
vastaa: 

Maria Lahti, p. 0400 841 741 
maria.lahti.nikkari@gmail.com 


Turun seudun Inkeri-seura 

Besseda-teehetket jatkuvat Palvelupisteessä joka kuukauden 
1. ja 3. perjantai kello 13 Irma Kapasen vetämänä. Tarkempia 
tietoja voi kysellä seuran puhelinnumerosta 045 6687628 
Juhlatilaisuudet Varissuon kirkolla (Kousankatu 6), kello 14 
alkaen. 

Palvelupiste, Uudenmaankadulla on toistaiseksi lopetettu. 
Terveys-ja sosiaalineuvontapiste tiistaisin klo. 10-12 (Kous- 
ankuja 5) ja torstaisin klo. 10-12 (Katteluksenkatu 1,Vuokko). 
Muina aikoina neuvontaa saa seuran puhelinnumerosta. 
Seuran uusi postitusosoite on: Lyydia Bazaleva(TSIS ry), 
Päivännousevanpolku 13 B 57,20610 Turku. 

Helsingin seudun Inkeri-seuran tapahtumia 

Anitta Uine anitta@inkeriseura.com tai p. 050-565 9805 
Työpajat järjestetään Karjalatalon Inkerikodissa 
(Käpylänkuja 1, Helsinki) 

Tiedustelut Toivo Tupin p. 040 578 3894 

Alina-Sinikka Salonen 


VOITTOISIA SUOMALAISIA 
LONTOON KESÄOLYMPIALAISISSA1948 



Ensimmäiseksi totean, että yksi 
kultamitalisti oli inkerinsuoma¬ 
lainen. Hänestä kerron kohta 
lisää. - Edellisestä Inkeriläisten 
viestistä tuli kaksi yhteydenot¬ 
toa, mikä kertoo, että henkilöt 
olivat lukeneet lehteä ajatuk¬ 
sella. Eräs kysyi, mitä yhteyttä 
kannen suomalaisella urheilijalla 
on inkeriläisiin. Ei mitään. Sii¬ 
nä numerossa kerroin Suomen 
lipun historiasta 100 vuotta sit¬ 
ten. Kuva sivusi sitä aihetta, ja 
pohjusti tämän numeron kan¬ 
nessa olevaa inkerinsuomalaista 
olympiavoittaj aa. 

Toinen yhteydenotto tuli Ruot¬ 
sista. Siellä olisi toivottu pitem¬ 
pää selostusta Inkerin lipun vai¬ 
heista. Olen ihan samaa mieltä. 
Lipun seikkailuista Kirjasalosta 
Suomen sotamuseoon kerron 
omassa artikkelissa tässä nume¬ 
rossa. Kiitos, Ruotsin inkerin¬ 
suomalaiset, että olette vaalineet 
huolella tätä meille niin tärkeää 
tunnustamme. 

Vuosina 1912 - 1948 olympia¬ 
kisoissa järjestettiin myös taide- 
kilpailuja. Lajit olivat: arkkiteh¬ 
tuuri, kirjallisuus, kuvanveisto, 
maalaustaide ja musiikki. Töiden 
tuli olla urheilun innoittamia. 

Vuonna 1948 Lontoossa Suomi 
sai taidelajeissa kultaa ja prons¬ 
sia. Suomessa asuva inkeriläi¬ 


nen runoilija Aale Tynni voitti 
kultaa lyriikkakirjallisuudessa. 
Voiton tuottanut runo Hellaan 
laakeri on kirjoitettu näihin 
olympialaisiin. Se on lehden ta¬ 
kakannessa. 

Suomesta oli myös kaksi ark¬ 
kitehtiä: Yrjö Lindegren voitti 
kultaa työllään Varkauden ur¬ 
heilukeskus. - Helsingissä asuvat 
ovat varmasti nähneet Mäkelän¬ 
kadun varrella kiemurtelevan ta¬ 
lon, jolla ei näy olevan alkua eikä 
loppua. Se on Käärmetalo, jonka 
Yrjö Lindegren on suunnitellut, 
ei tosin olympiatyönä. 

Arkkitehti Ilmari Niemelä sai 
pronssia Kemin urheilukeskuk¬ 
sen suunnittelullaan. Hän osal¬ 
listui myös uimahyppyyn, mutta 
ei päässyt kiinni mitaliin. 

Musiikissa Kalervo Tuukkasen 
sävellys Karhunpyynti sai ho¬ 
peaa. 

Tunnettu ja suosittu laulajam¬ 
me Tapio Rautavaara oli myös 
mukana Lontoossa, mutta ei 
osallistunut musiikkiin vaan 
keihäänheittoon ja nappasi siinä 
kultamitalin! 

Aikaisemmissa kisoissa Ber¬ 
liinissä 1936 kirjailija Urho 
Karhumäki oli voittanut kultaa 
kirjallisuuden epiikkasarjassa 


teoksella Avoveteen. 

Vuoden 1948 kisat olivat seit¬ 
semäs ja viimeinen kerta, kun 
taidelajit olivat ohjelmassa. 

Helsingin vuoden 1952 kisojen 
järjestäjät toivoivat, että voisivat 
taidelajien sijaan järjestää tai¬ 
denäyttelyn. Tähän suostuttiin 
ja siitä tulikin sitten toistaiseksi 
uusi perinne. 

Ei Aalen perheellä eikä Urheilu- 
museollakaan ole valokuvaa Aa- 
lesta lausumassa runoa. Ainoa 
kuva suomalaisista taidelajien 
edustajista on hankittu Urhei¬ 
lumuseon kokoelmista. 

Kilpailussa ei saanut esittää ai¬ 
emmin julkaistuja tekstejä. Aale 
oli keksinyt hienon aiheen: laa- 
keripuu. Se oli kreikkalaisille 
Apollon pyhä puu ja kulttuurin 
vertauskuva. Puu kasvaa 10-20 
metriä korkeaksi. Lehdet ovat 
kärjelliset, nahkamaiset, aro¬ 
maattisen ja kitkerän makuiset 
- ymmärtääkseni samoja, joita 
käytetään mausteina. 

Varhaiskristityt pitivät laakeri- 
puuta paratiisin elämän puuna. 
Heillä oli tapana asettaa vai¬ 
naja lepäämään laakerinlehtien 
päälle ennen hautaamista. Tästä 
periytyy suomenkielinen ilmaus 
”levätä laakereillaan”. 

Kreikkalaisten tiedetään sitoneen laakeriseppeleitä 
palkkioksi menestyneille sankareille, runoilijoille ja 
suurten kilpailujen voittajille jo 2000-luvulla e. Kr. 
Laakeriseppele oli paitsi yleinen voiton ja kunnian 
symboli, myös rauhan, ikuisuuden ja kuolematto¬ 
muuden vertauskuva. Antiikin palkitsemistavasta 
periytyy joissakin maissa - myös Suomessa - yhä 
oleva tapa antaa promootioissa maistereille akatee¬ 
misen arvonsa merkiksi laakeriseppele. 

Edellä olevan tietopaketin kerääminen oli kiin¬ 
nostavaa. Löysin itselleni tähän asti täysin vierasta 
tietoa alueelta, joka on minulle muuten melkoi¬ 
sen vieras. Olympiakilpailuissa nautin kaikkein 
eniten alku- ja loppuseremonioista. Itse kilpailut 
eivät minua kovin paljon kiinnosta. Vahinko, että 
taidelajit ovat jääneet pois! 

Iloitaan ainoasta inkerinsuomalaisesta olympia¬ 
voittajasta, Aale Tynnistä! 


dti/ru2s- bi/njiAkas 

alinasinikka@gmail. com 

INKERIN LIPUN MONET VAIHEET 


Alina-Sinikka Salonen 


Inkerin lippu on skandinaavinen ristilippu, jonka 
krominkeltaisella pohjalla on sinooperinpunainen 
risti ja sen päällä kapeampi koboltinsininen reuna- 
ke. Lipun pituus on 18 ja korkeus 11. 



Lipun värit on otettu historiallisesta Inkerinmaan 
vaakunasta. Värejä on perusteltu myös niin, että 
sininen risti muistuttaa inkeriläisten suomalaisuu¬ 
desta, mutta on samalla Nevajoen ja sinisen tai¬ 
vaan symboli. Keltainen taas kuvaa Inkerinmaan 
viljavia peltoja ja punainen Pietarin muureja. 

Inkerin lippu on lähes yhtä vanha kuin Suomen 
lippu (hyväksytty 28.5.1918 Suomen virallisek¬ 
si lipuksi). Inkerin lipun suunnitteli kapteeni E. 
J. Haapakoski Inkerin rykmentille heimosoti¬ 
en aikana. Lippu vihittiin 8.9.1919 Kirjasalossa, 
Pohjois-Inkerissä, joka oli viimeinen kylä, joka 
alistui neuvostovallalle. Tarton rauhan jälkeen 
Pohjois-Inkerin pataljoona joutui poistumaan 
Kirjasalosta. Lippu laskettiin jäähyväiskatselmuk- 
sessa 5.12.1920. Joukot marssivat Suomen rajan yli 
suruharsoon verhotun lipun jäljessä. 

Alkuperäinen lippu kulki monipolvisen tien. Kun 
se tuotiin Suomeen, siitä huolehti entisen rykmen¬ 
tin kirjuri, inkerinsuomalainen Reino Vesikko. Sit¬ 
ten lippu sijoitettiin Suomessa 1922 perustetun 
Inkerin Liiton tiloihin. Liitto lopetettiin ”Neuvos- 
toliiton vastaisena” järjestönä vuonna 1944. Mar¬ 
raskuun 26.pvä 1944 Reino Vesikko löysi Liiton 
tyhjästä toimistosta sinne jätetyn lipun. 


Vesikko otti lipun mukanaan ja pakeni sen kanssa 
Ruotsiin keväällä 1945. Siellä on järjestetty inke¬ 
rinsuomalaisten kesäjuhlia vuodesta 1947. Vuoden 
1949 juhliin tuli osallistujaksi myös Reino Vesikko, 
joka toi juhlille pelastamansa Inkerin lipun. Juhli¬ 
en päätyttyä lipun tarkasti Aatami Kämpäs. Hän 
tiesi, että siinä piti olla hänen tekemänsä merkintä 
K.I.. Se tarkoitti Kirjasaloa. Merkintä löytyi. 

Reino Vesikko palasi Suomeen 1949, mutta jät¬ 
ti varmuuden vuoksi lipun Matti Randefeltin 
huomaan. Tämä huolehti siitä 50 vuotta, kunnes 
legendaarinen historiallinen lippu 12.7.1999 luo¬ 
vutettiin juhlallisesti monien sotaveteraanien läsnä 
ollessa Helsingin sotamuseoon. 



Matti Randefelt pelasti Pohjois-Inkerin rykmentin lipun 
maanpakolaisuudesta Ruotsista. 

Kun inkerinsuomalaiset järjestäytyivät neuvosto- 
ajan lopulla, ensimmäisenä lippu vihittiin Tartossa 
Pietarin kirkossa 18.12.1988. Tallinnan inkerin¬ 
suomalaiset vihkivät lippunsa 26.2.1989. 

Inkerinmaalle keltainen ristilippu palasi vuonna 
1989. Inkerin Liiton aktiivit siunasivat Suomes¬ 


sa ommellun Inkerin lipun Kupanitsan kirkon 
raunioissa 14.5.1989. Siunauksen suoritti Arvo 
Survo. Ensimmäisen kerran lippu nostettiin sal¬ 
koon laskiaisjuhlilla 1989 Skuoritsassa. Keiton 
juhannusjuhlilla 1989 sitä tervehtivät tuhannet 
inkerinsuomalaiset. 

INKERIKKONAISET 

VERKKOKALASTAJINA 


Aira Kuronen 


Suomen Kuvalehdessä on 1921 julkaistu har¬ 
vinainen, T.H. Järven ottama valokuva naisista 
talvitamineissaan Suomenlahden jäällä. Tekstissä 
kerrotaan, että kuvassa on inkeriläisiä verkkoka- 
lastajia, joita sanotaan "majamiehiksi”. Seiskarin ja 
Lavansaaren tienoilla he kalastavat samoilla vesillä 
kuin suomalaiset. Heidän majansa on rakennettu 
jalaksille. 

Suomalaisten verkkokalastajain joukossa on vain 
harvoin naisväkeä, inkerikkojen kesken se on ta¬ 
vallista. 

Hämärästä kuvasta saa jonkinlaisen käsityksen 
naisten vaatetuksesta talvipakkasessa. Päällysvaat¬ 
teena on topattu hame ”jubka” ja lammasnahka- 
turkki ”pöywy” tai toppanuttu, "kutseveikka”. Alla 
täytyi olla lämpimiä röijyjä ja villainen kotikutoi¬ 
nen "alujubka”. Jalassa villasukat ja "huopaset”, 
niissä kuivaa heinääkin lämpimyyttä lisäämässä. 
Päässä naisilla on niskan taakse solmittu villainen 
”korlus”. Käsineinä verkkokalastajilla oli nahka- 
rukkaset, "kintahat”, niiden sisällä langasta neu¬ 
lotut "allaist”. Myöhempinä aikoina naisilla oli 
jalassa lämpimät "kaatjat”, pitkät housut. 

Putkakalastus oli tyypillistä Soikkolanniemen 
inkerikoille. Hevosella vietiin häälle lautamaja, 


"putka”, jossa asuttiin viikkokausia yhteen me¬ 
noon. Merenselällä leipä ansaittiin raskaalla työllä 
talvipakkasissa ja lumipyryissä. Verkoilla pyydet¬ 
tiin hailia ja kuoretta. Neljästä - kuuteen henkeä 
työskenteli "partissa”. Naiset olivat työssä tasaver¬ 
taisina miesten rinnalla. Lisäksi naisille 
lankesi luonnostaan ruoan keittäminen 
majan kaminan liedellä. 

Putkilla oli 1900-luvun alkuvuosina 
ollut jopa viimeisillään raskaana olevia 
naisia. Soikkolassa tiedettiin useita tapa¬ 
uksia, että lapsi oli syntynyt putkassa tai 
meren jäällä. Paikka oli hyytävän kylmä, 
olosuhteet ankarat, mutta raskas työ oli 
ollut avuksi helppoon synnytykseenpä 
lapsi jäi eloon. Äiti ja lapsi vietiin kii¬ 
reesti hevosella Seiskariin, jossa "laps 
laaittiin”, pestiin ja vaatetettiin ennen 
kotimatkaa Soikkolaan. Synnytyksen Suomen¬ 
lahden jäällä olivat kuitenkin poikkeuksia, mutta 
kertovat karulla tavalla elämästä vielä 1900-luvun 
alussa. 

Ennen vallankumousta ja pitkälti sen jälkeenkin 
hailit myytiin "Petteriin” (Pietariin). Neljä, viisi 
hevoskuormaa lähti yhtä matkaa, näin oli turval¬ 
lisempaa. Jäätyneet kalat kestivät hyvänä perille 
asti. Pietarissa oli tuttavia tukkuostajia, jotka osti¬ 
vat koko kuorman sovitulla hinnalla. Kattilan ete¬ 
läpuolella käytiin vaihtamassa kaloilla venäläisiltä 
leipäviljaa. 

Lumimyrskyjen yllättäessä kalastajat menivät he¬ 
vosineen yöksi Seiskarin saareen. Suomalaisten 
kanssa oli tultu tuttaviksi jo monessa polvessa. 
Majamiehiä oltiin puolin ja toisin, kun kesällä 
seiskarilaiset tuli veneillään Soikkolaan viemisille 
ja vaihtamaan tuotteita. 

Vuoden 1925 tienoilla Venäjällä valvonta tiukentui 
eikä saareen meno ollut luvallista. Talvisota katkai¬ 
si lopullisesti Soikkolan inkerikkojen ja seiskari- 
laisten majamiesten vuosisataiset ystävyyssuhteet. 

Aiheesta enemmän: Aira Kuronen , Inkerikot. Histo¬ 
ria , uskonto ja perinne ( 2008 ) 

"SE MAA El MAHTUNUT ISÄNI TASKUUN" 


KaapreTynni ja Aale Tynni inkeriläisinä vaikuttajina 

Riitta i 


Aale Tynni - inkeriläinen runoilija? 

Aale Tynnin isä Kaapre Tynni pohdiskeli skepti¬ 
sesti inkeriläisen kirjallisuuden mahdollisuuksia 
eräässä kirjeessään vuonna 1937 runoja kirjoite¬ 
levalle heimoveljelleen Aapo Iholle. Hän vertaili 
karjalaisten kirjailijoiden runsautta inkeriläisten 
vähälukuiseen määrään, mainiten harvoina ilon¬ 
aiheina Aapo Ihon lisäksi Putro-veljekset, Aapo 
Vesikon, Matti Ruotsin, Tommi Hirvosen. "Olisi¬ 
pa saatu esteettömästi kehitellä, niin olisi varmaan 
kirjallisella alalla alkanut näkyä parempaa jälkeä. 
Mutta nythän se on melkein mennyttä. Se mikä 
täällä varttuu ja kasvaa, liittyy yleissuomalaiseen 
perheeseen, se ei tule olemaan erikoisesti inkeri¬ 
läistä. En voi odottaa inkeriläistä sen tulevan ole¬ 
maan edes aiheiden puolesta, sillä täällä kehittyvä 
ei tunne Inkeriä, sen erikoisia oloja, joiden kuvaus 
saattaisi tuoda inkeriläisyyden kirjallisuuteen”. 

Samalla hän lähetti tyttärensä Aale Tynnin ensim¬ 
mäisen opiskelijalehdessä julkaistun runon ”Ilo” 
Aapo Iholle puntaroitavaksi: "Mahtaako siihen 
sisältyä mitään tulevaisuuden toivoa? Ensimmäi¬ 
nen pääsky ei tee kesää, kuten sanotaan. Jäämme 
odottamaan.” Parin vuoden kuluttua Aale jo mes¬ 
taroi Ihon tekstejä isän toimittamiin inkeriläisjul- 
kaisuihin. 

Aalen antautuminen kirjalliselle alalle ja menestys 
runoilijana tuotti isälle suurta onnea. Aale oli pi¬ 
tänyt esikoisteoksensa julkaisusopimuksen salassa 
perheeltään. Perheenjäsenet saivat tiedon Aalen 
ensimmäisen runokokoelman Kynttilänsydämen 
ilmestymisestä kustantajan ennakkoilmoituksista 
1938. Ylpeä isä asteli Suomalaiseen kirjakauppaan, 
jonka näyteikkunaa koristi Aalen suurikokoinen 
kuva, ja vaati saada kuvan itselleen. Kun somis¬ 
tus aikanaan vaihdettiin, isä sai kuin saikin kuvan 
omakseen. 

Kun Aale Tynni sai runostaan "Hellaan laakeri” 
kultamitalin Lontoon olympialaisissa, Kaapre kir- 

joitti Aapo Iholle: "Olihan se mukava paukku, jo¬ 
ka osoitti, ettei siellä maailmalla sen kummempia 
toisetkaan kynänpyörittäjät ole, kun Inkerin tytölle 
kultaa leikattiin. Siellä hän nyt on muitten muka¬ 
na omaansa hakemassa. No nyt urheiluväkikin on 
huomannut, että arvoa on muillakin saavutuksilla.” 
Aale Tynni ei itse pannut erityistä arvoa kultami¬ 
talilleen, vaan totesi aina, että kultamitali taide- 
olympialaisissa on sattumien summa. Kultamitali 
jäi kuitenkin historiaan, pysyi rariteettina ja lisäsi 
runoilijan tunnettuutta, etenkin tietovisakilpailuja 
harrastavien keskuudessa. 

Kaapre-isä oli oikeassa siinä, että Suomessa kas¬ 
vanut Aale Tynni sijoittuu "suomalaiseen perhee¬ 
seen”, suomalaisen kirjallisuuden historiaan eikä 
ole leimallisesti inkeriläinen runoilija. Silti hän oli 
isälle ylpeyden hetkellä "Inkerin tyttö”. 






Tyrniin pakolaisperhe retkellä Albergassa (Leppävaara) ensimmäisenä Suomen kesänä 1920. Takana vasemmalta 
Aale, Kaapre sylissään Sylvi\ Lilja ja Katrii, edessä Martta ja Reino. Kuva: perheystävä W\adimir Schohin. 


On ymmärrettävää, että inkeriläiset muistavat 
hänen inkeriläisen taustansa ja etsivät inkeriläisiä 
aiheita ja tuntoja hänen runoudestaan. Jotain toki 
löytyykin. ”01en kasvanut poljetusta kamarasta,/ 
olen heimoa kunnianarkaa ja ylpeää./ Sinun nöy- 
ryytyksesi päivä, Suomi, vasta / minun silmiini 
kunnias aamuna kimmeltää. / Kuin valossa loistaa 
sateen jälkeen koivu, /sadehelmet kultaverkkona 
hiuksissaan, / niin kyynelissäsi loistaen, maani, toi¬ 
vu / suven juhlaan nouse lannistumattomaan!” Aa¬ 
le kirjoitti isänmaallisessa runossaan sodan jälkeen. 

Ikääntyessään Aale Tynni alkoi kantaa vastuuta 
inkeriläisyyden vaalimisesta. Hän palasi etsimään 
juuriaan, haastatteli sukulaisia ja kokosi aineistoa 
viimeiseksi jääneeseen teokseensa Inkeri Inkerini 
(1990), joka vanhempien ja suvun tarinasta laaje¬ 
nee kadonneen ajan kuvaukseksi Inkeristä, jota ei 
enää ole. Tämän teoksen venäjännös on valmistu¬ 
nut ja julkaisusopimus pietarilaisen kustantajan on 
tehty. Toivottavasti se pian ilmestyy. 

Inkeriin ja poismenneisiin läheisiin liittyvät muis¬ 


tot ja lapsuuden maisema sipulikupoleineen ovat 
läsnä Aale Tynnin viimeisessä runokokoelmassa 
Vuodenajat (1987). Kokoelmaan sisältyy runo 
”Taskut”, muisto entisestä kotimaasta ja isästä, jo¬ 
ka työskenteli vuosikymmenten ajan inkerinsuo¬ 
malaisten kulttuurisen ja poliittisen aseman vah¬ 
vistamiseksi ensin Inkerinmaalla ja myöhemmin 
emigranttina Suomessa. ”Kolmivuotiaana/ vedin 
perässäni kelkkaa/ lumisella pihalla/ lumisessa 
maassa./ Se maa ei mahtunut/ isäni taskuun,/ hän 
taskussaan toi/ epätoivon ja toivon,/ epäuskon ja 
uskon,/ ja niistä hän eli,/ murtumaton./ Minulta 
jäi/ pihalle kelkka,/ otin mukaani vain/ sen ärsyt¬ 
tävän sadun/ jota tänäänkin kannan/ taskussani:/ 
Oli kaksi koiraa,/ Kerro ja Äläkerro -./ Nyt kerron 
ja en.” 

Aale Tynnin vanhemmat 

Kaapre Tynni oli inkeriläinen kansanvalistaja ja 
heimonsa kansallisia kärkihahmoja, sosialismin 
aatetta ja Inkerin kulttuurista autonomiaa innolla 
ajanut sanomalehtimies ja venäjänkielen, historian 
ja maantiedon opettaja Pietarin kouluissa, tunnet- 

tu radikaali kuvainkaataja, jonka toiminta aiheutti 
Inkerissä laajalti sekä ihastusta että vihastusta. 

Myös hänen vaimonsa, kanttorintytär LiljaTynni 
oli saanut hyvän koulutuksen Pavlovskin saksa¬ 
laisessa koulussa ja Tsarskoje Selon opettajasemi¬ 
naarissa ja toimi kansakoulunopettajana Inkerissä. 
Avioliitto solmittiin joulukuussa 1908, ja lapsia 
syntyi tasaiseen tahtiin, yhteensä Inkerissä viisi ja 
vielä Suomessa kaksi. Aale syntyi opettajaperheen 
neljäntenä lapsena vuonna 1913. 

Inkerinsuomalaiset opettajat pyrkivät kansanva¬ 
listajina kohentamaan maansa oloja. He valoivat 
toisiinsa rohkeaa optimismia, velvollisuuden- ja 
omanarvontuntoa. Suomen kielen ja raittiuden vil¬ 
jely sekä Inkerinmaan olojen ja perinteen tutkimi¬ 
nen loivat pohjaa muulle edistykselle. Tieteellinen 
maailmankuva syrjäytti uskonnollista. Opettajat 
olivat muokkaamassa inkerinsuomalaisista itses¬ 
tään tietoista kansakuntaa. He järjestivät iltamia, 
joissa pidettiin kohottavia puheita ja laulettiin yh¬ 
dessä. Yhteisyyttä loivat myös Viron mallin mu¬ 
kaan vuodesta 1899 järjestetyt laulujuhlat. 

Inkerin vuosinaan Kaapre Tynni huhki opettajan 
työnsä ohella lehtimiehenä, politiikassa ja vapaassa 
kansanvalistustyössä. Kaapren omaksumaan koko¬ 
naisvaltaiseen kansanvalistus tehtävään kuuluivat 
toiminta raittiusyhdistyksissä sekä esitelmien pito 
lukemattomissa iltamissa ja aloitteissa kansanva¬ 
listusseura Soihdun (1909) ja Inkerin sivistysra¬ 
haston (1916) perustamiseksi. 

Vastuuntuntoinen, kielitaitoinen ja esiintymisky¬ 
kyinen Kaapre oli sekä Pietarin suomalaisten työ¬ 
läisten että Hatsinan seudun inkerinsuomalaisten 
ja venäläisten luottomies. Kaapre edusti heitä ja 
ajoi heidän asioitaan kansankokouksissa ja kun¬ 
nanhallinnossa, tehtaili julkilausumia ja aloitteita. 
Pietarin työläisten kokouksia hän johti vuoden 
1905 suurlakon jälkeisinä vuosina, Tsarskoj e Se¬ 
lon kunnanhallintoon hän osallistui 1910-luvun 
alussa. Hatsinan kunnankokouksessa Tynni valit¬ 
tiin maalaishallinnon äänivaltaiseksi ehdokkaaksi. 

Venäjän vallankumous helmi-maaliskuussa 1917 
mullisti olot. Kevät 1917 oli suurten toiveiden 
kevät niin koko Venäjänmaalla kuin Inkerissä. 

Rakennettiin demokratiaa. Yleinen riemu ja us¬ 
ko edistykseen vallitsivat kaikkialla. Inkerissä 
valmistauduttiin suuriin kansallisiin tehtäviin. 
Inkeriläisten ensimmäinen edustajakokous oli 
valinnut huhtikuussa Kaapre Tynnin Kolppanan 
seminaarin johtajaksi. Kevään ja kesän edustaja¬ 
kokouksissa Kaapre piti puhetta ja hänet valittiin 
inkeriläisten johtomieheksi, keskustoimikunnan 
puheenj ohtaj aksi. 

Inkeriläisten oli Kaapren mukaan ryhdyttävä aja¬ 
maan kansallista itsehallintoa uuden, kansanvaltai¬ 
sen Venäjän yhteydessä. Yhteistyön välttämättö¬ 
myys ajoi yksityisten maailmankuvien yli. Vuoden 
1917 radikaali ei ollut enää vuoden 1905 radikaali. 
Toiveet kaatuivat 1918, kun bolsevikit ottivat val¬ 
lan Inkerinmaalla ja oloja ryhdyttiin järjestämään 
bolsevikkikomennon mukaisesti. Myös Kolppanan 
seminaarin johtaja joutui silmätikuksi. Bolsevikit 
määräsivät Kaapren vangittavaksi ja hän joutui 
pakenemaan. Hän siirtyi Pietarista salareittejä 
Suomeen huhtikuussa 1919 ja asettui Helsinkiin 
opettajaystävän luo. Hänen tarkoituksenaan oli 
pyrkiä Suomen kansalaiseksi ja saada perheensä 
kuljetettua Inkeristä turvaan. 

Viimeisessä kokoelmassaan Vuodenajat Aale 
Tynni julkaisi muistorunon omasta äidistään, 
lempeäsilmäisestä neidosta, joka katseli portail¬ 
ta kirkkojen kullattujen sipulitornien kimallusta 
ja jonka sielun läpi oli miekka käyvä. Sylissä oli 
mustat myötäjäiset. 

Mustat myötäjäiset saivat monet muutkin In¬ 
kerin neidot, kun Venäjän vallankumous mul¬ 
listi Inkerinmaan rauhallisen kehityksen ja maa 
joutui sotatantereeksi puna-armeijan ja kenraali 
Judenitsin valkoisen armeijan välisissä taisteluis¬ 
sa. Bolsevikkivallankumouksen hyrskyissä Lilja 
ja Kaapre Tynnin perhe huuhtoutui joulukuussa 
1919 kotikonnuiltaan pakolaisiksi Suomeen. Sa¬ 
man kohtalon kokivat monet heidän sukulaisensa 
ja ystävänsä, yhteensä Suomeen tuli noin 8.000 
inkeriläistä pakolaista, lisäksi venäläisiä ja karja¬ 
laisia tuli tuhatmäärin. Ne jotka jäivät Inkeriin, 
kuten esimerkiksi Lilja Tynnin äiti, katosivat Stali¬ 
nin vainoissa, ammuttiin ojanpenkkaan tai pantiin 
Siperiaan menevään junavaunuun. 







Vanhemmistaan Aale kirjoitti: "toinen oli kuin 
leiskuva tuli, toinen kuin tyynesti virtaava vesi”. 
Kaapre-isä oli avoin, rohkea ja helposti innostuva. 
Lilja puolestaan pidättyväinen ja sulkeutunut siinä 
mielessä, ettei hänen ollut helppo tunteistaan pu¬ 
hua. Häntä ei ollut helppo päästä lähelle. Itsessään 
Aale tunnisti nämä molemmat puolet. 

Inkeriläinen koti Suomessa 

Tynnin emigranttiperheen koti perustettiin Pu¬ 
kinmäkeen, jonne nousi sukulaisten hartiavoimin 
Terijoelta siirretty huvila, joka sai nimekseen Oma 
kontu. Mutta jo muutaman vuoden päästä Kaapre 
Tynni onnistui ostamaan, toki suuresti velkaan¬ 
tuen, Aalen mukaan "Pukinmäen kauneimmalta 
paikalta” Sinivuorentieltä huvilan, jossa perhe asui 
kaikkien lasten koulunkäynnin ajan. Pukinmäki oli 
siihen aikaan Helsingin pitäjää, lähes maaseutua, 
josta Helsinkiin kuljettiin junalla. 

Perheen asettumista Suomeen helpotti olennai¬ 
sesti se, että Kaapre Tynnillä oli loppututkinto 
Helsingin yliopistosta ja opettajan pätevyys myös 
Suomessa. Kaapre elätti suuren perheensä opetta- 
janpalkallaan rehkien yhtä aikaa kolmessakin kou¬ 
lussa, jopa 50-60 työtunnin viikkoa. Lilja hoiti ko¬ 
tia ja suurperheen taloutta. Huvilatontilla viljeltiin 
monenlaista syötävää, lisää ruokaa saatiin metsästä. 
Perhe keräsi sieniä ja metsämarjoja myyntiin asti. 


Aale Tynni ja Martti Haavio Sammatin Sampojuhlilla 1970 
yhdessä japanilaisten Kalevalan kääntäjien Midori VVatanaken 
ja Shizuo Takahashin kanssa. Kuva: Esko Silvanto. 


Tontille nousi myös pikkuhuvila, jossa pidettiin 
vuokralaisia. 

Opettajaperheen kaikki lapset pantiin oppikou¬ 
luun. Aale meni vanhempien siskojensa tavoin 
Helsingin Suomalaiseen Tyttökouluun, Tyttönor- 
maalilyseoon, josta hän tuli ylioppilaaksi vuonna 
1932. Yliopistossa hän opiskeli kotimaista kirjal¬ 
lisuutta ja suomen kieltä valmistuen maisteriksi 
vuonna 1936. Sen jälkeen hän toimi opettajana, 
kunnes uskaltautui vapaaksi kirjailijaksi. 

Kaapre ja Lilja Tynnin muutkin lapset menestyi¬ 
vät opintiellä, tosin esikoispojan Reinon opinnot 
keskeytyivät abiturienttikeväänä hänen sairas¬ 
tuttuaan skitsofreniaan. Reino toipui siitä, mutta 
koulunkäynti jäi. Hän auttoi vanhempiaan maa¬ 
taloustöissä ja myöhemmin elätti itsensä puhelin¬ 
yhtiön varastomiehenä. Vanhimmasta tyttärestä 
Martasta tuli englannin ja ranskan lehtori, Katrista 
lääketieteen professori, Sylvi ja Kerttu valmistuivat 
apteekkialalle. Nuorin poika Lauri oli talvisodan 
syttyessä Oulunkylän yhteiskoulun kahdeksannel¬ 
la luokalla. Suojeluskunnan käyneenä hän ilmoit¬ 
tautui vapaaehtoisena asepalveluun ja määrättiin 
reserviupseerikouluun. Jatkosodassa hän taisteli 
vänrikkinä inkeriläisrykmentissä, kunnes haavoit¬ 
tui Äänisjärven jäällä 1942. Invalidisoitumises- 
taan huolimatta Lauri valmistui lääketieteen kan¬ 
didaatiksi. Samanaikaisesti hän 
teki Tammelle käännöstöitä ja 
kirjoitteli aikakauslehtiin novel¬ 
leja ja tarinoita, salaniemellä Au¬ 
gust Arkku ja omalla nimellään. 
Tammen kustantamana ilmestyi 
1947 Lauri Tynnin humoristi¬ 
nen jännitysromaani Mies tai¬ 
vaanrannan takaa. Lauri Tynnin 
kirjallisen toiminnan hiljensivät 
sodan traumat ja mielen järkky¬ 
minen, skitsofrenia. 

Suomessa Kaapre Tynni jatkoi 
Inkeri-aktivismiaan toimien 
emigranttien perustamissa Inke¬ 
rin väliaikaisessa hoitokunnassa 
ja Inkerin Liitossa ja piti Inkerin 
asiaa esillä kiertämällä esitelmöimässä Inkeristä. 
Kun Stalinin tultua valtaan Neuvostoliitosta alkoi 

kuulua kauhutarinoita Inkerin pakkokollektivi¬ 
soinnista ja väestösiirroista, Inkerin Liitto lähetti 
kesällä 1931 Kaapre Tynnin matkaan etsimään 
inkerinsuomalaisten autonomialle tukea kansain¬ 
välisen politiikan ja diplomatian avulla. Ensim¬ 
mäisellä matkallaan Virossa, Latviassa, Puolassa ja 
Tsekkoslovakiassa Tynni tapasi sotilaita, lehtimie¬ 
hiä ja poliittisia päättäjiä. Varsovassa hän solmi yh¬ 
teydet Prometheus-klubiin, joka yhdisti Neuvos¬ 
toliiton diasporaan ajettuja vähemmistökansoja. 
Toinen matka suuntautui Englantiin ja Ranskaan, 
joiden lehdet saatiin kirjoittamaan Inkeristä. Reu- 
navaltioyhteistyö Neuvostoliiton naapurivaltioiden 
kesken näytti aluksi suovan joitain mahdollisuuk¬ 
sia, mutta todellisia edellytyksiä vaikuttaa Neuvos¬ 
toliiton sisäisiin asioihin ei kuitenkaan löytynyt. 
Vielä jatkosodan alkukuukausina Tynni elätteli 
toiveita palata Inkerinmaalle rakentamaan kult¬ 
tuuriautonomiaa. 

Elämäänsä kantavasta kutsumuksesta Kaapre 
Tynni kirjoitti ystävälleen Aapo Iholle 1.1.1935 
seuraavasti: "Totisesti siitä asti kun lähdin semi¬ 
naarista v. 1900, ylin ja kaiken käsittävä harras¬ 
tukseni oli tämä kansamme asia. Se täytti elämäni. 
Yksityinen elämäni sai sopeutua sen työn puittei¬ 
siin, jota tämä harrastukseni velvoitti tekemään. 
Näin on ollut siellä, niin on, vaikka muuttuneissa 
oloissa, laita täällä.” 



Venjoen mummo, Aalen äidinäiti Anna Piipponen tyttärensä 
Alman kanssa vierailulla Omassakonnussa 1923. He palasivat 
Venjoelle eivätkä päässeet enää Suomeen. Tynnin perhe on 
kasvanut täysilukuiseksi. Vasemmalta edessä Liljan veli Väinö 
Piipponen, Sylvi, Kaapre sylissään Lauri, Lilja sylissään Kerttu, 
Anna Piipponen; takana Martta, Reino, Katri, Aale ja Liljan 
sisar Alma Piipponen. Kuva: VViadimir Schohin 



Kolppanan seminaarin vanha rakennus, Tynnin viimeinen koti 
Inkerissä. Kuva: Museovirasto. 


Omat muistikuvani isoisästäni ovat vähäisiä. Hän 
oli pitkä, suoraryhtinen laiha mies, jolla oli runsas 
musta tukka, vain viikset olivat harmaantuneet ja 
muuttuneet valkoisiksi. Muistan hämärästi hänet 
Seipistöstä, Järvenpäästä, maatilalta, jonka hän oli 
hankkinut talvisodan ja jatkosodan välisenä aika¬ 
na, kyllästyneenä jatkuvaan elintarvikepulaan. Sei- 
pistön maatila oli erilainen kuin isäni vanhempien 
pohjoiskarjalainen maatila Enon Revonkylässä. 
Seipistössä viljeltiin kaalia, tattaria, virnaa ja här¬ 
käpapua ja oli hevonen kuten Enossakin. Tiloilla 
pidettiin kanoja, lehmiä, lampaita ja sikoja, mutta 
Seipistön pihapiirissä oli lisäksi hanhia, kalkkunoi¬ 
ta ja mehiläispesiä. Maanviljelystöistä huolimatta 
isoisä hoiti samanaikaisesti toista leiviskäänsä, 
opetusta helsinkiläisissä kouluissa. 

Viimeiset vuotensa 50-luvulla isoisäni asui hu- 
vilanomistajana Oulunkylän Patolassa yhdessä 
mummon ja vanhimman poikansa kanssa. Koti¬ 
eläimistä olivat jäljellä enää mehiläiset, joista hän 
esitelmöi innostuneesti. Kirjahyllystä löytyivät 
Suomen kansan vanhat sadut, joiden syöjättäret 
ja pahat noidat vetivät puoleensa. Olin 9-vuotias, 
kun isoisä kuoli 1953. 

Satuun vangittu Tuhkimo ja Lindblad 

Runoilijana ennen sotaa aloittanut Aale Tynni 
jatkoi 30-luvun vahvaa mitallista runoperinnet- 
tä Kailaan ja Sarkian linjalla. Esikoiskokoelmaa 
seuranneissa kokoelmissa sota-aika on läsnä alle- 
gorisoituneena kosmisiin näkyihin ja keskiajan ja 
antiikin motiivein kuolemantanssiin, karnevaaliin 
ja aurinko valjakon taitamattomaan ajajaan, joka on 
vaarassa suistaa maan radaltaan. 

Välirauhan aikana Aale avioitui opiskelutoverinsa, 
valtionarkiston virkamiehen ja historiantutkijan 
Kauko Pirisen kanssa (myöhemmin kirkkohistori¬ 
an professori).Tästä avioliitosta syntyi kolme lasta. 
Äitiyden kokemus ja lasten syntymät olivat Aalelle 
voimakkaita elämyksiä ja innoittivat runoihin, joi¬ 
den realistinen ja biologinen pohjavire olivat uutta 
lapsilyriikassa. Ne sävyttävät palkittuja kokoelmia 
Lehtimaja ja Soiva metsä. 

Soivan metsän runosikermien syntymän herkis¬ 
tynyttä kirjoitusjaksoa Aale luonnehti elämänsä 
tärkeimmäksi. ”Se oli ikään kuin sellainen hetki, 
jolloin minulle annettiin näkemisen kyky, jolloin 
tulin tajuamaan, että lyyrikon kyky on ihan verrat¬ 
tavissa siihen, mitä sibyllat kolmijalallansa istuen 
kokivat.” 

Samaan aikaan Aale tuli tietoiseksi oman avioliit¬ 
tonsa vaikeuksista ja sairastui puoli vuotta kestä¬ 


neeseen masennukseen. Hän nousi siitä naisver¬ 
kostonsa, ystäviensä avulla. Hän liittyi naistaitei¬ 
lijoiden perustamaan Minna Canthin seuraan ja 
tuli valituksi Suomen kirjailijaliiton johtokuntaan. 
Minna Canthin seuranjäsen hän oli kuolemaansa 
asti ja toimi 25 vuotta seuran puheenjohtajanakin. 
Myös Kirjailijaliiton johtokunnassa hän toimi pari 
vuosikymmentä edeten varapuheenjohtajaksi. 

Aale oli 40-luvun lopulla juhlittu runoilija, jonka 
runoja kuultiin monien lausujien ohjelmistossa. 
Vapaamittaisen lyriikan läpimurto 1950-luvulla 
merkitsi kuitenkin samalla Tynnin edustaman 
mitallisen runouden kriisiä. Mitallinen runous 
sysättiin syrjään ja moni aiemmin tuottelias ru¬ 
noilija vaikeni. Aale ei antanut periksi vaan lähti 
ajan paineessa muuttamaan tyyliään. Myöhemmin 
hän palasi takaisin hänelle luontaiseen laululliseen 
ja mitalliseen runontekoon. 



Lauri Tynni 


Mitallisen runouden kriisin seurauksena Aale 
laajensi työsarkaansa kirjailijana ja hänestä su¬ 
keutui lastenkirjailija sekä monipuolinen kään¬ 
täjä, joka välitti eri aikojen ja kielten runoutta 
suomeksi. Mitallinen, loppusointuja käyttävä 
ja yleensä rytminen runous löysi turvapaikan 
lastenkirj allisuudesta. 

Tutustuminen WSOY:n kirjalliseen johtajaan 
Martti Haavioon oli kohtalokas molemmille 
kirjailijoille. Martti Haavio oli jo työnsä puo¬ 
lesta Aalen runojen editori ja puolestapuhuja. 
Aale puolestaan oli nuoresta pitäen ihaillut P. 
Mustapään (Martti Haavion) runoutta. Mo¬ 
lempia yhdisti myös rohkea isänmaallisuus 
sodan jälkeisessä vasemmistolaisessa ilmapii¬ 
rissä -ja inkeriläisyys. Martti Haavio oli kan¬ 
sanrunouden tutkijana syvällisesti perehtynyt 
Inkerin kansanrunoihin ja viehättyi nuoreen 
inkeriläissyntyiseen runoilijaan. Aalen ja Mar¬ 
tin editorisuhde tiivistyi vastavuoroiseksi ja ys¬ 
tävyys rakkaudeksi. 

Molemmat olivat tahoillaan naimisissa eivätkä 
nähneet yhteistä tulevaisuutta muussa kuin ru¬ 
nouden maailmassa. Aale Tynnin Ylitse vuoren 
lasisen -kokoelman runoissa Martti on kaik¬ 
kialla läsnä, se on täynnä heidän ilon ja tuskan 
katkeransuloista rakkauttaan. Vain varjoja tai 

unikuvia toisilleen ovat satuun vangittu Tuhkimo 
ja prinssi. Tuhkimon paossa kuvataan prinssiä: 
”Hän on varjo vain, hän on laulu vain, / hän on 
unta Tuhkimon.” Ja Orfeus kuvailee itseään: ”01en 
laulusi sun, olen toivosi sun, olen tieto viimeinen.” 

Haavion puolison Elsa Enäjärvi-Haavion sai¬ 
rastuminen syöpään ja kuolema 1951 muutti 
tilanteen. Aale Tynnin lähes kymmenen vuotta 
kestänyt piinallinen avioeroprosessi käynnistyi. 
Vihdoin vuonna 1960 Aale ja Martti saattoivat 
mennä naimisiin ja alkoi heidän yhteinen onnel¬ 
linen liittonsa, joka päättyi Haavion kuolemaan 
1973. 

Myöhemmin Aale ei lakannut puhumasta mie¬ 
hensä merkityksestä vaikutteiden antajana. Hän 
seurasi läheltä Haavion tutkimustyötä ja sai runo¬ 
udelleen virikkeitä kansanrunoudesta ja siitä hen¬ 
kisestä aarteistosta, jota kansanperinne merkitsee. 
Haavion kertomat tarinat jäivät Aalessa itämään 
ja muuntuivat runoksi, ne olivat hänelle uuttaja 
innostavaa. Liian tuttu asia ei sovellu runon ai¬ 
heeksi, sanoi Aale, mutta uusi herättää mielikuvi¬ 
tuksen ja viehättää. 

Vastaavasti Aale soi ajatusten kaikupohjaa Mar¬ 
tille. Akateemikkovuosinaan Haavio loi kansan¬ 
runouden pohjalta entistä rohkeampia mennei- 
syydenkuvitelmia. Aalelle hän omisti inkeriläisten 
rituaaleja käsittelevän teoksensa Kuolematonten 
lehdot (1961). 

Martin ateljeekritiikki oli Aalelle merkitsevämpää 
kuin kenenkään julkisuuden kriitikon arvostelu. 
Hän opetti Aalen olemaan kiinnittämättä huomi¬ 
ota siihen kielteiseen suhtautumiseen ja välinpi¬ 
tämättömyyteen, jopa ivaan, joka muotisuuntien 
vaihdellessa tulee useimpien kirjailijoiden osaksi, 
jos he pitkään pysyvät kirjallisessa työssä. 

Kirjoittaja on Aale Tynnin tytär ja on kirjoittanut 
yhdessä poikansa, dosentti Mikko-Olavi Seppälän 
kanssa äitinsä elämäkerran AaleTynni - Hymyily, 
kyynel, laulu (WSOY 2013) 



Aale 1965. Kuva: T. Nousiainen. 


KIRJAILIJA JA AKATEEMIKKO 
Aale Maria Tynni-Haavio 1913-1997 

• Julkaisi 15 runokokoelmaa vuosina 1938-1987. 

• Kootut runot uusin painos 2013. 

• Lastenkirjoja mm. Satuaapinen, Heikin salaisuudet sekä 
yhdessä Martti Haavion kanssa useita kansakoulun lu¬ 
kukirjoja. 

• Asiaproosaa mm. Olen vielä kaukana. Martti Haavio - 
P. Mustapää 20-luvun maisemassa (1978) Inkeri Inkerini 
(1990); postuumina Kuva kaivattuni. P. Mustapään runojen 
taustaa (2005). 

• Käännöstöitä mm. Tuhat laulujen vuotta, Tulisen järjen 
aika, Ibsenin Brand, Shakespearen Sonetit, VV.B.Yeatsin 
Runoja sekä Eddan sankarunot ja Eddan jumalrunot. 

• Lukuisia koti-ja ulkomaisia palkintoja ja kunnianosoi¬ 
tuksia, mm. kunniatohtorin ja akateemikon arvo, Henrik 
Steffens -palkinto, SVRI ja Pro Finlandia -mitali. 

ETSITÄÄN 


Eino Väärä ja siskonsa Eila Kivikankare etsivät 
sukulaisia 

Eino: 

Itse olen syntynyt Suomessa, mutta edesmenneet 
vanhempani olivat Inkeristä. Osa sukulaisista elää 
siellä vieläkin, vaikka heidän olinpaikoistaan on 
kovin vähän tietoa. Olisi hienoa jos jotain kautta 
saisi tietoa. Vanhempamme olivat Juho ja Maria 
Väärä os. Kirppuja asuivat Liissilässä, Sieltä he 
lähtivät sotaa pakoon ja päätyivät monien mutkien 
(Viro) kautta Hankoon. Sieltä he päätyivät Kau¬ 
hajoelle, missä minä olen syntynyt v. 1945. Sieltä 
muutettiin v. 1946 Turkuun. 


Eila kirjoitti: 

Veljeni edellä kertoikin tärkeimmät tietomme. 
Minäkin olen syntynyt Suomessa, v. 1949 Turussa. 
-Joskus kauan sitten yritin saada selville juuriam¬ 
me, mutta aika mahdottomalta tuntuu. Harmi, sil¬ 
lä kun itselle tulee ikää, alkaa suku kiinnostamaan 
yhä enemmän ja harmittamaan, kun ei siitä mitään 
tiedä. Isämme oli syntynyt 1905 ja äitimme 1914. 

Yhteydenotot Eila Kivikankare: 

eila.kivikankare@gmail.com 

Tai 

Eino Väärä: einovaral@gmail.com 


LYHYESTI 


Tiedoksi seuraava kirja: 

Jalkanen Esko: 

Skuoritsan papit sekä seurakunnan historiallisia vaiheita vuosina 1624-2001. 

Skuoritsan työ-toimikunta, 2002. 


Suomen Inkeri-liitto järjestää Inkerin kansallislinnun ja 
kansallis eläimen (ei kotieläintä) valinnan. 

Ehdotuksesi voit antaa lähettämällä viestin sähköpostiin 
alinasinikka@gmail.com tai tekstiviestin puhelimeen 
+358 40 743 7042 toukokuun loppuun mennessä. 




ISÄNI PIENEN MATKALAUKUN 
SALAISUUS osa I 


Adoptiolapsen ryöstö suomalaisilta 
vanhemmilta 

-ja kuinka Suomi sai omansa 
takaisin 


m 


Toisesta maailmansodasta tuli miljoonille ihmisille 
suuri tragedia. Minun isäni kohtalo oli pieni pisa¬ 
ra kyynelten valtameressä. Haluan kertoa tämän 
pienen Adolf-pojan selviytymistarinan. On vuosi 
1941, hän täyttää pian 9, ja on rakas lapsi isälle ja 
äidille. Hänellä on isoveli, monta serkkua ja kave¬ 
ria. Ja nyt juuri alkoi kesäloma! 

Kaikki muuttui hetkessä, kun sana ”sota” tarttui 
ihmisten huulille. Adolfilta oli ensin ammuttu isä, 
sitten vangittu isoveli ja viety tuntemattomaan. 
Äiti ja Adolf-poika muiden sukulaisten kanssa 
lähtivät Viroon ja päätyivät kokoamisleiriin. Kaik¬ 
ki kärsivät nälästä ja sairauksista. Pienikokoisena 
poika tilaisuuden tullen pääsi piikkilangan alta pe¬ 
runapellolle kaivamaan perunoita. Miten hänen 
äitinsä onnistui laittamaan niistä ruokaa, en osaa 
edes kuvitella. 

Pian äiti sairastuu ja kuolee. Minun pieni sanka¬ 
rini jää täysin orvoksi. Silmien edessä hänen rakas 
äitinsä heitetään muiden kanssa joukkohautaan. 
Nälkäisenä, kylmissään ja peloissaan, hän on sodan 
keskellä... Mikä voisi olla kamalampaa? Mutta se 
on vasta alkusoittoa sodan kauheuksille. 

Monien kärsimysten kautta, keväällä 1943 poika 
pääsee Punaisen Ristin kautta Pohjanmaalle Vilho 
ja Emmi Panulan perheeseen, johon kuuluu neljä 
tytärtä: Sylvi, Eeva, Eila ja Saara. He kaikki otta¬ 
vat pojan avosylin vastaan. Rakkaudella ja maalais- 
ruoalla heidän onnistui lihottaa poika normaaliin 
kuntoon. 


Pieni kaveri pääsee kouluun ja hänellä on taas per¬ 
he ja kavereita. Uudet vanhemmat panevat vireille 
adoptiohakemuksen, mutta asiaa ei ehditty käsitel¬ 
lä valmiiksi, kun rauha Neuvostoliiton ja Suomen 
välillä solmittiin syksyllä 1944. 

Tammikuun alussa 1945 tuli määräys Adolfin pa¬ 
lauttamisesta Venäjälle. Kello 10:ltä tuli ehdoton 
määräys: illalla piti olla rautatieasemalla. Se oli 
murheen päivä koko perheelle. Itku ja epätoivo 
vahasivat pojan sielun... Orpolapsi lähti uusine 
kenkineen ja takkeineen takaisin Venäjän puolel¬ 
le. Taskussa oli pieni joka pojan puukkoja repussa 
korppuja, kirjekuoria, postikortteja postimerk¬ 
keineen ja vielä ties mitä, mitä vanhempien oli 
onnistunut hankkia Adolfille, ennen kuin hänet 
annettiin tuntemattoman luisiin käsiin. 

MATKALLA TUNTEMATTOMAAN 

Adolf kirjoittaa postikortin 13.01.45 Helsingistä: 
”Herra Vilho Panulalle. Hyvä isä! Olen saapunut 
määränpäähän. Matka sujui hyvin.” Mutta oli 
jatkettava eteenpäin - kohti Venäjää, ja seuraava 
postikortti oli postitettu Vainikkalasta 15.01.45 
ja osoitettu: 

”Rouva Emmi Panulalle. Junassa. Hyvä äiti! Ter¬ 
veisiä junasta. Voin hyvin. Terveisin Aatto.” 

Muiden inkeriläislapsien joukossa Adolf oli viety 
Jaroslavin alueelle orpokotiin. Pian poika kirjoitti 
jo oikean kirjeen, ja postin leimassa heikosti pystyy 
erottamaan päivämäärän: joko toinen tai kolmas 
kuukausi vuonna -45,mutta toisella puolella lihava 
leima ”Sota- sensuuri 19/M”. Adolf kirjoittaa: 

”Terveisiä paljon täältä Venäjänmaalta teille kaikil¬ 
le. Minulla on hyvin ikävä Suomeen. Kuinka voitte 
siellä kotona? Minä voin erinomaisesti. Me olem¬ 
me lasten kotis. Meität pannaan vissiin kouluun. 
Täällä on kylmät ilmat. Täällä on paljon muitakin 
inkeriläisiä. Nyt on sunnuntai, kun kirjoitan tätä 
kirjettä. Meität on luvattu vietä Pietariin. Sitten 
meität tuotaan Suomeen, kun sota loppuu. Nyt on 
kai paras lopettaa tämä kirje, sillä minä en keksi 
muutakaan. Kirjoitakaa sitten pian, sillä minulla 

on kovin ikävä. Terveisiä teile kaikille lähettää 
Aatto.” 

Toinen kirje lähtee 18.4.45, kolmas 13.3.46 ja vii¬ 
meinen 26.5 46. Se on seuraava: 

”Rakas äiti! Sydämeliset terveiset täältä kaukaa 
Venäjään maalta. Kiitoksia paljon kärjestä, jonka 
sain teiltä juuri äskettäin. Tulin kovin iloiseksi 
kun sain tietä, että tee saite minulta kirjeen. Mi¬ 
nä olen monta kirjettä teile kirjotanut, mutta en 
tiedä miksi ne ei ole teile saapuneet. Minä sain 
teidän paketin, lastenkoti maksoi siitä paketista 
350 ruplaa. Täälä on tullut kevät, koivut ovat jo 
hiiren korvalla. Kokonaisen talven olen käynyt 
Venäjän koulua. Täältä Selosta on paljon inkeri¬ 
läisiä mennyt Viroon, minäkin yridän pästä tänä 
kesänä pois Selosta. Koulu on loppunut. Täällä on 
ruvettu jo istuttamaan peruna. Tänään valokuvat¬ 
tiin lastenkotissa lapsia, minäki pääsin kuvan. Kun 
valokuvat tulevat valmiksi niin lähetän teilee myös 
yhden kuvan. Minulla on kovin ikävä Suomeen, 
joka kerta kun rupean muistelemaan Suomesta, 
niin tulee kyneleet silmiin. Täytyy kai lopettaa 
tämä kirje. Sanokaa paljon terveisiä Keturilaan 
mummolle, Esalle ja Lealle ja kaikille tuttaville. 
Erityisen paljon terveisiä teile ja kaikelle koti¬ 
väelle. Onnitteleen Eevaa ja toivon hänelle me- 
nestykselistä elämää. Lopuksi toivon, että pian 
tavattaisimme toisemme. Minulla on silmät taas 
tullet kipeiksi. Enoni lähetää teille kaikille paljon 
terveisiä. Moniin terveisin Aatto Heikkinen” 

Näistä kirjeistä näkyy pojan kodinkaipuu ja toive 
päästä takaisin läheistensä luo. Ja Adolf päättää 
toteuttaa sen omin voimin! Yksinkertaisesti hän 
karkaa ja pakenee ensiksi metsiä pitkin, marjo¬ 
ja syöden ja peltojen reunoilla juosten. En tiedä 
kuinka pitkälle hän on päässyt, mutta tärkeäksi jää 
yritys, ja isäni kasvava selviytyjän luonne. Hänet 
saatiin kiinni. 

Ammatiksi pojalle määrättiin vuonna 1948 pel- 
tiseppä-hitsaaja ja sen mukaan hän suorittaa am¬ 
mattikoulun opinnot ja vuonna 1950 saa työpai¬ 
kan isolla puimuritehtaalla Venäjän eteläpuolella, 
kaukana rakkaaksi tulleista ihmisistä. 

Tällä kertaa Adolfilla on samasta orpokodista kak¬ 
si kaveria, jotka myös saivat työpaikat tehtaalta. 


He ovat tyttö ja poika, kaksi samanikäistä nuorta. 
Tulevaisuudessa heistä tulee perhe ja tytöstä pik¬ 
kusiskoni kummi. Isä jää 33-vuotiaaksi poikamie- 
heksi. 

En tiedä paljon tästä jutusta, paitsi sen, että isäni 
poikakaveri myös oli inkeriläinen, mutta etu- ja 
sukunimensä olivat venäläisiä. Kuulin äidiltäni, et¬ 
tä hän on vaihtanut nimensä. Isäni kaikki tunsivat 
nimellä Anatolij Pavlovin poika. Yhteys Suomeen 
on katkennut monien vuosien ajaksi. Epäilen, et¬ 
tei kirjeitä vain päästetty lähtemään perille KGB 
toimesta. Isäni suomen kielen taito näinä vuosina 
kuihtui olemattomiin. 

HUOLI ADOLFIN KATOAMISESTA 

Punaisen ristin kautta vasta 60-luvulla Panulat 
saavat vihdoinkin tietää, että Adolf on elossa, ja 
kirjeenvaihto alkaa uudestaan. Kielen kanssa on 
ongelmia ja joudutaan pyytämään kääntäjän apua. 
Venäjällä on ”suojasää”-ilmiö, ja Adolf pääsee mat¬ 
kustamaan Leningradiin vuonna 1961, missä hän 
tapaa Saara-siskonsa. 

Seitsemänkymmentäluvun puolivälissä Moskovas¬ 
sa Metropolhotellissa, minä, 11 vuotias tyttö, isäni 
seurassa saan tutustua isoon joukkoon hymyileviä 
ihmisiä. He ovat sekä vanhoja että nuoria ja pu¬ 
huvat aivan ihmeellisellä kielellä. Mutta se ei es¬ 
tänyt jo silloin ystävystymästä yhden nuoren tytön 
kanssa siitä joukosta. Vaihdoimme ensin kirjeitä, ja 
myöhemmin meistä tuli parhaat ystävät. Vielä yksi 
muisto tuosta tapaamisesta - pieni pala tummaa 
mallasleipää juustoineen ja Fanta-limsaa! Maku 
oli aivan eri planeetalta! Tämä kaikki tapahtuu 
myöhemmin, nyt isäni vasta tutustui minun tu¬ 
levaan äitiini. 

Isä ja äiti olivat töissä samalla tehtaalla ja menivät 
naimisiin vuonna 1963. He vuokrasivat itselleen 
yhteisen pikkutorpan kaupungin laidalta ja saivat 
seuraavana vuonna Nina-tytön. Vanhempieni työ 
oli kolmivuoroinen ja äitiysloma kahden kuu¬ 
kauden pituinen. He yrittivät omien kykyjensä 
mukaan hoitaa minua vaihtamalla työvuorot sillä 
lailla, että joku olisi aina kotona minun kanssani. 
Aina se ei onnistunut, niin kuin monilla muillakin 
tehtaan nuorilla vanhemmilla. 

Hattu kädessä Kauhajoella vähän ennen lähtöä 
Neuvostoliittoon. 

Tilanteen helpottamiseksi tehtaan pääporttien 
yhteydessä oli lastenhuone, missä vauvat odotti¬ 
vat jomman kumman vanhempiensa tuloa, kun 
heillä vaihtuivat vuorot. Äidit myös kävivät siellä 
imettämässä vauvojansa tauoilla. Vaippoja silloin ei 
ollut ja se teki koko jutun aika haastavaksi kaikille 
osapuolille! Sellaista ei voi kukaan kestää kauan. 

Puolivuotiaana pääsin mummoni ja vaarini luo 
kahdeksi vuodeksi. He asuivat pienessä kaupun¬ 
gissa omakotitalossa 3 tunnin junamatkan päässä 
Rostovista. 

Äitini isoveli perheineen asui heidän luonaan. 
Vanhempani saivat minulle paikan ympärivuoro¬ 
kautisesta lastentarhasta. Se tarkoitti sitä, että lap¬ 
set olivat hoidossa 24 tuntia 5 päivän ajan ja heidät 
haettiin kotiin viikonlopuksi. Ihan ymmärrettä¬ 
vää, etten halunnut mennä sinne, ja kun mummon 


ruoalla minusta oli tullut vahva ja kovaääninen, se 
koitui ongelmaksi. Äiti kertoi, että minun ensim¬ 
mäinen sanani ei ollut äiti tai mummu, vaan ”ite”. 

En muista, miten äitini pärjäsi, mutta kun oli isän 
vuoro viedä minut hoitoon, hän osasi tehdä siitä 
pienen seikkailun! Osa reittiä ratikalla ja loppu¬ 
matka kävellen eri katujen kautta, se sai minut 
unohtamaan minne olimme menossa. Isä vei huo¬ 
mioni muualle ja kuvittelin, että tällä kertaa me 
ihan varmasti pääsemme vaikka karusellipuistoon 
tai mummon luo! Ihmettelin ja harmistuin joka 
kerta, kun matkamme loppujen lopuksi päättyi ai¬ 
na tarhan muuriaidalle... Uskoin, koska osasihan 
isä keksiä hauskoja juttuja. Yksi niistä oli pupusta, 
joka silloin tällöin juoksi meidän pihan poikki ja 
antoi isälle mandariineja omasta pussista. Niitä 
isäni antoi minulle. Vaikka kuinka yritin katsoa 
ikkunasta lumen peitossa olevalle pihalle, en kos¬ 
kaan nähnyt kilttiä pupua. 

"ensimmäinen sanani ei ollut äiti tai 
mummu, vaan ”ite”. 

Meidän pieni torppa seisoi vuokraemännän tontti- 
palstan nurkassa. Sen kuntoa kuvailee tämä fakta: 
syksyllä vanhempani toivat mummolta ja vaarilta 
ison säkin erinomaisia omia perunoita ja pistivät 
sen sängyn alle, kun muuta lämmintä säilytystilaa 
ei ollut. Kun tulimme myöhemmin kotiin uuden 
vuoden juhlapäivien jälkeen mummolasta, järkytys 
oli suuri - koko perunasäkki oli jäätynyt kiviko¬ 
vaksi! Vielä monien vuosien päästä äiti oli harmis¬ 
saan, kun niin hyvä peruna meni pilalle! 

Vuokraemäntä asui samalla tontilla, muutaman 
metrin päässä meidän tuvasta ja ympärillä levit¬ 
täytyi iso puutarha kasvitarhoineen ja kukkineen. 
Keskellä kasvoi iso kirsikkapuu. Koska emäntä oli 
kovin tukeva, hän oli usein pyytänyt isältäni apua 
sadonkorjuussa. 

Isäni osasi kiivetä puuhun, oksat kestivät hänen 
painoa, koska mies oli oikein laiha. Jos oli viikon¬ 
loppu ja minäkin olin kotona isän ollessa puussa, 
silloin tällöin 'Vahingossa” putosivat muutamat 
parhaat kirsikat alas. "Pikkukettu” oli paikalla ja 

Kirjoittaja Nina Heikkinen isän sylissä. 

kirsikat oli syöty saman tien! 


Eräänä talvena tapahtui hauska juttu. Minulle os¬ 
tettiin uusi turkkitakki, ja isäni kanssa menimme 
pulkkamäelle. Mukana meillä oli isohko rauta- 
pulkka. Isä istahti perämieheksi, minä pääsin eteen 
ja pulkka aloitti henkeä salpaavan laskettelun! 
Loppumatkalla perämieheni teki äkkijarrutusta 
omien kantapäiden voimin. Pulkka pysähtyi, mut¬ 
ta minä jatkoin matkaani suoraan pikkujokeen. 

Vaikka oli talvi, joki ei ollut jäätynyt koska se oli 
avoin viemärijoki, joka sai alkunsa puimuritehtaan 
pesutuvista. Tämän ”joen” syvin paikka oli polveen 
asti, mutta kun yhtäkkiä jouduin sen saippualle 
haisevaan sameaan veteen, se tuntui pelottavalta. 

Kotiin tulimme molemmat läpimärkinä. Isäni 
juoksi koko paluumatkan henkensä edestä, kun 
pelkäsi minun jäätyvän kuoliaaksi. En edes vilus¬ 
tanut, mutta uusi takkini meni pilalle ja sitä juttua 
on aina muisteltu nauraen. 

”Isäni juoksi koko paluumatkan 
henkensä edestä. ” 

Muistan isäni aina lukemassa sanomalehtiä tai 
kirjoja. Etten häiritsisi, hän oli antanut kirjoja, sa¬ 
noen: ”Etsi kuvia!” Ja minä olin etsinyt ja oppinut 
samalla ensimmäiset kirjaimet, joita piirsin mat¬ 
kimalla sivujen reunoille. 

Kun kasvoin kouluikäiseksi, isäni tykkäsi pelata 
kanssani nappula-peliä shakkilaudalla. Hän pela¬ 
si vakavissansa, oli häviämätön, ja nauroi voitolle 
joka kerta kuin pikkupoika! Minä sen sijaan olin 


aina hävinnyt osapuoli ja vihainen isälle. 

Vielä jäi mieleen isäni kekseliäs temppu saada mi¬ 
nut syömään hänen valmistamaansa munakokke- 
lia. Hän sanoi: ”Leikitäänkö teekutsua?” Ja meillä 
oli kovat pidot ja oikea ruoka nukke astioilla. Se oli 
hauskaa, vaikka muistan yhä sen kuivan munakok- 
kelin pahan maun! 

Muuten ruokaa laittoi aina äiti: kesällä kerosiini- 
polttimella meidän pihalla, talvella sisällä hellalla, 
täyttäen sitä kivihiilellä. Kaikkein eniten isä tykkä¬ 
si suolalehtikeitosta. Se oli alkukesän sesonkiruoka 
ja sitä voimme syödä mielin määrin. Kovalla in¬ 
nolla isä hörppäsi keittoa, istuen puun alla meidän 
pienen pihan keskellä. Kun lautanen oli tyhjä, hän 
pyyhki pois hikeä otsalta ja sanoi: ”Niin hyvää, että 
jopa kulmakarvat hikoili!” 

SOTAORPOLLE 

TYÖSUHDEASUNTO 

Tehdas oli tuohon aikaan rakentanut omille työn¬ 
tekijöille asuntoja. Monta vuotta isä oli jonottanut 
asuntoa ja väitteli asuntojako komitean kanssa. Isä 
oli aloittanut uransa tehtaalla vuonna 1950 ja kak¬ 
sion saimme uudesta talosta vasta vuonna 1972, 
minun pikkusiskoni syntymän jälkeen. 

Isä kävi vuorotöissä, luki innokkaasti parvekkeella 
istuen ja kertoi meille kotiväelle kuulumisia: tä¬ 
nään, esimerkiksi, hän on kerinnyt tehdä enemmän 
osia kuin eilen tai siitä, että hänelle on luovutettu 
oman työn laatuleima. Se tarkoitti sitä, että sen 
leiman omaava tarkistaa itse oman työnsä laadun, 
eikä kukaan muu. Joka vuosi isä on ilmoittanut 
meille kuinka paljon työvuosia hän täytti. 

Menneisyydestänsä isä kertoi oikein niukasti. Tie¬ 
sin, että olohuoneen kaapissa hän säilytti vanhaa, 
pientä matkalaukkua, jossa oli vain hänelle kuu¬ 
luvia tavaroita. Isä varjeli sitä koko ikänsä kaikilta. 
Mutta kun tarkkaava katse oli pois kotoa, minä 
uskalsin kurkistaa sen sisään. Ja mikä pettymys! 
Vain hauraita kirjeitä, vanha kirja kummallisella 
kielellä, kellertäviä valokuvia tuntemattomista ih¬ 
misistä... Silloin en tiennyt isäni menneisyydestä 
juuri mitään. 


19 





PIETARHOVISTA PUKKILAAN 


Juttu ja valokuva on julkaistu aiemmin 
Jaakkiman Sanomissa. 

Aarno Kaartinen 



Jarl Arvid Vilonen ja Anna Vilonen (s. Hytti). 
Kuva: A Kaartinen 


Anna Vilonen (s. Hytti) syntyi vuonna 1925 
Neuvostoliiton Pietarhovissa. Lapsuudestaan hän 
muistaa ajan, jolloin heillä oli oma lehmä. Anna vei 
maitoa Pietarhovin kaupunginjohtajalle Arbucho- 
ville. Vuonna 1932 kaikki lehmät ja hevoset vietiin 
pientilallisilta kolhoosiin. 

Hyteillä ei ollut edes mahdollisuutta saada maitoa 
perheen lapsille. Naapurista lainattiin leipää hen¬ 
gen pitämiseksi. Saivat sitten kuitenkin mullikan 
jonkinlaisena korvauksena. 

Perheen isä kuoli vuonna 1939 ja äiti vuonna 1942. 

SOTA SYTTYI 

Inkeriläisiä nuoria miehiä kerättiin vuonna 1939 
talvisotaan Suomea vastaan. Sota päättyi kuiten¬ 
kin ennen kuin he ehtivät rintamalle. Saksalaiset 
pommittivat saapuessaan myös Pietarhovin aluetta. 
Ajettiin kolhoosin lehmät piiloon metsään. Anna 
ja naapurin tytöt, Hilma, Iita ja Sonja karkasivat 
piilosta ja hakivat äitinsä ja koko perheen vanhaan 
Pietarhoviin kotiinsa. 

Asuntolan toiseen päähän putosi saksalaisten 
pommi, mutta se ei pahemmin vahingoittanut 
ketään. 

Saksalaiset miehittivät alueen syyskuun 30. päivänä 
vuonna 1941. Kaksi sotilasta majoitettiin Hyttien 
kotiin. Annan kokemuksien mukaan hänellä ei ole 
mitään pahaa sanottavaa saksalaisista, kaikista pu¬ 
heista ja propagandasta huolimatta. Sotien jälkeen 

Anna oli asukkiensa kanssa kirjeenvaihdossa ja kä¬ 
vi myös heidän perheittensä luona Travemunden 
lähellä.. 

TULO SUOMEEN 

Lahteen Anna tuli 19. päivänä elokuuta 1943. Hän 
oli silloin 14 -15-vuotias. Elämänkumppaniksi 
löytyi sodan päättyessä vuonna 1947 pukkilalainen 
Jarl Arvid Vilonen, joka oli sodassa ollessaan haa¬ 
voittunut Lotinanpellossa. Perheeseen siunaantui 
neljä lasta Leena, Pentti, Anne ja Marjukka. 

Odottaessaan vuonna 1947 vanhinta lastaan Lee¬ 
naa, viranomaiset tulivat vaatimaan häntä palaa¬ 
maan Neuvostoliittoon oikein punaupseerin toi¬ 
mesta. Anna pysyi tiukkana ja vastasi hakijoilleen: 
”Mie olen naimisissa suomalaisen kanssa, olen 
myös raskaana ja pysyn täällä”. 

Eipä tuohon punaupseerilla ollut mitään sanomis¬ 
ta ja niin Annasta tuli virallisestikin suomalainen. 
Valitettavasti kaikille inkeriläisille ei käynyt yhtä 
hyvin. Kymmenet tuhannet väliaikaisesti suoma¬ 
laistuneet vietiin vankileireihin orjatyöhön, joista 
osa vähitellen Stalinin kuoltua pääsi palaamaan 
läntiseen Neuvostoliittoon ja lähemmäksi alku¬ 
peräistä kotiaan. 

ELÄMÄÄ ETEENPÄIN 

Viloset omistivat kuorma-auton, jolla he hiekoit¬ 
tivat Pukkilan teitä talvisin. He vuokrasivat lisää 
maata. Kotieläiminä oli lehmiä, lampaita, hevo¬ 
nen ja kaikkea muitakin eläimiä, mitä maatiloilla 
silloin pidettiin. Anna oli töissä Karhun urheilu- 
välinetehtaalla Monninkylässä, josta hän myös jäi 
normaalisti eläkkeelle 20 palvelusvuoden jälkeen. 

Helppoa ei hänellä ole ollut ja lapsistakin on elossa 
enää kaksi tytärtä. Nyt tämä pirteä ja hyvämuisti- 
nen 91-vuotias leski elelee edelleen kotitalossaan 
yksikseen muistojensa kanssa. 

Sisar asuu Moskovan lähellä ja Anna on häneen 
silloin tällöin yhteydessä. Vanhin lapsista Leena 
Kivistö asuu lähellä ja kävi äitiään tapaamassa 
haastattelun aikana. 

Joskus Annalle vain tulee hetkellisesti mieleen 
omien lapsiensa ja lapsenlapsen poismenot. Kat¬ 
kera hän ei silti ole ja arjen huolet pyyhitään pois 
huumorilla. 







KIRJA-ARVIO 


Vielä kerran Matriarkasta 

Jari Tervon mestarillista romaania Matriarkka 
on tämän lehden sivuilla arvosteltu paikoin an¬ 
karinkin sanankääntein. Teoksen voi kokea mo¬ 
nella lailla, mutta minusta meidän kaikkien tulisi 
kiittää Tervoa inkeriläisten kansanmurhan tuo¬ 
misesta suuren (lukevan) yleisön tietoisuuteen. 
Aiheesta on kirjoitettu vuosien saatossa paljon¬ 
kin, mutta vasta nyt tieto tavoitti kertarysäyksellä 
kansan syvät rivit vähintäänkin iltapäivälehtien 
sivuilla. Matriarkka ei ole uusi 
Kyynelvaunut eikä sen sitä pidä 
ollakaan. Tervo kertoo kauniisti 
ja soljuvasti Aamu Karitsantyt- 
tären suvun vaiheista, kahdesta 
mielivaltaisesta karkotuksesta ja 
lopulta paluumuutosta. Vääryys, 
epäoikeudenmukaisuus, tuska ja 
äärimmäinen kaltoin kohtelu ei 
jää yhdellekään lukijalle epäsel¬ 
väksi, ei myöskään se, mikä taho 
näihin kauheuksiin on syyllinen. 

Matriarkka on rosoinen, elä- 
mänmakuinen, koomisia ja fan- 
tastisiakin elementtejä hyödyn¬ 
tävä tarina inkeriläisen Simpu¬ 
kan kylän asukkaista. Se kertoo 
ihmisistä, ei jostakin myyttisestä, tarunhohtoisesta, 
jalosta kansasta. Ei sellaista ole olemassakaan. Sik¬ 
si kenenkään ei kannattaisi kirjaa lukiessaan louk¬ 
kaantua: näinkö Tervo inkeriläisiä kuvaa? Voihan 
olla, että "muistoja tosiasiat eivät turmelleet. Ne 
valmistetaan eri aineista.” Maailman joka kolkasta 
löytyy yksilöitä, jotka ovat omaa etuaan tavoitelles¬ 
saan valmiita muuttumaan Eljas Karjulasta Jevgeni 
Lebediksi, ampumaan oman isänsä maanpetturina 
ja äärimmäisessä hädässä lähettämään oman tyttä- 
rensä Siperian karuimpaan kolkkaan, kunhan itse 
pysyy jotenkin leivän syrjässä. Vastapainoksi löytyy 
hyviä, jaloja ihmisiä - kuten kaikkialta muualtakin. 
Tervon tekstissä on kieltämättä runsaasti suku¬ 
puolisuutta, mutta niinhän se tosielämässäkin 
taitaa olla: valtakunnan johtavan sanomalehden 


mielipidepalstalla suomalais(miehet) pohtivat 
parisuhteen olennaisuuksia melko lailla samassa 
hengessä. En soimaisi Tervoa hyppijälahkonkaan 
esilletuonnista: itsensä kuohiminen uskonnon 
nimissä on tuttua jo muinaisesta Babyloniasta. 
Onhan pikemminkin kiinnostavaa, että perinne 
on aikoinaan saanut oman ilmentymänsä myös 
inkeriläisten parissa. 

Matriarkkaa ei kannata eikä sai¬ 
sikaan lukea historiateoksena. 
Jari Tervo on kuitenkin tausta¬ 
materiaalinsa lukenut. Se sekä 
syvä myötätunto inkeriläisten 
traagisia vaiheita kohtaan huo¬ 
kuu kauniisti ja viisaasti kirjoi¬ 
tetun teoksen jokaiselta sivulta. 
Ja miten upea onkaan kohtaus, 
jossa Aamu Karitsantytär ja 
Ilmari Tynni matkaavat kuo¬ 
huvaa Jeniseijokea pitkin kohti 
vapauttaan kuin seppä Ilmarinen 
kuusen selässä kohti Pohjolaa! 
Tervo kertoo myös laajemmalti 
ihmisyydestä ja siitä, että meis¬ 
tä jokainen on omana itsenään 
kunnioituksen arvoinen. Se on 
jäänyt pahasti unohduksiin Ilmari Ilmarinpoika 
Tynniltä, entiseltä inkeriläispojalta ja nykyiseltä 
Kasper Havulta, ankaralta ja kärkkäästi mielipi¬ 
teitään laukovalta maahanmuuttokriitikolta. Mat¬ 
riarkka on kirja, joka jokaisen meistä kannattaisi 
lukea. 

Inka Parpola 

kaunokirjallisuuden suomentaja 
Inkeriläisten viestin päätoimittajan miniä ja 
”neljäsosainkeriläisen äiti 

Päätoimittaja kiittää kaikkia aiheesta kirjoittaneita 
ja toivoo, että asia on nyt meidän osaltamme lop¬ 
puun käsitelty. 


JARI 
TERVO? 



ii, 

Matriarkka 

Oi il VH 


ea 

TAPAHTUMAKALENTERI 

Suomen Inkeri-liiton ja jäsenjärjestöjen 
ohjelmatietoja keväälle 2017 

Suomen Inkeri-liitto ry 

Seuraavat kaksi tapahtumaa ovat Inkerikodissa, osoitteessa: Käpy- 
länkuja 1,00610, Karjalatalo, 2.krs. Bussit 52,56,65 ja 69. Lähin 
pysäkki Väinölänkuja, 200 m Karjalatalosta. 

1) Kevään viimeinen Inkeri-iltapäivä, Karjalatalon 2.krs, Inkerikoti 
La 8.4. Muistellaan 1940-luvun suuria "kansanvaelluksia"alueel- 
taan pienentyneessä Suomessa. Karjalan siirtoväen asutuk¬ 
sesta ja kotoutumisesta uusiin oloihin kertoo historian dosentti 
Silvo Hietanen. Kutsukaa mukaan myös 1940-luvun karjalan 
evakoita! Toivotaan Inkerin suomalaisten ja Suomen kar¬ 
jalaisten välistä keskustelua kokemuksistaan. 

2) Perinteiset Inkerin sukututkimuspäivät 22. -23.4.2017 (la 
- su) 9-17 Inkeri-kodissa Karjalatalolla. Paikalla on useita suku- 
tutkijoita auttamassa aloittelijoita sekä tukemassa pitemmälle 
ehtineitä sukututkimuksesta kiinnostuneita. 

Matka Hankoon la 6.5.2017 
Aikataulu 

klo 08.00 Lahti, linja-autoaseman turistipysäkki (vanha) 

klo 09.00 Hyvinkää, Hämeenkatu 14 

klo 09.45 Vantaa, Tikkurila / Unikkotie 5 

klo 10.15 Helsinki, Mikonkadun turistipysäkki 

klo 10.45 Espoo, Suvelan kappeli / Kirstintie 24 

klo 12.00 Hanko 

klo 16.00 paluu Hangosta siten, että ensin ajetaan Lahteen ja 
viimeisenä Helsinkiin. Espoolaiset jatkavat tästä omin neuvoin 
koteihinsa. 

Liikennöitsijänä toimii Lehtimäen tilausajot. 

Ohjelma - oppaana Hangon museoasiantuntija Marketta Wall. 
Ruokailu Klo 12, Ravintola Pä Kroken, Tegelbruksvägen 12, 
10900 Hanko 

Uusi hautausmaa, osoite: Itäinen Puistotie 11, 

10960 Hankopohjoinen. 

Kunniakäynti muistomerkillä, joka on perustettu Hangon leirillä 
kuolleiden yli 100 inkeriläisen muistolle. 

Leiritalot: Niitä on ainakin kolme. Onko mikään enää paikallaan? 
Hangon satama, osoite Länsisatama. 

Onko Paldiskista Hankoon tulleilla muistikuvia satamasta? Mikä 
on entistä, mikä on muuttunut? 


Matkalla ei ole välipalataukoja. Jokainen varaa syömistä ja juo¬ 
mista oman tarpeensa mukaan. 

Hinta, joka sisältää matkat, lounaan ja opastuksen, kerätään bus¬ 
sissa. Maksun suuruus riippuu matkustajien määrästä seuraavasti: 
-50 henkilöä/35 € 

-40 henkilöä/40 € 

- 30 henkilöä/45 € 

-20 henkilöä/50 € 

Matkan johtajina toimivat Alina-Sinikka Salonen ja Pirkko Koso. 

Ilmoittautuminen 30.3. mennessä. Se tapahtuu mie¬ 
lellään seurojen kautta. Seurat ottavat halutessaan nimet 
muistiin, ja lähettävät lukumäärän toiselle matkanjohtajalle, 
Pirkko Kosolle, pirkko.koso(5)pp1. inet.fi, p. 0408446965. Seuroi¬ 
hin kuulumattomat ilmoittautuvat suoraan Pirkolle. Jos matkalle 
lähtö on riippuvainen hinnasta, niin tilannetta voi tiedustella pari 
päivää ennen matkaa. Ilmoitathan myös mahdollisesta ruo- 
karajoituksesta! 

Tule rohkeasti mukaan, älä bussimatkan pituutta pelkää! Kaikki 
on suhteellista. Jos olisi kyseessä matka Inkerinmaalle, istuisimme 
pitemmän matkan bussissa, ennen kuin olisimme edes perillä. 
Olisi hienoa saada KAIKKI Etelä-Suomen Inkeri-kerhot samalle 
matkalle! Turkulaiset voisivat tulla omin avuin ja tavattaisiin esi¬ 
merkiksi Pä Krokenissa. 

Matkalla voidaan laulaa yhteislauluja, kertoa tarinoitamme, jär¬ 
jestää tietokilpailuja. Kirja-arpajaiset ovat ohjelmassa. Samoin 
takataskussa on erilaisia videoita. 

Matka Tarttoon 3. - 5.6.2017 
Lauantai 3.6. 

10.30-12.30 Laivamatka Helsinki-Tallinna Tallinkin M/S Megas- 
tarilla 

Laivalla buffet-aamiainen 
Matka Tarttoon ja majoittuminen Pallas-hotelliin 
Omatoimista tutustumista Tarttoon 
Klo 17.30 Lähtö illanviettoon Inkerin maja, Veski 35, 

Iltapalaa tarjotaan ja on myös ostettavana 
Sunnuntai 4.6. 

08.00 -11.00 Aamiainen hotellissa 
10.00 -12.00 Opastettu kiertoajelu Tartossa 
12.00 Jumalanpalvelus Pietarin kirkossa, jonka jälkeen kul¬ 
kueena (myös bussilla pääsee) 

13.00 Juhlat Viron uuden kansallismuseon pihalla Muuseu- 

mintie 2 

- Mahdollinen museon esittely, maksaa 10 € 

- Konsertti h- jatkotanssit 

20.00 Illallinen hotellin ravintolassa 

Ilmoittajille 


Maanantai 5.6. 

07.00 -10.00 Aamiainen hotellissa 

10.00 - Halukkaat voivat vierailla Tiedekeskus AHAA-ssa 

omakustanteisesti (lippu 13 €) 

12.00 Hotellihuoneiden luovutus 

12.30 Pubi Olle taressa arkilounas, johon kuuluu kahvi/tee 
15.00 Lähtö Tallinnaan, jossa mahdollisuus ostoksiin 

19.30 -21.30 Laivamatka Helsinkiin Tallinkin M/S Megastarilla 

Buffet-illallinen laivalla 
Matkan hinta per henkilö 
320 €, edellyttäen ryhmässä min. 21 matkustajaa. 

305 €, edellyttäen ryhmässä min. 26 matkustajaa 
Hl-lisä 53 €. 

Hintaan sisältyy: 

- Matkustajaliput kansipaikoin Helsinki-Tallinna-Helsinki Tallinkin 
m/s Megastarilla 

-Laivalla myöhäinen buffet-aamiainen Hel-Talja buffet-illallinen 
Tal-Hel suunnalla 

- Majoitus kahden hengen jaetussa huoneessa aamiaisineen 

- Bussi kolmena päivänä ohjelman mukaisesti 

- Suomenkielinen opas kiertoajelulla Tartossa 4.6. 

- Illallinen 4.6 ja arkilounas 5.6. 

Ilmoittautuminen Alina-Sinikka Saloselle viimeistään 
20.4.2017 alinasinikka@qmail.com tai postikortilla tai kirjeellä 
Alina-Sinikka Salonen, Metsäpurontie 17 D 58,00630 Helsinki. 
Seuraavat tiedot ilmoitetaan: nimi, syntymäaika, osoite, sähkö¬ 
postiosoite, puhelin, mahd. ruokarajoite. 

Ilmoittautuessa maksetaan ennakkomaksuna, (jota ei pe¬ 
ruutuksen sattuessa makseta takaisin) 50 €, loppumaksu 
viimeistään 20.4.2017. Maksu suoritetaan silloin halvem¬ 
man hinnan mukaan. Tarvittaessa matkustaja maksaa 15 
€ lisää matkan aikana. 

Maksu suoritetaan Suomen Inkeri-liiton tilille FI51 8000 
1200 3063 64. (Huomaa, että tilinumero on toinen kuin 
aiemmilla matkoilla!) 

Passi tai virallinen EU-henkilökortti on oltava matkalla mukana. 
Suosittelemme kattavaa matkavakuutusta. 

Ystävällisin terveisin 
Alina-Sinikka Salonen ja 

Virve Vast - Hansa Travel, vastuullinen matkan järjestäjä 


Huomio: kesäjuhlien päivämäärä Oulunkylässä 
ei ole 15.7., vaan 22.7.2017 


r. 




Tapahtumakalenteriin toivotut 
ilmoitukset tulee toimittaa toimi 
tussihteerille lehden kakkossivulle 
ilmoitettuun aineiston vastaanot¬ 
topäivään mennessä. 


Hyvinkään Inkeri-kerho 

Talven kokoontumiset. Kokoontumiset seurakunnan aulakahvios- 
sa (Hämeenkatu 16) kello 14. 

2.4., 21.5.2017. 


Tiedustelut: 

Outi Mäkelä p. 040 7081999 outi.makela@kolumbus.fi 
Leila Salo p. 040 567 7065 leila.salo@hotmail.com 
hyvinkaan.inkerikerho@hotmail.com 


Lahden seudun Inkeri-seura 

Kerhoillat joka kuukauden toinen maanantai alkaen kello 13 Lut¬ 
her kirkolla, osoitteessa Vuorikatu 37. 

Kerhoiltojen kahvituksen sovimme vuorotellen jo edellisessä ko¬ 
kouksessa. 

Kerhoilloista ja kokouksista tiedusteluihin vastaa Maria Lahti, p. 
0400 841 741 

maria.lahti.nikkari@gmail.com 


Turun seudun Inkeri-seura 

Beseda-teehetket jatkuvat, mutta aika ja paikka muuttuvat. Ko¬ 
koonnumme Yhdessä-yhdistys ry:n tiloissa (Nisse Kavonkatu 3, 
Varissuo) parittomina keskiviikkoina kello 15.00-17.00. Beseda- 
teehetkiä vetää Eero Pellinen.Tarkempia tietoja voi kysellä seuran 
puhelinnumerosta 045 6687628 
Juhlatilaisuudet Varissuon kirkolla (Kousankatu 6), 
kello 14 alkaen. 

Palvelupiste, Uudenmaankadulla on toistaiseksi lopetettu. 
Terveys-jasosiaalineuvontapistetiistaisin klo. 10-12 (Kousanku- 
ja 5) ja torstaisin klo. 10-12 (Katteluksenkatu 1,Vuokko). 

Muina aikoina neuvontaa saa seuran puhelinnumerosta. 

Seuran uusi postitusosoite on: Lyydia Bazaleva(TSIS ry), 
Päivännousevanpolku 13 B57,20610 Turku. 

Helsingin seudun Inkeri-seuran tapahtumia 

Anitta Uine anitta@inkeriseura.com tai p. 050-565 9805 
Työpajat järjestetään Karjalatalon Inkerikodissa 
(Käpylänkuja 1, Helsinki) 

Tiedustelut Toivo Tupin p. 040 578 3894 

Posti Green 

HELLAAN LAAKERI 

Oi Hellaan laakeri ylhäinen, 
sinä ikävöity puu! 

Kädet ylitse vuosituhanten 
sinun lehviis kurkottuu. 

Miten ylhäällä hohtaen kruunaavat 
ne varttasi korkeaa! 

Olet ylpeä puu: sinä kumarrat 
vain voittajaa. 

Oi kauneuttasi , ylhäinen , 
oi loistoas ankaraa! 

Sinut kasvatti tanner sankarien , 
pyhä , puolustettu maa. 

Sydän veltto ja tahto miehuuton 
sinun kilpaasi karttakoon: 
sinun kotisi Termopylai on 
ja Maraton. 

Oi Hellaan laakeri ylhäinen, 
sinä ylistetty puu! 

Sinun korkeuttasi katsoen 
sydän alati huikaistuu. 

Ylös sineen, loistava, nostat pään, 
vaan juuresi maassa on, 
ja lehvies alla leikitään 
kisa uljas, ajaton. 

Aale Tynni voitti tällä runolla vuonna 1948 Lontoon olympialaisissa kultaa. 

Renkaiden symboliikkaa on tulkittu eri tavoin, mutta Kansainvälisen olympiakomitean 
mukaan olympiarenkaat ilmaisevat olympialiikkeen toimintaapa ne edustavat maailman 
viittä maanosaa ja olympialaisiin eri puolilta maailmaa kokoontuvia urheilijoita. 



L. 

TÄSSÄ NUMEROSSA - INKERILÄISTEN VIESTI 3/2017 


Pääkirjoitus: Kolme viisasta miestä - kaksi tärkeää paperia.3 

Kirjeitä kentältä.4 

Kesäjuhlakutsu.6 

Isäni pienen matkalaukun salaisuus osa II.7 


KANSIKUVA 

Arjen sankari, joka on elänyt 
Stalinin vainojen vuoksi 
leskenä vuodesta 1938. 

Kuvassa ensimmäisen lapsenlap¬ 
sensa kanssa. Elämäkerta alkaa 
tässä lehdessä nimellä Vallun 
vaellus. Kuva: Valma Karlssonin 
kuvakokoelma. 

Numero 4/2017 ilmestyy 
viikolla 34. 

Aineisto toimitukseen 4.8. 


Henkinen elämä Inkerissä ja Venäjällä 1917-1919 

Ikitie - unohdettujen ihmisten tarina. 

Finlandia 2017 -postimerkkinäyttely. 

Vallun vaellus osa I. 

Pitkä matka vapauteen. 

Kirja-arvio: Kannaksen kaleidoskooppi. 

Pyhiinvaellusmatka Santiago de Compostelaan. 


mennessä. 

Numero 5/2017 ilmestyy 
viikolla 44. 

Aineisto toimitukseen 13.10 
mennessä. 


Lyhyesti. 

Liiton kevätkokous 25.3.2017, 
Tapahtumakalenteri. 

Alina-Sinikka Salonen 


KOLME VIISASTA MIESTÄ- 
KAKSI TÄRKEÄÄ PAPERIA 


Ensimmäinen viisas mies 

on Pekka Jussila Pudasjärvel- 
tä. Hän lähetti vappuaattona 
viestin liitteenä kaksi reissussa 
rähj ääntynyttä, mutta lukukel¬ 
poista tekstisivua. Heillä oli ol¬ 
lut jatkosodan aikana töissä in¬ 
kerinsuomalainen mies. Yhtenä 
aamuna, rauhan tultua, tämä oli 
hävinnyt ja sanonut, että Sipe¬ 
riaan hän ei lähde. Paperit hän 
oli joko unohtanut tai jättänyt 
tarkoituksella. 

Jussila on vuosikymmenet ih¬ 
metellyt kirjoitusta. On kyselty 
Eestin liitolta, Helsingin yli¬ 
opistolta, Pietarin seudulta löy¬ 
tyneeltä oppaalta. Eiliseen asti 
(kirjoitan tätä 4.5.) on ollut tyy¬ 
tyminen lausuntoihin: "siansak- 
saa, kirjoitusasu omituinen, joku 
salakieli”. 

Vappupäivän iltana huomasin: 
minullahan on perhepiirissä as¬ 
syriologian professori ja monen 
muinaiskielen ja kirjoitusjärjes¬ 
telmän tuntija Simo Parpola. 
Lähetin Jussilan tekstit hänelle 
ja samalla Wladimir Kokolle, 
joka Inkerin puolella tietää ”kai- 
kesta kaiken”. 

Nyt alkoi tapahtua: vapun jäl¬ 
keisenä aamuna sain Simolta 
viestin: sekä kieli että tekstin 
sisältö on ratkaistu. 


suomea, kirjoitettu omaperäisel¬ 
lä aakkosistolla, joka muistuttaa 
suomalaista, mutta eroaa siitä 
erityisesti vokaalien ja tiettyjen 
konsonanttien (d,g,j,r) kohdalla 
hämäävällä tavalla. Liitteenä ei¬ 
len laatimani aakkosisto, jonka 
avulla tulkitsin tekstin. Se osoit¬ 
tautui vanhakantaisella suomella 
kirjoitetuksi tarinaksi.. ..Saatua¬ 
ni transkription valmiiksi goog- 
lasin ensimmäisellä sivulla ole¬ 
van lauseen "Aurinko oli jo ai¬ 
koja sitten paennut paremmille 
maille”, saadakseni selville, olisi¬ 
ko teksti mahdollisesti jostakin 
jo julkaistusta kirjastapa lähde 
löytyikin heti: Julius Krohnin 
vuonna 1889 ilmestynyt kirja 
Kuun tarinoita, tarkemmin sen 
luku Toinen ilta. 

Krohnin kirja on varmaan ollut 
sen Pudasjärven talon kirjahyl¬ 
lyssä, jossa inkeriläismies oli 
töissä. Minusta on järkyttävää, 
että hän on kopioinut juuri tä¬ 
män kohdan, joka kertoo Sipe¬ 
riasta, jonka paljas nimi jo hir¬ 
vittää, ja suomalaisnuorukaisista, 
joita elähdytti rakkaus isänmaa¬ 
han ja valmius kuolla Suomen 
puolesta.” 

Toimittaja toteaa: l)Teksti on 
todella hyytävää. 2) Googlatessa 
havaitsin Julius Krohnin käyttä¬ 
vän kirjaili)animeä Suonio. 



Simo Parpola jatkaa: "Sekä tie¬ 
teellisessä että kulttuurisessa 
mielessä nämä kaksi sivua ovat 
mielestäni erittäin tärkeitä ja 
arvokkaita dokumentteja, sil¬ 
lä tietääkseni missään muualla 
ei ole säilynyt näytteitä siinä 
käytetystä aakkosistosta. Teksti 
on huolellisesti ja siististi kir¬ 
joitettu, käsiala kertoo pitkästä 
harjaannuksesta, ja veikkaisin, 
että kirjoitus on opittu koulussa. 
Aakkosisto on voinut olla laajal¬ 
ti käytössä Inkerissä ruotsalais- 
ajöistä alkaen. 


Kolmas viisas mies on liittoom¬ 
me hiljattain jäseneksi tullut Ju¬ 
hani Valo. Otin häneen yhteyttä 
hänen media-alan kokemuk¬ 
sensa takia. Keskustellessa kä¬ 
vi ilmi, että hänellä on pitkään 
ollut harrastuksena kielten ja 
kansojen vaellusten tutkiminen. 
Hän tuntee myös Parpolan tut¬ 
kimuksia. 

Odotamme kiinnostuksella, 
mitä saloja kaksi pientä paperia 
meidän kolmikollemme vielä 
paljastavat. 


Tässä oudoksi käyneessä ja le¬ 
vottomassa maailmassa toivon 
lukijoille kesän iloa ja sisäistä 
rauhaa. 


Qlonciy-^/ru^Aay ^al&nem 

alinasinikka@gmail. com 


- Toinen viisas mies! "Kieli on 


3 




KIRJEITÄ KENTÄLTÄ 


Tervehdys! 

Tämä muistelo tuli vastaani. Voin 
joku toinen kerta myös lähettää 
juttuja , jotka ovat joko muistiti- 
kulla tai sielun syövereissä. 

Hyvää ja siunattua pääsiäisaikaa! 
Alpo Järvi 
talkoopappi Lapualta 

Muisteloa Paul Saaresta 

Tapasin rakkaan ystävän ja 
pappisveljeni Paul Saaren Pet¬ 
roskoin seurakunnassa vuonna 
1986. Kohtasin rohkean, innos¬ 
tavan ja sytyttävän Sanapalve- 
lijan, joka hoiti kaukaa Virosta 
käsin yli kymmenen vuotta In¬ 
kerin kirkon ensimmäistä seu¬ 
rakuntaa Petroskoissa syvällä 
rakkaudella ja kärsivällisyydel¬ 
lä ajamalla Lada-romulla joka 
kuukausi 1000 km Virosta Pet¬ 
ro skoihin. En ehkä olisi Inkerin 
kirkon talkoopappi, ellen olisi 
kohdannut Paul Saarta ja Maria 
Kajavaa. Olen kiitollisuuden 
velassa näille Jumalan hulluille, 
meidän suruttomien sytyttäjille. 

Silloin 1980-luvun Petroskoissa 
seurakunta jatkuvasti eli pelon 
vallassa. Seurakunnan toimintaa 
tarkkailtiin ja jokaista puhetta 
kuunneltiin. Ilmassa oli alku¬ 
seurakunnan tuntua. Mutta sa- 
nanpalvelijat olivat sitäkin roh¬ 
keampia julistuksessaan. Mei¬ 
dän vieraiden piti pitää puheet 
käytävältä, saarnatuoliin ei ollut 
asiaa. Myöskään meidän ei tar¬ 
vinnut kertoa terveisiä Suomesta 
vaan terveisiä taivaasta. Siperian 
kokeneet seurakuntalaiset tar¬ 
vitsivat vapauden ja lohdutuksen 
vankkaa evankeliumia. 

En koskaan ole kohdannut en- 

nen ja sen jälkeen niin hiljaa 
kuuntelevaa ja jokaista armon 
sanaa vastaanottavaa seurakun¬ 
talaista. Työkenttää oli paljon, 
työmiehiä vähän. 

Joka jumalanpalvelukseen liittyi 
aina multien siunaaminen. Siu¬ 
nattu multa toimitettiin hau¬ 
doille. 

Elettiin sitä aikaa, jolloin omai¬ 
set eivät useinkaan tienneet 
kuolleitten omaisten tarkkoja 
hautapaikkoja. 

Pauli oli ahkera ja sukkela Her¬ 
ran pappi. Hetkessä hän jakoi 
koko pöytäkunnalle ehtoollis- 
leivän. Kun hänen seuraajansa 
asetettiin virkaan, kirkon ovella 
sain kuulla, että toimin juhlas¬ 
sa liturgina. Onnekseni Paulin 
virkaan asettamispuhe oli pitkä, 
jotta saatoin etsiä oikean kirk¬ 
kopyhän käsikirjasta. Paul sanoi 
seuraajalleen. "Viktor, jos sinä 
olet laiska pappi, kaikki moit¬ 
tivat sinua siitä, mutta jos sinä 
olet ahkera pappi, seurakunta¬ 
laiset ovat armollisia myös sinun 
puutteillesi.” 

Tämän tyyppistä puhetta saisi 
kuulla jokaisessa pappisvihki¬ 
myksessä. Erään kerran hän sa¬ 
noi: "Jos meillä kristityillä olisi 
otsassa läpinäkyvä lasi ajatuk- 
siimme, silloin emme ajattelisi 
pahaa toisista, emmekä kaivelisi 
toistemme syntejä. 

Paul Saar - Inkerin ja Viron 
pappi oli legenda jo eläessään. 
Virossa miehitysvallan aikana 
hän toimi metsäveljissä. Opis¬ 
keli 40-luvulla Hgin körttiko- 
dissa teologiaa, taisteli Suomes¬ 
sa Viron pataljoonassa, avioitui 
Martan kanssa. Hänet vangittiin 
Valpon toimesta -47 ja palautet¬ 
tiin 


Viroon. Hän sai 35 vuotta van¬ 
keutta ja karkotettiin Siperiaan. 
Vuonna 1956 hän vapautui Sta¬ 
linin kuoltua. 

Petroskoin uusi kirkko valmis¬ 
tui takanaan 10 vuoden työ. 
Kirkon vihkiäisiin, 6.9.2009, 
Paul ei enää jaksanut lähteä. 
Hänen läsnäoloaan kaipasimme 
juhlassa, jossa Kalajoen rovas¬ 
tikunnan suurkuoro, mukana 
rakennustalkoolaisia, veisasivat 
"Oi Kaanaan maa, se maa jossa 
Jeesus on, jonne Jumalan lap¬ 
set pääsevät ikuisesti elämään.” 
Olimme päässeet vaivan, myrs¬ 
kyn ja helvetin pauhun jälkeen 
suureen juhlaan, jossa taivas 
laskeutui alas maan päälle mei¬ 
dän sydämiimme, Kristusta kir¬ 
kastamaan. Se oli kiitollisuuden 
osoitus meiltä maan matkaajilta 
Petroskoin seurakunnalle. Uusi 
kirkko - uusi armo - osoitus sit¬ 
keydestä, talkooväen sitoutumi¬ 
sesta ja pitkämielisyydestä. 

Paul Saar (s. 7.6.1919) kutsut¬ 
tiin pois 5.3.2010, ja me saim¬ 
me olla luomassa liikuttuneina 
ja kiitollisina hänen hautaansa 
umpeen kotiseurakuntansa Ha- 
gerin hautausmaalla Virossa. 
Lohduttava ja puhutteleva sana 
pätee tänäänkin: "Kaikki muut¬ 
tuu niiden parhaaksi, jotka Ju¬ 
malaa rakastavat. "Tapahtukoon 
niin. 

Alpo Järvi 
Talkoopappi , Lapua 

Kiitos kiijeestä, hyvä Talkoo¬ 
pappi! 

Kerrotte asioista, joihin liittyy 
minunkin muistojani, joten vas¬ 
taan tähän heti. Järjestin Petros¬ 
koin kirkon vihkiäisiin matkan 
Inkerin kulttuuriseuran puitteis¬ 
sa. Mukanamme oli mm. Leino 




Hassinen. Sain tutustua tähän 
iki-ihanaan persoonallisuuteen. 
Ei paljoa puuttunut, että en oli¬ 
si tutustunut myös Paul Saareen. 
Hänen Suomessa työskennellyt 
lääkäri-poikansa oli hänet il¬ 
moittanut. Otin tiedon vastaan 
hämmentyneenä, kun kävi ilmi, 
että Paul Saar oli täyttänyt jo 90 
vuotta. Mietin asiaa vastuuni 
kannalta ja lopulta otin yhteyttä 
lääkäripoikaan. Kerroin huoles- 
tumiseni, mutta totesin, että hän 
lääkärinä varmaan osaa arvioi¬ 
da tilanteen paremmin. Pyysin 
häntä kuitenkin vielä kerran 
miettimään matkan pituutta ja 
bussissa istumisen määrää, ja 
kuinka isä mahtaisi sen kestää. 
Lopputulos oli, että Paul ei läh¬ 
tenyt matkallemme. 

Kun sitten puolen vuoden ku¬ 
luttua luin lehdestä, että Paul 
Saar oli nukkunut pois 5.3.2010, 
puoli vuotta matkan jälkeen, 
kiitin Taivaan Isää, että viimei¬ 
siä aikojaan elävää vanhusta ei 
ollut rasitettu pitkällä matkalla 
ja siihen liittyvillä voimakkailla 
tunnekokemuksilla. 

Mainitsemanne ”Oi Kaanaan 
maa”-laulu teki minuun syvän 
vaikutuksen samoin kuin koko 
tuohon hankkeeseen liittynyt 
suurenmoinen työ. En ollut 
siihen mennessä lainkaan tie¬ 
toinen, miten sankoin joukoin 
ihmiset ovat tukeneet syntymä- 
maani Inkerin uutta nousua eri 
puolilla Inkeriä. Huomasin, että 
joko pääkaupunkiseudun media 
ei myöskään ollut tästä tietoinen 
tai sitten asiasta ei vain haluttu 
kertoa. 

Suomen Inkeri-liitto ja sen jä¬ 
senlehti Inkeriläisten viesti on 


vain hyttynen valtameressä, 
mutta teemme sen, mikä on 
meille resurssien puitteissa mah¬ 
dollista. 

Lämpimin terveisin 
Alina-Sinikka Salonen 

Terve Alina! 

Södertälje 16/3 -17 
On kuin kirjoittais omalle vai¬ 
molleni, hän on myöskin Ali¬ 
na. Tapasin hänet ensi kerralla 
kun hän oli ohimatkalla kotiin 
Konnulle Kalliverestä Virosta 
Venäjälle. Meidän talo oli tien 
vieressä mistä vettä sai janoon. 
Tää oli keväällä 1942. 

Alina o.s. Muoni, s. 1930 Kaipa- 
la Länsi-Inkeri. 

Äiti Anna, kuollut Ruotsissa 
1948. 

Isä Elias vangittu 1937, kuo¬ 
linpaikka tuntematon (Siperian 
matka 1935, paluu 1937). 

Minä Rinaldo Lallo, s. 1929, 
Arsian kylä, Eestin Inkeri. 

Äiti Marija Reijo, s. Kullanky- 
lässä Viron Inkerissä. 

Isä Aleksander Lallo, s. Arsian 
kylässä, Venäjän Inkerissä, van¬ 
gittu 13/5 1941, kuolinpaikka 
Solikamskin vankileiri 1943. 
Meitä jäi 4 pientä lasta äitini 
hoidettavaksi. 

Lähetän sinulle nipun runoja. 
Ne on tehnyt äitini veli Mik¬ 
ko Reijo elikkä enoni. Hän oli 
opiskelemassa Suomessa 1931 - 
1939. Palattuaan kotiin Kullalle 
hänet vangittiin 1941, paikko¬ 
jen” piirittämänä. Kuolinpaikka 
tuntematon. 

Alina, katso näitä runoja. Ne 
kaikki kai ei ole tänä päivänä 


sopivaksi julkaista. Tee itse va¬ 
lintasi. Runoja ei ole aikaisem¬ 
min julkaistu 

Rakkain terveisin 
Alina ja Rinaldo 

Tervehdys teille, Alina-kaima- 
ni ja Rinaldo! 

Katson runoja ja kirjoitan ko¬ 
neelleni sellaisia, joita joskus 
ajattelen käyttää. Vierasta Van¬ 
han ajan” käsialaa on vaikea lu¬ 
kea, joten saatan tahtomattani 
tehdä virheitä. Valitsen julkais¬ 
tavat runot niin, että ne liittyvät 
johonkin ajankohtaiseen asiaan. 
En siis voi etukäteen luvata mi¬ 
tään. Ellei tule mitään estettä, 
julkaisemme tämän Inkeriläis¬ 
ten viestin takakannessa Kevät- 
kukka-runon, joka ilmi selvästi 
kertoo sinivuokosta. 

Kiitos myös niistä lähetyksistä, 
joita on tullut tämän kirjeen jäl¬ 
keen. Ne ovat arvokkaita. Niihin 
palataan lähiaikoina. Olen pan¬ 
nut sinulle maapostiin kirjeen, 
jossa kerron asiasta tarkemmin. 

Lämpimin terveisin 
Alina-Sinikka 

/Muzak? 

Helsingin Oulunkylän kirkko Teinintie 10, 00640 Helsinki, 
Teinintien ja Norrtäljentien kulmassa. 

Kimkcu &me,pääaea: 

Junalla -1 P T N K pysähtyvät Oulunkylän asemalla. 

Kirkko on Helsingistä katsottuna radan vasemmalla puolella, 
kävelyä n. 300 metriä. 

Jokerilinjalla 550 - Itäkeskus - Westendinasema, ajaa kirkon 
vierestä. Poistumispysäkin nimi: Käskynhaltijantie . 

Kävelyä n. 150 metriä. 

Busseilla 

52 Arabia - Haaga - Munkkiniemi 

72 Rautatientori - Pukinmäki - Tapanila 

552 Malmi - Maunula - Munkkiniemi - Otaniemi 

554, 554K Itäkeskus - Malmi - Pukinmäki - Maunula - 

Leppävaara 

Poistumispysäkin nimi: Norrtäljentie . Kävelyä n. 300 metriä. 

Otyämdb»: 

Saamme vieraaksemme piispa Seppo Häkkisen, Suomen kirkon 
”Inkeri-piispan”, sekä pastori Arvo Survon, joka herätti suomalais¬ 
ten Inkeri-myönteisyyden 1990-luvun taitteessa. Tutkijana tunnettu 
filosofian tohtori Toivo Flink tuo runojensa kautta esiin toisen 
puolen itsestään. 

Edellä mainittujen lisäksi esiintyy lukuisa joukko eri alojen taitajia. 
Tule sinäkin antamaan oma panoksesi! Ruokaa ja kahvia on tieten¬ 
kin tarjolla pientä korvausta vastaan. 

Toimimme olosuhteiden mukaan eli emme aloita jumalanpalveluk¬ 
sella, mutta päätämme loppuhartaudella. 









ISANI PIENI MATKALAUKKU OSA II 


Jatko-osa viime numerossa 
julkaistulle tarinalle 

Adoptiolapsen 
ryöstö suomalaisilta 
vanhemmilta-ja 
kuinka Suomi sai 
omansa takaisin 

Nina Heikkinen 



mistä olet kotoisin, ammattisi, 
kävitkö ulkomailla ennen, ket¬ 
kä ovat isovanhemmat, onko 
sukulaisia ulkomailla, oletko 
puolueen jäsen jne, jne, jne. Se 
paperipino piti toimittaa KGB:n 
paikalliselle toimistolle, ja vasta 
hyväksymispäätöksen jälkeen 
saimme ulkomaanpassit ja läh- 
töviisumit, pantiksi jäivät heille 
meidän sisäpassimme. Vasta sen 
jälkeen voisimme hakea Suomen 
viisumia. 


HELSINGIN MATKA - 
SUURI SEIKKAILU 

Seitsemänkymmentä -luvun 
lopussa isäni ja Olga-siskoni 
kävivät Sotsissa tapaamassa 
uudestaan isäni Suomen siskoa 
Saaraa ja hänen perhettään. 
Ainoat, jotka kävivät meidän 
luonamme, olivat Saara perhei¬ 
neen ja Eila-siskon tytär Päivi 
miehensä kanssa. Vuonna 1981 
perheemme sai suuren yllätyk¬ 
sen - kutsu Suomeen kuukau¬ 
deksi isän neljältä sisarukselta. 
Se oli aivan uskomaton juttu! 

Itse matkan valmisteluja mat¬ 
kaan pääseminen oli aikamoinen 
paperisota. Joka perheen jäsen 
joutui hankkimaan lääkäritodis- 
tuksen. Töissä ja koulussa käy¬ 
vien piti hankkia viranomaisten 
todistus siitä, että olemme kun¬ 
non kansalaisia. Sekä piti täyttää 
pitkiä hakulomakkeita, selittäen 


Loppujen lopuksi kaikki järjes¬ 
tyi ja meidän elämämme suuri 
seikkailu alkoi! Me tulimme 
Helsinkiin junalla heinäkuun 
aurinkoisena päivänä. Varmuu¬ 
den vuoksi meitä oli odotettu 
myös lentoasemalla (kommu¬ 
nikoinnissa oli ollut kielivaike¬ 
uksia). Hymyileviä ja ystävällisiä 
ihmisiä, uskomattoman siistejä 
katuja ja kaiken huippu - kuin 
runsauden torvista - tavaraa 
täynnä olevat kaupat! Ajatella, 
tällaista se kapitalismi on! Isä 
näytti siltä, kuin hänellä olisi 
takana siivet! En nähnyt ennen 
hänen niin paljon hymyilevän. 

”Isä näytti siltä, kuin 
hänellä olisi takana 
siivet!” 

Sukulaiset vuorotellen kyydit¬ 
tivät meitä samana päivänä pe¬ 
rille asti, ensiksi Tampereelle ja 
Kauhajoelle, sitten Pälkäneelle. 
Ja ensimmäisen askeleen isä ot¬ 
ti, päästyään perille - sen talon 
pihalle, mistä hänet oli viety 
37 vuodeksi. On vaikea kuvail¬ 


la isäni tunnemyrskyä hänen 
kasvoillansa... Minulle sen si¬ 
jaan kaikki oli ihmeellistä, jopa 
epätodellista! Vaikka en osan¬ 
nut suomea ollenkaan (isästä ei 
ollut tulkiksi ymmärrettävästä 
syystä), olin nähnyt ilman sano¬ 
jakaan ympärillämme valtavasti 
rakkautta meitä kohtaan. Ja olin 
kokenut silloin elämäni suurim¬ 
man hämmennyksen: nuo kaikki 
ihmiset olivat niin ystävällisiä ja 
vieraanvaraisia, että olin ihan 
mykistynyt ja sanaton! Epäi¬ 
len, että isänikin oli unohtanut 
viimeisetkin sanansa täällä rak¬ 
kauden merellä. Hänen äitinsä, 
Emmi Panula oli silloin van¬ 
hainkodissa ja hänen miehensä 
oli ollut vainaja jo monta vuot¬ 
ta. Me kävimme tervehtimässä 
vanhaa mummoa ja Eila-sisko 
oli tulkkina. Itse en muista tästä 
mitään, paitsi että pienessä huo¬ 
neessa keinutuolissa istui ja hy¬ 
myili valkopäinen vanha nainen. 
Kuukausi lensi kuin yksi hetki! 
Me kävimme jopa Kuusamossa 
Saara-siskon luona ja olimme 
tutustuneet moniin ystävällisiin 
ihmisiin. Suomen luonto oli niin 
kaunis, hyttyset niin suuret ja 
mustikka niin runsas! 

PÄÄTYMINEN 

SUOMEEN 

Nuoruuteni lensi pikkulintuna 
pois, kun opiskelin taukoamat¬ 
ta, ensiksi teknisessä koulussa ja 
sen jälkeen työn ohessa 5 vuotta 
korkeakoulussa. Vuonna 1992 
minulla oli 2 ammattia, mies ja 
pieni poika, joiden kanssa olin 
muuttamassa asumaan Suo- 


7 



meen. Olimme varmoja mieheni 
kanssa siitä, että osaamme tehdä 
hyvin työtä samalla tavalla kuin 
suomalaisetkin. Olimme val¬ 
miita mihin tahansa uhrauksiin 
omassa elämässämme parem¬ 
man tulevaisuuden tähden. 

Tulimme uuteen kotimaa¬ 
hamme kirjaimellisesti kahden 
matkalaukun kanssa, ja meillä 
oli tavoitteena antaa hyvä tule¬ 
vaisuus meidän lapsellemme ja 
auttaa vanhempiamme. Meidät 
oli otettu vastaan avoimin sylin! 
Ennen kuin pääsimme asumaan 
vuokra-asuntoon, kuukauden 
verran asuimme minun sy¬ 
dänystäväni Päivin luona, jonka 
kanssa tutustuimme Moskovas¬ 
sa vuonna 1975. Hänestä tuli 
meidän opastaja kaikissa asiois¬ 
sa, joiden kanssa me väistämättä 
jouduimme painimaan. 

Isä, äiti ja Olja-siskoni perhei¬ 
neen jäivät asumaan Rostoviin. 
Silloin ei vielä ollut kännyköitä. 
Kuulumisia oli vaihdettu kirjei¬ 
den kautta. Minun vakituinen 
kirjeenvaihtajani oli äiti. Hän 
kertoi, että isästä tuli eläkeläinen 
ja työssä käymistä oli pakko jat¬ 
kaa. Sen takia, että eläkeraha oli 
viivästynyt kolmen vuoden ajak¬ 
si ja eläkkeellä ei pärjäisi ilman 
lisäansiota. Tuolloin Rostovissa 
niin kuin koko Venäjälläkin oli 
vaikeat ajat: paljon köyhiä ihmi¬ 
siä ilman kattoa pään päällä ja 
vielä enemmän kulkukoiria. 

Työn jälkeen isällä oli tapana 
mahdollisuuksien mukaan aut¬ 
taa sekä ihmisiä että eläimiä. 
Hän vei ihmisille äidin tekemää 
borssia ja koirille leipää, harvem¬ 
min luita. ”Minä tiedän, mikä on 
nälkä! ”, isäni oli usein toistanut. 

Näin ajan kulkiessa tuli täyteen 
50 vuotinen isäni työura. Hä¬ 
nestä tuli vanhus: puoli kuuro, 
melkein hampaaton. Mutta hän 
ei koskaan valittanut ainakaan 
ääneen terveydestänsä, eikä käy¬ 
nyt lääkäreissä. Nuorena hän oli 
aina valmis uuteen. Nyt vanhana 
hän enemmän kuunteli radiota, 
jonka oli saanut lahjaksi Saara- 
siskolta. Kun asuin vielä kotona, 
isä antoi minunkin kuunnella 
öisin kaukaisia amerikkalaisia 
vapauden ääniä. Viikonloppuna 
hän nautti vaatimattomasta pu¬ 
naviinistä ja hiljaa meni nukku¬ 
maan. Näin vuodesta toiseen... 
Äitini 62- vuotissyntymäpäi- 
vänä he olivat kotona kahdes¬ 
taan. Juhla oli pieni ja mieleen 
molemmille. Oli juotu äitini 
itsetekoista rohto viiniä, vanhoja 
muistellen. Isä sanoi, että halu¬ 
aisi tulla haudatuksi, kun kuolee 
joskus, ottovanhempiensa hau¬ 
taan. Niin sovittiin ja mentiin 
rauhallisesti nukkumaan. Seu- 
raavana päivänä isä kuoli. 

”Minä tiedän, mikä on 
nälkä!” 

Hänen urhea sydämensä pysäh¬ 
tyi ikuisesti. Me kaikki hänelle 
läheiset ja häntä rakastavat ih¬ 
miset sekä Venäjällä että Suo¬ 
messa - olemme toteuttaneet 
hänen viimeisen toiveensa. Isäni 
tuhka on Vilho ja Emmi Panu¬ 
lan haudassapa hänen nimensä 
on heidän nimien vieressä hau¬ 
takivessä. 

MATKALAUKUN 
SALAISUUS AVAUTUU 

Isäni tuhkan kanssa sain perin¬ 
nöksi hänen pienen matkalauk¬ 


kunsa. Pääsin tällä kertaa aivan 
laillisesti tutkimaan sen haurasta 
sisältöä. Kirjeet Emmi-äidiltä ja 
sisaruksilta, kellertäviksi muut¬ 
tuneet valokuvat, isäni kou¬ 
lun aikainen aakkoskirja, lyhyt 
omaelämän kertomus, minun 
lastentarhassa tekemäni onnit¬ 
telukortti, jossa pienistä kan- 
gasjäämisistä tehty pienen pieni 
purjevene kulkee valtameren 
keskellä... Katsoin kuvat, luin 
kirjeet, ihmettelin ja itkin. 

Nyt minä osasin sitä ”kummal- 
lista” kieltä ja tunsin valokuvien 
hahmot! Pieni matkalaukku si¬ 
sälsi isäni oman maailman, jo¬ 
hon mahtuivat kaikki tunteet, 
jotka hän oli piilottanut itseltään 
ja minulta: rakkaus, kaipuu, sie¬ 
lun kipu, yksinäisyys. Ja tämä 
avaruus on nyt ottanut minut 
syliinsä! 

Täällä Kauhajoella, hautajaisti¬ 
laisuudessa nuo kirjeet oli luettu 
ääneen isäni kaikkien siskojen 
voimin ja muisteltu vanhoja 
juttuja. Katsoin silloin yhteen 
kokoontuneita harmaapäisiä 
ihmisiä, heidän kasvojaan, kuun- 
telin puheita ja ajattelin, että isä- 



Nuori perhe koossa vuonna 1966. 



Vuokratorpan omenapuun alla - isäni, minä ja äitini. 



ni kuuluu heille samalla tavalla 
kuin minullekin. Osa heidän 
elämäänsä oli isäni elämää. Hä¬ 
nellä oli tapana sanoa: ”Minun 
siskot” ja äänensä pehmeni. Sa¬ 
maa olen nähnyt ja kuullut isäni 
siskojen puolelta. Se sulatti sy¬ 
dämeni lopullisesti, vaikka niin 
myöhään. 

Toivon, etten ole ollut mus¬ 
tasukkainen, kun väitin, että 
isä ei sanonut minusta ”minun 
tyttöseni”. En minäkään ole 
osannut sanoa hänelle ”isi”. Vä¬ 
lillämme kuului vain rutiiniksi 
muuttuneet ”terve”ja ”mitä kuu¬ 
luu”. Mutta, mitä enemmän luen 
inkerinsuomalaisten kohtalosta, 
sitä paremmin ymmärrän mei¬ 
dän isä-tytär suhdetta. Yli 20 
vuotta olen nyt elänyt Suomessa. 
Kaikki nuo vuodet ja tieto isä¬ 
ni kohtalosta, siskojensa kerto¬ 
muksista, kirjeistä, ovat avanneet 
silmiäni ja haluan sanoa: 

”Isä! Olen syvästi pahoilla¬ 
ni, etten löytänyt helliä sanoja 
sinulle, enkä yrittänyt kysyä, 
miksi meistä oli tullut tunteita 
piilottelevia ihmisiä? Sinulla oli 
suuri ja rakastava sydän, jonka 
olet piilottanut muurin taakse, 
ettei kukaan tekisi uusia haavoja 
sinulle... Sinun tyttösi on sinus¬ 
ta ylpeä ja kiitollinen olemas¬ 
ta olostasi! Anna anteeksi, isä, 
kaikesta mitä tein väärin! Olen 


onnellinen 
täällä, missä 
sinäkin olit 
ollut hetken 
aikaa onnel¬ 
linen. Se, mi¬ 
tä sinulta oli 
väkisin otettu 
pois, minä ja 
lapseni saim¬ 
me moniker- 
taisesti! Elä¬ 
mä on kuin suojaton pikkuvene 
valtameren aalloilla. Mutta, kun 
me ja seuraavat sukupolvet, tie¬ 
dämme ja muistamme meidän 
juuret, meistä tulee vahva laiva, 
joka vie eteenpäin.” 

TÄNÄÄN 

Lopuksi viimeisiä, aivan ihmeel¬ 
lisiä kuulumisia! Syntymäpäivä¬ 
lahjaksi sain ystävältäni Päiviltä 
"Inkeriläisten viesti”- lehden 
vuositilauksen. Heti ensimmäi¬ 
sessä numerossa luin artikkelin 
"Lilja Kuivanen in memorial”. 
Lilja oli syntynyt Inkerissä sa¬ 
malla seudulla kuin isänikin, ja 
oli tyttönimeltään Rikkinen. 
Isäni äidin oma nimi myös oli 
Rikkinen. Se asia jäi mieleeni. 
Myöhemmin, lehden kolman¬ 
nessa numerossa, tuli pitkä ker¬ 
tomus Liljasta ja itse kertojasta 
Synnöve Excellistä. Olen luke¬ 
nut sitä useita kertoja enkä us- 


Nuori mies ja kukkakimppu. 

konut silmiäni. Voiko olla totta? 
Mietin ja sulatin saamiani tie¬ 
toja pari kuukautta ja loppujen 
lopuksi uskalsin lähettää Synnö- 
velle tekstiviestin, missä kysyin, 
"ollaanko sukulaisia?” "Ollaan!” 
-oli vastaus, ja niin koko isäni 
suku tuli luokseni pitkänä ja le¬ 
veänä puuna, iloisesti hymyillen, 
joka oksassa roikkuvista valoku¬ 
vista! Se oli maaginen, unoh¬ 
tumaton hetki... Vanhimman 
poikani kanssa, joka asuu Hel¬ 
singissä, kävimme tutustumassa 
ystävällisiin ihmisiin, ja ilta len¬ 
si kuin yksi minuutti! Oli niin 
jännittävää ja paljon kertomista, 
että unohdimme jopa ottaa yh¬ 
teisen kuvan. Ja taas sain paljon 
uutta isääni liittyvää tietoa. Ha¬ 
luan kiittää kaikkia niitä ihmi¬ 
siä, jotka ovat tallentaneet ja sil¬ 
lä pelastaneet ne tiedot tuleville 
sukupolville! 

HENKINEN ELÄMÄ INKERISSÄ JA VENÄJÄLLÄ 1917-1919 


Toivo Flink 





Inkerin lipun laskeminen Inkerin rykmentin kotiuttamistilaisuudessa 4.12.1920. 


I maailmansodan ja Venäjän 
vallankumousten vaikutukset 
inkerinsuomalaisten henkiseen 
elämään Inkerissä ja Venäjällä 
1917-1919. 

ITSEHALLINTOA JA 
SIVISTYSOHJELMIA 

I maailmansota toi Inkerin¬ 
maalle muutakin kuin mene¬ 
tyksiä. Se vaikutti Inkerin kan¬ 
saan myös herättävästi. Koska 
lähes joka perheen miehiä oli 
läheisillä ja kaukaisilla rinta¬ 
milla, oli yhteydenpito heihin 
elintärkeää. Pakon edessä ih¬ 
miset oppivat toimimaan it¬ 
senäisesti ja oma-aloitteisesti. 
Koteihin hankittiin karttoja ja 
maakohtaista lukemistoa. Myös 
omakohtaiset matkat opettivat 
tuntemaan maita ja kansoja. 

Maalaisväen varallisuus kasvoi 
Inkerinmaalla nopeasti, koska 

elintarvikkeet kävivät kaupaksi 
hyvin, ja hintataso kasvoi jat¬ 
kuvasti. Kaupunkilaisten tilan¬ 
ne kohentui kieltolain ansiosta. 
Eniten kärsivät opettajat ja vir¬ 
kapaikalla eläneet. 

Helmikuun vallankumous he¬ 
rätti pienissä kansoissa toiveita 
saada oikeutusta omalle kansal¬ 
liselle toiminnalleen. Inkerin¬ 
suomalaiset korostivat kielensä 
ja uskontonsa erikoislaatua. 
Kansanvaltaiset aatteet saivat 
inkeriläisaktiiveja panostamaan 
kansallisiin sivistysohjelmiin. 
Niitä toteutettiin kahdella ta¬ 
solla. 

Ensimmäinen oli perinteinen 
ja ennestään tuttu. Sen pyrki¬ 
myksenä oli kansalaistoiminnan 
vauhdittaminen paikallistasolla. 
Inkeriläiset opettajat perustivat 
oman yhdistyksen. Yleisinke- 
riläinen kansalaiskokous huh¬ 


tikuussa 1917 keskittyi kansa- 
koululaitoksen ja Kolppanan 
seminaarin uusimiseen. Itse- 
hallintoajattelussa päästiin ensi 
kerran näkemykseen itsenäisten, 
eri tasoisten kunnallisten hallin¬ 
toyksikköjen muodostamisesta 
inkeriläisten asuttamilla alueilla. 

Toinen taso oli valtakunnalli¬ 
nen. Kyseessä oli lakia säätävä 
kokous. Pyrkimistä siihen pi¬ 
dettiin tärkeänä. Ajateltiin, et¬ 
tä hankkeen onnistuessa omat 
miehet olisivat pitämässä kan¬ 
sansa puolia. Poliittinen tilanne 
maassa muuttui nopeasti, eivät¬ 
kä kerran viikossa ilmestyneet 
Inkeri- ja Neva-lehdet pysyneet 
tapahtumien perässä. Sen sijaan 
niissä esitettiin säännöllisesti 
omia tilannekatsauksia. Tämä 
osoitti kirjoittajien harkintaky¬ 
vyn ja tilanteen hallitsemisen 
tason, mikä oli asian kannalta 
arvokkainta. 





Kesä 1917 kului kristillisten ja 
sosialististen arvojen tukemi¬ 
sessa juhlia pitämällä. Niissä 
myös kerättiin varoja nuoriso¬ 
järjestöjen toimintaan ja oman 
kirjapainon hankkimiseen, kos¬ 
ka molemmat lehdet painettiin 
Suomessa. Inkeri ja Neva jäivät 
ilmestymättä kesällä kahden 
kuukauden ajan kirjapainotyö- 
läisten lakon vuoksi. 

Yhteiskunnallinen elämä politi¬ 
soitui ja ilmapiiri maassa kiristyi 
syksyn myötä. Neva kehotti pe¬ 
rustamaan sosiaalidemokraatti¬ 
sia järjestöjä kaikkialle Inkeriin. 
Lehti arvioi oikein, että kansa¬ 
laistoiminta tulee tapahtumaan 
pääasiallisesti puolue-elämän 
merkeissä. Bolsevikkien kanta 
voimistui, ja sitä mukaa sivistys¬ 
tä, oppia ja taitoa leimattiin her¬ 
rojen huviksi. Valtakunnallinen 
äärivasemmisto ja äärioikeisto 
tekivät parhaansa estääkseen 
perustuslakia säätävän kokouk¬ 
sen koolle kutsumisen marras¬ 
kuussa. 

INKERIN 

KOULULAITOKSEN 

UUDISTUKSEN 

KAAVAILUJA 

Poliittinen vastakkainasettelu 
kärjistyi syksyllä 1917 myös In¬ 
kerissä. Se paljasti inkerinsuo¬ 
malaisen maalaisväen heikon 
sivistystason. Kylillä liikkuneet 
bolsevikkien luottomiehet Suo¬ 
mesta onnistuivat leimaamaan 
inkeriläiset opettajat herrojen 
asiaa ja omaa etua ajaviksi kan¬ 
sansa pettureiksi. Työ-lehti, Ne¬ 
van entinen hengenheimolainen, 
kovisteli inkeriläisiä opettajia 
heidän maltillisista näkemyksis¬ 


tään. Parjauskampanjan tulokset 
näkyivät loppuvuodesta 1917 ja 
seuraavan vuoden aikana, kun 
kansa rupesi ahdistelemaan 
omia opettajia. Bolshevikit 
voittivat kunnalliset ja kihlakun- 
tatasoiset kunnallisvaalit selvin 
numeroin. Valtakunnalliseen la¬ 
kia säätävään kokoukseen pyrki 
kolme inkeriläistä opettajaa, 
mutta he hävisivät kamppailun 
jo vaalien alussa. 

Marraskuun lopussa 1917 pi¬ 
detty yleisinkeriläinen edustaja¬ 
kokous keräsi noin 150 henkeä. 
Kokouksen päätökset osoittivat, 
että ydinjoukko oli taistelemassa 
loppuun asti. Tuloksiakin näkyi. 
Läänin maalaishallinto määräsi 
Kolppanan seminaarin ylläpi¬ 
toon vuosittain 25 000 ruplaa 
edellyttäen, että se muuttuu 
maalliseksi oppilaitokseksi ja 
sen opetusohjelma laajenee. Se¬ 
minaari aloitti toimintansa 11. 
lokakuuta 1917. Sen johtajaksi 
tuli samana vuonna Helsingin 
yliopistosta valmistunut Kaapre 
Tynni. Inkerinmaan suomalai¬ 
sen koululaitoksen uudistuskaa- 
vailut kytkettiin tulevaan valta¬ 
kunnalliseen koulu-uudistuk¬ 
seen, ja ne jäivät toteuttamatta. 

Vuosi 1918 toi myös voittoja. 
Maaliskuussa pidetty inkerin¬ 
suomalaisten kolmas edustaja¬ 
kokous tähtäsi kansalliseen jär¬ 
jestäytymiseen ja suomalaisen 
kunnallisliiton perustamiseen. 
Hanke jäi kuitenkin toteutu¬ 
matta. Kokouksen asettamalle 
Inkerin kansanvaltuustolle us¬ 
kottiin edus tus tehtävien lisäksi 
kansakouluasiat, Kolppanan 
seminaarin uudistusten toteut¬ 
taminen ja kansanopiston perus¬ 
taminen. 



Kapri Tynni 


Kansanvaltuusto ehti saada liit¬ 
toa koskevan asian liikkeelle 
muutamassa kunnassa, kun sen 
puheenj ohtaj aja sihteeri j outui- 
vat uusien päättäjien epäsuosi¬ 
oon. Tsarskoje Selon kihlakun¬ 
nan kokouksessa huhtikuussa 
1918 estettiin Kaapre Tynnin 
valitseminen neuvoston puheen¬ 
johtajaksi ja määrättiin hänet pi¬ 
dätettäväksi. Hänet pelasti pako 
ja kahden viikon piileskely Pie¬ 
tarissa. Uutta pidätystä odot¬ 
tamatta hän pakeni Suomeen, 
minne myös hänen perheensä 
seurasi häntä. Tynnin lisäksi 
Suomeen paenneet Kolppanan 
seminaarin viimeiset oppilaat 
valmistuivat opettajiksi uudessa 
kotimaassaan. 

INKERINMAAN 

KOULULAITOKSEN 

TILASTOA 

Kaapre Tynnin jo Suomessa 
vuonna 1923 julkaistujen tieto¬ 
jen mukaan bolsevikit menes¬ 
tyivät parhaiten kunta- ja kihla- 
kuntatasolla. Sen sijaan inkeri¬ 
läiset onnistuivat vaikuttamaan 

läänin tasolla. Läänin 
toimeenpanevassa ko¬ 
miteassa oli Tynnin 
mukaan viidestä jäse¬ 
nestä kaksi inkerinsuo¬ 
malaista. Myös valtuus¬ 
ton yleisten kokousten 
puheenjohtajana toimi 
inkeriläinen. Tämän 
ansiosta perustettiin 
Inkerin sivistystoimi, 
jonka esimieheksi tuli 
inkeriläinen. 

Sivistystoimen vuoden 
1918 lopussa keräämät 
tilastot osoittivat, että 
Inkerinmaan 313 kou¬ 
lussa, jossa suomalaisia 
lapsia opiskeli, toimi 
248 suomenkielistä 
opettajaa. Tämän sivis¬ 
tystoimen valvonnassa 
oli koulujen lisäksi 
Kolppanan seminaari 
ja syksystä 1918 kan¬ 
sanopisto. Seminaari 
lopetti toimintansa 
Kolppanassa vuonna 
1920, kun se siirrettiin 
Hatsinaan, ja se sai ni¬ 
men Hatsinan suoma¬ 
lainen opettajaopisto. 

Kansalaistoiminnan 
tulokset jäivät terrorin, 
sotatoimien ja kan¬ 
salaissodan jalkoihin. 

Niiden alkusoitoiksi 
myös Inkerinmaalla 
puhkesi kapinoita ke¬ 
sällä ja syksyllä 1918 ja pakolais- 
liike Suomeen alkoi. Pakolaisia 
Suomessa laskettiin olleen vuo¬ 
den 1919 lopussa arviolta 8200 
- 8300 henkeä. 

Kansan kapinat, sotatoimet ja 
kansalaissota saivat näin tu¬ 
hansia inkeriläisiä pakenemaan 

Inkerin suomalainen väestö vuonne 1918. 


Luterilaiset kirkonkirjojen mukaan 

A t Poh.fol 3 -Inkeri.ii rovastikunta. 



Seurakunta 

uiehifi 

Naisia 

Yhteei 

1 

Valkeasaari 

2299 


4504 

2 

Lempäälä • 

4022 

4161 

8183 

3 

Vuole 

1425 

1509 

29 34 

4 

kiikkulainen 

1375 

1459 

2834 

5 

Toksova 

5104 

5637 

luTSI 

6 

Keitto 

2$G3 

2Ö15 

7324 

7 

Räfipyve 

1122 

1250 

2372 

3 

Hi rkkova 

1226 

1396 

2725 

9 

Järvisaari 

1224 

1429 

2753 



21506" 

22214 

“44620 


3, Itä-Inkerin rovastikunta* 

Liisäilä 

1572 

1564 

2136 

11 

Venjoki 

6144 

6810 

129 54 

12 

Inkere 

1741 

1945 

3686 

13 

Tuutari 

29 52 

2208 

6161 

14 

Hietamäki 

2468 

2609 

5077 

IS 

SkuorItse 

2908 

4178 

3036 

16 

Hop su 

1347 

1400 

2747 

17 

Tyrä 

288C 

4544 

8424 

IS 

Serepetta 

775 

842 

1616 



24738 

2?1C1 

51889 


G* j-änsi-Inkerin rovastikunta 

iiolppens 

1214 

1326 

2550 

£C 

Koprina 

2679 

2247 

6226 

£1 

Spankkcva 

16C2 

1536 

3166 

22 

Hupanitaa 

3070 

2224 

6504 

22 

iJoloskO vitsa 

1197 

1250 

2547 

24 

Kaprio 

913 

917 

1830 

25 

Kattile 

315 

327 

662 

26 

Soikkola 

268 

297 

565 

27 

liovesolkka 

192 

209 

4ul 

28 

Hosemklna 

2080 

2180 

4260 



12830 

14593 

2 S 522 


D* Kaupunkiseurakunnat. 

Pietarin suotu, seurakunta 

6493 

9009 

15502 

Su 

Pietarin r.Rikolain suom- 
virol-ruots. seurakunta 

266 

274 

540 

31 

Hornatadtin ruom-virol. s . 

125 

196 

321 

32 

Karvan suora-vlrol-ruots. 

373 

443 

S16 

23 

Hatsinan suom-vlro1-saksa1. 165 

192 

367 

34 

PshkinKlinnan suooi-virol. 

65 

92 

157 



7437 

10 206 

17693 


Yhteensä 

67611 

75314 

142925 


Suomen kansalaisia eri pitäjiäsi noin 10000 

Yhteensä luterilaisia 162925 

m m a v a n** = 


S . Kreikanuskolset suomela lae t 

35 Inkeroiset eli lnkerikot noin 20000 

36 Vatjalaiset noin 5g0 

Yhteensä 205cG 

Yhteensä Inkerin suomalaisia 1639HS 


Suomeen, minne suuri osa sil¬ 
loin jäikin. Tästä pakoliikkeestä 
muodostui ensimmäinen muut¬ 
toaalto, joka on jatkunut lähes 
sadan vuoden ajan uusissa olois¬ 
sa ja uusissa merkeissä. 
















IKITIE - UNOHDETTUJEN IHMISTEN TARINA 


Antti Tuurin kirjasta ja sen pohjalta 
syntyneistä muista tuotteista 

Alina-Sinikka Salonen 

Iki tie on reitti, jota pitkin suomalaiset valkoiset 
kuljettivat punaisia eli kommunisteja Neuvosto¬ 
liittoon 1930-luvulla. Tätä reittiä vietiin myös Jussi 
Ketola, jota matkan aikana pahoinpideltiin joka 
käänteessä. Ketola oli useita vuosia aikaisemmin 
ollut töissä Amerikassa, mutta oli palannut hoita¬ 
maan kotitilaansa Kauhajoelle. Kuljetuksia, joita 
sanottiin muilutuksiksi, järjestivät Lapuan liikkeen 
miehet. Retket olivat saaneet nimensä kuuluisim- 
pien rahtaajien Jussi ja Jaakko Muilun mukaan. 

Neuvostoliiton rajan tuntumassa potkaistiin rajusti 
pahoinpidelty Ketola autosta ulos. Hänen vaih¬ 
toehtonsa olivat vähissä: paluuta kotiin ei voinut 
ajatella. Oli vain selviydyttävä hengissä Neuvosto¬ 
liiton puolelle. Harhailtuaan Venäjän puoleisessa 
Karjalassa, hän osui venäläisten rajavartioasemaan 
ja joutui lopulta Petroskoihin. 

Neuvostoliittoon tuli lyhyen ajan sisällä noin 10 
000 amerikkalaista, joista suuri osa oli amerikan¬ 
suomalaisia. Nämä olivat lähteneet Amerikkaan 
paremman elämän toivossa, mutta Yhdysvaltain 
talouden romahtaessa 1929 maassa alkoi paha 
työttömyys. Josef Stalin käytti tilaisuutta hyväk¬ 
seen ja kutsui amerikkalaisia rakentamaan uutta 
Neuvostoliittoa, joka olisi vapaa, oikeudenmukai¬ 
nen ja tasa-arvoinen yhteiskunta. 

Amerikasta tulleita kohdeltiin aluksi paremmin 
kuin sikäläisiä. Heillä oli mm. omia kauppoja, jois¬ 
sa Jussi Ketolakin sai aluksi tehdä ostoksia. 

Stalinin kätyreillä oli kuitenkin omat epäilynsä 
Ketolan taustoista ja motiiveista. Siksi hänet lä¬ 
hetettiin Amerikan siirtolaisten perustamaan Sä- 
de-kommuunaan, josta myöhemmin tuli kolhoosi. 
Sen asukkaiden käsitys avoimesta yhteiskunnasta 
poikkesi aika paljon Stalinin käsityksistä. Ketolan 
odotettiin välittävän sieltä tietoja. Tähän hän ei 
suostunut ja joutui siksi itse jatkuvan tarkkailun 
kohteeksi. 


Vuosien kuluessa kommuunan johtoa ja työnteki¬ 
jöitä alettiin kohdella kansanvihollisina. Stalinin 
järjestelmät olivat käytössä: asukkaita kidutettiin 
ja saatiin lopulta todistamaan toinen toistensa "ri¬ 
koksia”. "Syyllisten” kohtalo oli yleensä kuolema. 

Antti Tuuri kertoo tosipohjaista tarinaa asiallisesti, 
selkeästi, viileästi, ja samalla mukaansatempaavasti. 
Oli kiinnostavaa seurata, kuinka varsinkin naiset 
oli saatu aivopestyiksi. He kuulivat pahoinpite¬ 
lyistä ja kidutuksista, mutta pitkään uskoivat, että 
nämä henkilöt olivat oikeasti syyllisiä rikoksiin, 
joista heitä syytettiin, ja olivat siis rangaistuksen¬ 
sa ansainneet. Myös Saralla, yksinhuoltajaäidillä, 
josta oli tullut Jussin "avovaimo”, kesti pitkään, 
ennen kuin hän muutti käsityksiään. Ketolasta oli 
lähetetty Suomeen virallinen todistus, jossa to¬ 
distettiin Jussin kuolleensa hänelle oli luotu uusi 
identiteetti. 

Vuonna 1938 alkoivat Inkerissä inkerinsuomalais¬ 
ten, Petroskoissa amerikansuomalaisten ja koko 
Neuvostoliitossa kaikkien vähemmistökansojen 
vainot. Kesti vuosikymmeniä, ennen kuin maail¬ 
malle vaikeni, että Neuvostoliitossa - samoin kuin 
muissakin maissa - on lukuisia alueita, joihin on 
ammuttu tuhansittain ihmisiä. Myös Säde-kom- 
muunan useimmat ihmiset kuin myös eläimet sai¬ 
vat traagisen lopun. 

Jussi Ketola oli älykäs mies, joka oli kaiken aikaa 
ollut vainoojilleen äärimmäisen kova pala. Hän¬ 
kin joutui kuljetukseen, jossa Säteen asukkaita 
ammuttiin yhteen maakuoppaan. Jussi pääsi kui¬ 
tenkin livahtamaan pois kuormasta, ja onnistui 
lopulta pääsemään takaisin Suomeen Kauhavalle, 
kotitaloonsa. Siellä elämä jatkui siitä, mihin se oli 
kahdeksan vuotta sitten jäänyt. 

AIHE MUISSA MEDIOISSA: 

1. Ikitie-kirjan pohjalta on tehty Suomi 100-hank¬ 
keena samanniminen elokuva, jonka ensi-ilta on 
Suomessa 15.9. Se toteutetaan kansainvälisenä yh¬ 
teistuotantona Suomen, Ruotsin ja Viron välillä. 
Kuvaukset tapahtuvat Virossa. 

Rooleissa ovat mm. Ville Virtanen, Irina Björk¬ 
lund ja Jonna Järnefelt. Pääosaa esittävät Tommi 

Korpela ja - yllätys, yllätys - tanskalainen Sidse 
Babett Knudsen, joka on tullut monelle tutuksi 
tanskalaisesta sarjasta Vallan linnake. Elokuvan 
ohjaa Antti-Jussi Annila. 

Elokuva tulee olemaan rankka. Jokainen harkitsee 
itse, haluaako sen katsoa. Ehkä kirjan lukeminen 
on helpompi kokemus, jos sen onnistuu jostain 
saamaan. Kirja on ollut pitkään loppuun myyty. 

2. Säde-kommuunassa lapsena elänyt Vieno Zlo- 
bina on kirjoittanut kirjan Heidän ihanteensa 


murskattiin. Tyttären tarina Säde-kommuunasta 
Neuvosto-Karjalassa. Siirtolaisinstituutti. Julkai¬ 
suja 7.2017. 



tanskalainen Sidse Babett Knudsen. Kuva: Andres Teiss 


FINLANDIA 2017 -POSTIMERKKINÄYTTELY 


Heikki Kähäri 

Tampereella järjestetään 24. - 28.5.2017 suuri eu¬ 
rooppalainen postimerkkinäyttely FINLANDIA 
2017 juhlistamaan Suomen itsenäisyyden ajan 
ensimmäisten postimerkkien 100-vuotisjuhlaa. 
Nämä ensimmäiset merkit, niin sanotut Saarisen 
mallin merkit, julkaistiin 1.10.1917, jo hyvissä 
ajoin ennen itsenäisyysjulistusta. Tapahtuma on 
osa Suomi 100-vuotta -yhdessä -juhlaa. Näytte- 
lypaikkana on koko Tampere-talo ja Museokeskus 
Vapriikin Postimuseo. 

Näytteilleasettajia on 42 maasta ja kokoelmia tulee 
olemaan noin 2248 kehystä (ä 16 näyttelylehteä). 
Lisäksi tulevat kirjallisuusluokan kohteet. Suo¬ 
mesta kokoelmia tulee olemaan ennätysmäärä, 
kaikkiaan 71. Mukana on ilahduttavasti kym¬ 
meniä kokoelmia, jotka osallistuvat ensimmäistä 
kertaa kansainväliseen näyttelyyn. 

Merkittävää on, että mukana on ensimmäistä ker¬ 
taa postikorttiluokka tämän tason näyttelyssä. 

Kutsuttujen luokassa nähdään useita ennen nä¬ 
kemättömiä kohteita kuningatar Elisabet II:n 
kokoelmista. Kunnialuokassa hänen majesteet¬ 
tinsa kuningatar Elisabet II esittää kohteita ko¬ 
koelmastaan, joka tunnetaan nimellä The Royal 
Philatelic Collection. Esille tulevat varhaisimpien 
postimerkkien ja ehiöiden ehdotteet, luonnokset, 
koepainokset ja muita suuria harvinaisuuksia vuo¬ 
silta 1839-1855. 


Samoin on mukana Suomen Pankin Rahamuse- 
on ainutlaatuisia ja aikaisemmin esittelemättömiä 
suomalaisten itsenäisyyden ajan markkaseteleiden 
luonnos- ja ehdotekokoelman erikoisuuksia. 

Minun kokoelmani “The 1920 issues of North 
Ingermanland” (1920-luvn Pohjois-Inkerin pos- 
timerkkkejä) tulee olemaan 5 kehyksen laajuisena 
ns Perinteisen filatelian (Traditional philately, kun 
siellä kaikki tekstitys tulee olemaan englanniksi) 
luokassa. En tiedä, tuleeko ulkomailta P-I:n koko¬ 
elmia, se olisi mahdollista. Suomesta esillä on vain 
tämä minun kokoelmani. 

Näyttelyn teemapäivät ovat: 

Keskiviikko 24.5. Agathon Faberge (Pietarilaisen 
Faberge-liikkeen jalokiviasiantuntija, joka pake¬ 
ni Suomeen ja toi mukanaan mm huikeat posti¬ 
merkkikokoelmansa, mm Suomi-kokoelmansa ja 
on yksi suomalaisen filatelian merkittävimmistä 
henkilöistä.) 

Torstai 25.5. 100-vuotias Suomi 
Perjantai 26.5. Tampere 
Lauantai 27.5. Muumit ja perhe 
Sunnuntai 28.5. Postimuseo ja Postcrossing. 
Aukioloajat: Tampere-talo 10.00-18.00, 
paitsi la 10.00-17.00 ja su 10.00-15.00 
Pääsymaksu ke 25.5.10 €, muut päivät vapaa pääsy. 
Postimuseo/Vapriikki:10.00-18.00; pääsymaksu 
12 € (kaikki Vapriikin näyttelyt). 






VALLUN V AELLUS 
osa 1 

Valma Karlssonin muistelmien 
pohjalta muokannut Alina-Si- 
nikka Salonen 

Valma Karlsson on omistanut 
kirjoituksensa lapsilleen, mut¬ 
ta nyt hän jakaa kokemuksiaan 
myös meidän kanssamme. Tästä 
versiosta on poistettu huomat¬ 
tava osa maailman ja Inkerin 
yleisestä historiasta ja on kes¬ 
kitetty nimenomaan Valman 
(os. Susi) suvun ja perheen vai¬ 
heisiin. Valma kertoo elämänsä 
tärkeimmistä hetkistä niin kuin 
hän asiat muistaa, ja mitä hän 
on kuullut äitinsä ja siskonsa 
kertovan. 

Ajatukset lentävät haparoivin 
siivin 

lapsuusajan tunnelmiin muistois¬ 
sani hiivin. 

Äitini, Helena Kirppu (s. 1906), 
on syntynyt Liissilän Hovinmä- 
ellä, noin 45 km Leningradista 
etelään. Hänen äitinsä oli Anna 
Lemetti ja isänsä Juho Kirppu. 
Perheeseen kuuluivat äidin li¬ 
säksi seuraavat lapset: Paavo, To¬ 
pias, Saima, Katri ja Aleksander 
(Saska). 

Äiti oli vielä lapsi, kun hänen 
isänsä kuoli. Silloin alkoivat 
perheelle vaikeat ajat. Ei ollut 
aina edes ruokaa. Kun äidin piti 
lähteä koulun kanssa eläintar¬ 
haan, ei hänellä ollut kenkiä. 
Naapurin tyttö lainasi kengät ja 
äiti pääsi retkelle. Hän sai käydä 
vain 3 vuotta koulua, sen jälkeen 
oli mentävä työhön. Miten hän 
oppi siinä ajassa kirjoittamaan 


suomeksi ja venäjäksi, on minul¬ 
le arvoitus. Venäjää puhumaan 
hän oppi työssä. 

Veljet yrittivät tehdä töitä, mut¬ 
ta kun he menivät Leningradiin 
tavaraa myymään, oli tulos huo¬ 
no. Kun he tulivat kotiin, olivat 
poikien taskut tyhjät, mutta pää 
oli täynnä! 

Isäni, Aatami Pekanpoika Susi, 
syntyi 1902 Liissilän Kuninka- 
lan kylässä, sekin noin 45 km 
Leningradista etelään. Hänen 
isänsä oli Pekka Susi ja äitinsä 
Helena Virkkunen. Isän lisäk¬ 
si perheessä oli Mari, Juho, ja 
Aleksander (Saska). 

Nuorisolla oli tapana kokoon¬ 
tua kylän mäelle, johon oli ra¬ 
kennettu puusta keinu. Siinä is¬ 
tuttiin tai seistiin vastakkain. Jos 
vauhtia oli tarpeeksi, keinu jopa 
pyörähti yläpuun ympäri. Äiti 
ja isä olivat tavanneet toisen¬ 
sa täällä "liekulla”. Siellä myös 
tanssittiin. Äiti oli kaunis, suo¬ 
sittu ja hyvä tanssimaan! Kun 
äiti oli eläkeikäisenä käymässä 
Sablinassa, muisti naapurinmies 
vieläkin äidin tanssitaidon! 

Siellä Helenan ja Aatamin rak¬ 
kaus syttyi, ja häät pidettiin 
aikanaan isän kotona, Kunin¬ 
kaassa. Muusta tarjoilusta en 
tiedä, mutta ainakin alkoholia 
oli tarjolla. Alina-Sinikan isä 
Paavo kertoi näissä häissä naut¬ 
tineensa ensimmäistä kertaa 
alkoholia ja pelkäsi sen tähden 
mennä illalla kotiin, vaikka oli 
jo aikuinen mies. Hänen äitinsä 
oli uskovainen, eikä hyväksynyt 
alkoholia ollenkaan. 

Tuoreelle miniälle tehtiin häihin 


runo: 

Anoppi kun ruppee torumaan , 
niin mene toisee tuppaa. 

Itke siellä itseksesi , ettei näe kuk¬ 
kaa. 

Anoppi kun ruppee torumaan , 
niin älä siitä huoli. 

Toisen miniän kanssa riiteli , 
kun otti tarttuloista paksui kuo¬ 
rii. (perunoista) 

Miehesi kun ruppee torumaan , 
niin mene huoneheesi , 
lue toisiin poikiin kirjeitä 
lohdutuksekseesi! 

Nuoripari jäi asumaan Ku- 
ninkalaan. Helenat, anoppi ja 
miniä, tulivat keskenään hyvin 
toimeen. Äiti oli jo nuorena so¬ 
peutuvainen ja varmasti hyvä ja 
kiltti miniä. 

Nuoret puhuivat työssä venäjää, 
mutta kotona suomea. Vaik¬ 
ka puhuttiin kahta eri kieltä, 
oli sopu yllättävän hyvä kylän 
asukkaiden kesken. Äiti kävi 
kolhoosissa työssä ja isä rauta¬ 
teillä. Elämä oli rauhallista eikä 
puutetta nähty. Aikanaan syntyi 
perheeseen ensimmäinen lapsi, 
sisareni Niina, 30.10.1930. 

Siihen aikaan Inkerinmaa elätti 
Pietarin kaupunkia. Inkeriläiset 
olivat ahkeria ja viljelivät maa- 
tilkkujaan tehokkaasti. Mitä jäi 
omalta perheeltä yli, vietiin kau¬ 
punkiin myytäväksi. Perheessä 
oli kaksi lehmää. Äiti kävi ”kuk- 
sinat” (kannut) selässä Lenin¬ 
gradin torilla maitoa myymässä. 
Kun Niina kasvoi isommaksi, 
pääsi hänkin äidin mukana to¬ 
rille, missä leikki muiden myy¬ 
jien lasten kanssa. Tuliaisiksi he 

toivat aina kokonaisen arbuusin 
ja "priäniköitä” eli keksejä. 

Niinalla oli ilonhetki, kun isä 
palasi työstä kotiin. Ensim¬ 
mäiseksi hän kiipesi isän pol¬ 
velle ja keinui siinä ylös ja alas. 
Suomessa sanotaan: ” körö, ko¬ 
ro, kirkkoon, pappilan muorin 
penkkiin”, mutta siellä laulet¬ 
tiin: ”siipu, siipu, sittahäntä ”. 
Mitä korkeammalle isä jaksoi 
Niinaa jalallaan nostaa, sen 
hauskempaa! Niinalla oli sekä 
suomen- että venäjänkielisiä 
lapsia leikkikavereina. Pihalla ja 
koulussa hän oppi venäjänkielen. 
Koulu oli venäläinen ja sijaitsi 
ihan meidän naapurissa. Niina 
ehti käydä muutaman vuoden 
koulua ennen kuin sota alkoi ja 
koulu suljettiin. 

Vähitellen alkoi kuulua 
maailmalta huonoja uu¬ 
tisia. Sodan uhka lähes¬ 
tyi. Stalinin vainot alkoivat 
vuonna 1929 ja verenvuodatus 
jatkui koko 1930-luvun. Vuosi 
1930 oli Inkerin väestön pak¬ 
kosiirtojen kannalta ratkaiseva. 
Sen pohjaksi haettiin kuuluisa 
puolueen poliittisen toimikun¬ 
nan hyväksymä päätös: "Toi¬ 
menpiteistä kulakkien tuhoami¬ 
seksi, maatalouden täydellisen 
kollektivisoinnin alueilla.” 

Tavoitteita toteutettiin tehok¬ 
kaasti ja kovakouraisesti. Ihmi¬ 
siä vangittiin ilman syytä ja kar¬ 
kotettiin kotipaikoiltaan Siperi¬ 
aan. Vuodet 1937 ja 1938 olivat 
kauhun vuosia. Silloin alkoivat 
mittavat joukko vangitsemiset, 
Stalinin puhdistukset. Tämä ei 
ihan vielä koskenut meidän rau¬ 
hallista kylää. 


Minä synnyin 4.10.1937 Ku¬ 
ninkaassa. Naapurin täti oli 
kysynyt Niinalta, kumpi tuli, 
tyttö vai poika? Täti oli pahoi¬ 
tellut: "Eikös poika olisi ollut 
parempi?” Niina oli napakasti 
tokaissut: "Hyvä se on tyttökin”. 
- En tiedä vanhemmista, mutta 
isosisko oli ainakin tyytyväinen 
minuun! Luovutti heti omat 
nauhakenkänsäkin minulle. Lie¬ 
kö hän jo silloin aavistanut, että 
siskosta tulee kova kävelijä! Mi¬ 
nut kastettiin Valentinaksi, joka 
oli suosittu nimi siihen aikaan. 
Kotioloissa minua kutsuttiin 
Väljäksi. 

Vuoden 1937 aikana alkoi opet¬ 
tajien ja kirkonmiehien vangit¬ 
seminen. Olin viimeinen lapsi, 
jonka Pekka Braks ehti kastaa, 
ennen kuin hänetkin vangittiin. 
Olen saanut hyvää hoitoa, pal¬ 
jon rakkautta ja huolenpitoa 
isolta siskolta, joka oli minua 
7 vuotta vanhempi. Hän joutui 
vahtimaan vauvaa mummon 
apuna, kun äiti oli työssä kol¬ 
hoosin pellolla. Niina oli lapsena 
ketterä kiipeämään puihin. Ei 
ollut sellaista pihlajaa tai koivua, 
mihin hän ei olisi uskaltanut 
nousta! Äiti ja mummo pelkä¬ 
sivät hänen putoavan puusta ja 
antoivat välillä sapiskaa, mutta 
mikään ei auttanut. Onnek¬ 
si hän ei pudonnut kertaakaan 
puusta, mutta hame repesi kyllä 
monta kertaa. 

Kun minua vieroitettiin rinta¬ 
maidosta, keksi äiti viedä minut 
Hovinmäelle mummon (äm¬ 
män) hoitoon. Mummoa kut¬ 
suttiin Inkerinmaalla ämmäksi 
ja äitiä venäläisittäin maamaksi. 
Mummolassa olin saanut teetä, 
johon olin kovasti ihastunut. 


Mummoni olikin sanonut, että 
tyttö on oikea "tsaipappi”. Sillä 
reissulla unohdin äidinmaidon. 

Lapsuutemme oli niukkaa mutta 
onneksi rakkautta ja ruokaa riit¬ 
ti. Kaikki sujui hyvin aina siihen 
asti, kunnes "isä aurinkoinen” eli 
Stalin sai päähänsä ruveta vaino¬ 
amaan suomalaisia eli "tsuhnia”. 
Meitä pidettiin kansanviholli¬ 
sina ja epäluotettavina, koska 
puhuimme suomea, ja asuimme 
vielä lähellä rajaa. 

Vuodet 1937-1938 olivat syn- 
kimpiä inkerinsuomalaisten 
kohtaloa ajatellen. Vuonna 
1938 suljettiin koko maassa, siis 
Inkerissä ja Karjalassa, kaikki 
suomenkieliset koulut ja kirkot. 
Papit vangittiin ja lähetettiin 
työleireille Siperiaan. Alkoi ih¬ 
misten järjestelmällinen vaino 
ja vangitseminen. Kylät toisensa 
jälkeen puhdistettiin "tsuhnista” 
ja kulakeista. Kulakiksi sanottiin 
rikkaita ihmisiä. Jo yhden leh¬ 
män omistaminen saattoi tehdä 
omistajastaan kulakin. Ihmisiä 
lähetettiin pois kotiseuduiltaan 
kauas Uralille asti. Syytä ei tar¬ 
vittu, väärä ilmianto ja kantelu 
riittivät vangitsemiseen ja kar¬ 
kotukseen. Omaisuus siirtyi 
valtiolle, ja perheet joutuivat 
lähtemään tyhjin käsin. 

"Mustaa varista” (mustaa autoa) 
pelättiin joka kylässä. Jokainen 
yö, jolloin omaan oveen ei ha¬ 
kattu, merkitsi helpotusta. Heti 
aamulla kuultiin, ketkä oli sie¬ 
pattu mustaan autoon. Se oli 
painajamaista kidutusta etenkin 
meille suomalaisille. Kuulles¬ 
samme vangitsemisesta, emme 
kysyneet: Mistä syystä hänet 
vangittiin? Ne, jotka tulivat 

vangitsemaan, eivät tarvinneet 
syytä. 

Myös meidän perheemme jou¬ 
tui järjestelmän uhriksi. Yöllä 4. 
huhtikuuta 1938 miehet tulivat 
ja vangitsivat isän ja veivät hä¬ 
net kuulusteluja varten Lenin¬ 
gradiin Krestyn vankilaan. Minä 
olin silloin 6 kuukautta, Niina 7 
vuotta ja äiti 32. Voin kuvitella 
sitä hätää ja tuskaa mitä kotona 
koettiin. 



Tämän parempaa kuvaa ei isästä ole 
jäänyt, sillä kotimme paloi sodassa. 
Valma Karlssonin kuvakokoelmasta. 


Elämä jatkui kaikesta huolimat¬ 
ta päivästä toisen. Aina jakset¬ 
tiin toivoa, jospa isä pääsee pois, 
koska ei ollut tehnyt mitään pa¬ 
haa. Missä toivo katoaa, loppuu 
myös elämä. Miten onneton oli¬ 
kaan äitimme! Hän on kertonut 
minulle, mitä hän lauloi tuudit- 
taessaan minua kätkyessä uneen: 

Tyynny tuuli , tuima tuuli , 
tuuti, tuuti , tuu. 

Nuku pikku hymyhuuli , 
äitis lauleluun. 

Tuuli lunta tupruttavia 
ummessa on tie. 


Missä lienee isä-kulta f 
Eksynytkö lie? 

(Säkeistöjä oli useampia, mutta 
äiti ei enää muistanut niitä.) 

Tämä oli äidille raskas muistoja 
itkimme molemmat hänen sitä 
kertoessaan. 

Äiti kävi Niinan kanssa useita 
kertoja viemässä isälle vankilaan 
ruokapaketteja ja rahaa, mutta 
tuskin ne koskaan menivät hä¬ 
nelle perille. Vartijat kuulemma 
jakoivat saaliin keskenään. Van¬ 
keja ei myöskään saanut henki¬ 
lökohtaisesti tavata. 

Erään kerran, kun äiti ja Niina 
olivat vankilan ikkunan alla, 
heitti eräs vangeista kirjelapun 
ikkunasta ulos. Pahaksi onneksi 
se putosi heidän eteensä ja siitä 
paikasta otettiin äiti sisälle kuu¬ 
lusteltavaksi. Niina jäi yksin pi¬ 
halle ja oli peloissaan ja kauhuis¬ 
saan. Mitä äidille nyt tapahtuu, 
ja miten hänen nyt käy? He oli¬ 
vat tulleet junalla Leningra¬ 
diin ja kuinka hän nyt yksin 
osaa kotiin mennä? Onnek¬ 
si selvisi, ettei kirje ollut tar¬ 
koitettu äidille, ja hän pääsi 
kuulustelun jälkeen pois. 

Isää he eivät silläkään ker¬ 
taa tavanneet. Surullisina he 
tulivat junalla kotiin. Toivo 
ja epätoivo raastoivat mieltä 
jatkuvasti. Äiti oli maksa¬ 
nut tuomarillekin, jotta hän 
yrittäisi saada isän vapaaksi, 
mutta mikään ei auttanut. 

Viimeisellä kerralla, kun he 
olivat viemässä isälle paket¬ 
tia, he saivat kuulla, että hänelle 
oli luettu tuomio, ilman oikeu¬ 
den käyntiä, 28. huhtikuuta 
1938. Häntä syytettiin suunni¬ 


telmasta räjäyttää rautatiet. 

Stalinin syyllisyyskäsite oli täy¬ 
sin mielivaltainen. Tämä oli 
yleisin tuomio: § 58/10, la, 6, 
7,11, jne, "kansanviholliselle ja 
vastavallankumoukselliselle.” 
Siitä seurasi 10 vuoden tuomio 
ja karkotus Siperiaan kaukaisille 
vankileireille ilman kirjeenkir- 
joitusoikeutta. Kaikki yhteyden¬ 
pito kiellettiin. Omaiset eivät 
tienneet, missä pakko työleirissä 
vangit olivat, koska heitä siirrel¬ 
tiin paikasta toiseen, niin kauan 
kuin heissä henki pihisi. Stalinin 
terrori tuhosi Neuvostoliitossa 
hirvittävän määrän ihmisiä, jo¬ 
pa 25 - 30 miljoonaa. Kärsimys 
jakautui "demokraattisesti” myös 
venäläisten perheiden osaksi. 

Tiedän, että äiti on lähettänyt 
isälle meistä kolmesta potretin, 
missä minä seison tuolilla ja olen 
purskahtamaisillani itkuun. Nii¬ 
na muistaa kuvan ottamisen hy¬ 
vin. Olin itkenyt ja kiukutellut 



Kuvassa ovat äiti ja Niina-sisko. 
Minä istun äidin sylissä. Kuva on 
vuodelta 1937. Valma Karlssonin 
perhekokoelmasta. 

koko ajan. Viimein minut oli 
saatu rauhoittumaan, kun va¬ 
lokuvaaja oli narrannut: "Katso 
lintu lentää”! Siihen olin rau¬ 
hoittunut ja kuva saatiin otettua. 
Tuskin isä on koskaan saanut tä¬ 
tä kuvaa, ei ainakaan kirjoittanut 
sieltä ainoatakaan kirjettä. 

Isän tuomio oli kauhea uutinen, 
mikä oli murtaa äidin kokonaan. 
Se oli kuin kuolinisku äidille. 
Tieto aiheutti suunnatonta tus¬ 
kaa, ikään kuin koko elämä olisi 
romahtanut. Jos ei Niinaa olisi 
ollut mukana Leningradissa, äiti 
olisi hypännyt vankilan vieres¬ 
sä virtaavaan Nevajokeen, niin 
onneton ja epätoivoinen hän 
oli. Kun he tulivat surullisina 
ja itkeneinä kotiin, oli isän äiti, 
mummoni lohduttanut: ”Ei se 
risti ole niin raskas kantaa, kuin 
on ottaessa”. Viisaat sanat van¬ 
halta ihmiseltä, mutta tuskin ne 
kovin paljon äitiä lohduttivat. 
Viimeinenkin toivo oli pois 
pyyhitty. 

Päättäjiä ei kiinnostanut vä¬ 
hääkään, mitä omaisille tapah¬ 
tuupa miten he selviävät ilman 
perheen huoltajaa. Äidin oli 
raskasta luotsata elämäämme 
eteenpäin, mutta onneksi suku¬ 
laisia oli vielä tukenamme. Elä¬ 
mä kylässä oli pelokasta ja on¬ 
netonta. Vain harva vangituista 
palasi takaisin kotiin, meidän 
kylään palasi vain yksi mies. Kun 
naapurin setä (venäläinen), pala¬ 
si vankeudesta kotiin, oli Niina 
itkenyt: Olemmeko me suo¬ 
malaiset vielä enemmän "kan¬ 
sanvihollisia” kuin venäläiset? 
Kun minulta pienenä kysyttiin 
venäjäksi: ”Väljä, mitä sinulle 
kuuluu?”, olin vastannut: ”ploha, 
papi niet”! 

(huonoa, ei ole isää.) 

Huhuttiin, että vangeista suu¬ 
rin osa ammuttiin heti tuomion 
jälkeen Leningradissa. Silmin¬ 
näkijöiden mukaan Nevan joki 
virtasi punaisena ammuttujen 
verestä. Toinen tieto kertoi, että 
vangit kuljetettiin öisin kuor¬ 
ma-autoilla lähellä Leningradia 
sijaitsevaan Levassovaan ja am¬ 
muttiin siellä joukkohautoihin, 
mitkä he itse olivat ensin kaiva¬ 
neet. Nyt tiedämme, että näin 
onkin tapahtunut. 

Kauan jaksoi äitimme odottaa 
ihmettä, että isä palaisi, tai et¬ 
tä saisi edes tietää, missä hänen 
luunsa lepäävät. Kysyin kerran 
asiaa ennustaja Kassiseltakin, 
mutta hänelläkään ei ollut muu¬ 
ta tietoa kuin ettei isä enää pa¬ 
laa. Onneksi emme silloin tien¬ 
neet, että kuluu 67 vuotta, ennen 
kuin isän kohtalo selviää. Äiti ei 
ollut enää sitä kuulemassa. Hän 
kuoli 2002. Uskon, että he ovat 
jo tavanneet toisensa taivaassa. 

SOTA ALKAA 

Koska sodan uhka ja pelko vah¬ 
vistuivat päivä päivältä, alkoivat 
kylän ihmiset kaivaa metsään 
maakuoppaa piilopaikaksi ja 
suojaksi ihmisille. Ei mennyt 
kauankaan, kun sitä tarvittiin. 
Toinen maailmansota alkoi 
1.9.1939. Saksa hyökkäsi Neu¬ 
vostoliittoon 22.6.1941. Ensim¬ 
mäisten pommikoneiden ilmes¬ 
tyessä taivaalle juoksimme kella¬ 
riin suojaan, mutta myöhemmin 
pakenimme metsään maakuop¬ 
paan. Tykkien äänet kuuluivat 
kylään asti, kuin kaukana pysyt¬ 
televä ukkonen. Välillä vihollis- 


koneet lensivät niin alhaalla, että 
melkein puiden latvoja viistivät. 
Ennen pitkää jylisivät saksa¬ 
laisten pommikoneet jatkuvasti 
meidänkin kylän yllä, ja lopuksi 
vyöryivät panssarit ja sotilaat ky¬ 
lään. Ruuasta ja kaikesta muus¬ 
takin alkoi olla pulaa. Kyllä sota 
on julma ja kauhea! 

Muistan hyvin, kuinka taas 
kerran tuli äkkilähtö metsään. 
Ryömimme, äiti, Niina ja minä 
pitkin sänkipeltoa metsässä ole¬ 
vaa maakuoppaa kohti. Valitin 
äidille, kun viljapellossa ole¬ 
va sänki raapi ja poltti jalkoja. 
Pellon sänki oli syttynyt tuleen 
ja maa poltti jalkojamme! Sillä 
matkalla kadotin ainoan nukke¬ 
ni, mikä oli minulle suuri me¬ 
netys. Maakuopassa oli vähän 
turvallisempaa, kuin kylässä. 
Näin me ainakin uskoimme. 
Pommikoneet jyrisivät taivaalla 
ja kylvivät ammuksia kylään ja 
metsään. Onneksi eivät osuneet 
meidän maakuoppaan, mutta 
lähelle osui muutama pommi. 
Aamulla näimme isot kuopat, 
mihin ne olivat osuneet. Niistä 
kuopista haimme vettä, jota sit¬ 
ten janoomme joimme. Viimein 
oli pakko jonkun lähteä kylään 
vettä ja ruokaa etsimään. Sinne 
lähtivät meidän äiti ja Alina-Si- 
nikan äiti Anna. Kun he tulivat 
kylästä takaisin, oli maakuoppa 
tyhjä! Naiset kauhistuivat, missä 
ovat lapset ja toiset aikuisetta 
mitä heille on tapahtunut? 

Ei hätää! Saksalaiset sotilaat 
olivat löytäneet meidät maa¬ 
kuopasta ja lähteneet viemään 
meitä takaisin kylään, pois met¬ 
sästä ja taistelujen tieltä. Mei¬ 
dän piti kietoa valkoinen huivi 
päähämme, mikä oli merkkinä 
siitä, että olemme suomalaisia. 




Keväällä 1942 ryhtyivät saksalaiset siirtämään suurimmassa hädässä olevia pois 
Kuninkalasta. Kuva Valma Karlssonin kuvakokoelmasta. 


Eräs sotilas olisi kantanut minua 
sylissään kylään, mutta olin vie¬ 
rastanut häntä ja huutanut kuin 
laiva. Sotilas oli yrittänyt lahjoa 
minut valkoisella "vanhanpiian- 
karamellillä”, mutta mikään ei 
auttanut. Niin piti Niinan kan¬ 
taa minua reppuselässä kylään 
asti. Olin varmaan raskas taakka 
niin pienelle kantajalle, sillä hän 
oli hento ja pieni ikäisekseen. 
Kylän näkeminen oli suuri jär¬ 
kytys. Monet talot oli poltettu 
maan tasalle, meidän koti niiden 
mukana. Kylässä oli enää muu¬ 
tama talo pystyssä ja asuttavassa 
kunnossa. Kylän 43 talosta oli 
sodan jälkeen jäljellä 3. 

Ruuan haussa olleet äiti ja Anna 
löysivät meidät kylästä, sukulais- 
talosta, mihin meidät oli viety 
turvaan. Ilo oli suuri kun maa- 
ma tuli! Olimme puilla paljailla, 
mutta onneksi kaikki yhdessä ja 
hengissä! Ei ollut isää, ei kotia, 
ei mitään omaisuutta. Äiti oli 
pikkuhiljaa myynyt kaiken, mi¬ 
tä myytävää oli ollut ja ostanut 
rahalla leipää. Sormukset hän 


oli vaihtanut ruokaan ajat sitten. 
Kun Niinan teki leipää mieli, 
hän vain "tasoitti” leivän reu¬ 
naa, ei leikannut kokonaista sii¬ 
vua. Piti jättää pikkusiskollekin 
syötävää! Koko kylän väki näki 
nälkää. Talvella ihmiset kaivoi- 
vat jäätyneitä hevosen ruhoja ja 
leikkasivat lihat irti soppaan. 

Ompelukone oli ollut äidille tär¬ 
keä kapistus. Sillä hän oli om¬ 
mellut meille vaatteet. Sen hän 
heti sodan alussa hautasi maa¬ 
han ja kuvitteli kaivavansa sen 
piilosta esille kun sota loppuu. 
Kun tuli käsky lähteä kylästä, ei 
sitä muistettu kaivaa, eikä olisi 
ollut mahdollista mukaan ot¬ 
taakaan. Siellä se lienee tänäkin 
päivänä. 

Pienet nyssäkät kainalossa jä¬ 
timme kylän ikiajoiksi. Aikuiset, 
jotka olivat työssä saksalaisilla, 
saivat palkaksi ruokaa ja leipää. 
Saksalaisten miehittäessä kylän 
saimme käydä hakemassa hei¬ 
dän kenttäkeittiöstään keittoa. 
Vieläkin muistan nenässäni sen 


keiton ihanan tuoksun ja 
maun! Silloin en tiennyt, 
että keitossa oli varmaan 
kanaa ja mausteena selle¬ 
riä, palsternakkaa ja cur- 
ria. 

Mieleeni palautui eräs 
toinenkin muisto, joka 
niin ikään liittyy saksalai¬ 
siin. Olin nähnyt sotilaan 
päässä kaasunaamarin, 
jota olin pelännyt aivan 
kauheasti. Sotilas oli kuin 
pitkänokkainen hirviö! 

Syksyllä 1941 saksalaiset 
vahasivat suurimman osan In¬ 
keriä. Miehityksen alkuaikoina 
saksalaisten oli ilmeisen vaikeaa 
erottaa inkeriläisiä venäläisistä. 
Ajan oloon, sikäli kun miehit¬ 
täjille selvisi inkeriläisten olevan 
kanssasotijoidensa sukujuurta, 
kohtelu muuttui jossakin suh¬ 
teessa venäläisiä paremmaksi. 

Osa nuorista pantiin juniin 
ja lähetettiin Saksaan töihin. 
Lapsiperheet joutuivat Viroon, 
koska heistä ei ollut saksalaisil¬ 
le hyötyä. Inkeriläiset kerättiin 
Tosnaan tai Hatsinaan. Tosnas- 
sa meidät sullottiin vaunuihin 
heinien sekaan kuin karjalauma. 
Raskaitten tavarajunien, härkä¬ 
vaunujen, lähtiessä liikkeelle oli 
ovet suljettu. Kukaan meistä ei 
tiennyt, mihin olimme menossa. 
Koko matkan aikana ei junissa 
ollut syötävää, ja vettä saatiin 
lisää kun juna pysähtyi. Emme 
kuitenkaan saaneet poistua ase¬ 
malle. 

PITKÄ MATKA VAPAUTEEN - Anna Orgolaisen tarina 


Helena Kujala , teksti 
Jyrki Luukkonen , kuvat 

Juttu on julkaistu Kodin Peller¬ 
vossa 1/17> ja julkaistaan kaikki¬ 
en osapuolten luvalla . 

”En koskaan uskonut, että elän 
näin kauan”, ihmettelee Lenin¬ 
gradin piirityksestä ja Siperian 
nälkävuosista selviytynyt An- 
na-Maria Orgolainen. Nälän 
ja puutteen keskellä hän ikävöi 
äitiään, josta joutui eroon 17 
vuodeksi. 

Anna-Maria Orgolainen (s. 
Uimonen) syntyi vuonna 1937 
Keiton Likolammen kylässä. 
Paikka sijaitsee Inkerinmaalla, 
silloisen Leningradin eli nykyi¬ 
sen Pietarin liepeillä. 

Tytär kastettiin Anna-Mariaksi 
isoäitiensä mukaan. Äidinäitiään 
Mariaa hän ei ehtinyt koskaan 
tavata, sillä tämä oli lähtenyt 
Suomeen jo vuonna 1932. Sitä 
ennen äidinisää oli pidetty kak¬ 
si vuotta Leningradin vankilassa 
vakoilijaksi epäiltynä. Suomalai¬ 
sen passinsa ansiosta hän säästyi 
teloitukselta ja karkotettiin vai¬ 
monsa kanssa Suomeen. 
Uimosilla oli Keitossa oma talo, 
navetta ja viljelysmaata. Kotipi¬ 
hassa kasvoi tammi, jonka isän- 
puoleinen vaari oli istuttanut 
Anna-Marian isän syntymän 
kunniaksi vuonna 1901 touko¬ 
kuussa. Tuo yli satavuotias tam¬ 
mi on yhä voimissaan, mutta 
lapsuuskodista on jäljellä enää 
kasa lahoja hirsiä. 

Kuten suurin osa inkeriläisistä, 
myös Anna-Marian isä Simo 
Uimonen oli maanviljelijä. He- 

lena-äiti hoiti lehmät ja hank¬ 
ki lisäansioita kotiompelijana. 
Maatilojen pakkokollektivisoin¬ 
nin jälkeen isä työskenteli muun 
muassa raitiovaunutehtaassa Le¬ 
ningradissa. 

"Äidilläni oli suomalainen pas¬ 
si, mutta isäni oli ehtinyt jos¬ 
sain vaiheessa vaihtaa omansa 
Venäjän passiin. Viranomaisten 
silmissä äiti oli ulkomaalainen, 
siksi minut ja Saska-veljeni mer¬ 
kittiin pelkästään isän passiin.” 
Pikkuinen Anna-Maria oli juu¬ 
ri oppinut ottamaan muutaman 
ensiaskeleen kun elämä suistui 
raiteiltaan. Äiti sai kirjallisen 
määräyksen poistua maasta. Il¬ 
man puolisoa ja lapsia, sillä lap¬ 
sethan oli merkitty isänsä venä¬ 
läiseen passiin. 

"Äiti vieroitti minut nopeasti 
rintaruokinnasta, ja sopi isän 
kanssa järjestävänsä Suomesta 
käsin paperit niin, että pääsi¬ 
simme matkaan hänen peräs¬ 
sään. Isä piteli minua sylissään 
kun saatoimme äidin asemalle. 
Junan lähdettyä kuusivuotias 
veljeni juoksi vaunujen perässä 
itkien: Äiti älä jätä minnuu! ” 

LENINGRADIN PIIRITYS 
ALKOI JA RUOKA LOPPUI 

Äiti asui siitä lähtien omien 
vanhempiensa luona Turengis¬ 
sa. Kirjeet kulkivat Turengin ja 
Keiton väliä talvisodan syttymi¬ 
seen asti, mutta sen päätyttyä se¬ 
kasorto jatkui, sillä venäläiset ja 
saksalaiset alkoivat tapella kes¬ 
kenään. Syyskuussa 1941 Saksan 
armeija saartoi Leningradin ja 



"Täällä Suomessa meitä inkeriläisiä 


ryssitellään. Venäjällä meitä nimitettiin 
tsuhneiksi. Vain sellainen ihminen 
hyväksytään, joka saa asua koko 
elämänsä samalla paikassa", pohtii 
Anna Maria Orgolainen. 

ruoka loppui niin kaupunkilai¬ 
silta kuin sen liepeillä asuneilta 
ihmisiltä tykkänään. 

Kaikesta oli puutetta, jopa läm¬ 
möstä. Anna-Maria ryömi kyl¬ 
mällä lattialla ja vilustui niin 
pahoin, että kuumekouristus 
jännitti koko kehon kuin on¬ 
genkoukuksi. Luultiin jo, että 
se oli menoa. Leningradilaisen 
professorin neuvosta saavi täy¬ 
tettiin kuumalla vedellä, johon 
sekoitettiin sinappijauhetta ja 
Anna-Maria laskettiin siihen. 
"Kertovat, että huusin kuin 
riivattu. Sitten taakse taipu¬ 
nut pääni retkahti ja vaikenin. 
Muut pelästyivät, että nyt myö 
tyttö tapettii! Pistivät sänkyyn 
ja peilin avulla tarkistivat, että 
hengitin. Kahden päivän kulut¬ 
tua avasin silmäni ja sanoin syy- 







Siperian talvista selvittiin 
sembramännyn käpyjen ravinteikkaiden 
pähkinöiden avulla, jotka sisältävät 
muun muassa terveellisiä rasvoja. 

vvä. Varmaan siihen sitten jotain 
suuhunpantavaa etsittiin.” 

Tuolloin Anna-Maria oli neljä¬ 
vuotias eikä vieläkään kävellyt. 
Isä kantoi häntä joka paikkaan 
sylissään kunnes pöhöttyi ja 
muuttui itsekin nälästä niin 
heikoksi, etteivät omatkaan jalat 
enää kantaneet. 

”Isäni Heli-sisko, joka oli äidin 
lähdön jälkeen jäänyt hoitamaan 
meitä lapsia, juoksi Tokkarin ky¬ 
lään sisarensa Annan luo itkien, 
että nyt veljemme Simo kuolee. 
Punainen tähti suojasi Annan 
taloa, koska hänen miehensä 
kuului puna-armeijaan. Meiltä 
muilta sotilaat olivat tyhjentä¬ 
neet ensin eläimet navetasta ja 
nyt he olivat vieneet kaiken sa¬ 
don, mitä kellariin oli kesän ja 
syksyn mittaan saatu talteen.” 

Anna työskenteli anoppinsa 
kanssa kolhoosin pelloilla. He 
järjestelivät asiat niin, että Ui¬ 
moset saivat hengenpitimikseen 
säkillisen perunaa ja sangollisen 


hapankaalia, jotka pelastivat hei¬ 
dät - kaksi lasta ja kolme aikuis¬ 
ta nälkäkuolemalta. 

ELÄMÄN TIETÄ KOHTI 
SIPERIAA 

Pakkanen kiristeli yli 40 asteessa 
vielä sinä päivänä, jolloin inkeri¬ 
läiset karkotettiin Siperiaan. 

”01in muutamaa viikkoa vail¬ 
le viisivuotias 26. maaliskuuta 
1942, jolloin meitä - Heli-tätiä, 
Anna-mummoa, Saska-veljeä, 
isää ja minua sekä muita kylä¬ 
läisiä - alettiin viedä Siperiaan. 
Anna-täti antoi meille matka¬ 
eväiksi maitokannullisen peru¬ 
naa ja hapankaalia. Isä kantoi 
minua, sillä en vieläkään kävel¬ 
lyt. Minut peiteltiin kuorma- 
auton lavalla huivien ja filttien 
alle niin tiukasti, ettei henki tah¬ 
tonut kulkea.” 

Kaikki maayhteydet Lenin¬ 
gradiin olivat piirityksen ta¬ 
kia poikki, joten autoletka ajoi 
Laatokan jään yli kulkevaa 
elämän tietä kohti rautatie¬ 
asemaa. Kuorma-auton lavalle 
peitelty Anna-Maria ei nähnyt 
eikä kuullut pommia, joka osui 
edellä ajaneeseen autoon. Se va¬ 
josi jään alle, eikä ketään saatu 
pelastettua. 

Matka jatkui mantereelta här¬ 
kävaunussa kohti Siperiaa. Mat¬ 
kustettiin nälän ja lian keskellä. 
Ruokaa jaettiin vain joka kolmas 
päivä, jolloin matkustajat ensin 
laitettiin saunaan ja vaatteet 
kuumaan uuniin, jossa täit ka¬ 
risivat pois. 

”Joka aamu sotilaat kävivät ky¬ 
symässä, että onko kuolleita. 
Meidän vaunusta ensimmäise¬ 


nä kuoli isosetäni Juho. Ruumiit 
heitettiin - kuka alasti ja kuka 
alusvaatteet yllään - radan var- 
teen. 

Muutaman viikon kuluttua 
saavuttiin kylään ja matkalaiset 
johdatettiin tupaan. Huoneen 
joka nurkkaan sijoitettiin yksi 
perhe ja viides - äiti kuuden lap¬ 
sensa kanssa - sai nousta uunin 
pankolle. 

Isä ja Heli-täti joutuivat ensim¬ 
mäisessä kylässä metsätöihin. 
Saska lähti kouluun, mutta vii¬ 
sivuotias Anna-Maria sai jäädä 
Anna-mummon kanssa kotiin. 

Ensimmäisen Siperian nälkätal- 
ven jälkeen ravintotilanne kohe¬ 
ni hieman ja pöytään nostettiin 
kaksi vatia. Toisessa oli itse 
kasvatettua perunaa ja toisessa 
sembramännyn kävyistä irrotet¬ 
tuja pähkinöitä. Käpyjen lisäksi 
metsästä kerättiin tietysti myös 
marjoja ja sieniä. 

RAPULLA ISTUJA SAI LEI- 
VÄNMURUT 

”En vieläkään kävellyt. Leluja 
ei ollut, joten kulutin aikaani 
kaupan rapulla istuen ja ihmisiä 
katsellen. Työssäkäyvät saivat 
leipää 500 grammaa päivässä 
ja kotona olevat 200 grammaa. 
Siinä portailla kannatti istua, 
sillä aina päivän päätteeksi kau¬ 
pan täti toi minulle kourassaan 
leikkuulaudalle jääneet leivän- 
muruset.” 

Sitten isä komennettiin kulta¬ 
kaivokseen töihin ja Uimoset 
siirrettiin toiseen kylään. Pian 
tuli uusi määräys, jonka nojalla 
kaikki inkeriläiset ajettiin kulta- 

kaivokselta pois. Uimoset vietiin 
kolmanteen Buratjan kylään, 
joka sijaitsi noin 200 kilometrin 
päässä Mongolian rajalta. Siellä 
isä määrättiin jälleen metsätöi¬ 
hin. 

”Elimme pelonsekaista elämää. 
Meitä vartioitiin, emmekä esi¬ 
merkiksi saaneet ilman miliisin 
lupaa lähteä katsomaan sukulai¬ 
sia. Suomea uskalsimme haastaa 
vain kotona. Mummoni ymmär¬ 
si jonkin verran venäjää mutta 
osasi sanoa vain da ja njet.” 

Kuusivuotiaana Anna-Maria 
alkoi kaikkien riemuksi kävellä. 
Sopivasti, sillä seuraavana vuon¬ 
na hän aloitti koulutiensä. 

"Mummo piti minulle lisäksi 
kotikoulua ja opetti minut luke¬ 
maan ja kirjoittamaan suomek¬ 
si. Isä toi metsästä ison liuskan 
tuohta ja kolhoosista hanhen su¬ 
lan, joka kastettiin tuhkaveteen. 
Tuli uutta puhdasta kirjoitusti¬ 
laa kun tuohesta repäistiin aina 
sen täytyttyä ohut kerros pois.” 

Talvella 1945 Anna-Maria 
sairastui vakavasti ja koulun¬ 
käynti katkesi koko vuodeksi. 
Pää turposi ja hiukset lähtivät. 
Heli-täti juoksi hädissään van¬ 
han kansanparantajan luo, joka 
käski kaivaa lumen alta musta- 
viinimarjapensaan edelliskesän 
versoja ja keittää niistä mustaa 
lientä. Tätä lääkettä piti juottaa 
tytölle, ei saanut juoda mitään 
muuta. 

” Pää turposi ja hiukset 
lähtivät. ” 

Jonkin ajan kuluttua niskasta 

alkoi valua visvaa ja turvotus 
laski. Muistoksi tuosta Anna- 
Marian niskaan jäi kohollaan 
olevat elinikäiset arvet. "Täti¬ 
ni säikähti, että jäisin kaljuksi, 
mutta hiukseni alkoivat kasvaa 
kun päälakeani kansanparanta¬ 
jan neuvosta alettiin sivellä sillä 
samalla mustalla liemellä. 

JOTKUT YRITTIVÄT 
PALATA KOTIIN 

Viiden Siperian vuoden jälkeen 
muutamat uskalikot yrittivät 
palata koteihinsa Inkerinmaalle. 
”Saska-veljeni oli 14-vuotias ja 
lähti saattamaan asemalle isän 
serkkua Helmiä. Sillä matkalla 
Saska vilustui ja kuoli joulupäi¬ 
vänä 1946 keuhkokuumeeseen.” 

Helmi pääsi Keittoon, muttei 
saanut jäädä kotiinsa. Miliisi 
antoi hänelle vankilatuomion 
uhalla 24 tuntia aikaa hävitä 
kotikylästään. Tyttö matkusti 
Viroon, jonne jäi asumaan py¬ 
syvästi. 

Anna-Maria suri veljensä kuole¬ 
maa. Silloin Heli-täti keksi, että 
nyt kun Anna-Maria osaa kir¬ 
joittaa, hän voisi lähettää kirjeen 
äidilleen Suomeen. Täti muisti 
äidin osoitteen. Postipäällikölle 
kuitenkin kerrottiin, että mum¬ 
mo sen osoitteen muisti ja että 
tyttö ikävöi kovasti Suomessa 
asuvaa äitiään. Piti olla varuil¬ 
laan, elettiinhän edelleen Sta¬ 
linin vainoaikaa. Siinä järjestel¬ 
mässä inkeriläiset oli leimattu 
kansanvihollisiksi. 

”Näin usein unta äidistä. Hänel¬ 
lä oli pitkä tumma letti ja hän 
polki Singer-ompelukonetta. 
Kuulin ompelukoneen äänen, 
mutta äidin kasvoja en koskaan 


nähnyt. Olin vuoden ikäinen 
erotessamme emmekä saaneet 
Keitosta mukaamme ainutta¬ 
kaan valokuvaa. ” 

Äidiltä tuli kuukauden kuluttua 
vastaus Anna-Marian kirjee¬ 
seen. 

”Usko tai älä, mutta olimme äi¬ 
din kanssa siitä lähtien kirjeen¬ 
vaihdossa! Sain äidiltä kuvan 
ja me isän kanssa lähetimme 
hänelle omamme. Syttyi pieni 
toivo siitä, että vielä joskus sai¬ 
simme elää yhdessä.” 

UUSI KOTIPAIKKA 

OSOITETTIIN 

KARJALASTA 

Vuonna 1949 koitti päivä, jol¬ 
loin Karjalaan kaivattiin met¬ 
sätyömiehiä. Uimosten sijoitus¬ 
paikaksi määrättiin Karhumäki, 
mutta toiseen kylään edeltä 
ehtinyt lähisuku oli sitä mieltä, 
että nyt kyllä pysytään yhdessä. 
Niin koko sakki jäi Petroskoin 
lähistölle Tsalnan kylään. 



Suomessa asuva äiti sai kuvan 
Siperiaan karkotetusta tyttärestään ja 
puolisostaan. 








Uimosen perhe oli vihdoin yhdessä 17 
erovuoden jälkeen. Äiti oli 52-vuotias 
päästessään perheensä luo Petroskoin 
liepeillä sijaitsevaan Tsalnan kylään. 

Meitä sukulaisia asui aluksi sa¬ 
massa pienessä mökissä parikym¬ 
mentä. Sovimme että kuka en¬ 
simmäisenä saa kasaan hirsirahat 
niin hänelle rakennetaan talkoilla 
mökki. Sinne tyhjän metsän kes¬ 
kelle joen toiselle puolelle nousi 
kaikkiaan viisi mökkiä Uimo¬ 
sen suvulle ja vastarannalle yhtä 
monta Rautasille.” 

Karjalassa suomea sai puhua 
vapaasti, mutta rippikoulu pi¬ 
ti käydä viranomaisilta salassa. 
Äidiltään Anna-Maria säläsi ai¬ 
noastaan sen, että oli kirjoittanut 
Moskovaan ja anonut hänelle 
lupaa muuttaa heidän luokseen 
Tsalnaan. Äiti yllättyikin sitten 
täydellisesti vuonna 1955 kun 
hänelle putkahti byrokratian 
rattaista kutsu saapua Neuvosto- 
Karjalaan. 

Anna lähti isänsä kanssa Viipu¬ 
rin asemalle äitiä vastaan. Pitkä 
ikävä päättyi kun Anna-Maria 


vihdoin 17 vuoden jälkeen näki 
äitinsä. Äiti näki tyttärensä vain 
käsillä tunnustellen, sillä hänestä 
oli tullut sokea. Äiti paljasti asian 
rakkailleen vasta kutsun saatuaan, 
mutta se ei muuttanut asiaa mik¬ 
sikään: Simoja Anna-Maria ha¬ 
lusivat äidin luokseen asumaan. 
”Voi kuinka minä rakastin äitiä. 
Hoidin ja rakastin!” 

Anna-Marian elämään mahtui 
muutakin. Hän avioitui ja sai 
ensin tyttären ja sitten pojan. 
Anna-Maria työskenteli postis¬ 
sa ja puhelinvaihteen hoitajana, 
opiskeli ja valmistui Petroskoin 
yliopistossa opettajaksi. Sittem¬ 
min perhe kasvoi vielä kaksosilla, 
mutta toinen vauva vilustui päi¬ 
väkodissa ja kuoli viiden kuukau¬ 
den ikäisenä. 

Anna-Maria jäi opettajan työs¬ 
tään eläkkeelle maan tapaan 
55-vuotiaana. Vanhempiensa 
kuoltua hän alkoi miettiä muut¬ 
toa Suomeen, jossa koko äidin- 
puoleinen suku asui. Puoliso ei 
halunnut Suomeen. Lähtö vii¬ 
västyi monella vuodella, mutta 
nyt Anna-Maria on ehtinyt asua 
Tampereella 18 vuotta. Lähiseu¬ 
dulla asuvat myös lapset lapsi¬ 
neen sekä kaukaisempi suku ja 
monet ystävät. Yhteiset koke¬ 
mukset pitävät ystävien välisen 
kanssakäymisen tiiviinä. 

Myös yhteys Siperiaan on säi¬ 
lynyt. Yksi Anna-Mariaa vähän 
vanhempi ystävä ehti avioitua 
Siperian vuosinaan venäläisen 
kanssa ja asuu siellä edelleen. 
”Kävin Karjalassa aluksi useasti 
vuodessa, mutta nyt kun eläk¬ 
keeni tulee Suomeen, en ole siel¬ 
lä enää kolmeen vuoteen käynyt. 
Ensi vuonna menen, sillä haluan 
käydä rakkaitteni haudoilla. Se 


olkoon syntymäpäivämatkani, 
sillä täytänhän silloin jo 80 vuot¬ 
ta.” 

INKERILÄISTEN KOVA 
KOHTALO 

Inkeriläiset kuuluvat niiden sa¬ 
volaisten ja karjalaisten jälke¬ 
läisiin, joilla Ruotsin suurvalta 
1600-1700-luvuilla asutti Suo¬ 
men ja Venäjän välisen raja-alu¬ 
eensa. Useat Suomenlahden ja 
Laatokan järvien väliselle alueelle 
siirretyistä suomalaisista säilytti 
vieraalla maalla sekä oman kie¬ 
lensä että luterilaisen uskontonsa. 

Inkerin suomalaisia oli kaikkiaan 
noin 150 000. Stalinin terrorin 
aikana 1929-42 heitä pidettiin 
ulkomaalaisen taustansa takia 
kansanvihollisina. Sillä perus¬ 
teella heitä vangittiin, teloitettiin 
ja karkotettiin pakko työleireille 
Siperiaan. Ne joilla oli suoma¬ 
lainen passi, pääsivät lähtemään 
Suomeen. 

Jatkosodan jälkeen Suomessa 
vuonna 1944 asuneet 56 000 
inkeriläistä palautettiin Stalinin 
vaatimuksesta Neuvostoliittoon. 
Suurin osa heistä teloitettiin tai 
karkotettiin muun muassa Ka- 
zakstaniin ja Siperiaan. 
Presidentti Koivisto salli inkerin¬ 
suomalaisten paluumuuton vuo¬ 
desta 1990 lähtien. Sen jälkeen 
inkeriläisiä on tullut Suomeen 
noin 30 000. Enää paluumuut- 
tojonoon ei oteta uusia hakijoita. 

KIRJA-ARVIO 


Arvo Tuominen, 
Kannaksen 
kaleidoskooppi 
ISBN 

978-952-7028-87-2 


Arvo tuomisen kirjoittama kannaksen kalei¬ 
doskooppi -teos ilmestyi maaliskuun lopulla 
Reuna-kustannusyhtiön julkaisemana. Kyseessä 
on mielenkiintoinen Karjalankannasta esittelevä 
"hieman toisenlainen” matkaopas. Taustana on 
Arvo Tuomisen monivuotisen työn tuloksena 
syntynyt Kannaksen pitäjien ja paikkojen tunte¬ 
mus. Kirjassa tehdään kierros Kannaksella esi¬ 
tellen samalla sekä suomalaisista että venäläisistä 
lähteistä peräisin olevia aineistoja. Nimenomaan 
tämä lähtökohta tuo esille uudenlaisia näkökulmia, 
kyse ei ole pelkästään perinteisestä suomalaisesta 
suhtautumisesta menetettyyn Karjalaan. 

Kirja johdattelee lukijaa kuin elokuvan päähen¬ 
kilöä kohtauksesta toiseen. Parillekymmenelle 
paikkakunnalle sijoittuvat mukaansatempaavat 
tarinat kertovat ihmiskohtaloista, linnoituksista ja 
taistelupaikoista, keisarinajasta, suomalaisen ra¬ 
kennustaiteen saavutuksista, neuvostoliittolaisen 
yhtenäiskulttuurin jäännöksistä ja uuden kapita¬ 
listisen Venäjän luomuksista. 

Kaleidoskoopissa tulevat hyvin esille Kannaksen 
historialliset kerrostumat: kuka hallitsi milloinkin, 
ja miten "suomalaisia” eri paikkakunnat kulloin¬ 
kin ovat olleet. Jokainen hallitsijakausi, Ruotsi- 
Suomi), Suomi ja Venäjä, on jättänyt jälkensä 
Kannakselle niin elinkeinojen, kulttuurin, arkki¬ 
tehtuurin, uskonnon j ms. välityksellä. Tämä näkyy 
kokonaiskuvassa - maisemassa - ihmisten elämässä 
ja tunnelmassa sekä lukuisissa kirjassa luettavissa 
olevissa tarinoissa. Nämä seikat tekevät Kaleido¬ 
skoopista elävän matkaoppaan. 

Kirja alkaa Viipurin esittelyllä, josta siirrytään 

Koivistolle ja sieltä Ino:n pattereille. Vammelsuun, 
Vammeljärven ja Raivolan kautta siirrytään kuu¬ 
luisalle Terijoelle. Tutuksi tulevat akateemikko¬ 
jen Kellomäki ja Repinin Kuokkala. Suomalaisille 
tuttu Rajajoen seutu Sestoretsk ja Valkeasaari tu¬ 
levat esitellyiksi samoin kuin Levashovon synkkä 
metsä. Sitten siirrytäänkin Kivennavalle ja Kirja- 
saloon, jota aluetta Pohjois-Inkerin Rykmentti/ 
Erikoispataljoona miehitti 1919 - 1920. Rautu, 
Kiviniemi ja sotienaikainen Taipale ovat esittelyssä 
ennen siirtymistä Laatokan rannalle hieman poh¬ 
joisemmaksi Käkisalmeen. Sen jälkeen ovatkin 
vuorossa Räisälä, Antrea ja polkastaan tunnettu 
Säkkijärvi. 

Olin viime syksynä mukana nelipäiväisellä Arvo 
Tuomisen vetämällä Karjalankannaksen kierrok¬ 
sella, jonka aikana käytiin lähes kaikilla edellämai¬ 
nituilla paikoilla tai paikkakunnilla. Olin varautu¬ 
nut matkaan tutustumalla etukäteen historiatietoi¬ 
hin, parhaani mukaan, koska kuulun evakkoihin. 
Tuomisen asiantuntemuksen anti oli se, että hän 
toi esille asioita ja tietoja, jotka eivät juurikaan näy 
suomalaisessa historiankirjoituksessa. Ne täytyy 
kaivaa esille venäläisistä lähteistä ja julkaisuista, 
sekä suullisista että kirjallisista. Tässä mielessä 
Kaleidoskooppi on erinomainen matkaopas - toki 
se on myös mielenkiintoinen sinänsä, kun haluaa 
tutustua Karjalankannakseen: sen menneisyyteen 
ja nykyisyyteen. Kirjaa täydentää hyvä kuvitus ja 
kattava henkilöhakemisto. 

Arvo Tuominen on tullut tunnetuksi rajan molem¬ 
min puolin Suomen ja Venäjän yhteistä historiaa 
käsittelevistä dokumenttielokuvista, mm Kannak¬ 
sen kierros, Salaiset pelit, Vodkaturistit, Laatokan 
ympäri, ja Sota ilman voittoa. Erityisen hyvin hän 
on perehtynyt Karjalankannaksen historiaan ja 
nykyisyyteen. Tuomiselle on myönnetty vuonna 
2013 Ystävyyden kunniamerkki, joka on korkein 
ulkomaalaiselle myönnettävä venäläinen huomi¬ 
onosoitus. 

Heikki Kähäri 

Tuominen Arvo. Kannaksen kaleidoskooppi. 
REUNA Kustantamoja kirjakauppa Oy. 2017. Ti¬ 
laukset: tilaukset@reunalla.fi puh. 040 578 8049. 










PYHIINVAELLUSMATKA SANTIAGO 
DE COMPOSTELAAN 


Teksti: Hely Jalonen ja Outi Mäkelä 
Kuvat: Anneli Mylläri ja Olli Hirvonen 


Kauniina maaliskuisena lauantaina kokoontui In- 
keri-liiton järjestämään tilaisuuteen Karjala-talolle 
Helsinkiin noin 30 hengen joukko kuuntelemaan 
esitelmää kuuluisasta pyhiinvaellusreitistä, Camino 
de Santiagosta. Tiedon tilaisuudesta monet olivat 
saaneet Helsingin Sanomien Minne mennä -pals¬ 
talta. 

Luennoitsijana oli Anneli Mylläri ja häntä avus¬ 
ti matka- ja elämänkumppani Olli Hirvonen. He 
olivat tehneet matkan kymmenisen vuotta sitten, 
kun Olli oli saanut Annelin vakuuttumaan mat¬ 
kan hienoudesta. Nyt vaikutti siltä, että innostus 
oli Annelin kohdalla jäänyt pysyväksi, niin elävästi 
hän kertoi pitkästä vaelluksesta. 

Ensin kerrottiin kartan avulla niistä monista rei¬ 
teistä, joita pitkin Santiagoon on mahdollista 
päästä. Samoin käytiin läpi tarpeellinen varustus: 
hyvät kengät ovat kaiken aja o.Tavaraa ei pidä ot¬ 
taa mukaan liiaksi, repun paino ei saisi olla kohtuu¬ 
ton. Sitten päästiin itse matkalle, joka heillä alkoi 



"Ensimmäisen päivän rankka urakka, 
Pyreneiden ylitys tuulta vasten taistellen." 



"Santiago de Compostelaan vie montapyhiinvaellusreittiä" 


Ranskan puolelta, Saint-Jean-Pied-de-Port’ista eli 
kotoisasti ”Jannen portista”. Päivämatkat jatkuivat 
20 - 30 km:n mittaisina kohti päämäärää. Kaiken 
kaikkiaan matkaan kului 33 päivää, niin kuin An¬ 
nelin kirjoittaman kirjan, 33 päivää Santiago de 
Compostelaan, nimikin kertoo. 

Kuten tie, myös päivät ja niiden tapahtumat vaih- 
telivat suuresti: välillä kaikki kävi myötämäkeen, 
löytyi sopiva taukopaikka ja majoitus, kunto tuntui 
kestävän tämän äärimmäisen rasituksen, mutta oli 
myös päinvastaisia päiviä, jolloin kolotusta ja särkyä 
riitti, pitipä välillä turvautua jopa lääkäriin. Kai¬ 
kesta tästä Anneli oli pitänyt tarkkaa päiväkirjaa ja 
kertoili nyt retkestä niin elävästi ikään kuin se olisi 
tehty vain vuosi pari sitten. Esitystä täydensivät 
monet valokuvat. Yleisö kuunteli tarkkaavaisesti ja 
kysymysten tulvaa riitti. Vaikuttikin siltä, että tästä 
joukosta oli aika moni suunnitellut lähtevänsä vielä 
itse kokeilemaan tätä pitkää matkaa. 

Kysymysten jälkeen Anneli Mylläri vielä kertoili 
lyhyesti pariskunnan toisesta matkasta, jonka he 
tekivät kolme vuotta myöhemmin. Siinä suunni¬ 
telma oli vielä kunnianhimoisempi. Tarkoitus oli 
kulkea melkein tuplamatka ja aloittaa se Ranskan 

puolelta, Le Puy -nimisestä kaupun¬ 
gista, ja jatkaa sitten Espanjan puo¬ 
lella pohjoisrannikkoa pitkin kulke¬ 
vaa Pohjoista reittiä. Siitä ei selvitty 
alkuperäisen suunnitelman mukaan, 
mutta loppujen lopuksi kuitenkin 
päädyttiin jälleen Santiagoon ja sen 
suunnattomaan katedraaliin. Tämän 
matkan tapahtumista ja tunnelmista 
voi lukea tarkemmin Anneli Myllä¬ 
rin toisesta kirjasta Kolmea reittiä 
Santiagoon - vaeltajan päiväkirja 2. 

Vaikutti siltä, että Annelia vieläkin 
houkuttaa uusi matka vaeltamaan, 
siitä toivottavasti kuulemme myö¬ 
hemmin, ehkä kirjan muodossa. 
Tämänkin jälkeen seurasi joukko ky¬ 
symyksiä, joihin Anneli ja Olli yh¬ 
dessä vastasivat parhaansa mukaan. 
Aihe viritti lukuisia ajatuksia ja vil¬ 
kasta keskustelua yleisön joukossa. 
Vielä kotimatkalla pohdimme ja 
keskustelimme asiasta. 

Toivotamme siis kaikille Buen Ca- 
mino! 



"Aamu refugiossa." 



"Vastaantulijoita oli monenlaisia" 



"Keskiylängöllä, mesetalla, riitti uuvuttavaa tasamaata moneksi päiväksi" 



"Evästauon jälkeen jaksoi taas jatkaa matkaa" 

"Vaelluksen määränpää, Santiago de Compostelan "Polku oli välillä kivikkoinen." 

mahtava katedraali." 



"Reitti oli hyvin merkitty joko simpukan "Samaan tahtiin kulkeva "pyhiinvaellusperhe" illallisella." 

kuvilla tai keltaisilla nuolilla." 



Todistus matkan 
suorittamisesta. 
Kuva: A-S Salonen 

LYHYESTI 


Uusi tohtori: Reijo Rautajoen väitöstilaisuus pide¬ 
tään keskiviikkona 24. toukokuuta 2017 klo 12.00 
Itä-Suomen yliopistossa Joensuussa. Aiheena on 
VAIETTU S OTAPA KO L AI S UU S. 

UUSIA KIRJOJA: 

- Kolomainen Urho. Venjoelta Viinikkaan. 

Mikko Antreanpoika Kolomaisen muistelmat. 
Viestipaino Oy. Tampere 2016. 

- Lavonen Nina. Pahan onnen pois panisin. In- 
keriläisperheen vaellukset. Juminkeon julkaisuja 
nro 126. Juminkeko 2017. Kirja on luettavissa e- 
kirjana. 

- Tuominen Arvo. Kannaksen kaleidoskooppi. 
REUNA Kustantamoja kirjakauppa Oy. 2017. 
Tuomisen kirjan tilaukset: tilaukset@reunalla.fi 
puh. 040 578 8049. 

- Tuuri Antti. Ikitie. Otavan kirjapaino Oy. Keuruu 
2012.Zlobin Vieno. Heidän ihanteensa murskat¬ 
tiin. Tyttären tarina Säde-kommuunasta Neuvosto- 
Karjalassa. Julkaisuja 7. Siirtolaisinstituutti. 2017. 

TUTKIJAN MUISTELMATEOS INKERI¬ 
LÄISTEN KOHTALOISTA 

Inkeriläisten monimuotoinen lähihistoria sadan 
viime vuoden ajalta on läsnä tutkija Nina Lavo¬ 
sen muistelmissa: Pahan onnen pois panisin. Ne 
kertovat, minkälaisiin pyörteisiin inkeriläiset jou¬ 
tuivat Venäjän vallankumouksen, kollektivisoinnin 
ja toisen maailmansodan seurauksena, Karkotuk¬ 
set omalta asuinalueelta alkoivat jo 1930-luvulla, 
mutta suureen mittaan ne paisuivat sodan aikana 
ja sen jälkeen, kun saksalaisten miehittämältä alu¬ 
eelta inkeriläisiä siirrettiin Viron kautta Suomeen 
ja sieltä välirauhan jälkeen takaisin Neuvostoliit¬ 
toon - ei Inkerinmaalle, vaan Keski-Venäjälle tai 
Siperiaankin asti. 

Lavosen muistelmateosta on mielenkiintoista lu¬ 
kea yhdessä Jari Tervon Matriarkka-kirjan rinnalla. 
Tervon fiktiivisten henkilöiden elämänkohtaloissa 
on paljon samaa kuin todellisen perheen koettele¬ 
muksissa. Muistelmateokseen Tervo ei ole tutus¬ 
tunut, mutta toista Lavosen kirjaa: Puhtaat pojat, 
taivaan tyttäret, hän on käyttänyt lähteenä kirjoit- 

taessaan romaniaan. Tämä kirja kertoo suppealla 
alueella toimineesta inkeriläisestä uskonnollisesta 
liikkeestä, jossa miehet kuohittiin ja naisilta pois¬ 
tettiin rinnat. Jos Tervon Matriarkan tapahtumat 
tuntuvat liian mielikuvituksellisilta, niin Lavosen 
tutkimus ja muistelmat antavat todellisuusaineksia 
inkeriläisten vaiheisiin viime sadan vuoden ajalta. 
Monien vaiheiden jälkeen Nina Lavosen perhe 
ajautui Karjalaan Petroskoihin. Siellä hän koulut¬ 
tautui folkloristiksi ja toimi Karjalan Tiedekeskuk¬ 
sen Kielen, kirjallisuuden ja historian instituutin 
tutkijana vuosikymmenten ajan. Eläkeiässä pa¬ 
luumuuttajana Suomeen siirryttyään hän jatkoi 
tutkimustoimintaansa valiten kohteeksensa oman 
kansansa historiaan liittyviä aiheita. 

Nina Lavosen molempien Suomessa ilmestyneiden 
teosten kustantajana on Juminkeko-säätiö. Lahko- 
liikkeestä kertova tutkimus on ilmestynyt kirjana 
muutama vuosi sitten. Muistelmateos ilmestyy nyt 
sekä kirjana että sähköisessä muodossa. Se on va¬ 
paasti ladattavissa osoitteessa: 
http://www.juminkeko.fi/ekirjat.html. 

Tiedot lähetti Juminkeko-säätiön puheenjohtaja 
Markku Nieminen. 

RAJAMAILLA KESÄNÄYTTELYMOOSES 
PUTRON KOTIMUSEOLLA 

Näyttely kertoo elämästä Karjalankannaksen raja¬ 
maalla 1917-1939. Se on tarina ihmisten elämästä 
vanhan Suomen rajan molemmin puolin. Se kertoo 
ajoista vuonna 1918 ja 1919, jolloin rajan pinnassa 
käytiin repiviä veljessotia, mutta kuvista peilautuvat 
myös Karjalan ja Inkerin valoisammat ajat. 
Suomen ja Venäjän erotti toisistaan kapea joki, jo¬ 
ka välillä kutistui ojanpahaseksi. Rajalla vietettiin 
myös leppoisaa elämää, ennen kuin rajavalvonta 
neuvostoaikana kiristyi. Oltiin niin rajan pinnassa, 
että lehmät saattoivat kahlata sosialistisille niityil¬ 
le. Joskus harhautuneet eläimet palautettiin, joskus 
ne kansallistettiin. Tarton rauhan jälkeen 1920 raja 
sulkeutui. Viestejä kulki edelleenkin Rajajoen yli 
monin konstein. 

Kuvakertomuksen tarjoaa Mooses Putron Muisto- 









säätiö. Hanketta on tukenut Pohjoismainen kult¬ 
tuurirahasto. 

Näyttely on avoinna Mooses Putron kotimuseolla 
10.-23.6,26.6. - 9.7., 16.7.-20.7. sekä S.-6.8.. klo 
12-16. Museopäivinä pidetään näyttelyn esittelyjä 
museokierros klo 12 ja 14. 

16.7. klo 15 kirjailija Markus Koivisto kertoo kir¬ 
jastaan Suomalaisen Inkerin tarina ja 6.8. klo 15 
järjestetään konsertti, jossa esiintyy kansanmu¬ 
siikkiyhtye Ehivaja ja karjalaisen runolaulun maa¬ 
ilmanmestari Eila Pöllänen Ruotsista. 

Mooses Putron kotimuseon osoite on Karhun- 
pääntie 101,54930 Taipalsaari. 

Tiedot lähetti Mooses Putron Muistosäätiön pu¬ 
heenjohtaja Helena Miettinen. 


ÄÄNESTYS YHÄ KÄYNNISSÄ 

Inkerin kansallislinnun ja -eläimen (ei kotieläin) 
äänestys on vielä meneillään. 

Olemme saaneet tempauksen suojelijaksi ja tuoma¬ 
riksi parhaan mahdollisen asiantuntijan: 
Wladimir Kokon Inkerinmaalta. 

Viimeinen mahdollisuus äänestää on Tarton juhli¬ 
en ensimmäisenä päivänä 3.6.2017. Kokko julkis¬ 
taa lopputuloksen seuraavana päivänä 4.6. pääjuh¬ 
lan yhteydessä. 

Ehdotuksesi voit antaa lähettämällä viestin Alina- 
Sinikka Aloselle sähköpostitse tai alinasinikka@ 
gmail.com tai tekstiviestillä puhelimeen 
+358 40 743 7042 


LIITON KEVÄTKOKOUS 25.3.2017 

Esitettiin v. 2016 tilinpäätös 

1. Toimintakertomus vuodelta 2016 hyväksyttiin 

2. Tilikauden ylijäämä tilikaudelta 1.1.2016 - 
31.12.2016 oli 3 740,56 €. 

Tilikertomus hyväksyttiin. 

3. Kokouksen puheenjohtaja esitti toiminnantar- 
kastajan lausunnon. 

4. Tilinpäätös vuodelta 2016 vahvistettiin. 

5. Tili- ja vastuuvapaus tilikaudelta 1.1.2016 - 
31.12.2016 myönnettiin asianomaisille. 

6. Kesäjuhlat v. 2017 pidetään 22.7. Helsingissä, 
Oulunkylän kirkossa. 

7. Muut asiat 

-liiton puheenjohtaja esitteli lyhyesti loppuvuoden 


matka- ja Inkeri-iltapäivien ohjelmat. Ajantasaista 
tietoa saa liiton www-sivuilta ja Inkeriläisten viesti 
-lehdestä. 

-inkeriläistaiteilijoiden akvarelli taidenäyttely avau¬ 
tuu elokuun 7. päivänä Helsingissä, Acvart galle¬ 
riassa, osoitteessa Humalistonkatu 1. Avajaiset pi¬ 
detään 7.8. klo 17.00 - 20.00. Näyttely on avoinna 
kaksi viikkoa. 

TAPAHTUMAKALENTERI 

Suomen Inkeri-liiton ja jäsenjärjestöjen 
ohjelmatietoja kesälle 2017 


Suomen Inkeri-liiton tapahtumia kesällä 2017 

Matka Tarttoon 3. - 5.6.2017 

Ohjelma on edellisessä Inkeriläisten viestissä. 

Kysy vapaita paikkoja. 

Suomen Inkeri-liiton kesäjuhlat 22.7.2017 alkaen klo 
13.00 

Huomaathan päivämäärän muutoksen! 

Paikka: Helsingin Oulunkylän kirkko 

Osoite: Teinintie 10,00640 Helsinki, sijainti Teinintien ja 

Norrtäljentien kulmassa 

Junat: I P T N K pysähtyvät Oulunkylän asemalle. Kirkko on Hel¬ 
singistä katsottuna radan vasemmalla puolella, kävelyä n. 300 
metriä. 

Jokerilinja 550: Itäkeskus - VVestendinasema, ajaa kirkon vie¬ 
restä, poistuminen Käskynhaltijantie-pysäkillä. 

Bussit: Seuraavat linjat ajavat Käskynhaltijantietä, poistuminen 
Norrtäljentie-pysäkillä. Siitä matkaa kirkolle n. 300 metriä. 

52 Arabia - Haaga - Munkkiniemi 
72 Rautatientori - Pukinmäki - Tapanila 
552 Malmi - Maunula - Munkkiniemi - Otaniemi 
554,554K Itäkeskus - Malmi - Pukinmäki - Maunula - Lep¬ 
pävaara 

Ohjelmasta: Saamme vieraaksemme piispa Seppo Häkkisen, 
Suomen kirkon "Inkeri-piispan", sekä pastori Arvo Survon, joka 
herätti suomalaisten Inkeri-myönteisyyden 1990-luvun taitteessa. 
Tutkijana tunnettu fil.tohtori Toivo Flink tuo runojensa kautta esiin 
toisen puolen itsestään. 

Edellä mainittujen lisäksi esiintyy lukuisa joukko eri alojen taita¬ 
jia. Tule sinäkin antamaan oma panoksesi. Ruokaa ja kahvia on 
tietenkin tarjolla pientä korvausta vastaan. 

Toimimme olosuhteiden mukaan eli emme aloita jumalanpalve¬ 
luksella, mutta päätämme loppuhartaudella. 

Olet sydämellisesti tervetullut! 

Seuraavissa tilaisuuksissa on mukana liittomme jäseniä: 

Eurooppalainen postimerkkinäyttely Tampereella 24. - 
28.5.2017- Mukana Heikki Kähärin Pohjois-lnkerin posti- 

merkkejä FINLANDIA 2017 -näyttely juhlistaa Suomen itse¬ 
näisyyden ajan ensimmäisten postimerkkien 100-vuotisjuhlaa. 
Nämä ensimmäiset merkit, ns. Saarisen mallin merkit, julkaistiin 
1.10.1917, ennen itsenäisyysjulistusta. Tapahtuma on osa Suomi 
100—vuotta—yhdessä -juhlaa. Näyttelypaikkana on kokoTampe- 
re-talo ja Museokeskus Vapriikin Postimuseo. 

Näytteilleasettajia on 42 maasta. Mukana on kymmeniä kokoel¬ 
mia, jotka osallistuvat ensimmäistä kertaa kansainväliseen näyt¬ 
telyyn. Mukana on ensimmäistä kertaa postikorttiluokka tämän 
tason näyttelyssä. Kutsuttujen luokassa nähdään useita ennen 
näkemättömiä kohteita mm. kuningatar Elisabet ll:n kokoelmista. 
Samoin esillä on Suomen Pankin Rahamuseon ainutlaatuisia ja 
aikaisemmin esittelemättömiä suomalaisten itsenäisyyden ajan 
markkaseteleiden luonnos-ja ehdotekokoelman erikoisuuksia. 
Heikki Kähärin kokoelma "The 1920 issues of North Ingerman- 
land"(1920-luvn Pohjois-lnkerin postimerkkkejä) tulee olemaan 
5 kehyksen laajuisena ns. Perinteisen filatelian luokassa, jossa 
Suomesta on vain tämä Kähärin kokoelma. 

Näyttelyn teemapäivät ovat: 

Keskiviikko 24.5. Agathon Faberge (Pietarilaisen Faberge-liik- 
keen jalokiviasiantuntija, joka pakeni Suomeen ja toi mukanaan 
mm. huikeat postimerkkikokoelmansa) 

Torstai 25.5. 100-vuotias Suomi 
Perjantai 26.5. Tampere 
Lauantai 27.5. Muumit ja perhe 
Sunnuntai 28.5. Postimuseo ja Postcrossing. 

Inkeriläistaiteilijoiden akvarellinäyttely 7.8. - 20.8. 

Näyttely pidetään Acvart galleriassa, Humalistonkatu 1. Avajaiset 
ovat 7.8. klo 17 - 20. Tervetuloa! Näyttely on avoinna kaksi viikkoa 
ja tilaa voi käyttää samalla myös muuhunkin liiton toimintaan. Yh¬ 
dyshenkilö on Toivo Tupin, yksi näytteille panijoista. toivotupin@ 
gmail.com, p. +358405783894. 




SYYSKAUDEN ENSIMMÄINEN INKERI-ILTAPÄIVÄ 
La 16.09.2017 klo 13.30 

Sisko Pörsti kertoo kahdesta kirjastaan, ja niiden suhteesta in- 
keriläisyyteen. Kirjat muodostavat yhdessä erään suvun tarinan 
vuodesta 1942 Leningradin piirityksestä aina paluumuuttoon 
Helsinkiin vuonna 1991. 

Juhani Pörsti on toiminut vuodesta 2002 alkaen Pietarin suo¬ 
malaisen kirkon kirkkoherrana. Hän kertoo Inkerin kirkosta, sen 
historiasta ja tämän päivän haasteista. 

Hyvinkään Inkeri-kerho 

Talven kokoontumiset. Kokoontumiset seurakunnan aulakahvi- 
ossa (Hämeenkatu 16) kello 14.21.5.2017. 

Tiedustelut: 

Outi Mäkelä p. 040 708 1999 outi.makela@kolumbus.fi 
Leila Salo p. 040 567 7065 leila.salo@hotmail.com 
hyvinkaan.inkerikerho@hotmail.com 


Lahden seudun Inkeri-seura 

Kerhoillat joka kuukauden toinen maanantai alkaen kello 13 
Luther kirkolla, osoitteessa Vuorikatu 37. 

Kerhoiltojen kahvituksen sovimme vuorotellen jo edellisessä 
kokouksessa. 

Kerhoilloista ja kokouksista tiedusteluihin vastaa 
Maria Lahti, p. 0400 841 741 
maria.lahti.nikkari@gmail.com 


Turun seudun Inkeri-seura 

Beseda-teehetket jatkuvat, mutta aika ja paikka muuttuvat. 
Kokoonnumme Yhdessä-yhdistys ry:n tiloissa (Nisse Kavonkatu 3, 
Varissuo) parittomina keskiviikkoina kello 15.00 - 17.00. 
Beseda-teehetkiä vetää Eero Pellinen.Tarkempia tietoja voi kysellä 
seuran puhelinnumerosta 045 6687628 
Juhlatilaisuudet Varissuon kirkolla (Kousankatu 6), 
kello 14 alkaen. 

Palvelupiste, Uudenmaankadulla on toistaiseksi lopetettu. 
Terveys-ja sosiaalineuvontapiste tiistaisin klo. 10-12 (Kous- 
ankuja 5) ja torstaisin klo. 10 -12 (Katteluksenkatu 1,Vuokko). 
Muina aikoina neuvontaa saa seuran puhelinnumerosta. 

Seuran uusi postitusosoite on: Lyydia Bazaleva(TSIS ry), 
Päivännousevanpolku 13 B 57,20610Turku. 


Helsingin seudun Inkeri-seuran tapahtumia 

Anitta Uine anitta@inkeriseura.com tai p. 050-565 9805 
Työpajat järjestetään Karjalatalon Inkerikodissa 
(Käpylänkuja 1, Helsinki) 

Tiedustelut Toivo Tupin p. 040 578 3894 

Posti Green 



KEVÄTKUKKA 
Sua tervehdin pienoinen kukka, 
kevätsilmä sininen. 

Kuin keväinen taivas on puhdas, 
sun katsontos suloinen. 

Sinikukka niityllä tuossa, 
pengermällä vihannoitset. 

Ja keväisen auringon alla 
luot toivehet suloiset. 


Niin kukka sinisilmä, 
joka suojassa lehdokon 
luot kauniit kevättoiveet 
alla äitimme auringon. 

Kirjoittanut Mikko Reijo, 
vuonna 1943 tai aikaisemmin 
(katso Kirjeitä kentältä osiota!) 

Kuva: Suomen kevätkukkia (A-S Salonen) 



Suomen Inkeri-liitto ry 



Mauno Koivisto 25.11.1923 - 12.5.2017 

VÄHÄN UUTTA, VÄHÄN VANHAA 



Alina-Sinikka Salonen 


Menneenä kesänä oli monia 
kohtaamisia, joita tässä muiste¬ 
len. Niihin liittyy iloa ja surua, 
näyttöä elämän rajallisuudesta. 
Aloitan iloisista. Pauli ja Peter 
Hyyrynen lauloivat Oulunky¬ 
län kesäjuhlissa laulun Kahden 
maan kansalainen. Pojat ovat 9 
jalO ikäisiä sydämet valloitta¬ 
via esiintyjiä. Myös aihe, kahden 
maan kansalaisuus koskettaa in¬ 
kerinsuomalaisia syvältä, eläähän 
meissä aina pieni kaipaus. Ehkä 
tapaamiset ovat juuri siksi meille 
niin tärkeitä. - Toisin kuin juh¬ 
lissa sanoin, tämä oli 60. kerta, 
kun Suomessa pidettiin sodan 
jälkeen kesäjuhlat. 

Tässä Inkeriläisten viestissä 
kerrotaan paljon iloisista tapah¬ 
tumista, joten minä siirryn nyt 
niihin surullisiin. Kaksi tärke¬ 
ää henkilöä on nukkunut pois. 
Kumpikaan ei ollut inkerin¬ 
suomalainen, mutta molemmat 
ovat tehneet paljon hyväksem¬ 
me. Heinäkuussa sain tietää, 
että Liisa Tenkku oli kuollut 
30.6. elettyään erityisen pitkän 
elämän. Ensi vuonna hän olisi 
täyttänyt 100 vuotta. Olin puo¬ 
li vuotta aiemmin tutustunut 
Liisan naapurissa asuvaan Kai¬ 
sa ja Risto Välttilään. Heidän 
seurassaan pääsin tutustumaan 
yksin asuvaan Liisaan. Mukaan 
saimme myös kirjailija Sinik¬ 
ka Paavilaisen, joka haastatteli 
Tenkkua useammassa istunnos¬ 
sa ja kirjoitti artikkelin hänen 
värikkäästä elämästään. Liisa 


ei ehtinyt nähdä sitä, mutta me 
näemme sen tässä ja seuraavassa 
Inkeriläisten viestissä. 

Kaikille nimi Liisa Tenkku ei 
ehkä ole tuttu. Jos olet nähnyt 
filmin Viimeinen juna Inke¬ 
riin, muistat reippaan iäkkään 
naisen, joka oli ollut lottana ja 
auttamassa inkeriläisiä Paldis- 
kissa. Hän oli poikkeukselli¬ 
sen hyvämuistinen kertoja. Oli 
kuulemma opetellut 85-vuoti¬ 
aana käyttämään tietokonetta ja 
kirjoittanut puhtaaksi miehensä 
kanssa kirjoitetun, SKS:n julkai¬ 
seman päiväkirjan Inkeriläisiä 
siirtämässä w. 1943-1944. 

Sain tietää, että Liisa oli ollut 
musiikin opettaja Sibelius- 
Akatemiassa, ja tehnyt laulukir- 
jasarjan Suomen kansakouluihin 
silloisen opettajakorkeakoulun 
musiikin lehtorin Ellen Urhon 
kanssa. Jo 60-luvulla Helsingin 
opettajakorkeakoulussa opiskel¬ 
lessani ihmettelin, kun meille 
opetettiin Inkerin kansallislaulu. 
Myöhemmin minulle selvisi, et¬ 
tä opinahjossani oli ollut kuvaa¬ 
mataidonopettajana inkeriläinen 
taiteilija Lauri Santtu ja yhteis¬ 
kuntatiedon opettajana Kalevi 
Kajava. - Kiitos Välttilöille, että 
Sinikka Paavilainen tuli haasta¬ 
telleeksi Liisa Tenkkua silloin 
kun se vielä oli mahdollista! 

Toinen, aiemmin keväällä pois 
nukkunut tärkeä henkilö on pre¬ 
sidentti Mauno Koivisto. Voin 



vain kuvitella ns. paluumuutta¬ 
jien surua. Tuskin kukaan aikai¬ 
sempi presidentti on pohdiskel¬ 
lut, miten inkerinsuomalaisille 
voisi korvata aiemmat tapahtu¬ 
mat ja samalla parantaa heidän 
elämäänsä. Jos on pohdiskellut, 
niin ei kuitenkaan ole tarjonnut 
inkerinsuomalaisille mahdolli¬ 
suutta palata Suomeen. 

Kun Koiviston aikaansaannok¬ 
sista kirjoitettiin ja puhuttiin, 
surin sitä, että paluumuutto si¬ 
vuutettiin kokonaan. Siksi tarjo¬ 
sin Helsingin sanomille kahdelle 
osastolle juttua aiheesta. Kum¬ 
paakaan ei julkaistu. Julkiseen 
surukirjaan pääsin kirjoittamaan 
määrämittaisen tekstin: 

"Presidentti Mauno Koivisto oli 
pohtiessaan inkerinsuomalaisten 
menneitä vaiheita päätynyt sii¬ 
hen , että paras vaihtoehto oli tar¬ 
jota heille mahdollisuutta muut¬ 
taa Suomeen. Tämän hän lausui 
Ajankohtaisen Kakkosen haastat¬ 
telussa 10.4.1990. Virkamiehet 
Suomessa , Virossa ja Venäjällä 
ryhtyivät toimiin. Ensimmäiset 
oleskeluluvat Suomeen kirjoitettiin 
saman vuoden aikana. 

Paluumuuton päättyessä 1.7.2016 
Suomeen oli muuttanut runsaat 
30.000 inkerinsuomalaista per¬ 
heenjäsenineen. Hyvä kohtelu 

täällä on auttanut unohtamaan 
kurjuudet , joita vanhempi ikä¬ 
luokka oli joutunut kokemaan. 
Paluumuuton käynnistämissanat 
ja niistä seuranneet toimenpi¬ 
teet nostivat ratkaisevasti tänne 
muuttaneiden inkerinsuomalais¬ 
ten elämän laatua ja tasoa. Mau¬ 
no Koiviston nimi ja persoona 
jäävät ikuisesti elämään kiitollis¬ 
ten inkerinsuomalaisten mielissä 
ja historiassa. Jätämme hänelle 
kunnioittavat jäähyväiset ja esi¬ 


tämme syvän osanottomme hänen 
läheisilleen. 

Suomen Inkeri-liitto ry jäsenjär¬ 
jestöineen 

Elämä jatkuu ja Suomen Inkeri- 
liitossa on tiedossa kiinnostavaa 
ohjelmaa pitkin syksyä. Katso 
viimeisiä sivuja. Tapaamisiin! 

Cllimay- kvruAias 

alinasinikka@gmail. com 


K&houdzut&u, 

Suomen Inkeri-liitto ry:n sääntömääräinen syyskokous 
pidetään lauantaina, lokakuun 28. päivänä 2017 klo 14.00 
Karj alatalolla 
Inkeri kodissa 
Käpylänkuja 1 
00610 Helsinki 

Kokouksessa käsitellään säännöissä syyskokoukselle määrätyt asiat. 

Äänivaltuutettuja ovat v. 2017 jäsenmaksunsa maksaneiden jäsenjärjestöjen 
valtuuttamat henkilöt sekä ne hallituksen hyväksymät henkilöjäsenet, 
jotka ovat maksaneet v. 2017 jäsenmaksunsa. 

Hallitus 

KESÄJUHLAT OULUNKYLÄN KIRKOSSA 


Perinteisiä inkeriläisten ke¬ 
säjuhlia vietettiin lauantaina 
22.7Helsingissä, Oulunkylän 
kirkossa. Juhliin saapui paljon 
ennakko-oletusta suurempi in¬ 
keriläisten joukko, sillä paikalla 
oli lopulta noin 220 osallistujaa, 
mikä ilahdutti tietenkin järjestä¬ 
jiä. On hienoa, että inkeriläinen 
yhteisöllisyys on vielä elossa, 
vaikka moni vuosikymmeniä 
toiminnassa mukana ollut in¬ 
keriläinen alkaa jo olla iältään 
varsin varttunutta. 

Ohjelmaan kuului tänä vuonna 
hieno kattaus musiikkia, puhei¬ 
ta, ruokaa, runonlausuntaa ja 
Arvo Survon pitämä hartaus. 

Kuvat puhukoot puolestaan! 


"Kiitos kesäjuhlien järjestämisestä ja erittäin ansiokkaiden 
esiintyjien saamisesta juhlia juhlistamaan. Piispa Seppo Häk¬ 
kisen ja inkeriläisten oman papin Arvo Survon puheet ja laulut 
olivat todella koskettavia , etenkin Arvon , liikutukseen asti. 

Molemmat puhuivat mieleenpainuvasti ja jakoivat arvokkaita 
helmiä kuulijoilleen ja ylistivät Kaikkivaltiasta. 

Paljon oli kansaa ja siksi välillä ahdastakin - siis ruokailuo- 
siossa - mutta kaikesta selvittiin hyvin. Kiitos sinulle paneu¬ 
tumisesta ja onneksi sinulla on luotettava tukijoukko ja Paavo 
toimi hyvänä johdattelijana ja juontajana. ” 

- Synnöve Excell - 


KUVAKERTOMUS INKERILÄISTEN KESÄJUHLILTA. 


Kuvat: Alina-Sinikka Salonen, Anneli Mylläri, 
Synnöve Excell, Toivo Tupin ja Viktor Hyyrönen. 




Heimoveljien - inkerinsuomalaisten, karjalaisten ja virolaisten - 
muistolle. Kuva Viktor Hyyrönen. 


Olisikohan kirkkosalissa yksi vapaapaikka... Vasemmalla 
Ruotsin tervehdyksen tuonut inkeriläispariskunta. 

Kuva Toivo Tupin 

Piispa Häkkinen siimaa vainajien muistomerkeille lähtevät 
kukat. Kuva Toivo Tupin. 



Kanttori Mikko Helenius tuo Oulunkylän srkn tervehdyksen. 
Kuva Anneli Mylläri. 




Pauli Hyyrynen, 10 v. ja veljensä Peter, 9 v. laulavat Simojoen 
laulun Kahden maan kansalainen. Taustalla muistomerkeille 
vietävät kukkakimput. Kuva: Anneli Mylläri. 



Tieteellisenä tutkijana tunnettu tri Toivo Flink on tutkinut 
runoissaan ihmisenä olemisen tuntoja. Kuva Synnöve Excell. 

Rouva Häkkinen voitti arvonnassa Toivo Tupinin maalaaman 
akvarellin. Kuva Toivo Tupinin kamerasta. 



















Oulunkylän kirkon 1972, on suunnitellut arkkitehti Heikki Castren. Aittariseinällä kuvanveistäjä Raimo Heinon puuveistos kuvaa 
Jeesuksen vangitsemista Getsemanessa. Kuva: Pertti Laaksonen. 



Julia Hyyrynen laulaa reformaation muistolle Agnus Dei 
(Bach, H-molli-messu) Kuva Synnöve Excell. 



Juhlien järjestäjätahon tervehdys. Kuva Synnöve Excell. 

ANSIOMERKIT JA VIIRIT 


Inkeriläisten sivistyssäätiö myönsi kesä- 
juhlien yhteydessä ansiomerkit Juha Pih¬ 
kalalle ja Matti Korpiaholle. Inkeri-liitto 
antoi Inkerin viirin Oulunkylän seurakun¬ 
nalle, joka on luovuttanut tilojaan kesä- 
juhlien käyttöön jo kolme kertaa. Viirin 
sai myös Ella Kukova, joka on uskollisesti 
osallistunut tarjoilujen järjestämiseen sekä 
pienemmissä että suuremmissa inkeriläis¬ 
ten yleisötilaisuuksissa. 


Ella Kukova oli onnekas. Hän voitti arpajaisten pääpalkinnon 
eli Nikolai Pakin maalauksen. Hän sai myös Inkeri-liiton viirin 
kiitokseksi monien vuosien emännöimisestä. 



kuva: Alina-Sinikka Salonen 


PIISPA SEPPO HÄKKISEN PUHE KESÄJUHLILLA 



Muutamia vuosia sitten Alina 
ja Aarre Kuukauppi vierailivat 
kesämökillämme Taipalsaarella. 
Teimme yhteisen retken parin¬ 
kymmenen kilometrin päässä 
sijaitsevalle, nykyisin museona 
toimivalle Mooses Putron ke¬ 
sämökille. Hankin sieltä kirjan 
Inkeriläiset, kuka kukin on? 
(Inkerin kulttuuriseura 2013). 
Olen viettänyt kirjan parissa 
monia hienoja hetkiä ja tehnyt 
lukiessani monta riemastuttavaa 
löytöä. Olen tajunnut, kuinka 
monella tavalla inkeriläisyys 
ja inkeriläisten vaikutus näkyy 

"Olen tajunnut, 
kuinka monella 
tavalla inkeriläisyys ja 
inkeriläisten vaikutus 
näkyy ja tuntuu. ” 


ja tuntuu. Helsingis¬ 
sä Mannerheimintietä 
Larin Parasken patsaan 
ohi ajaessani muistan 
inkeriläisiä, olihan Ni¬ 
ki tina Paraskovj an eli 
Larin Parasken juuret 
Inkerissä. Aale Tynnin 
runoa Kaarisilta kuun¬ 
nellessani muistan in¬ 
keriläisiä, onhan hän 
taustaltaan inkeriläinen. 
Helsingin rautatiease¬ 
malle tullessani muistan, 
että asemarakennuksen 
suunnittelijan Eliel Saa¬ 
risen isä Juho Saarinen 
toimi pappina pitkään Inkerin 
eri seurakunnissa. Akateemikko 
Pavlovin koirakokeista lukies¬ 
sani muistan inkeriläisiä, sillä 
Katri Peltonen oli akateemikon 
tärkein maidonhankkija. Hän 
huolehti, että eläimillä ja henki¬ 


lökunnalla oli ruokaa vaikeista 
ajoista huolimatta. 

Luetteloa voisi jatkaa loputto¬ 
miin. Miksi on tärkeää muistaa 
menneiden sukupolvien työtä? 
Miksi on tärkeää muistaa in- 

keriläisiä? Miksi inkeriläisten 
on tarpeen kokoontua kesäjuh¬ 
lilleen ja muistaa menneitä ta¬ 
pahtumia ja henkilöitä? Miksi 
muistaminen ylipäänsä on tär¬ 
keää? Kysymykseni ovat ajan¬ 
kohtaisia erityisesti reformaati¬ 
on 500-vuotismerkkivuonna ja 
Suomen 100-vuotisjuhlavuonna, 
muistetaanhan tänä vuonna niin 
uskonpuhdistusta kuin itsenäistä 
Suomea monin eri tavoin. 

Muistaminen on viime aikoina 
ollut myös tiedeyhteisössä mie¬ 
lenkiinnon kohteena ja asia on 
ollut myös monien tutkijoiden 
mielessä. Asia liittyy laajem¬ 
paan kokonaisuuteen yhteises¬ 
tä ja yhteisöllisestä muistista. 
Muistaminen on väline asioiden 
hahmottamiseen, tutkimiseen 
ja selvittämiseen. Samalla sen 
suuntana on tulevaisuus, koska 
muistamisen kautta muokataan 
tulevaisuutta. 

Tietyillä yhteisöillä on erityinen 
tehtävä säilyttää ja siirtää muis¬ 
toja sukupolvelta toiselle. Tällöin 
puhutaan muistiyhteisöstä. Sille 
on luonteenomaista, että yhtei¬ 
söllä on menneisyys, jolle se pe¬ 
rustuu. Muistiyhteisö kuljettaa 
mukanaan merkityksiä, joiden 
kautta yksilöt näkevät roolinsa 
osana suurempaa kokonaisuut¬ 
ta ja voivat esimerkiksi sitoutua 
yhteiseen hyvään. 

Yksilön ja yhteisön muisti ovat 
sidoksissa toisiinsa. Meidän 
täytyy tuntea historiamme, jotta 
osaamme suunnata eteenpäin. 
Yhteinen menneisyys on koos¬ 
sa pitävä voima. Ilman historiaa 
yhteisö, suku, kylä, heimo tai 
kansa on kuin muistisairas ihmi¬ 
nen. Hän ei tiedä, kuka oikein 


on, mistä tulee ja minne on me¬ 
nossa. Muistaminen luo pohjan 
yksilön ja yhteisön identiteetille. 
Vain siten yhteisö voi suuntau¬ 
tua tulevaisuuteen. Kun tietää, 
mistä tulee, on riittävän vahva 
kohtaamaan tulevaisuuden. 

Muistamiseen liittyvä kysymyk¬ 
senasettelu ei ole uusi. Vuositu¬ 
hansien takaa Vanhassa testa¬ 
mentissa Psalmissa 78 sanotaan: 

”Kuuntele, kansani, mitä ope¬ 
tan, tarkatkaa sanojani, te kaik¬ 
ki. Minä aion esittää viisaiden 
mietteitä, tuon julki menneisyy¬ 
den arvoituksia, vanhoja asioita, 
joista olemme kuulleet, joista 
isämme ovat meille kertoneet. 
Me emme salaa niitä lapsiltam- 
me vaan kerromme tulevillekin 
polville Herran voimasta, Her¬ 
ran teoista, ihmeistä, joita hän 
on tehnyt. Hän sääti Jaakobille 
säädöksensä, hän antoi Israelille 
lakinsa ja käski meidän isiäm¬ 
me opettamaan ne lapsilleen, 
jotta tulevakin polvi ne tuntisi, 
jotta vastedeskin syntyvät ne 
oppisivat ja kertoisivat omille 
lapsilleen. Jumalaan heidän tu¬ 
lee turvautua, muistaa, mitä hän 
on tehnyt, ja noudattaa hänen 
käskyjään.” (Ps. 78:1-7). 

Psalmi korostaa, että jokaisen 
sukupolven tulee saada kuulla 
menneen historian opetuksia 
ja ottaa niistä oppia. Vanhassa 
Israelissa oli tapa, että äidit ja 
isät, isoäidit ja isoisät kertoivat 
lapsilleen kansansa menneistä 
tapahtumista ja Jumalan teoista. 
Varsinkin perheenisän tehtävänä 
oli huolehtia tradition siirtymi¬ 
sestä sukupolvelta toiselle. Tä¬ 
mä perintö oli sukua ja heimoa, 
koko yhteisöä yhdistävä tekijä. 


Yhteinen menneisyys ja sen 
muistaminen piti pientä kansaa 
koossa. 

Oli tärkeää tuntea kansan vai¬ 
heet, sen historia. Tarvittiin 
myös taju siitä, miten kaikkival¬ 
tias Jumala oli kansaa johtanut 
ja valmistanut kaikille kansoille 
pelastuksen. Nousevaan suku¬ 
polveen piti juurruttaa rakka¬ 
us omaan yhteisöön, rakkaus 
heikompien auttamiseen sekä 
rakkaus Luojaan. Tätä me tar¬ 
vitsemme nyt myös omassa 
maassamme. 

”Tarvitsemme oman 
kulttuurisen ja henkisen 
perinnön arvostamista. ” 

Ensinnä siis tarvitsemme rak¬ 
kautta omaan yhteisöömme ja 
isänmaahamme. Tarvitsemme 
oman historiamme ja kielemme, 
menneiden sukupolvien työn ja 
taistelun arvostamista. Tarvit¬ 
semme oman kulttuurisen ja 
henkisen perinnön arvostamista. 
Erityisen tärkeää se on silloin, 
kun oman yhteisön jäsenet ovat 
joutuneet hajalle eri maihin, 
kuten inkeriläisille on histori¬ 
an vaiheissa tapahtunut. Silloin 
on erityisen tärkeää tuntea oma 
taustansa ja identiteettiinsä ja 
arvostaa juuriaan. Tämä koskee 
yksilöä, lähiyhteisöä ja koko 
kansaa. Sellainen yhteisö selviää 
tulevaisuudesta, jolla on halua 
ja tahtoa työskennellä yhteis¬ 
ten päämäärien hyväksi, jolla on 
yhteenkuuluvuuden tunnetta ja 
yhteiset arvot. Toisin sanoen, jos 
meillä on rakkautta omaan yh¬ 
teisöömme ja isän-maahamme. 

Toiseksi tarvitsemme rakkautta 
lähimmäiseen. Tarkoitan niitä 

eettisiä arvoja, jotka nousevat 
kristillisestä uskostamme. Ne 
ovat muodostaneet inkeriläisten 
selkärangan, joka on kestänyt 
vaikeatkin ajat. Toista on autettu 
ja tuettu hänen vaikeuksissaan, 
heikommista on pidetty huolta. 
Lähimmäisenrakkaus on sitonut 
meitä edeltäneitä sukupolvia 
toisiinsa. Näillä eväillä me olem¬ 
me jaksaneet ja yhä jaksamme. 

7 okaisen on toimittava 
myös yhteisen edun ja 
lähimmäisen hyväksi, 
ei vain oman aseman 
turvaamiseksi. ” 

Raskas sota ja vaikeat olot yh¬ 
distivät ihmisiä. Silloin koet¬ 
tiin tärkeäksi se, mitä nykyään 
kutsutaan yhteisöllisyydeksi. 
Meillä on opittavaa aiempien 
sukupolvien periaatteesta, ettei 
yksikään putoaisi pois joukos¬ 
ta, ettei kaveria jätettäisi. Se oli 
hyvin yksinkertaista yhteisölli¬ 
syyttä ja lähimmäisenrakkautta. 
Tällaista elämäntapaa me nyt¬ 
kin tarvitsemme. Jokaisen on 
toimittava myös yhteisen edun 
ja lähimmäisen hyväksi, ei vain 
oman aseman turvaamiseksi. 
Tällaista asennetta kaipaamme 
koteihimme, työpaikoillemme ja 
yhteiskuntaamme. 

Kolmanneksi tarvitsemme rak¬ 
kautta Jumalaan. Psalmintekijä 
muistuttaa: Me emme salaa nii¬ 
tä lapsiltamme vaan kerromme 
tulevillekin polville Herran voi¬ 
masta, Herran teoista, ihmeistä, 
joita hän on tehnyt. ...Jumalaan 
heidän tulee turvautua, muistaa, 
mitä hän on tehnyt, ja noudattaa 
hänen käskyjään. 

Isiemme ja äitiemme voima- 

varana on ollut usko Juma¬ 
laan. Heidän uskoonsa meidät 
on kasvatettu. Sitä mekin nyt 
tarvitsemme: uskoa Jumalaan 
ja hänen johdatukseensa. Tar¬ 
vitsemme Jumalan käskyjen ja 
Jumalan sanan opetuksen nou¬ 
dattamista. Inkeriläiset kestivät 
raskaat vainon ja sodan vuodet, 
kun oli opittu turvautumaan 
Kaikkivaltiaaseen Jumalaan. 

Tänään tässä juhlassa on erityi¬ 
sesti muistettu niin professori 
Arvo Räikköstä kuin president¬ 
ti Mauno Koivistoa. Yksi Räik¬ 
kösen säveltämistä lauluista on 
Hilja Haahden runoon Lapsen 
lailla. Laulun ensimmäinen sä¬ 
keistö kuuluu näin: ”Suo mun, 
Herra, huolta vailla / tehdä 
matkaa lapsen lailla / isän saat¬ 
taessa / tiellä varjellessa!” Mau¬ 
no Koivisto puolestaan kirjoitti 
kirjeessään kesän 1944 ankarien 
taistelujen aikana: "Muistakaa 
Vapahtajan sanoja: Älkää mu¬ 
rehtiko huomisesta päivästä, sillä 
huominen pitää murheen itses¬ 
tänsä. Älkää olko minusta huo¬ 
lissanne. Korkein minua johtaa, 
kuten tähänkin asti. Vaikka 
tänään näyttäsi kuinka synkäl¬ 
tä hyvänsä, voi huomisaamuna 
herätä kauneimpaan uutiseen: 
Herra on meitä armahtanut!” 

Niin oman elämämme kuin 
kansojen murrosaikojen keskel¬ 
lä meillä on Jumala, johon tur¬ 
vautua. Uskossa ei kyse ole pel¬ 
kästä kulttuuriperinnöstä, vaan 
todellisesta elämän voimasta, 
joka syntyy elävän Vapahtajan 
kohtaamisesta. Tämä Vapahtaja, 
Jeesus Kristus on luvannut olla 
meidän kanssamme joka päivä 
maailman loppuun asti. Tämä 
lupaus kattaa menneet päivät, 


tämän päivän ja tulevaisuuden. 

Hyvät juhlavieraat. Muistami¬ 
nen sisältää myös kiitollisuutta. 
Me saamme kiittää Jumalaa hä¬ 
nen hyvyydestään ja johdatuk¬ 
sestaan. Nykysukupolvi on saa¬ 
nut nauttia turvallisuudesta ja 
rauhasta, jonka hyväksi isämme 
ja äitimme ovat nähneet vaivaa. 
Meitä edeltäneet sukupolvet 
ovat joutuneet kokemaan sotaa, 
kärsimystä ja vainoa. Inkeri¬ 
läisten historiasta on toisinaan 
vaikea juuri tästä syystä lukea 
ja kuulla. Siksi kiitollisuus on 
sitäkin suurempi. Isiltämme ja 
äideiltämme olemme perineet 
uskon ja turvan Jumalassa. Heil¬ 
tä olemme oppineet sen, että py¬ 
symme elossa vain ojentamalla 
auttavan kätemme lähimmäisel- 
lemme. 

Meidän tehtävämme on jatkaa 
muistamisen ketjua eteenpäin 
tuleville sukupolville. Tällainen 
perintö on voimamme, jon¬ 
ka varassa voimme turvallisin 
mielin kohdata tulevaisuuden. 
Siksi on välttämätöntä, että me 
muistamme menneisyyttä. Se 
on väline asioiden hahmottami¬ 
seen, tutkimiseen ja selvittämi¬ 
seen. Samalla sen suuntana on 
tulevaisuus, koska muistamisen 
kautta rakennamme tulevaisuut¬ 
ta. Sen edessä Jumala rohkaisee: 
"Minulla on omat suunnitel¬ 
mani teitä varten, sanoo Herra. 
Minun ajatukseni ovat rauhan 
eivätkä tuhon ajatuksia: minä 
annan teille tulevaisuuden ja 
toivon.” (Jer. 29:11). 

Seppo Häkkinen 

22.7.2017 Oulunkylän kirkossa 
Helsingissä 


ARMAS-YHTYE SADAN VUODEN TAKAISILLA LAITUMILLA 


Kirsi Ojala 

kuvat: Marianna Korpi 



*Ken tahtoo kuulla väärentämät¬ 
tömän ., luonnonkauniinpastoralen 
ja elää sen keskellä , tehköön mat¬ 
kan keskellä kesää Suomenlahden 
toiselle puolen inkeriläisten luo. 
Parhain paikka on joku kylä Soik- 
kolanniemellä. Toisaalle leviää 
täällä aava merenpinta , toisaalle 
vehmaat metsät , joista päivisin 
kaikuvat paimensoitot. ” 

Kesällä 2014 tuli kuluneek¬ 
si tasan 100 vuotta siitä, kun 
24-vuotias musiikintutkija ja 
Helsingin orkesterin alttoviu¬ 
listi Armas Otto Väisänen vie¬ 
raili Länsi-Inkerin kylissä. Hä¬ 
nellä oli sadan markan apuraha 
soitinsävelmien keräämiseen. 
Viikon mittaisen tallennustyön 
tulokset - keruukertomus, fo- 
nogrammilieriöt ja nuotinnok- 
set - ovat tallessa Suomalaisen 
Kirjallisuuden Seuran kansan¬ 
runousarkistossapa ne on myös 
julkaistu Ilkka Kolehmaisen toi¬ 
mittamassa Karjasoitto-nuotti- 
kirjassa (Kaustinen 1985). 

Armas-yhtye ja sen konserttiko- 
konaisuus Karjasoitto syntyivät 
juhlistamaan samannimisen sä¬ 
velmäkokoelman satavuotisjuh¬ 
laa. Väisänen oli ehkäpä Suomen 
kaikkien aikojen merkittävin 
kansanmusiikin tutkija ja tämä 
kokoelma on yksi aikansa kiin¬ 
nostavimmista, varsinkin kan- 
sanpuhaltimien näkökulmasta. 
Suomesta ja Karjalasta puhal- 
linsävelmiä on tallennettu vain 


vähän, joten tämä inkeriläinen 
kokoelma on arvokas ikkuna 
vanhakantaiseen paimenmu- 
siikkiin. Se luo meille välähdyk¬ 
siä myös siitä, mitä tuo paljolti 
tallentamatta jäänyt paimenmu- 
siikki ehkä oli Suomessa. 
Konsertissa yhtye herättää 
Karjasoitto-kokoelman henkiin 
ja tuo sävelmät tähän päivään: 
Ruskavot, haliasoitot, tsizikit ja 
saksinat soivat uusina sovituksi¬ 
na kansanmuusikoiden käsissä. 


Mitä ihmeen 
paimenmusiikkia? 

”Helteisenä päiväsyäännä lepää 
karja varjoisain puitten alla ve¬ 
den viileyttävässä läheisyydessä. 
Paimenet ovat juuri käyneet ui¬ 
massa; toinen on ottanut käsil¬ 
le tuohitorvensa ja kajahuttelee 
pastoraleaan , toisen kuunnellessa 
koivun juurella, jonka lehdistä le¬ 
viää metsän tuoksu. Karjakin on 
liikkumatonna ja kuuntelee...” 

Hankkeen ideana ja taiteellise¬ 
na tavoitteena on ollut päivittää 
Karj as oi tto-sävelmäkokoelma 
2010-luvulle. Samalla olemme 
miettineet kysymystä: Mitä 
paimenmusiikilta oikeastaan 
odotetaan? Pajupillin viserrystä? 
Tuohitorven töräyksiä? 

Karjasoitto-kokoelmaan tu¬ 
tustuminen oli myös meille, 
kansanmusiikin ammatillisen 
koulutuksen läpikäyneille muu¬ 
sikoille valaiseva kokemus. Pai¬ 
menet ja kylänmiehet soittivat 
kaikenlaista musiikkia: tanssi- 
sävelmiä, muistoja rintamalta, 
sielukkaita improvisaatioita, 
hassuja lauluja sekä toki myös 
niitä karjasoittoja, jotka liittyi¬ 
vät eläinten kanssa kommuni¬ 
kointiin. 

Myös Armas-yhtyeen konsert- 
tikokonaisuus sisältää monen¬ 
laisia tunnelmia. Kehtolaulun 
kautta siirrytään kylätansseihin, 
metsäisiä kaikuja seuraa pop- 
riffi ja inkeriläispaimenen imp- 
rovisatorinen teema saa höys- 
teekseen jazz-sointuja. Viulu soi 
kun S ho s tako vitsin konsertossa 
ja sitten pyörähtääkin käyntiin 
posetiivi. 

Mikä tämän kaiken sitten nivoo 
yhtenäiseksi kokonaisuudeksi? 

Missä on paimenmusiikin 
ydin? 

Yksi konserttimme johtoaja¬ 
tuksista on käyttämämme soi¬ 
tinnus. Se tekee kokonaisuu¬ 
desta yhtenäisen ja antaa sille 
sen omaleimaisen sointisävyn. 
Olemme halunneet käyttää 
vanhakantaisia paimenpuhalti- 
mia kuten puusarvea, paimen- 
soittua, lirua sekä erikokoisia 

puisia huiluja. Niiden pehmeät 
mutta ilmaisuvoimaiset sointi¬ 
värit ansaitsevat tulla kuulluiksi. 
Tässä konsertissa ne luovat sil¬ 
taa meidän ja sadan vuoden ta¬ 
kaisten paimenien välille. Myös 
yhtyeen muut soittimet kuulu¬ 
vat 1900-luvun alun kansanmu¬ 
siikkiin: haitari, harmoni, viulu, 
jouhikko ja kitara. 

Ajatonta tunnetta ja voimaa 

”Aurinko painuu alemmas. Vä¬ 
hitellen lähestyy aika palata ky¬ 
lään. Metsästä ilmoittavat tor¬ 
ven toitahdukset, joita säestävät 
karjankellojen vapaarytminen ja 
-sointuinen kalkatus, että nais¬ 
väkeä odottaa heidän mielui¬ 
nen tehtävänsä. Neidot palaavat 
juuri vastaksesta ja saatat kuulla 
heidän lauluaan: esilaulaja virit¬ 
tää säkeen ja toiset sen yksiää¬ 
nisessä kuorossa toistavat. Jos 
voitat heidän suosionsa, pääset 
iltahämärissä heidän seurassaan 
kiikkukunnaalle; ”liekun” hiljaa 
liikkuessa virittävät he runon: 
”La ka mie katson kiekkujani, 
kiusaelen kiekkujani”.” 

Mielestämme musiikin tehtä¬ 
vänä on välittää tunteita ja ko¬ 
kemuksia ja luoda yhteys esit¬ 
täjän ja kuulijan välille. Tässä 
suhteessa sadan vuoden takaiset 
paimensävelmät ovat yhä mes¬ 
tarillisia. Me koemme niissä 
ajatonta tunnetta ja voimaa. Us¬ 
komme, että pieni paimensävel- 
mä voi yhtä lailla mennä luihin 
ja ytimiin kuin sinfoniaorkes¬ 
terin pauhu tai oopperatähden 
aaria. Jos pystymme välittämään 
tätä ajatusta eteenpäin, olemme 
onnistuneet tavoitteessamme. 
Tavallaan olemme siis myös eri 
musiikinlajien - ja soittimien - 


tasa-arvon asialla. 

Osa käyttämistämme soittimista 
on itse tehtyjä, mutta valtaosa on 
soitinrakentajien valmistamia. 
Monet vanhoista soitinmal- 
leista ovat yleismaailmallisia, 
toisaalta käsintehty soitin on 
aina uniikki niin ulkomuoton¬ 
sa kuin sointinsakin puolesta. 
Vanhoja perinnesoittimia ei ole 
ihan helppoa hankkia. Ammat¬ 
timaisia kansansoitinrakentajia 
on Suomessa muutamia, lisäk¬ 
si olemme hankkineet mm. 
ruotsalaisia paimenpuhaltimia. 
Toisinaan vanhoja soittimia voi 
löytää kirpputoreilta. Olemme 
kiinnostuneita erilaisista kan- 
sansoittimista ja niihin liittyvis¬ 
tä muistoista ja meihin voi myös 
olla yhteydessä niihin liittyen. 

Tulevaisuudensuunnitelmia 

”Koko päivä on ollut runout¬ 
ta. Yöllä taasen soittaa sirkka 
kiukaan korvassa. Ja auringon 
noustessa heräät jälleen säve¬ 
liin, jotka kuuluvat pirtin akku¬ 
nan alta. Siellä astelee paimen, 
joka tuohitorvellaan ”trubittaa” 
emännät hereille, saadakseen 
karjan kokoon.” 

Armas on esiintynyt eri puolilla 
Suomea, mm. kansanmusiikki- 
festivaaleilla Kaustisella, Haa¬ 
pavedellä ja Helsingin Seura- 
saaressa sekä musiikkiopistoissa 
Espoossa, Helsingissä, Por¬ 
voossa ja Mikkelissä. Musiikki- 
opistoyhteistyöhön on liittynyt 
myös työpajoja, joissa olemme 
kertoneet paimenmusiikista 
sekä soittaneet yhdessä nuorten 
kanssa. Toivomme, että pää¬ 
semme jatkossakin pitämään 
työpajoja sekä esiintymään 
erilaisille yleisöille. Yksi tule- 




vaisuudenhaaveistamme on päästä vierailemaan 
Karjasoiton maisemissa Inkerinmaalla. 

Armas-yhtyeen uusi, nyt tekeillä oleva konsertti- 
kokonaisuus kantaa työnimeä Lähteillä ja juurilla. 
Siinä perehdymme omien sukujemme ja niiden 
asuttamien paikkakuntien musiikkiperintöön. 
Sukujuuremme johtavat eri puolille Suomea: Hä¬ 
meeseen, Etelä-Savoon ja Karjalaan. Inkeriläisjuu- 
ria ei yhtyeemme jäsenillä ole ainakaan vielä tul¬ 
lut vastaan. Siitä huolimatta tulemme jatkossakin 
tutkimaan, sovittamaan ja esittämään inkeriläistä 
perinnettä. Se on osa niin meidän kuin soitti- 
miemmekin sielunmaisemaa. 

Armas-yhtye on: 

Olli Kari, haitari ja puhaltimet 
Samuli Karjalainen, kitara, bouzouki ja 
puhaltimet 

Mimmi Laaksonen, puhaltimet ja harmooni. 
Kirsi Ojala, puhaltimet 

Kirsi Vinkki, viulu, alttoviulu, jouhikko ja puhal¬ 
timet 


Ensilevy "Metsästä kuuluu” julkaistiin syksyllä 
2016 ja se sisältää Karjasoitto-konsertin kappa¬ 
leita. Levyä voi ostaa esim. Suomen Kansanmu¬ 
siikkiliiton nettiputiikista: 

h ttp s: //www. kan s anmusiikkilii tto. fi/ne ttiputiikki/ 
aanitteet/armas-metsasta-kuultua 

VÄITÖSKIRJA SYNTYI ÄIDIN VAIKUTUKSESTA 


Reijo Rautajoki , Riikka Mahlamäki-Kaistinen 


VAIETTU 

SOTAPAKOLAISUUS 

Inkeriläiset kansakoulunopetta¬ 
jat jatkosodan aikana 

FT Reijo Rautajoen akateeminen 
väitöskirja tarkastettiin Itä-Suo¬ 
men yliopiston yhteiskuntatietei¬ 
den ja kauppatieteiden tiedekun¬ 
nassa 24. S.2017. 

Reijo Rautajoen väitöskirjan 
aiheeksi valikoituivat Inke¬ 
ri, inkeriläisyys ja inkeriläiset 
opettajat hänen äitinsä Elsa 
Dubbelmanin kautta. Hän oli 
valmistunut Inkerissä opetta¬ 
jaksi ja tuli Suomeen inkeriläis- 
siirtojen mukana vuonna 1944. 
Hän jäi ainoana perheestään 
Suomeen, kun hänen vanhem¬ 
pansa ja veljensä pakenivat salaa 
Ruotsiin. Hän sai suomalaisen 
opettajapätevyyden Kajaanin 
seminaarista ja teki koko työ¬ 
uransa Tampereella. 

- Jäätyäni eläkkeelle sain it¬ 
selleni aikaa tarttua minua 
askarruttaneeseen aiheeseen. 
Halusin selvittää, miksi inke¬ 
riläisistä tiedetään Suomessa 
vielä tänäkin päivänä kovin vä¬ 
hän. Koulussa en muista inke¬ 
riläisistä puhutun mitään. Heitä 
ei ikään kuin ollut koskaan ollut 
olemassa. Ikäluokkaani kiin¬ 
nostivat enemmän Vietnamin 
ja Chilen kaltaiset maailmanta¬ 
pahtumat kuin oman maan lä¬ 
himenneisyys, Rautajoki kertoo. 

Hän halusi selvittää äitinsä ja 

muiden inkeriläisopettajien vai¬ 
heet vaikeiden sotavuosien aika¬ 
na ja niiden jälkeen. Samalla hän 
jatkoi 1970-luvulla Tampereen 
yliopistossa päättämiään histo¬ 
rian opintoja. 

Rautajoki sai väitöskirjan val¬ 
miiksi keväällä 2017. Siinä tar¬ 
kastelen inkeriläisten opettajien 
vaiheiden kautta Suomen sota- 
pakolaisuuspolitiikkaa ja arvioi¬ 
daan inkeriläiseen siirtoväkeen 
kohdistunutta koulutuspoli¬ 
tiikkaa, jolla pyrittiin kotout- 
tamaan inkeriläisiä opettajia 
suomalaiseen koulujärjestel¬ 
mään jatkosodan aikana. Kou¬ 
lutushankkeen toteutti pääosin 
väestönsiirtohallinto, mutta 
myös kouluhallituksella oli 
oma roolinsa. Lähtökohta oli, 
että koulutuspolitiikka, samoin 
kuin sisäpolitiikka yleisestikin, 
palveli ensisijaisesti maan ulko¬ 
politiikan tavoitteita. Kansakou¬ 
lulaitos valjastettiin sodan pää¬ 
määrien mukaisesti lujittamaan 
kansakunnan puolustustahtoa. 
Opettajakoulutuksella oli tässä 
tehtävässä olennainen rooli. 

Inkerin väestönsiirron 
organisointi 

Inkeriläisten väestönsiirto liittyy 
Euroopassa toisen maailmanso¬ 
dan aiheuttamiin ennen näke¬ 
mättömiin pakolaisvirtoihin, 
joiden seurauksena ainakin 20 



Reijo Rautajoki oma kuva 


miljoonaa ihmistä joutui pake¬ 
nemaan tai siirtymään eri syistä 
maasta toiseen ja etsimään uutta 
asuinsijaa. Suurimmat väestön¬ 
siirrot tapahtuivat itä-länsi¬ 
suunnassa. Kansallisuudeltaan 
suurimmat ryhmät olivat saksa¬ 
laiset sekä Neuvostoliiton länsi¬ 
osien venäläiset, ukrainalaiset ja 
valkovenäläiset. 

- Suomen ja Saksan hallitukset 
kävivät ensimmäiset keskustelut 
inkerinsuomalaisten siirtämi¬ 
sestä Suomeen jo loppusyksyllä 
1941. Saksa tarjosi tuolloin 50 
000 inkeriläisen siirtämistä Suo¬ 
meen, joka ei vielä silloin ollut 
valmis ottamaan siirtoväkeä vas¬ 
taan. Asia jäi muhimaan, ja sii¬ 
hen palattiin seuraavana vuonna, 
rautajoki kertoo. 

Inkerinsuomalaisten siirtämi¬ 
seksi Suomeen perustettiin eril¬ 
linen Väestönsiirtoasiain keskus¬ 
toimisto vuoden 1942 lopussa. 
Väestönsiirron johtajaksi nimi¬ 
tettiin professori Pentti Kaite- 
ra, joka oli aiemmin toiminut 





Pitkälahden Opistossa Kuopion lähellä 
valmennettiin inkeriläisiä opettajia 
päteviksi Suomen kouluihin 

muun muassa Suurtalkoot ry:n 
toiminnanjohtajana. Toimiston 
päätehtävänä oli huolehtia väes¬ 
tönsiirroista Inkerinmaalta Vi¬ 
ron Kloogan ja Paldiskin leirien 
kautta Hankoon, josta siirtoväki 
ohjattiin 15 karanteenileireille 
eri puolille Suomea. 

Väestönsiirtohallinnon Tallin¬ 
nan toimiston päällikkönä toi¬ 
mi tohtori Vilho Helanen. Hän 
oli innokas suomalaiskansallisen 
heimoaatteen ja Suur-Suomen 
kannattaja ja puolestapuhuja. 
Tämä aate oli tuolloin yhteis¬ 
kunnan läpitunkeva eetos, val¬ 
litseva mielipide. 

Helanen oli myös Akateemisen 
Karjala-Seuran puheenjohta¬ 
ja. Seuran jäsenistöön kuului 
merkittävä joukko Suomen po¬ 
liittista eliittiä, joten Helasen 
ajatuksilla oli laajaa kannatusta 
näissä piireissä. Virossa ja In¬ 
kerissä Helanen kävi lukuisia 
neuvotteluja saksalaisten so- 
tilaskomentajien kanssa väes¬ 
tönsiirtoon liittyvistä asioista. 
Hatsinan komendatuurin pääl¬ 
likkö majuri Bruno Sperling oli 
keskeinen henkilö, sillä hän suh¬ 
tautui inkerinsuomalaisiin hyvin 
myötämielisesti. 

- Hänellä oli oma ansionsa sii¬ 
hen, että inkeriläisten väestön¬ 
siirto onnistui pääosin hyvin, 
Rautajoki sanoo. 

Väestönsiirtohallinto 
valmensi opettajat 

Inkerin siirtoväen määrä nousi 
yli 63 000 hengen. Heidän jou¬ 


kossaan oli noin 500 opettajaa. 
Heistä haluttiin apua Suomessa 
vallitsevaan opettajapulaan ja sa¬ 
malla heidät haluttiin kotouttaa 
suomalaiseen yhteiskuntaan. 

- Noin 100 opettajaa valittiin 
niin sanotulle esiseminaarikurs- 
sille, joka antoi oppilaille valmi¬ 
udet siirtyä opettajaseminaariin 
ja sitä kautta opettajiksi koului¬ 
hin. Kurssi pidettiin Kuopion 
lähistöllä Pohjois-Savon kan¬ 
sanopistossa Pitkälahdessa, ja 
sen johtajaksi nimitettiin mais¬ 
teri Eero Hietakari. Vuoden 
mittainen kurssi alkoi marras¬ 
kuussa 1943. 

Rautajoki kertoo, että kurssista 
ei vastannut kouluhallitus, vaan 
Väestönsiirtoasiain keskustoi¬ 
misto, joka kuului eri hallinnon¬ 
alaan kuin kouluhallitus. Syynä 
tähän järjestelyyn oli, että kurs¬ 
silaiset eivät olleet Suomen, vaan 
vihollismaan eli Neuvostoliiton 
kansalaisia. Kouluhallituksella ei 
ollut kokemusta tämänkaltaisen 
erikoiskurssin järjestämisestä. 
Sen sijaan useat väestönsiirto¬ 
hallinnon henkilöt olivat olleet 
mukana jo sekä Itä-Karjalan 
opettajien valmennuksessa Pal¬ 


tamon Mieslahdessa syksyllä 
1941 että Inkerin Spankkovalla 
pidetyllä opettajakurssilla kesäl¬ 
lä 1943. 

Kouluhallituksen rooliksi tuli 
eräänlaisena konsulttina toimi¬ 
minen erityisesti opetuksen si¬ 
sältöön liittyvissä kysymyksissä. 
Yhteistyö näiden tahojen kesken 
sujui pääosin ongelmitta. Esise- 
minaarikurssi sujui suotuisasti 
välirauhan tuloon asti. 

Kun esiseminaari päättyi loka¬ 
kuun lopussa 1944, alkoi kiivas 
huhumylly inkeriläisten kohta¬ 
losta. Syksyn mittaan selvisi, että 
Neuvostoliitto halusi palautetta¬ 
vaksi maahan tulleet 63000 in¬ 
keriläistä sotapakolaista takaisin 
kotimaahansa. Tämä vaatimus 
oli osa välirauhansopimusta. 

- Todettakoon, että neuvosto- 
hallinto halusi palautettavak¬ 
si myös muista maista kaikki 
kansalaisensa ja että kaikkiaan 
sodan jälkeen Neuvostoliittoon 
palanneiden määrä oli noin 5,5 
miljoonaa ihmistä. Inkerinsuo¬ 
malaisten osuus oli siis vain 
murunen kaikista palanneista ja 
palautetuista, Rautajoki toteaa. 

Majuri Bruno Sperling oli Hatsinan 
komendatuukin komentaja. Hän 
tunsi suurta sympatiaa inkeriläisiä 
kohtaan. Hänen roolinsa oli merkittävä 
inkeriläisten siirrossa Suomeen. Kuvassa 
myös opettaja Tellervo Hämäläinen 
(vas) ja tulkki/sihteeri Elsa Dubbelman. 


Opettajien myöhemmät 
vaiheet 

Suurin osa inkeriläisistä eli 55 
000 henkeä palasi kotimaahansa 
joulukuun 1944 ja tammikuun 
1945 aikana. Välirauhansopi- 
musta valvomaan tullut Neu¬ 
vostoliiton johtama liittoutu¬ 
neiden valvontakomissio huijasi 
inkeriläisiä: heille luvattiin pääsy 
takaisin kotiseudulleen, mutta 
heidät vietiin kauas Etelä-Ve¬ 
näjälle ilman paluuoikeutta In¬ 
keriin. Osa inkeriläisistä pelkäsi. 
- Ajateltiin, että oli parempi 
lähteä heti hyvällä kuin myö¬ 
hemmin ehkä pakolla. Tarkkaa 
käsitystä Suomen viranomaisten 
tulevasta suhtautumisesta ei ol¬ 
lut. 

Suomeen jäi 8000 inkeriläis¬ 
tä, jotka eivät halunneet pala¬ 
ta. Puolet heistä pakeni salaa 
Ruotsiin. Opettajista arvioidaan 
Ruotsiin paenneen salaa 70-80 
henkeä. 

Pitkälahden kurssilaiset siirtyi¬ 
vät marraskuussa 1944 Kajaanin 

ja Suistamon semi¬ 
naareihin. Heistä 
osa valmistui vuo¬ 
den 1945 kesä¬ 
kuussa, osa kahden 
vuoden kuluttua 
1946 kesäkuussa. 
Yhteensä valmis¬ 
tuneita oli 25. He 
saivat yleensä no¬ 
peasti töitä ja vakinaisia virkoja. 
Monet hakeutuivat pohjoiseen 
Ruotsin rajan tuntumaan. He 
pelkäsivät palautusta Neuvos¬ 
toliittoon ja olivat valmiit pa¬ 
kenemaan rajan yli tarvittaessa. 
Ainakin neljän seminaarin käy¬ 
neen opettajan tiedetään siirty¬ 
neen salaa Ruotsiin palautuksen 
pelossa. Useimmat Suomeen 
jääneistä löysivät puolison, saivat 
lapsia ja Suomen kansalaisuuden 
sekä jäivät aikanaan eläkkeelle. 

Esiseminaarikurssin 

merkitys 

Inkeriläisten opettajien esisemi¬ 
naari oli pienimuotoinen, mutta 
sodan oloissa tärkeä yritys integ¬ 
roida merkittävä määrä neuvos¬ 
tokasvatuksen saaneita opettajia 
suomalaiseen yhteiskuntaan. 
Koulutuspolitiikan näkökulmas¬ 
ta Pitkälahden kurssia voidaan 
pitää suhteellisen onnistuneena, 
vaikka valmistuneiden määrä 
jäikin vähäiseksi. Kurssi kesti 
vuoden, kuten oli suunnitel¬ 
tu ja pysyi hyvin koossa viime 
päiviin saakka. Se oli ainoa 
laajamittainen toimenpide 
koulutettujen inkeriläisten 
kotouttamiseksi ammattejaan 
vastaaviin tehtäviin. 

- Esiseminaarilaisten enem¬ 
mistö ei kuitenkaan päässyt 
hyödyntämään oppejaan varsi¬ 


naisissa seminaareissa, Rautajoki 
kertoo. 

Välirauhansopimuksesta johtu¬ 
vat ulkoiset tekijät tuottivat pet¬ 
tymyksen sekä hankkeen parissa 
työtä tehneille että inkeriläisille 
itselleen. Ne johtivat käytännös¬ 
sä runsaisiin seminaariopintojen 
keskeytyksiin ja joko paluuseen 
Neuvostoliittoon tai pakenemi¬ 
seen Ruotsiin. 

Inkeriläisten palautukset Neu¬ 
vostoliittoon merkitsivät jatkoa 
sille hitaalle kansanmurhalle, 
jota neuvostohallinto harjoitti 
inkeriläisiä kohtaan neljännes¬ 
vuosisadan ajan Stalinin valta¬ 
kauden aikana. Tämän pienen 
vähemmistön hajauttaminen eri 
puolille suurta valtakuntaa löi 
hajalle inkeriläisen kansanosan 
viimeisetkin rippeet. 

- Suomen hallituksen toiminta 
inkeriläisiä kohtaan oli petos, 
vaikka vaikeat päätökset tehtiin 
painostuksen alla. Inkeriläisistä 
puhuminen ei ollut ulkopoliit¬ 
tisesti suotava aihe Paasikiven ja 
Kekkosen ajan Suomessa. Siksi 
tietämys näistä rajan taaksejää¬ 
neistä suomalaisista on jäänyt 
Suomessa heikoksi, Rautajoki 
muistuttaa. 


Kloogan entisen leirin vieressä on leirillä 
menehtyneiden satojen inkeriläisten 
hautamuistomerkki 
















LIISA TENKKU IN MEMORIAM1918 - 2017 


Sanat kulkevat ajatuksissamme 
yhtenä virtana. Mutta aina ei 
tarvita puhuttuja sanoja. On yh¬ 
teyttä ilman sanoja. On elämän 
hiljaisia suvantokohtia. 

Silloin soi laulu ilman sanoja. 
(Liisa Tenkku: Elämä lyhyt mat¬ 
ka- mutta rikas 2012) 

Liisa Tenkku matkusti touko¬ 
kuun puolivälissä 1943 Lotta- 
komennukselle Kloogan leirille. 
Hänen tehtävänään oli siirto¬ 
väen luovuttamien rahavarojen 
vastaanottaminen, kirjaaminen 
ja tallentaminen Tallinnassa 
siirtokomission pankkitileille. 
Palattuaan väestönsiirtotehtä- 
vistä Suomeen lokakuussa Liisa 
Tenkku jatkoi työtään inkeri¬ 
läisten parissa. Elämästään so¬ 
danaikaisessa Inkerissä hän on 
kertonut miehensä sotilaspastori 
Jussin kanssa kirjassaan: Inkeri¬ 
läisiä siirtämässä - Jussi ja Liisa 
Tenkun päiväkirjat 1943 - 1944. 

Vierailin hänen kauniissa ko¬ 
dissaan Kruununhaassa helmi¬ 
kuussa ja maaliskuussa 2017. 
Edessäni istui virkeä 98-vuo¬ 
tias, sanavalmis nainen, jonka 
kulttuuritietoisuus, leikkivä äly, 
valloittava huumori ja viisas 
hymy jäivät lähtemättömästi 
mieleeni. Lapsuuttaan Kuopion 
pappilassa Liisa muisteli lämpi¬ 
mästi. Pariksi tunniksi suunni¬ 
teltu aika vierähti huomaamat¬ 
ta useaksi tunniksi. Kuuntelin 
lumoutuneena hänen eläviä, 
mielenkiintoisia ja yksityiskoh¬ 
taisen tarkkoja muistelmiaan 
inkeriläisten kohtaloista Neu¬ 
vostoliitossa. Hän teki työtään 
inkeriläisten hyväksi itseään 



kuva: Alina-Sinikka Salonen 


säästämättä. Hän ei pelän¬ 
nyt elää ihanteitaan todek¬ 
si. Totesimme yhdessä, että 
haastatteluun tarvittaisiin 
vielä uusi tapaaminen. Ja 
jälleen toisella kerralla sain 
elää hänen kanssaan inkeri¬ 
läisten kohtalon Neuvosto¬ 
liiton ja Saksan taistellessa 
maailman herruudesta. 

Käyös tiesi tervehenä , 
matkasi imantehena. 

Päätä kaari kaunihisti , 
pääse illalla ilohon. 

Kiitos kaikesta , Liisa 
- Sinikka Paavilainen - 


ELÄMÄ, LYHYT MATKA - 
MUTTA RIKAS 

Sinikka Paavilainen 

Liisa Tenkun haastattelujen 

pohjalta 

Jatkosodan aikana saksalaisten 
ja venäläisten taistelut riehuivat 
Leningradin ympärillä - Inke¬ 
rinmaalla, inkerinsuomalaisten 
asuinalueella. Sodan keskelle 
joutuneiden inkeriläisten kär¬ 
simykset olivat valtavia. Saksan 
kanssa tehtiin vuoden 1943 
alussa sopimus inkerinsuoma¬ 
laisten siirrosta Suomeen. 

Siirtoa hoitamaan lähetettiin 
Suomesta ryhmä, johon kuu¬ 
lui myös mieheni pastori Jussi 
Tenkku. 

Matkustin Suomenlahden taak¬ 
se Lotta-komennukselle touko¬ 
kuussa 1943. Asemapaikka oli 


lähellä Paldiskin satamakaupun¬ 
kia sijaitseva Kloogan leiri, jon¬ 
ne sotatoimialueelta evakuoidut 
inkeriläiset koottiin Suomeen 
kuljettamista varten. Tehtävä¬ 
ni oli siirtoväen luovuttamien 
rahavarojen vastaanottaminen, 
kirjaaminen ja tallettaminen 
siirtokomission pankkitilille 
Tallinnassa. Pidin Lotta-ko- 
mennukseni aikana päiväkirjaa, 
johon Inkeriä koskevat muiste¬ 
luni perustuvat. 

Jatkosodan aikana Suomessa 
oli valtava työvoimapula maa¬ 
taloudessa ja inkeriläisistä toi¬ 
vottiin helpotusta maaseudulle 
rintamalle joutuneiden miesten 
tilalle. Väestönsiirrot Suomeen 
käynnistyivät maaliskuun lo¬ 
pussa 1943, ja perustuivat läh¬ 
tijöiden vapaaehtoisuuteen. 
Suomeen lähtijät olivat suurelta 
osin kotoisin Keski-Inkeristä, 
rintama-alueelta tai sen lähei¬ 
syydestä. 

Tärkein syy liikkeelle lähtöön oli 
nälkä. Muutoinhan inkeriläinen 
ei lähtenyt kodistaan mihinkään. 
Kokemukset sodasta, nälästä ja 
saksalaisista olivat niin anke¬ 
at, että tuntematon tulevaisuus 
Suomessa vaikutti toiveikkaal¬ 
ta. Keväällä 1943 Inkerissä toi¬ 
mi kolme Suomesta siirtynyttä 
evankelisluterilaista pappia: 
(Juhani Jääskeläinen, Reino 
Ylönen ja puolisoni sotilaspas¬ 
tori, luutnantti Jussi Tenkku.) 
Lähdin väestönsiirtotehtäviin 
auttamaan heimoveljiä innok¬ 
kaana ja työtä pelkäämättä. 

Saksassa ja Suomessa väestön¬ 
siirtoa käsiteltiin työvoimapo¬ 
liittisena kysymyksenä. Suomes¬ 
sa myös velvollisuutena pelastaa 
heimoveljiä sodan kurjuudesta. 
Lisäksi Suomen oli järjestettävä 
kymmenien tuhansien uusien 
asukkaiden elinolot. 

"Suomen oli 
järjestettävä 
kymmenien tuhansien 
uusien asukkaiden 
elinolot. ” 

Väestönsiirtoasiain keskustoi¬ 
miston johtajaksi Suomessa 
nimitettiin maanviljelysteknii- 
kan professori, insinöörimajuri 
Pentti Kaitera. Käytännön jär¬ 
jestelyjä varten Tallinnaan pe¬ 
rustettiin Viron toimisto. 

Inkerissä Hatsinan kaupunkiin 
pystytettiin inkeriläisten kokoa¬ 
misien!, johon rintama-alueelta 
evakuoidut ihmiset ensin koot¬ 
tiin. Sieltä heidät siirrettiin ju¬ 
nakuljetuksilla edelleen Viroon 
Kloogan leirille. Kloogasta ih- 

miset kuljetettiin rannikolle Pal- 
diskin satamaan ja sieltä laivoilla 
Suomeen. 

Ensimmäinen Virosta evaku¬ 
oituja inkeriläisiä kuljettanut 
alus - höyrylaiva Arlanda - 
lähti kohti Hankoa 29. päivänä 
maaliskuuta 1943. Virolaiset 
huolehtivat inkeriläisten ma¬ 
joituksesta ja muonituksesta. 
Kesäkuun 17. päivään 1944 
mennessä Suomeen kuljetettiin 
155 laivauksella yhteensä 63 205 
henkilöä, joista 357 oli vironsuo- 
malaisia. 


"Mistä minä silloin 
tiesin hermojeni 
kunnon 

Saksan ja Suomen välillä oli so¬ 
vittu, että inkeriläisten oli luo¬ 
vutettava rahansa ennen laivaan 
nousua. Suomessa inkeriläisille 
korvattiin kuittia vastaan luovu¬ 
tettujen ruplien ja saksan mark¬ 
kojen arvo Suomen markkoina. 

Matkamääräykseni antanut 
Pentti Kaitera kysyi minulta 
ensimmäiseksi: 

”Onko teillä hyvät hermot? Tätä 
työtä tehnyt lotta on menettänyt 
hermonsa. Toivottavasti te pär¬ 
jäätte.” 

Mistä minä silloin tiesin her¬ 
mojeni kunnon. En minä her¬ 
mojani ajatellut. Parhaani tulisin 
tekemään. Vihdoinkin toiveeni 
päästä tekemään työtä heimo¬ 
veljiemme parissa toteutui. 
Ensimmäisenä aamuna Kloo- 
gassa minua kohtasi järkyttävä 
näky: Kehnosti puettuja van¬ 
huksia, naisia ja lapsia pyrkimäs¬ 
sä laivaan. 


Samana iltana Jussi- pappi piti 
jumalanpalveluksen eräässä pa¬ 
rakissa. Parakki oli täynnä ja ih¬ 
miset ahmivat joka sanan. Jussi 
kastoi viisi lasta, minä kannoin 
vettä savivadissa. Väkeä tuli ja 
meni. Lapset juoksentelivat 
laudoista kyhätyn alttarikaiteen 
ylikin. 

Kloogan leirillä tapahtui siir¬ 
toväen lääkärintarkastus, haas¬ 
tattelu, luettelointi ja rahojen 
luovutus. Lääkäri Saara Nopola 
oli hyväntuulinen, aikaansaapa 
nainen. Lasten rokotus tapahtui 
ulkona. Lapset tulivat pitkässä 
jonossa, jokainen kääntyi selin 
Nopolaan, kumartuu, paljasti 
takamuksensa, parkaisi ja juoksi 
pois. Tämä toistui kuin liuku¬ 
hihnalla kunnes kaikki lapset oli 
rokotettu. Kloogan ympäristö oli 
hiekkaista männikköä. Hiekassa 
asui kirppuja, jotka olivat oikea 
vitsaus, mutta vieläkin ikävim¬ 
piä olivat luteet ja täit. Onnek¬ 
si lotat oli rokotettu Suomessa 
pilkkukuumetta vastaan ennen 
Kloogaan saapumista. Suoma¬ 
lainen johdon toimisto (staabi) 
koostui muutamista upseereis¬ 
ta, lotista ja autonkuljettajasta, 
jotka asuivat puisissa parakeissa. 
Staabin toimisto oli Kasinolla, 
huvilamaisessa valkoisessa puu¬ 
rakennuksessa. 

Siirtoa odottavat ihmiset loikoi- 
vat hämärissä leirin parakeissa. 
Vanha mies makasi rautasängyl- 
lä vieressään tuolilla peltimuki, 
jossa oli harmahtavaa nestettä. 

Kerroin hänelle, että kaikki 
rahat oli luovutettava kuittia 
vastaan ennen laivaan astu¬ 
mista. Inkeristä lähdettäessä 
ihmiset olivat myyneet leh- 



mänsä, maatalouskoneensa ja 
ompelukoneensa sinne jääneille 
venäläisille. Rahaa oli runsaasti, 
vaikka se ei ollut paljon arvoista. 
Emännät olivat käärineet sete¬ 
lit huiviin, ja nyytti oli lionnut 
kainalossa jonossa seisottaessa. 
Huivit aukaistiin ja kosteat sete¬ 
lit laitettiin ruskealla voipaperil¬ 
la päällystetylle pöydälle. Usein 
setelien seasta voipaperille köm¬ 
pi otuksia, jotka tapoimme pa¬ 
periin. Siinä sivussa kuulimme 
inkeriläisten elämäntarinoita, 
itku tuli helposti, niin synkeitä 
olivat ihmisten kohtalot. 

Valheisiin tottuneet ihmiset 
eivät hevillä luopuneet rahois¬ 
taan. Voipaperin päälle kasaan¬ 
tui röykkiöittäin haisevia ruplia, 
ostmarkkoja ja tservonetsejä. 
Onneksi siirtoväen joukossa tuli 
avuksemme kaksi Leningradis¬ 
sa pankissa ollutta tyttöä, jotka 
helmitauluillaan laskivat setelei¬ 
tä uskomattoman nopeasti. 

” Raahasimme 
rahakollit maantien 
varteen ja jäimme 
pyytämään heil-hitler- 
kyytiä. ” 

Paperirahaa kertyi viikossa jo¬ 
pa 50 kg. Siirtojen välipäivi¬ 
nä veimme lotta Heljä Hovin 
kanssa rahoja suurissa ruskeis¬ 
sa pahvilaatikoissa Tallinnaan 
pankkiin. Raahasimme rahakol¬ 
lit maantien varteen ja jäimme 
pyytämään heil-hitler-kyytiä. 
Kohta iso saksalainen kuorma- 
auto pysähtyi ja pari sotilasta 
nosti kollit lavalle. Lava oli täyn¬ 
nä hapanlimppuja ilman mitään 
peitettä. Ja kuiva, hiekkainen 


maantie pöllysi ympärillä. 
”Mitä teillä on laatikoissa?” 
Miehet kysyivät ja osoittivat 
kolleja. 

”Rahaa”, vastasimme rehellisesti. 
Sekös miehiä nauratti. Kaikkea 
ne lotat keksivätkin. Pysäytim¬ 
me auton lähellä Eestin pankin 
ovea. Heljä jäi vahtimaan kolleja 
ja minä juoksin hakemaan vah- 
timestareita. Kannoimme laati¬ 


kot sisälle pankkiin ja saimme 
kuitin. 

Onneksi emme pankkimatkoil- 
lamme koskaan joutuneet ryös¬ 
tön uhreiksi. 

Liisa Tenkun tarina jatkuu tu¬ 
levissa Inkeriläisten viesteissä. 

LAULUJUHLAT 

Viron inkeriläisten laulu-ja tanhujuhlat Tartossa 3. - 4.6.2017 


Teksti Hilkka Toivonen 
Kuvat Mikko Mäkelä 


Tartto on upea kaupunki. Se luo hienot puitteet 
tehdä juhlat, ja sen taidon vironinkeriläiset osaa- 
vat. 

Jo toisen kerran sain olla mukana Tartossa jär¬ 
jestetyissä inkeriläisten juhlissa. Edellinen kerta 
oli vuonna 2008. Nyt kesäkuun alussa olin muka¬ 
na Alina-Sinikka Salosen johtamassa ryhmässä. 
Meitä matkalaisia oli neljätoista innokasta. Suo¬ 
menlahti ylitettiin Megastarilla, perillä liikuim¬ 
me omalla bussilla ja yövyimme Pallas-hotellissa 
ydinkeskustassa, ylellistä kaikki tyynni. 

Mutta sitten itse juhliin! 

Tarton Ingerimajan piha täyttyi lauantaina il¬ 
lansuussa iloisista, puheliaista ihmisistä. Heitä 
oli tullut ympäri Vironmaata, tanssivia laulavia 
inkeriläisiä. Oli myös Venäjältä ja Ruotsista. Suo¬ 
mesta oli mukana useita ryhmiä, tuttuja jo osa. 
Kun katsoin pihalle nostettujen Suomen lippujen 
määrääjä Inkeri-talon seinässä hiljalleen huojah- 
televia kahta lippua, Inkerin ja Suomen, tunne 
sisälläni oli vahva, isänmaallinen. Kaikilla ei ole 
sitä maata. Tunne vielä syveni, kun Alina-Sinikka 
Salonen piti puheen ja pienen muistohetken juuri 
kuolleelle presidentti Mauno Koivistolle. Mutta 
sitten pääsivät vauhtiin lauluryhmät ja tanhuajat. 

Ilta oli kaunis ja ihmiset kulkivat vapaasti Inge¬ 
rimajan puistossa. Välipalaa oli koko ajan tarjolla. 
Ihmiset löysivät tuttaviaan. 

Ja voi veikkonen sentään. Itse sain huomata oleva- 
ni keskieurooppalaisen juhlintamallin vaikutuspii¬ 
rissä. Illan välipalan aikaan istahdin syömään telt¬ 
taan, jossa istui rouvia, olisikohan olleet Paidesta. 
Heille maistui leipien lisäksi kahvi ja kvasikalja. 
Siinä sitten myös juhlittiin niin Reetin kuin Lem- 
bin syntymäpäiviä pienellä pikarillisella kirkasta 
Viruvalgeeta. Minullekin tarjottiin ja kyseltiin 
20 


samalla kotipaikat ja muut perhesuhteet. Sisällä 
Ingerimajassa oli upea käsityönäyttely. 



Alina-Sinikka oli järjestänyt ryhmällemme vahvan 
tietopaketin Tartosta. Sunnuntaina heti aamusta 
meitä odotti ponteva opas, Reet Volmer, joka kul¬ 
jetti meitä bussilla ja jalkaisin läpi Tarton ja sen 
historian. Tuomiokirkon mäellä tutustuimme mm. 
raunioituneeseen tuomiokirkkoon, korkeimpaan 
oikeuteen, Riigikohus, yliopistoon ja Enkelisil¬ 
tään. 


Kaarsimme uusimpien asuinalueiden kautta Pie¬ 
tarin kirkkoon, jossa oli jumalanpalvelus. 



Kansallispukujen määrä ja kirjo yllätti lauantaina 
sekä sunnuntaina. Niitä oli ilahduttavan paljon 
myös nuorilla ja lapsilla. 






Jumalanpalveluksen jälkeen seurasi perinteinen 
marssi kyltteineen uuteen juhlapaikkaan Raa¬ 
din kartanon puistoon. Puheita, tanssia, laulua ja 
ruokaa. Kaikesta oli huolehdittu uskomattoman 
hyvin. 

Ei päivä ollut vielä lopussa. Lähdimme museoon 
ja millaiseen! Eesti Rahva Muuseum nimenä kuu¬ 
lostaa varsin vanhalta, mutta tämäpä yllätti meidät 
kaikki. Entisen Venäjän ajan lentokentän päälle 
oli kiitorataa mukaillen luotu mielettömän mie¬ 
lenkiintoinen Viron historiaa läpileikkaava museo, 
jossa oli myös nykyaikaista tekniikkaa hyödynnetty 
sujuvasti kävijän avuksi. Museossa käynti yksinään 



riittää aiheeksi käydä Virossa ja Tartossa. Käynnin 
onnistumiseksi ei tarvita välttämättä suomenkie¬ 
listä opastusta. Saat käteesi kortin, jota kunkin esi¬ 
neen esittelykortille näyttäessäsi saat saman tiedon 
suomeksi. Nyt nähdyt ulkokuvat kuvat ovat hät¬ 
kähdyttäviä. Sisällä huokaiset ihastuksesta. 

Illalla hotellissa saatoimme vain huokailla. Viron 
Inkerin juhlat kertoivat vahvasta toiminnasta, yh¬ 
teenkuuluvaisuudesta, tulevaisuuden uskosta ja 
ilosta. Tästä kaikesta me ryhmäläiset olimme saa¬ 
neet täyden annoksen. Tuttuja oli tavattu, halattu 
ja muisteltu. Tartossa on tunnelmaa. 

LYHYESTI 


Uusintapainos kirjaan Antti Tuuri: Ikitie. Vapaus 
on taivaan ja helvetin tuolla puolen. Otavan kir¬ 
japaino, 2017. Lisää tietoja edellisessä numerossa. 
Kirjassa on runsaasti kuvia myös syyskuussa ensi- 
iltansa saavasta elokuvasta.” 

Ikitie-elokuva toteutetaan kansainvälisenä yhteis¬ 
tuotantona Suomen, Ruotsin ja Viron välillä ja se 
saa ensi-iltansa 15.9. 

KANSALLISTUNNUSTEN ÄÄNESTYK¬ 
SESTÄ 

Naapurimaat eivät ole vielä suorittaneet äänes¬ 
tystään, joten lopullisen tuloksen saaminen siirtyy 
ennakoitua myöhemmäs, pitkälle syksyyn. 

KOSKETTAVA RUNOKIRJA 

Toivo Flink; Valkoinen Vene - Runoja vuosilta 
1986-2016. 

Reuna-kustannus. 

Toivo Flinkiltä julkaistiin alkuvuonna Valkoinen 
vene -runokokoelma, joka kokoaa Flinkin runoja 
30 vuoden varrelta. Kokoelman kannassa ui yl¬ 
väs joutsen. Tuo pyhänäkin pidetty lintu yhdistää 
tämän ja tuon puoleisen tuonelan Joutsenena ja 
toimii ylevyydellään herkkänä elämän symbolina. 

Kun pöydälle laskettua teosta tulee vilkaisseeksi 
väärästä suunnasta, huomaa kuvassa piilevän toi¬ 
senkin idean. Mikään ei nimittäin ole välttämättä 
aina sitä miltä se ensi silmäyksellä näyttää. Sulokas 
joutsenkin on liplattavan veden pintaan heijastu¬ 
essaan pikemminkin pörheä ankanpoikanen. Yhä 
toki se sama joutsen, mutta myös jotain muuta - 
aivan kuten Flinkin runotkin. 

Pääosin kaihoisa ja perinteistä luonnon ja ihmis¬ 
sielun metaforaa maalaileva Flink taipuu välillä 
sarkastisen pisteliääksi. 


Flinkillä onkin runoilijana kyky yllättää lukijansa. 
Hän kuvaa esimerkiksi alennusmyyntien ja Hullu¬ 
jen päivien perässä juoksevaa ihmistä tavalla, jolla 
lukija näkee tämän päässä keikkuvan narrin hatun 
ilman, että runoilija sellaista suoranaisesti tämän 
kutreille asettaisi. 

Riikka Mahlamäki-Kaistinen 

Lue lehden takakannesta Toivi Flinkin runo. 


Toivo Flink 

'Valkoinen vene 

TAPAHT UMAKALENTERI 

Suomen Inkeri-liiton ja jäsenjärjestöjen 
ohjelmatietoja syksylle 2017 

Inkeri-iltapäivät pidetään Inkerikodissa Karjalatalon 2. kerrok¬ 
sessa, joulujuhla 3. kerroksessa 

Näin pääset Inkerikotiin: osoite Käpylänkuja 1. Sinne tulevat 
bussit 52,56,65 ja 69. Lähin pysäkki on Väinölänkuja, 200 m Kar- 
jalatalosta. Raitiotielinja 1 ajaa arkipäivinä (ei la). Lisää mahdol¬ 
lisuuksia: alle 1 km kävely Käpylän asemalta tai Pohjolankatua 
pitkin Mäkelänkadulta. 

Inkeri-iltapäivien aikataulu: klo 13.30 kahvi pientä korvausta 
vastaan, ilmoitusasioita ja pääohjelma klo 14.00. 

La 16.09. Juhani Pörsti ja Sisko Pörsti 

Sisko Pörsti kertoo kahdesta kirjastaan, ja niiden suhteesta 
inkeriläisyyteen. Juhani muistelee työtään Inkerin kirkossa ja ker¬ 
too sen historiasta ja tämän päivän haasteista. 

La 14.10. Anne Blomqvist 

Anne Blomqvist on Hyvinkään seurakunnan pastori. Lapsena hän 
tiesi, että isoisänsä oli inkeriläinen, ja että äitinsä perhe oli asunut 
äidin kouluaikana jonkin aikaan Neuvostoliitossa. Anne ei tullut 
kysyneeksi asioiden taustoja. Nyt on muutama sukulainen vielä 
elossa. Esityksessään Anne kertoo, mitä kaikkea on saanut tietää. 
"Ymmärrykseni sukuni yksilöistä ja heidän harvinaislaatuisista 
vaiheistaan on alkanut hahmottua." 

La 11.11. Irina Pukari 

Tamperelaisen Irina Pukarin kertomus alkaa muistotilaisuudesta, 
kun isä kuolee Itä-Ukrainan Luhanskissa, ja aikuinen tytär asuu 
Suomessa. Isän perhe oli asunut sodan jälkeen Orivedellä, mutta 
joutunut Neuvostoliittoon palattuaan Tverin alueelle. 

Irina on syntynyt Neuvostoliitossa vuonna 1961, mutta seuraava- 
na vuonna perhe muutti takaisin Ukrainaan. Irina kertoo sukunsa 
tarinan 1920-luvulta alkaen, ja oman paluunsa isänsä suuresti 
ihailemaan Suomeen. 

La 2.12. Paavo Ripatti 

Järjestetään yhdessä KOKO PERHEEN joulujuhla, joka pidetään 
VViipuri-salissa. 

LISÄKSI ON SUKUTUTKIMUSPÄIVIÄ SEURAAVASTI: 

La 30.9. - su 1.10. klo 9.00 -17.00 Sukututkimuspäivät 

Inkerikodissa mukana useita sukututkijoita 


r Ilmoittajille 

Tapahtumakalenteriin toivotut 1 


Tapahtumakalenteriin toivotut 
ilmoitukset tulee toimittaa toimitus¬ 
sihteerille lehden kakkossivulle 
ilmoitettuun aineiston vastaanot¬ 
topäivään mennessä. 


La 7. - su 8.10. Perinteeksi muodostunut osallistuminen 
Suomen suurimpaan sukututkimustapaamiseen "Kuu¬ 
lutko sukuuni" 


Hyvinkään Inkeri-kerho 

Kokoontumiset seurakunnan aulakahviossa (Hämeenkatu 16) 
kello 14. 

Seuraavat kokoontumiset: 10.9,1.10 ja 5.11. 

Tiedustelut: 

Outi Mäkelä p. 040 708 1999 outi.makela@kolumbus.fi 
Leila Salo p. 040 567 7065 leila.salo@hotmail.com 
hyvinkaan.inkerikerho@hotmail.com 


Lahden seudun Inkeri-seura 

Kerhoillat joka kuukauden toinen maanantai alkaen kello 13 Lut¬ 
her kirkolla, osoitteessa Vuorikatu 37. 

Kerhoiltojen kahvituksen sovimme vuorotellen jo edellisessä ko¬ 
kouksessa. 

Kerhoilloista ja kokouksista tiedusteluihin vastaa Maria Lahti, p. 
0400841 741 

maria.lahti.nikkari@gmail.com 


Turun seudun Inkeri-seura 

Beseda-teehetket Yhdessä-yhdistys ry:n tiloissa (Nisse Kavon- 
katu 3, Varissuo) parittomina keskiviikkoina kello 15.00- 17.00. 
Beseda-teehetkiä vetää Eero Pellinen. Tarkempia tietoja voi kysellä 
seuran puhelinnumerosta 045 6687628 
Juhlatilaisuudet Varissuon kirkolla (Kousankatu 6), kello 14 al¬ 
kaen. 

Palvelupiste, Uudenmaankadulla on toistaiseksi lopetettu. 
Terveys-ja sosiaalineuvontapiste tiistaisin klo. 10-12 (Kousanku- 
ja 5) ja torstaisin klo. 10 -12 (Katteluksenkatu 1,Vuokko). Muina 
aikoina neuvontaa saa seuran puhelinnumerosta. 

Seuran uusi postitusosoite on: Lyydia BazalevafTSIS ry), Päivän- 
nousevanpolku 13 B57,20610Turku. 


Helsingin seudun Inkeri-seuran tapahtumia 

Anitta Uine anitta@inkeriseura.com tai p. 050-565 9805 
Työpajat järjestetään Karjalatalon Inkerikodissa (Käpylänkuja 1, 
Helsinki) 

Tiedustelut ToivoTupin p. 040 578 3894 

Toistemme kaipuu 


Kun meillekin elämä vaietessaan 
suo näkemään iltansa ruskon, 
me pääsemme yhdessä vahvistamaan: 
me elimme yhdessä ainoastaan, 
me olemme toistemme usko, 
me olemme toistemme usko. 

Ja elämän einettä ansaitessaan 
ja kiittäen lahjoista luojaa, 
kun muistamme tänään yön koitettuaan, 
ei tulisi unohtaa huomennakaan: 
me olemme toistemme suoja, 
me olemme toistemme suoja. 


Kun vuosien matka käy väsyttämään. 


ja se Laa jo Kumaraan taipuu, 
me pystymme sittenkin virkistymään. 


ja ikä saa lopulta ymmärtämään: 
me olemme toistemme kaipuu, 
me olemme toistemme kaipuu. 


Toivo Flink 

Runo kokoelmasta Valkoinen vene. 
Reuna Oy, Kouvola. 2017. 

Alina-Sinikka Salonen 


SAAMME HAVAINTO-OPETUSTA 
-MENEEKÖ SE PERILLE? 


Useiden viikkojen ajan luonto 
on eri puolilla maailmaa näyt¬ 
tänyt meille voimansa. Tulvat 
ja tuulet, maanjäristykset ja 
tulivuorenpurkaukset tuntuvat 
kohtuuttomilta heitä kohtaan, 
jotka joutuvat niiden keskelle. 
Tuhoja katsellessa ihmettelen: 
emmekö me todellakaan ym¬ 
märrä, millaista on, kun kodit 
hajoavat, ihmiset loukkaantuvat 
ja kuolevat, omaiset joutuvat toi¬ 
sistaan erilleen, elämä joudutaan 
aloittamaan tyhjästä. Ilmeisesti 
emme, koska maiden väliset so¬ 
dat jatkuvat vuodesta toiseen. 
On käsittämätöntä, että tässä 
"sivistyneessä” maailmassa sodat 
ylipäänsä ovat hyväksytty keino 
hoitaa maiden välisiä ristiriitoja. 
Jokainen sukupolvi käy omat so¬ 
tansa, ennen kuin se ymmärtää. 
Ymmärtääkö sittenkään? 

Luonto on kohdellut Suomea 
tänä kesänä armollisesti. Näin 
voi sanoa, vaikka Kiira-myrsky 
saikin paljon tuhoa aikaan, ei 
kuitenkaan ihmisille. Salamointi 
ja jyrinä olivat minulle saman¬ 
aikaisesti ilotulitus ja konsertti, 
josta nautin parvekkeella istuen, 
kaikki valot sammutettuina. Elin 
mukana jokaisessa jyrähdyksessä 
ja salaman leimahduksessa. Tun¬ 
sin olevani keskellä upeaa spek¬ 
taakkelia. Koin kirjaimellisesti 
olevani osa luontoa. Tiesin, että 


se saa luonnossa aikaan tuhoa, 
mutta sekin ikään kuin kuului 
siihen näytelmään. Koin, että 
me pienet ihmiset tarvitsemme 
tällaisia näyttöjä siitä, että emme 
ole niin kaikkivoipia kuin kuvit- 
telemme olevamme. Jos luonto 
haluaa voittaa meidät, näin ta¬ 
pahtuu. 

Seuraavana päivänä kiersin tutut 
lenkkipolkuni Keskuspuistossa, 
kameran kanssa tietenkin. Tuhot 
olivat olemattoman pieniä nii¬ 
hin nähden, mistä alussa puhuin. 
Kuitenkin ne olivat suurempia 
kuin olin osannut kuvitella. 
Kuivat kelopuut olivat pystyssä. 
Mitä komeampi, tuuheampi ja 
elinvoimaisempi puu, sitä var¬ 
memmin se oli kaatunut. Näytti 
siltä kuin tuuli olisi tarvinnut 
kunnon vastuksen. Heikkojen 
kaataminen ei olisi ollut näytön 
paikka. Puiden, sähköpylväiden 
ja -lamppujen maassa makaavia 
sekasotkuja oli monissa kohdin 
kulkuesteinä. 

Tämän lehden kanteen valitsin 
luontokuvan. Otin sen Nuuk¬ 
siossa Luontokeskus Haltian 
puistossa neljä vuotta sitten. 
Ennen kuin päätin laittaa sen 
kanteen, lähetin kuvan Haltiaan 
ja kysyin, onko puu vielä pys¬ 
tyssä. Kyllä se on, kerrottiin mi¬ 
nulle. Kiira-myrsky oli ylittänyt 
Nuuksion melko rauhallisesti. 



Nyt vaihdan aihetta: Kun luet 
tätä tekstiä, on Liittomme syys¬ 
kokous todennäköisesti juuri pi¬ 
detty. Jos olit paikalla, tiedätkin, 
että ensi vuoden alusta meillä on 
uusi puheenjohtaja. Viisi kertaa 
olen mielelläni ottanut puheen¬ 
johtajuuden ja toiminnan vas¬ 
tuun harteilleni. Nyt koin tar¬ 
vetta luovuttaa tehtävän muille. 
Luin jostakin hienon ajatuksen, 
joka sopii tähän: "Kun jotain 
tekee tarpeeksi pitkään, tietää, 
milloin on tullut tiensä päähän. 
Jotta velvollisuutensa täyttää oi¬ 
kein, pitää lähteä myös ajoissa 
pois.” 

Kun kirjoitan tätä, en tiedä, kuka 
on seuraava puheenjohtaja. On 
hän kuka tahansa, toivon, että 
hänellä on paitsi viisautta, myös 
sydän paikallaan. 

En vielä hyvästele, syksyn aikana 
on monta yhteistä tapahtumaa. 

QAnOs- J^vroilAay J^almve^o 

alinasinikka@gmail. com 

INKERILÄISET PALASIVAT HANKOON 


Marketta Wall 



Viemskoti Evangeliga toimi inkeriläisten vastaanottokeskuksena. Kuvassa on 29 Hangon kautta lapsena Suomeen tullutta 
matkalaista. Kuva: Heikki Jääskeläinen. 


Jatkosodan aikana Hangossa 
toimi useita sotatapahtumiin 
liittyviä leirejä. Hanko oli ollut 
Neuvostoliiton vuokra-alueena 
talvisodan jälkeen 1940-1941. 
Tämän jälkeen hankolaiset pää¬ 
sivät takaisin sotien runtelemaan 
kotikaupunkiinsa ja vaikka Han¬ 
gossa ei enää sodittu, niin sota 
oli läsnä monien leirien vuoksi. 
Hangossa oli kolme venäläisten 
sotavankien leiriä, saksalaisten 
sotilaiden kauttakulkukin ja 
lisäksi Inkerinmaan pakolaisten 
etappileiri. 

Kun saksalaiset joukot syksyllä 
1941 etenivät Leningradia koh¬ 
ti, inkeriläiset siviilit jäivät sodan 
jalkoihin ja heidän oli pakko 
lähteä kotiseuduiltaan. Inkeri¬ 
läiset koottiin Paldiskiin ja Suo¬ 
men hallitus päätti 1.12.1942 

siirtää heidät Suomeen. Meren¬ 
kulkuhallituksen tuli huolehtia 
kuljetuksista ja 63 863 inkeriläi¬ 
siä kuljetettiin Virosta Suomeen 
27.3.1943-14.4.1944. Kuljetuk¬ 
sia oli yhteensä 145 ja useimmat 
Hangon kautta. Laivoja olivat 
mm. useat Suomi-nimiset aluk¬ 
set ja Aranda. 

Hangon väestönsiirtoleiri perus¬ 
tettiin tammikuussa 1943. Sen 
päällikkönä oli aluksi V. Palmu 
ja leiri toimi Kulkulaitosten ja 
yleisten töiden ministeriön alai¬ 
suudessa. Evankelinen rukous¬ 
huone Esplanadilla oli puolus¬ 
tusvoimien käytössä ja Raasepo¬ 
rin Lotta Svärd -piiri piti siellä 
ruokalaa. Lotat järjestivät sinne 
myös inkeriläisten vastaanot¬ 
toleirin. Leirinjohtajana toimi 
lotta Gunlög Dahl 24.6.1943 


lähtien. Rukoushuoneessa oli 
tilat 400 henkilölle. Käytössä oli 
viisi sinihappokammiota desin¬ 
fiointia varten ja vaatteet käsi¬ 
teltiin myös kuumassa ilmassa. 
Rukoushuoneen lähelle Hagan 
puistoon rakennettiin kolme 
suurta täisaunaa ja upseeri, neljä 
aliupseeria sekä 20 miestä hoiti¬ 
vat desinfiointilaitteita. 

Inkeriläiset majoitettiin erilai¬ 
siin yleisiin tiloihin ja lisäksi 
venäläisten sotavankien Hanko 
Pohjoisen ja Täktomin sotavan¬ 
kileireille. Näistä parakeista ei 
ole enää mitään jäljellä. Täkto¬ 
min leiri sijaitsi noin viisi kilo¬ 
metriä kaupungin ulkopuolella 
venäläisten vuokra-aikana ra¬ 
kentaman lentokentän vieressä 
ja niihin parakkeihin oli vuok¬ 
ra-aikana majoitettu venäläi- 







siä lentäjiä. Sotavuosina kaikki 
16-60-vuotiaat suomalaiset oli¬ 
vat työvelvollisia ja Hangossa he 
auttoivat mm. Täktomin maan¬ 
viljelijöitä sadonkorjuussa. Kun 
työvelvolliset olivat korjanneet 
Sjöbergin tilan perunasadon, 
inkeriläiset pyysivät päästä pel¬ 
lolle katsomaan, jos sieltä löy¬ 
tyisi vielä perunoita. Isäntä oli 
hämmästynyt, kun inkeriläiset 
löysivät vielä monta säkillistä 
perunoita. 

Inkeriläiset olivat vain muuta¬ 
mia päiviä Hangossa. Täällä he 
kävivät saunassa ja saivat ruokaa 
sekä puhtaat vaatteet. Heidät lä¬ 
hetettiin sitten eteenpäin muille 
pakolaisleireille ja myöhemmin 
heidät sijoitettiin maatalous¬ 
töihin tai muihin tehtäviin eri 
puolille maata. Suuri osa in¬ 
keriläisistä oli huonokuntoisia 
vanhuksia ja lapsia ja 121 heistä 
menehtyi laivamatkalla tai Han¬ 
gossa. Inkeriläiset saivat sittem¬ 
min kokea kovia. Heidät oli 
palautettava Neuvostoliittoon 
1944, mutta nämä kuljetukset 
tehtiin rautateitse, eivätkä ne 
koskeneet Hankoa. Jotkut inke¬ 
riläiset olivat kuitenkin ehtineet 
lähteä Ruotsiin ja jotkut onnis¬ 
tuivat suomalaisten avustuksella 
jäämään Suomeen. 

”Suuri osa inkeriläisistä 
oli huonokuntoisia 
vanhuksia ja lapsia ja 
121 heistä menehtyi 
laivamatkalla tai 
Hangossa”. 

Suomen Inkeri-liitto järjesti 
lauantaina 6.5. puheenjohta¬ 



jansa Alina-Sinikka 
Salosen johdolla 
retken Hankoon ja 
lähes 100 Suomessa 
asuvaa inkeriläistä 
tutustui inkeriläisten 
jatkosodanaikaisiin 
vaiheisiin Hangos¬ 
sa Marketta Wallin 
opastuksella. Opas¬ 
tuksen aikana käytiin 
vastaanottokeskuk¬ 
sen, silloisen Evanke¬ 
lisen rukoushuoneen 
ja nykyisen Vieras - 
koti Evankeligan pi¬ 
halla, satamassa, eri 
majoitustilojen luona 
ja Uudella hautaus¬ 
maalla. 

Retkeläisistä 29 oli 
tullut lapsena evakuointikulje- 
tusten mukana Hankoon. Hil¬ 
ma Haponen kertoi, että hänen 
perheensä oli asunut lähes koko 
marraskuun 1942 havumajoissa 
lähellä Kloogan asemaa, ennen 
kuin he pääsivät junalla Paldis- 
kiin ja sieltä Lokki-nimisellä 
kalastusaluksella Hankoon. 
Laivalla heidät majoitettiin 
vieri viereen lastiruumaan. Oli 
kova myrskyjä lähes kaikki oli¬ 
vat merisairaita. Vihdoin tultiin 
Hangon satamaan ja kun laiva 
oli kiinnitetty laituriin, ruori¬ 
mies sanoi: ”Se, joka vielä jaksaa, 
kiittäköön Jumalaa, että selvi- 
simme tästä myrskystä. Ja ihme 
kyllä alhaalta ruumasta tuli ylös 
aikamoinen joukko ihmisiä, jot¬ 
kut vaivalloisesti kompuroiden 
ja silloin kajahti uskomattoman 
voimakkaasti virsi: ”Jumala ompi 
linnamme”. 

Hilma Haponen muisteli, kuin¬ 
ka laivalle saapuivat lotat, jotka 


Hangossa 1943-1944 menehtyneiden 
inkeriläisten pakolaisten muistomerkki 
Hangon uudella hautausmaalla. 

Kuva: Heikki Jääskeläinen. 


tarjosivat kaurapuuroa ja mar- 
javettä juotavaksi. Lotat olivat 
kauniita nuoria naisia lottapu- 
vuissaan ja valkoisissa esiliinois¬ 
saan. Lapset nousivat sitten lä¬ 
heiselle Kuningattarenvuoren 
kalliolle katsomaan myrskyävää 
merta. Muutamat vanhukset oli¬ 
vat menehtyneet laivamatkan ai¬ 
kana ja elossa olevat huonokun¬ 
toiset vietiin Lohjalle sairaalaan, 
missä jotkut kuolivat ja haudat¬ 
tiin Lohjan hautausmaalle. 

Reino Räikkönen oli 8-vuotias 
tullessaan Hankoon ja hänen 
mieleensä on jäänyt Täktomin 
leiri, jossa inkeriläiset olivat 
piikkilanka-aidan toisella puo¬ 
lella ja venäläiset sotavangit 
toisella puolella. Lilja Skibjuk- 
Tatti kertoi, että hänet kastettiin 
5-vuotiaana Hangossa. Myös 

serkku kastettiin ja kummeina 
oli sukulaisia. Lilja sai Hangon 
majoitusparakissa tulirokkotar- 
tunnan ja hänet vietiin Tampe¬ 
reelle kulkutautisairaalaan. Lilja 
muistaa, kuinka hänen paran¬ 
nuttuaan Lempäälään asettu¬ 
neet isä ja äiti tulivat hakemaan 
hänet. Lilja nostettiin penkille 
seisomaan ja hänet puettiin 
uuteen sinivalkoiseen kesämek¬ 
koon ja uudet kengätkin hän sai. 

Hangon retki päättyi rovasti 
Heikki Jääskeläisen toimitta¬ 
maan hartaushetkeen Uudella 
hautausmaalla Hankoon hau¬ 
dattujen inkeriläisten muisto¬ 
merkin äärellä, missä retkeläiset 
virittivät monia lauluja, mm. 
Omal maal. Sanoja ei tarvittu, 
ne olivat muistissa. 

"Lilja nostettiin 
penkille seisomaan 
ja hänet puettiin 
uuteen sinivalkoiseen 
kesämekkoon ja uudet 
kengätkin hän sai”. 

Lähteet: Hilma Haposen muistel¬ 
mat 2017. Marketta Wallin haas¬ 
tattelut 2016 ja 2017. 

Painetut lähteet: Ekström , Bir¬ 
gitta: Hangon evankelinen liike. 
Teoksessa Maailman valo, Han¬ 
gon hengellisen elämän ilmaisu¬ 
muotoja. Hangon museon julkai¬ 
susarja no 11. Tammisaari 1992. 

Nieminen , Jarmo: Fängläger 
och interneringsläger i Hangö. 
Teoksessa Hangö i andra världs- 
kriget. Försvarshögskolans Krigs- 
historiska institution , publika- 
tionsserie 2 N:r 20. 2013 



Hilma Haponen kertoo opas Marketta VVallille laivamatkastaan Hankoon. 
Kuva: Heikki Jääskeläinen. 

INKERILÄISTAITEILIJOIDEN AKVARELLI NÄYTTELY 




Kuva: Alina-Sinikka Salonen 


Inkeriläissyntyinen Liittomme monitoimimies 
Toivo Tupin oli kevään aikana suunnitellut inke- 
riläissyntyisten taiteilijoiden yhteisnäyttelyn, joka 
oli omistettu 100-vuotiaalle Suomelle. 

AKVART-GALLERIASSA pidetyn näyttelyn 
nimenä oli SUOMI SYDÄMESSÄ. Gallerian 
osoite on Humalistonkatu 1, ja siellä on aina esillä 
vain akvarelleja. Näyttelyn avajaiset olivat ma 7.8. 
klo 20 ja se sulkeutui 20.8.2017. 


Näyttelyyn oli saatu akvarelleja Toivo Tupinin li¬ 
säksi seuraavilta inkeriläistaustaisilta taiteilijoilta: 
Toivo Rännäli , Irina Sulkanen , Age-Elisa Riekki¬ 
nen , Olga Malycheva ja Gennadi Leontjev. 


Htttä luki/mm. 


Lehden tilausmaksun ja henkilöjäsenen jäsenmaksun tilillepanokortit vuodelle 
2018 ovat seuraavan lehtemme numeron 6 / 2017 välissä. Maksamalla maksut 
eräpäivään mennessä varmistatte lehden tilauksen ja jäsenyytenne myös vuon¬ 
na 2018. 


Toimistonhoitaja 

ELÄMÄ, LYHYT MATKA - MUTTA RIKAS 

Sinikka Paavilainen 


Liisa Tenkun haastattelujen 
pohjalta 

Jatkoa lehdessä 4/2017 alka¬ 
neelle tarinalle 

Laivojen lähdöt aamuvarhain 
Kloogasta olivat elämän koho¬ 
kohtia. Monet inkeriläiset pel¬ 
käsivät merimatkaa. He halusi¬ 
vat Suomeen, mutta he vieras¬ 
tivat merta. Laivan irtautuessa 
laiturista me lotat vilkutimme 
rannassa ja lauloimme Inkeri¬ 
läisten kansallislaulua: 

"Kerran kaikuu vielä kaunis soitto 
kautta kalleimman synnyinmaan , 
valon , vapauden ompi voitto , rie¬ 
muiten käy kansa laulamaan: 
Kuullen kutsumusta mielin innoin 
kaikuapi silloin täysin rinnoin: 
Nouse Inkeri , sun laulus soi! 
Nouse , päiväks jo vaihtuu koi. ” 
(sävelt. Mooses Putro 1899) 

Iltaisin oli usein juhlia. Siirto¬ 
väkeä ahtautui parakkiin sata¬ 
määrin, puhuttiin, vastasimme 
kysymyksiin ja kerroimme Suo¬ 
mesta. Ja kaiken aikaa sota rie¬ 
hui ympärillämme. Valistuslotta 
Mari Virolainen järjesti illanis- 
tujaisissa ohjelmaa. 

Paldiskissa tapasin miehen 
poikansa kanssa. Perhe oli ol¬ 
lut Hatsinan asemalla lähdössä 
Suomeen, kun ryssän kauko- 
tykillä ampuma ammus tappoi 
miehen vaimon ja kaksi tytärtä. 
Tällaisia tarinoita kuulimme jo¬ 
ka päivä. Kärsimysten keskellä 
luonto antoi kauneudessaan voi¬ 
mia jatkaa raskasta työtä. Niitty 

välkehti keltaisenaan kulleroita. 
Sireenit ja omenapuut kukkivat. 
Käki kukkui aina, ja yöllä kuului 
surisevaa kehrääjälinnun laulua. 
Paldiskin sataman lähellä oli iso 
sotalaiva kyljellään. Kloogassa 
ruokalistalla oli usein ankeriasta, 
josta pidin kovasti. Kuulin, että 
ankeriaat syövät myös ihmisen¬ 
lihaa laivahylkyjen ympäriltä. 
Sen jälkeen en pystynyt enää 
koskaan syömään ankeriasta. 

Käydessämme Tallinnassa ra- 
hantalletusasioissa lottapukum- 
me herättivät huomiota. Ihmiset 
tuijottivat ja vastaantulijoiden 
kasvoilta paistoi kysymys: tu¬ 
levatko suomalaiset auttamaan 
meitä? 

Kun pysähdyimme juomaan 
kahvit pienessä kahvilassa, myy¬ 
jä huokaisi: "Suomen tyttöjä.” 
Kauppojen muutoin tyhjissä ik¬ 
kunoissa oli suuria Adolf Hit¬ 
lerin kuvia, joiden alla teksti: 
”Adolf Hitler, unser Befreiter.” 
Virolaiset naureskelivat tekstil¬ 
le:” Adolf Hitler, unser Befreiter 
vom Späck, Butter und Eier.” 
(Adolf Hitler, vapauttajamme 
läskistä, voista ja munista.) 

Suuret kastanjapuut kukkivat 
Tallinnassa. Luutnanttimme 
päättivät käydä kahvilla linnan 
Valtiopäiväsalissa. Saksalaiset 
olivat tehneet siitä upseerira- 
vintolan. Sinne ei tietenkään 
laskettu naisia, joten minun pi¬ 
ti jäädä Heljän kanssa holviin 
alas odottamaan. Harmitti niin 
vietävästi. Pyysimme vartiosoti- 
lasta yhdistämään puhelun lin¬ 


nan päällikkö-upseerille. Heljä 
selitti puhelimessa, että täällä 
oli odottamassa kaksi suoma¬ 
laista lottaa ja lotat vastasivat 
arvoltaan upseereita. Pyysimme 
päästä upseeriravintolaan. Up¬ 
seeri suostui ja käski vartiosoti- 
lasta päästämään meidät sisälle. 
"Ensimmäiset naiset täällä, so¬ 
tilas mutisi. 

Pöydissä istui upseereita ja me 
valitsimme itsellemme sopi¬ 
van pöydän. Upseerit katsoivat 
meitä silmät hämmästyksestä 
ymmyrkäisinä. Odottaessamme 
kahvejamme näin salin keskel¬ 
lä korokkeella olevan flyyge¬ 
lin. Huomasin heti, että se oli 
Bechstein-flyygeli, olinhan suo¬ 
rittanut Sibelius-Akatemiassa 
pianonsoiton opettajan tutkin¬ 
non. Soitin Sibeliuksen Jääkäri- 
marssin. Saksalaisista upseereis¬ 
ta kukaan ei näyttänyt tuntevan 
kappaletta, mutta saimme heiltä 
ja suomalaisilta upseereilta val¬ 
tavat taputukset. Sitten joimme 
kahvit. 

Ajellessamme Tallinnasta kohti 
Kloogaa, ohitimme tieltä syrjäs¬ 
sä olevan vihreän puuhuvilan. 
Suuri kyltti kertoi paikan ole¬ 
van ILUSA SUVITUSKOHT. 
(Hauska kesänviettopaikka). 
Suomenkielinen ilmaisu oli ko¬ 
vin arkinen verrattuna eestin- 
kieliseen. Matkalla kuulimme 
eestiläiseltä tohtori Muidolta, 
että viime kuljetuksessa laiva¬ 
uksen mukana pakeni Suomeen 
Paldiskin virolainen komentaja. 





KULISSEISSA 

TAPAHTUI 

Vapaahetkenämme ajoimme 
pyörillä Heljän kanssa rannalta 
sisämaahan päin. Metsä aukeni 
niityksi. Sen keskellä oli kor¬ 
keilla piikkilanka-aidoilla ym¬ 
päröityjä parakkeja. Kaksi naista 
juoksi aidan luo ja huusi saksak¬ 
si: "Leipää. Onko teillä leipää?” 
Toinen naisista ojensi minulle 
kultaista korvarengasta: "Olkaa 
niin hyviä, antakaa leipää.” 
Eihän meillä leipää ollut, läh¬ 
dimme pois. Parakki hävisi 
metsän pimentoon, mikä paik¬ 
ka tämä oikein oli? Mitä siellä 
tapahtui, ja keitä nämä ihmiset 
olivat? Päätin vaieta asiasta. Ky¬ 
symys jäi hiertämään ajatuksis¬ 
sani. 

Halusimme tutustua Inkeriin ja 
sen asukkaisiin enemmän kuin 
vain Paldiskin ja Kloogan ym¬ 
päristössä. Kesäkuun lopussa 
minulle järjestyi leirin lääkärin 
Saara Nopolan kanssa matka 
Tallinnaan, Inkeriin, Spankko- 
vaan, Hatsinaan ja Narvaan. 
Tallinnassa majailimme Palat¬ 
sin upeassa huoneessa. Hotelli 
oli täynnä saksalaisia upseere¬ 
ja. Jokaisen oven ulkopuolella 
seisoi kiillotettu saapaspari. En 
voinut vastustaa kiusausta. Hain 
huoneestani vesikannun, valitsin 
kiiltävimmät saappaat ja kaa¬ 
doin niihin vettä. 

Estonia teatterissa esitettiin 
ooppera Madame Butterfly - se 
oli kerrassaan hieno. Teatteris¬ 
sa näyteltiin luonnollisesti, kun 
Suomessa oopperalavoilla etu¬ 
päässä seistä jökötettiin ja lau¬ 
lettiin. 

Rakastuin Tallinnaan, ihailin 
sen vanhaa linnoitusta, torneja 


ja kapeita kujia. 

Iltajunassa Narvaan oli unohtu¬ 
maton. Juna oli täynnä lomalta 
palaavia eestiläisiä upseereita ja 
sotilaita. Keräännyimme yhteen 
ja lauloimme suomalaisen kan¬ 
sanlaulun, miehet heti perään 
eestiläisen, me suomalaisen ja 
näin jatkettiin. Laulut kumpui¬ 
livat spontaanisti, kuin samasta 
sydämestä. Laulettiin, pidettiin 
hauskaa ja naurettiin näissä 
omalaatuisissa heimojuhlissa. 
Ilonpidostamme huolimatta 
ilmassa oli jotain järkyttävää ja 
repivää. Nuori upseeri kertoi 
olleensa Tallinnassa perheensä 
luona kahden päivän lomalla. 
Loman sai vain kerran vuodes¬ 
sa. Juna pysähtyi jollakin pie¬ 
nellä risteysasemalla, eräs mies 
hyppäsi ulos ja toi vaunuun ison 
kimpun tummanpunaisia pione¬ 
ja. Kukat loistivat kenttäpakissa 
matkalaukun päällä. 


”Hain huoneestani 
vesikannun, valitsin 
kiiltävimmät saappaat 
ja kaadoin niihin 
vettä. ” 


Halusin oppia Saarenmaan 
valssin sanat. Luutnantti Arno 
Soost kirjoitti kaikki säkeistöt 
muistikirjansa sivuille ja repäisi 
sivut muistikirjastaan minulle. 
Minulla on vieläkin hyvässä tal¬ 
lessa nämä eestinkieliset Saaren¬ 
maan valssin sanat ja yksi pionin 
terälehti. Sitten juna pysähtyi 
jollakin risteysasemalla ja koko 
vaunu tyhjeni hetkessä sotilaista. 
Olimme osastossa yksin, minä, 
Nopola ja kimppu kuolevia pio¬ 


neja. Matkamme jatkui Jam- 
burgiin eli Jaamaan, jonne juna 
kulki Narvan kautta. 

Viivyimme Narvassa muutaman 
tunnin. Kaupunkia pommitet¬ 
tiin koko ajan. Narva - joen 
kahta puolin seisoivat vanhat 
linnat, läntisellä rannalla Her¬ 
mannin linna, itärannalla Iva- 
nin linna. Itä ja länsi vastakkain 
- niin kuin ovat aina olleet. 
Jaaman puutalokaupungista oli 
jäljellä vain rauniokasoja. Odo¬ 
timme heil-hitler kyytiä itään, 
mutta yhtään autoa ei ilmaan¬ 
tunut. Eräs ohi kulkeva Haupt- 
mann kertoi, että Narvasta on 
tulossa ylimääräinen juna. Lau¬ 
loimme hänelle kiitokseksi: "Mä 
oksalla ylimmällä oon Harjulan 
seljänteen...” 

Odotimme asemalla junaa, jota 
ei koskaan tullut. Illalla kävelim¬ 
me Ortskommandatuuriin tie¬ 
dustelemaan junan tuloa. Sieltä 
meidät ohjattiin Nachtquartier- 
iin. Yöllä heräsimme valtavaan 
jyrinään. Venäläiset pommiko¬ 
neet lensivät Narvaan päin ja 
koneista pudotettiin pommeja 
matkan varrelle. 

Seuraavana aamuna matkamme 
jatkui Elissavettiinan asemalta 
jalan kohti Spankkovan kylää. 
Harmaat matalat rakennuk¬ 
set kyyhöttivät kyljikkäin kylää 
halkovan tien molemmin puo¬ 
lin. Seisoimme kylän laidalla 
kirkkaassa auringon paisteessa 
reput selässä kuin pyhiinvaelta¬ 
jat. Eräästä talosta juoksi naisih¬ 
minen ja huusi meille: "Suomen 
tyttölöi.” 

Meidät ohjattiin riemusaatossa 
taloon, jossa Jussi asui pappi¬ 
na Spankkovassa käydessään. 
Ystävällinen, myhäilevä Sohvi- 

Liisa ja Jussi Tenkku kuvattuna kotonaan vuonna 2004. 

Kentän toisella 


emäntä kantoi pöytään aami¬ 
aista, korviketta, munia, rahkaa, 
piirakoita ja voileipiä. Väkeä 
läppäsi koko ajan lisää sisälle 
taloon. Koko kylä näytti tulevan 
tapaamaan meitä. 

”Koska meit käyvää keral Suo¬ 
meen viemään?” Ihmiset kysyi¬ 
vät. 

Kävimme illalla kävelemässä 
kylällä. Naapurin vanha iloinen 
emäntä huikkasi meille: ”Kah, 
näkkeehä vielä omia ihmisiäk- 
kii.” 

Matkamme jatkui Hatsinan 
kautta Kolppanaan. Leningra¬ 
dista ja Oranienbaumista kuului 
kaukaista jyrinää. Hävittäjä len¬ 
si ylitsemme. Jäimme maantien 
laitaan odottamaan heil- kyytiä 
Hatsinaan, Inkerinmaan aino¬ 
aan kaupunkiin. 

Hatsinan kirkkojen kupolit ja 
korkea obeliski erottuivat sel¬ 
västi. Kaupungissa on "rintka- 
päivä”, toripäivä. Armeijan ajo¬ 
neuvojen välissä vaelsi laihojen 
hevosten vetämiä vankkureita. 
Hatsina oli venäläinen kaupun¬ 
ki, joten toripäivänä oli paljon 
venäläisiä liikkeellä. Tori oli 
avoin kenttä, jossa oli myytävänä 
kaikkea maan ja taivaan väliltä: 

Va n h o - 
ja kirjoja, 
käytettyjä 
vaatteita, 
peilejä, as¬ 
tioita, ken- 
käraj oj a, 
rikkinäisiä 
matkalauk¬ 
kuja, hevo- 
senlänkiä, 
tekokukkia 
ja muu¬ 
ta roinaa, 
reunalla oli 
myytävänä ruokaa. Myyjän ko¬ 
pasta pilkotti lihapaloja, joiden 
päällä kärpäset ahnaasti parvei¬ 
livat. Torilta lähtiessämme löy¬ 
simme jäätelöä myyvän vanhan, 
parrakkaan miehen. Mies pai- 
noi jäätelönappeja puumuotilla 
peukaloaan vasten. Peukaloa ei 
ole pesty aikoihin. Muusta ko¬ 
jun hygieniasta puhumattakaan. 
Paahtava helle sai minut janoa¬ 
maan kylmää jäätelöä. Ajatuk¬ 
seni liisivät kauaksi maallisista 
asioista. Suljin silmäni ja nautin 
taivaallisesta kermajäätelöstä. 

Torilta jatkoimme keisarillisen 
Hatsinan palatsin puistoon, 
jonka rehevä vihreys antoi kau¬ 
pungille puistomaisen tunnun. 
Katariina Suuren puolisolleen 
Paavali I:lle rakennuttama linna 
oli valtavan suuri, mutta kaik¬ 
ki keisarillinen loisto oli sodan 
myötä mennyttä. Palatsia ym¬ 
päröivässä puistossa kranaat¬ 
tien aukirepimät käytävät olivat 
järkyttävä näky. Pommitusten 
runtelemista kanavista ja val¬ 
koisista kaarisilloista oli tuskin 
mitään jäljellä. Leveän kanavan 
rannalle rakennetun - keisarin¬ 
nan uimahuoneen - ”Rakkauden 
temppelin” ovet roikkuivat sara¬ 


noiltaan. Temppelin sisäpuolella 
seiniä koristivat ammusten ruh¬ 
jomat upeat maalaukset, katossa 
amoriinit ampuivat nuolillaan 
"Rakkauden jumalatarta”. Ruu- 
suköynnösornamentit kiersivät 
korkeita seiniä. Sisällä palatsissa 
kävelimme tyhjien salien läpi. 
Saksalaiset olivat vieneet men¬ 
nessään kaiken irtaimen. 
Rakennuksen edessä Paavali I:n 
patsas vartioi tyhjää palatsia. 

Kaupungin kaikkialle näkyvä 
maamerkki - obeliski - ohjasi 
meidät ulos puistosta. Päädyim¬ 
me inkeriläisten leirintäalueel¬ 
le. Kosteat, pimeät vajat olivat 
täynnä ihmisiä, jotka kyselivät 
milloin päästään Suomeen. 
Milloin lähtisi siirto Paldiskiin 
ja Kloogaan? 

Leiriltä poikkesimme lähellä 
sijaitsevaan venäläiseen sairaa¬ 
laan. Kuljimme siivoamattomi- 
en, epämiellyttävän hajun täyt- 
tämien huoneiden läpi. Potilaat 
viruivat oljilla tai patjoilla, vie¬ 
rellään kuivunut leivänpala. 

Juhannusaattoa vietimme 
Kolppanassa. Aamukahdeksalta 
kirkko oli täynnä ja kirkonmäki 
mustanaan ihmisiä, vaikka juhla 
alkoi vasta kymmeneltä. Nais¬ 
väki oli kietonut päänsä mustiin 
tai valkoisiin pitsi- ja silkkihui- 
veihin. Vaaleisiin leninkeihin 
pukeutuneet rippitytöt kiersivät 
kulkueena kirkon miesten peräs¬ 
sä kirkon ympäri. 

"Jeesus johdata tiemme kul¬ 
kua...”, kiiri kesäaamuna kirk¬ 
kaana ja voimallisena. 

Liisa Tenkun tarina jatkuu tule¬ 
vassa Inkeriläisten viestissä. 



















KIRJA-ARV IO 

Rehellinen ja kaunistelematon 
tarina suvun matkasta 

Matti Taina: Esi-isien maassa 
353 sivua 

kustantaja Books on Demand, 
Helsinki, Suomi. 

Kirjailija Matti Taina on lyhyellä 
ajalla julkaissut kaksi merkittä¬ 
vää inkeriläisyyttä käsittelevää 
teosta. Vuonna 2015 ilmestyi 
Hyvästi Inkeri ja elokuussa 2017 
kirja Esi-isien maassa. Histori¬ 
allinen sukukirja kertoo inke¬ 
rinsuomalaisen Tainan perheen 
elämästä ja kokemuksista viime 
sotien ajalta Inkerinmaalla ja 
Suomessa 1950-luvulta nyky¬ 
päivään. Se antaa vastauksia 
moniin Inkerin kansan kohtaloa 
koskeviin kysymyksiin. 

Kirja on varsin monipuolinen 
ja monivaiheinen ja tapahtumat 
sijoittuvat Suomen ja Inkerin li¬ 
säksi Viroon, Saksaan, Ruotsiin 
ja entiseen Neuvostoliittoon. 
Kirja alkaa tiiviillä Suomen lä¬ 
hihistorian esittelyllä, ikään kuin 
taustaksi sisällölle. 

Tainojen tie Inkerinmaalta alkaa 
Saklinan kylästä n. 40 km ete¬ 
lään Pietarista. 

Saksan valloitettua Inkerinmaan 
ja alkaessa piirittää Pietaria, 
myös Tainat joutuivat mukaan 
sodan pyörteisiin, ja koko Inke¬ 
rin kansa tapaan, joutui koke¬ 
maan Stalinin vainot ja sodan 
mukanaan tuomat muut vaivat 
sekä Inkerinmaan tyhjentämisen 
ja venäläisen väen asuttamisen 
entisille kotisijoille. 

Kirjan tapahtumat jatkuvat in¬ 
keriläisten siirrolla Suomeen ja 
heidän sijoittumiseensa, sekä 


kotoutumiseensa uuteen, jos¬ 
kin samalla entiseen, esi-isiensä 
maahan ja sen elämäntapoihin. 
Sodan runtelema Inkerin kansa 
hajotettiin eri puolille maail¬ 
maa. Suomeen siirrettiin sodan 
jaloista pois n. 63 000 inkeri¬ 
läistä. Neuvostoliitto vaati omia 
kansalaisiaan palautettaviksi 
takaisin Neuvostoliittoon. Suu¬ 
ri osa inkeriläisistä palasikin 
uskoen pääsevänsä entisille ko¬ 
tisijoilleen ja tapaavansa sinne 
jääneitä sukulaisiaan. Tällainen 
toive ei kuitenkaan toteutunut. 
Noin 54 000 palanneen koh¬ 
talona oli joutua karkotetuksi 
kauaksi kotiseudultaan, pitkälle 
keski- Neuvostoliittoa ja ihan 
Siperiaan asti kärsimään epäin¬ 
himillisistä oloista, nälästä, kyl¬ 
myydestä ja vainoista. Moni ei 
kestänyt, vaan jäi Siperian tan¬ 
tereille. Suomeen jäi inkeriläisiä 
noin 8 000, joista Ruotsiin pa¬ 
keni noin 4 000. 

Kirja kertoo Tainojen suvun jä¬ 
senten yrittelijäisyydestä, uskos¬ 
ta ja sitkeydestä, joka toi kauniin 
tuloksen. 

Rautaesiripun auettua Tainat¬ 
kin, monien muiden inkeriläi¬ 
sen tavoin, pystyivät käymään 
entisillä kotiseuduillaan. Näistä 
matkoista Matti Taina kertoo 
mielenkiintoisesti ja avoimesti. 
Kysymyksessä eivät ole mitkään 
tavanomaiset turistimatkat, vaan 
jännittävät tilanteet ja tapahtu¬ 
mat vievät lukijan mukaansa. 
Kerronnan yksi ilahduttavan 
hyvä puoli onkin se, että Taina 
on tekstissään rehellinen ja kau¬ 
nistelematon. 

Mitä kaikkea Inkerin kansa on¬ 
kaan saanut kokea! Näistä Mat¬ 
ti Taina kirjoittaa kiihkottoman 
realistisesti. Kirja tuo mielen¬ 



kiintoisella tavalla esille myös 
Inkerin murteen, joka monelta 
on jo jäänyt passiiviseksi. Nyt se 
riemastuttavasti nousi taas esille. 
Taina on kirjoittanut tarkasti, 
muistanut yksityiskohtia, mer¬ 
kinnyt kuulemansa muistiin. 
Näistä voi olla kiitollinen. 

Mikä sitten lieneekään Inkerin 
kansan tulevaisuus jää meille 
tässä vaiheessa avoimeksi. Meitä 
on maailmalla edelleen hajanai¬ 
sesti, Petroskoissa, Karhumäessä, 
Pietarissa, Virossa, Ruotsissa ja 
Suomessa, pieniä ryhmiä kau¬ 
empanakin, aina Amerikkaa ja 
Australiaa myöten. 

Matti Tainan kirja ansaitsee 
suuren kiitoksen ja sen toivoisi 
löytävän tiensä monen kanta¬ 
suomalaisen, kuin myös inke¬ 
rinsuomalaisen kodin kirjastoon 
lasten ja lastenlasten luettavaksi. 
Vaikka inkeriläisten joukko 
pienenee ja sulautuu isompiin 
kansanryhmiin, jää historia ker¬ 
tomaan kärsineen, mutta sitkeän 
kansan kohtalosta upeaa selviy- 
tymistarinaa. 

Reino Läärä 

Rehtori Salosta, eläkkeellä 
Kirjoittanut teoksen Jää hyvästi, 
Inkerinmaa 

Kirjan ostaminen. Katso 
”Lyhyesti”-palsta lehden si¬ 
vulta 22 

INKERILÄISYYDESTÄ EILEN JA TÄNÄÄN 



Inkeri-iltapäivä 16.9.2017 Inkerikodissa 


Kaksi hyvää ja 

kiinnostavaa 

puheenvuoroa 

Sadesäällä koristeltu iltapäivä 
tarjosi kahden luennoitsijan, Sis¬ 
ko ja Juhani Pörstin, voimin 17 
kuulijalle tietoa Siskon kahdesta 
kirjan "Kaukana omalta maalta” 
ja ”Kaksi sateenkaarta” suhtees¬ 
ta inkeriläisyyteen että Juhanin 
työmuisteluita Inkerin kirkosta, 
sen historiasta ja nykyisistä haas¬ 
teista. 

Mielenkiintoisissa puheenvuo¬ 
roissa, jotka Sisko Pörsti aloitti, 
tuli itselleni jonkin verran li¬ 
sää uutta tietoa medioissamme 
melko vaietuista asioista - kun 
kyseessä oli tietoja inkeriläisten 
elämästä ja kohtalosta. Nämä 
12 


Siskon kirjat kertovat nuorten 
rakkaustarinasta sekä heidän 
jatkoelämästään. 

Suomen mediahiljaisuus, 
vaikeneminen 

Stalinin aikaiset vainojen vuodet 
ovat tuottaneet lukuisia kirjoja 
ja niiden sisältöä tarkastellaan 
useimmiten joko omien tai lä¬ 
hisukulaisten kokemusten valos¬ 
sa. Niin näissäkin Sisko Pörstin 
kirjoissa. Toinen yleinen piirre 
näille muisteloille on, ettei niitä 
saatu aikoinaan julkaista Suo¬ 
messa, jota kuitenkin mainos¬ 
tettiin vapaana maana. Sitä se ei 
ollut, jos kirjat koskivat rajanta¬ 
kaisia inkeriläisiä, itäkarj alaisia, 
tai baltteja. Suomessa väitettiin 
vielä vuonna 2011, että tapahtu¬ 
mia Inkerissä ei voi kuvata mus¬ 


tavalkoisesti, mikä vain todistaa 
sen, että edelleenkään ei tiedetä, 
eikä haluta tietää inkeriläisten 
kohtaloista. Suomalaiset eivät 
muutenkaan kovin avosydämi- 
sesti ottaneet vastaan paluu¬ 
muuttajia 1990-luvulla. 

Sisko Pörsti mainitsikin, että 
HS:n arvostelija väitti kuin¬ 
ka Siskon kirjan päähenkilö 
JOUTUI pakenemaan vainoja; 
todellisuudessa heidät karkotet¬ 
tiin. 

”Ahkerat inkeriläiset 
julistettiin Stalinin 
johdolla kulakeiksi. ” 

Inkeriläiset joutuivat aikoinaan 
hahmottamaan painostettuina 



ja syytettyinä maailmankuvaan¬ 
sa kahden totalitaarisen valtion 
jauhinkivinä, Saksan ja Neu¬ 
vostoliiton. Ahkerat inkeriläi¬ 
set julistettiin Stalinin johdolla 
kulakeiksi ja heidät karkotettiin 
Siperiaan tai leireille, mikäli 
selvisivät hengissä sinne asti. 
Näistä asioista virallinen Suomi 
vaikeni aina 1990-luvun alkuun 
saakka, vaikka tietoa olisi ollut 
saatavilla painettuna tai henki¬ 
löhaastatteluissa. 

Inkerin evankelis¬ 
luterilainen kirkkoy 
historiaa ja nykyisyyttä 

Juhani Pörsti pohdiskeli omien 
kokemustensa ja ajankohtaisten 
tapahtumien äärellä Inkerin kir¬ 
kon tilannetta. 

Hän luki lapsena Inkerin kir¬ 
kosta, jonka Pyhän Marian seu¬ 
rakunnan kirkonkirjat salakulje¬ 
tettiin turvaan. Piispa Kuukaup- 
pi otti Juhaniin yhteyttä vuonna 
2002 kehottaen häntä hakemaan 
kyseessä olevan seurakunnan 
kirkkoherraksi ja niin tapahtui, 
Juhani Pörsti tuli valituksi. 

Inkerin kirkon juurista 

Kirkon juuret ovat 1600-luvul- 
la, jolloin suomalaisia evanke¬ 
lis-luterilaisia muutti Savosta ja 
Karjalan kannakselta Stolbovan 
vuonna 1617 solmitun rauhan 
jälkeen Ruotsin hallintaan siir¬ 
tyneelle Inkerinmaalle. Vuonna 
1655 Inkerissä oli 58 evankelis¬ 
luterilaista seurakuntaa, niillä 
yhteensä 36 kirkkoa. 2000-lu- 
vulla seurakuntia on 85, niissä 
jäseniä 15000. 

Pyhän Marian kirkko valmistui 



vuonna 1805 
ja kirkon juu¬ 
ret ovat sy¬ 
vällä Pietarin 
historiassa. 


Pyhän Mari¬ 
an kirkko on 
tuomiokirk- 
koseurakun- 
nan kirkko. 


Neuvostoai¬ 
kana Pyhän Marian kirkkora¬ 
kennusta käytettiin varastona. 


PörstitSolovetskin teloituspaikallo 


Inkerin kirkko toimii mm.: 
(esimerkkinä Pyhän Marian 
kirkko) 

- Pyhäkouluja, kuoroja lapsille ja 
nuorille, aikuisille 

- Diakoniatyötä, yhä enemmän 
Jumalanpalveluskielenä venäjä 

- Burjatiassa, Mongolian rajal¬ 
la Ulan-Uden kirkko, Inkerin 
kirkko palvelee myös itäisen Si¬ 
perian suurinta väestöryhmää, 
burjaatteja. 

- Muurmanskiin Jäämeren ran¬ 
nalle valmistumassa oma kirkko 

- Keiton Teologinen Instituutti 
opettaa kirkon toimijoita antaen 
valmiudet työskennellä kirkon 
tehtävissä, kirkolla on lähetys¬ 
tehtävä 

- Musiikilla on suuri merkitys, 
lapsi- ja nuorisotyö on kirkon 
helmi: kirkko järjestää suosittuja 
konsertteja 

- Pyhän Marian kirkossa järjes¬ 
tetään nuorten hengellisen mu¬ 
siikin festivaalit 

- Lahjoittajien määrä on kasvus¬ 
sa mahdollistaen seurakunnan 
toiminnan 

- Syksyksi 2017 rippikouluun on 
ilmoittautuneita 16-80 ikävuosi¬ 
en välillä; Inkerin kirkko on kas¬ 
vava evankelis-luterilainen ”lin- 


noitus” Venäjällä. Tällä hetkellä 
Suomesta seurakuntaan puhu¬ 
maan aikova tarvitsee erityisen 
viisumin Venäjän vaatimuksesta 

- Kirkko tekee katulapsityötä, 
joille on perustettu omat työryh¬ 
mät elämän arjen harjoitteluun, 
jotta he voisivat palata omien 
perheittensä pariin; lapset ovat 
kaduille hylättyjä, särkyneistä 
kodeista. Lasten ja äitien tuki¬ 
keskuksesta DIKONIsta tuli 
joulukuusta 2011 alkaen ym¬ 
pärivuorokautinen koti lapsille, 
jossa asuu yli 20 lasta. Valtion 
virallinen taho ei huolehdi pa¬ 
perittomista lapsista 

Viipuri on vuokrannut DIKO- 
Nllle uudet tilat, joissa on 8 
työntekijää. Suomen Lähetys¬ 
seuran Lasten Pankki on valin¬ 
nut DIKONIn tukikohteekseen 

- Naisten panos vapaaehtois¬ 
työssä on suuri, kirkon neljästä 
eri työmuodosta kolme toimii 
naisen johdolla. 

Tämä lauantai oli selkeä ja miel¬ 
lyttävä kokemus kohdallani. Mi¬ 
tä enemmän saa oikeaa tietoa, 
sitä vähemmän luulee tietävänsä. 

TAITEILIJA KSI SUVUN NAISTEN VANAVEDESSÄ 

Riikka Mahlamäki-Kaistinen 

Taiteilija Hannele Kylänpää on kiinnostunut inkeriläisistä juuristaan. 



Taiteilija Hannele Kylänpää esitteli presidenttiparille teoksiaan Kultarannan 

näyttelyn avajaisissa vuonna 2016. 
Kuva: Katri Makkonen/Tasavallan presidentin kanslia 


Pronssinen kissa kurottaa eteen¬ 
päin. Se näyttää vaanivan jotain 
ja valmistautuu jo hyppäämään 
ehkä peltohiiren niskaan. Toi¬ 
saalla rustiikkisen rosopintainen 
ankka taapertaa eteenpäin ja ko¬ 
ni e as arvin e 72 kavioeläin kahlaa 
vedessä. 

Teokset ovat taiteilija Hannele 
Kylänpään käsialaa. Hänestä tu¬ 
li taiteilija pitkälti äidinperintö- 
nä. Terijoella syntynyt äiti toimi 
posliinimaalauksen opettajana ja 
tämän kaikki sisaret harrastivat 
maalausta. Äiti eli omaa sukua 
Hilja Vihko, jonka suku oli 
tullut Valkeasaaresta. Perhe oli 
siis juurtensa ja asuinpaikkansa 
kautta iloinen sekoitus Karjalaa 
ja Inkeriä. 

- Monikulttuurisuus oli osa 
Terijokea. Siellä oli paljon kesä- 
vieraita, puhuttiin useita kieliä 
ja eri kulttuurien ihmiset elivät 
sovussa keskenään. 

Kylänpää arvelee muuton ka- 
sinokaupungista pieneen Tuu¬ 
sulan Tuomaalan kylään vuon¬ 
na 1939 olleen kulttuurishokki. 
Vaikeaa oli toki lähteminenkin, 
mutta päätyminen ihan toisen¬ 
laiseen henkiseen ympäristöön 
vaati sekin voimia. 

- Ihmiset olivat täällä niin eri¬ 
laisia. Hiljaisen maalaiskunnan 
seuraelämä ei ollut yhtä vilkasta 
ja kylä oli melko sulkeutunut. 
Uuteen kotikuntaan kotiudut¬ 
tiin kuitenkin ja se koettiin pian 
omaksi. 


Kylänpää on osallistunut usealle 
Suomen Inkeri-liiton puheen¬ 
johtaja Alina-Sinikka Salosen 
vetämälle Inkeri-retkelle. Suvun 
historia ja alkuperä kiinnostavat 
kuvataiteilijaa. 

- On kiva vähän tutkia omia 
juuria. Olen sitä kautta saanut 
myös uusia ystäviä ja löytänyt 
yllättäviä sukulaisia, Kylänpää 
sanoo. 

Varsinaiseen sukututkimukseen 
hän ei ole kuitenkaan ryhtynyt. 
Suvun vaiheet tuntuvat liian 
sokkeloisilta ja monihaaraisilta. 
Hän sanoo jättävänsä tutkimuk¬ 
set muiden - asiaan paremmin 
vihkiytyneiden hommaksi. 

Kylänpää sanoo inkeriläisyyden 
ja karjalaisuuden näkyneen lap¬ 
suudessa lähinnä äidin murtees¬ 
sa. 

- Aika uusmaalaisesti sitä elet¬ 
tiin. Mutta se on jäänyt mieleen, 


että kun äidin ystäviä Terijoen 
ajoilta tuli kylään, äiti aina iloit¬ 
si että "Terijoen tytöt” tulevat. 
Näin vaikka tytöt olisivat olleet 
jo 70-vuotiaita, Kylänpää nau¬ 
rahtaa. 

-Ja kun äidin sisarukset olivat 
koolla, meno oli varsin iloista. 
He hauskuuttivat keskenään 
meitä lapsiakin. 

Äiti ja tämän sisaret eivät kos¬ 
kaan palanneet kotikulmilleen. 

- He eivät halunneet. Sieltä oli 
hauskoja ja hyviä muistoja, mut¬ 
ta lähtö oli niin kova paikka, et¬ 
tei sitä haluttu palata muistele¬ 
maan, Kylänpää arvelee. 

Kylänpää sanoo taiteilijaksi ryh¬ 
tymisen tapahtuneen melkein 
itsestään. 

- Se tuntui luontevalta kun 
kaikki lähipiirin naiset harrasti¬ 
vat taidetta. Äiti myös tietenkin 
suosi piirtämistä ja maalaamis- 

ta. Siitä se sitten lähti eikä ole 
sen järkevämmäksi ammatinva¬ 
linnaksi muuttunut, Kylänpää 
naurahtaa. 

Kylänpää tunnetaan ennen kaik¬ 
kea hänen veistoksistaan, vaikka 
hän tekee myös maalauksia. Ku¬ 
vanveiston pariin hänet innosti 
Oriveden opiston opettaja Liisa 
Ruusuvaara, joka katsoi Kylän - 
pään luonteen sopivan hyvin 
kuvanveistoon. 

- Kuvanveisto vaatii tiettyä käy¬ 
tännön maalaisuutta eli sitä että 
on helppoa käydä käsiksi töihin 

- raskaisiinkin. 

Kylänpää sanoo kuvanveiston 
olevan usein varsin fyysistä. 
Näin varsinkin tehtäessä isoja 
töitä, joihin täytyy tehdä runko 
lujasta materiaalista esimerkiksi 
hitsaamalla. 

”Siihen täytyy luottaa, 
että luomisen into tulee 
aina takaisin. ” 

Kylänpää opiskeli Oriveden 
opiston ohella Taideteollisen 
korkeakoulun iltakoulussa ja 
Taideakatemiassa. Näistä jäl¬ 
kimmäisessä hän myös opetti 
lähes kymmenen vuotta. Nyt 
Kylänpää on jo eläkkeellä. Ensi 
vuonna vuosia kertyy pyöreät 70. 
Eläkkeellä olo ei kuitenkaan tar¬ 
koita sitä, että työt olisivat ko¬ 
konaan jääneet. Viime vuonna 
Kylänpäällä oli neljä näyttelyä. 
Yksi niistä oli Suomen tasaval¬ 
lan presidentin kesäasunnolla 
Kultarannassa, jossa vierailee 
vuosittain yli 20 000 kävijää. 
Näyttely oli presidentti Sauli 
Niinistön kutsunäyttely. 

Kylänpää sanoo, että näyttelyi¬ 
den välissä täytyy muistaa vetää 


vähän henkeä. Kun näyttely on 
ohi, tulee hetkeksi hapuileva olo. 

-Sen jälkeen pitää vähän mat¬ 
kustaa ja hoitaa kotiasioita, jotka 
on jäänyt tekemättä. Sillä silloin 
kun tehdään työtä, sitä tehdään 
täyspäiväisesti. Kylänpään mot¬ 
to onkin ”yritä parhaasi, mutta 
muistaa pitää välillä taukojakin”. 
- Siihen täytyy luottaa, että luo¬ 
misen into tulee aina takaisin. 

Kylänpään julkisia teoksia ovat 
mm. Rovaniemellä sijaitseva 
suurikokoinen Äiti Lappi-patsas , 
Pasilassa sijaitseva Vedet-teos ja 
Silja (Frans Emil Sillanpään ro¬ 
maanin Nuorena nukkunut pää¬ 
henkilö) Hämeenkyrössä. 



Taitelija sanoo oman menneisyyden 
käsittelyn olevan tärkeää taiteessa. 
"Aiheet kumpuavat lapsuudesta, joka 
elettiin metsän keskellä". 



Palkintoja ja tunnustuksia: 

1976 Suomen Taideyhdistys: Dukaattipalkinto 
2008 Suomen Taideyhdistys: 
Tunnustuspalkinto merkittävästä elämäntyöstä 
2012 Taiteilijaeläke 

VALLUN V AELLUS osa 2 

Valma Karlssonin muistelmien pohjalta muokannut Alina-Sinikka Salonen 


Jatkoa Inkeriläisten viestissä nro 3/2017 alkaneelle tarinalle VIROSSA 


Vasta Tartossa pääsimme jaloit¬ 
telemaan ja me lapset lähdimme 
heti kerjäämään ruokaa. Viros¬ 
sakin oli pula ruuasta, mutta on¬ 
nistuimme saamaan keitettyjen 
perunoiden kuoria ja kahvinpo¬ 
roja, joista äidit paistoivat kak¬ 
karoita” eli lättyjä. Makua en 
enää muista, mutta ”sittaa sanal- 
lein” kyllä ne suurimman nälän 
poistivat. Matka jatkui. Meidät 
kuljetettiin melkein Latvian ra¬ 
jalle, Jögevestiin. Siirtopaikaksi 
oli valittu seutu, jossa oli vapaita 
asuntoja ja mahdollisuus työn 
saantiin. 

Talo, johon jouduimme, oli ni¬ 
meltään Suvi. Se sijaitsi lähellä 
Emajokea. Vanha emäntä hoiti 
karjaa ja taloa vaimostaan eron¬ 
neen poikansa kanssa. Poika oli 
kanttori ammatiltaan, ja hänen 
perheessään oli kaksi poikaa, 
jotka asuivat äitinsä kanssa Tar¬ 
tossa. 

Täällä siis piti aloittaa kusi elä¬ 
mä” ja opetella vieras kieli. Tu¬ 
limme tyhjin käsin ja olimme 
kaukana kotiseudulta ja eril¬ 
lään sukulaisista. Kaikki oli taas 
muuttunut. Liekö ollut enää elä¬ 
mänhaluakaan, mutta siitä vain 
oli alettava elää eteenpäin päivä 
kerrallaan. Aluksi olin itkenyt 
äidille: ”Maama, mennään pois 
täältä, mennään kotiin.” Kun 
sotaa loppuu, mennään kotiin, 
lupasi äiti. 

Talossa oli muutama lehmä ja 

sonni, ja niitä äiti rupesi hoi¬ 
tamaan. Ruokaa oli niukasti tai 
ainakaan meille ei sitä annet¬ 
tu. Näimme suorastaan nälkää. 
Vanhaemäntä oli saituuden 
perikuva. Ainainen nälkä kur¬ 
ni vatsassa. Onneksi talossa oli 
muutama "onnellinen kana” jot¬ 
ka munivat milloin mihinkin. 
Kun äiti löysi kananpesän la¬ 
dosta, sai hän sieltä pihistettyä 
muutaman munan meillekin. 
Teimme reiän munan päihin ja 
ryystimme onnellisina sisällön 
suihimme. Kun äiti oli lypsyllä, 
saimme juoda vasta lypsettyä 
lehmänlämmintä maitoa mukis¬ 
tapa äitikin joi sitä lypsämisen 
välillä. 

”Maama, mennään 
pois täältä, mennään 
kotiin. ” 

Koska Niina oli jo iso tyttö, 
11-vuotias, pantiin hänet kylän 
lehmiä paimentamaan. Aitoja 
ei ollut peltojen ympärillä, vaan 
paimen vahti, etteivät elukat 
päässeet kielletyille alueille. Olin 
joskus hänen mukanaan, mutta 
en koko päivää. Aamulla, kun 
äiti herätteli Niinaa, oli Niina 
pyytänyt: "Anna minun nuk¬ 
kua vielä edes viisi minuuttia”. 
Noustava olija lähdettävä karjan 
kanssa paimeneen. Nukuimme 
kesällä ladossa, koska siellä ei 
ollut syöpäläisiä. Talossa oli niin 
torakoita kuin pienempiäkin 
elukoita! Siellä oli myös kaksi 



Kadonneesta isästä on jäänyt vain 
tämä yksi -jo rypistynyt ja kulunut - 
valokuva. 


koiraa, schäfer ja mäyräkoira, 
jotka mielellään lähtivät päiväksi 
paimenen mukana. 

Eräänä kauniina päivänä, kun 
Niina paimensi lehmiä joen 
varressa, pillastui sonni jostain 
syystä ja hyökkäsi Niinan kimp¬ 
puun. Se runnoi ja heitteli hän¬ 
tä sarvillaan ja mörisi vihaisena. 
Onneksi talon väki oli lähellä 
heinätöissä, äiti heidän muka¬ 
na. He huomasivat tapauksen ja 
riensivät juosten apuun. Pelkä¬ 
sivät, ettei tytöstä ole enää kuin 
riepuja jäljellä. 

Kun sonni saatiin taltutettua 
ja kiinni, nähtiin, mitä Niinal¬ 
le oli tapahtunut. Verta ei tullut 
mistään, mutta hän ei pystynyt 
kävelemään. Härkä oli runno¬ 
nut lonkan sijoiltaan. Äiti kan¬ 
toi hänet latoon heinien päälle 



ja tilannetta seurattiin pari päi¬ 
vää, ennen kuin häntä lähdettiin 
viemään sairaalaan. Sisko vietiin 
hevoskyydillä Valgan sairaalaan, 
ja sinne hän jäi hoidettavaksi. 
Siellä yritti lääkäri panna jal¬ 
kaa paikoilleen, mikä ei kui¬ 
tenkaan onnistunut. Kun äiti 
meni Niinaa katsomaan, olivat 
tyttö ja sänky täynnä torakoita. 
Syöpäläisiä oli kaikkialla, niin 
kotona kuin sairaalassa. Ennen 
pitkää Niina pääsi sairaalasta 
pois, mutta jalasta ei tullut enää 
kunnollista koskaan. Se vaivasi 
häntä lopun elämää. Niina kuoli 
vuonna 2009. 

” Härkä oli runnonut 
lonkan sijoiltaan. ” 

Nyt olivat lehmät ilman pai¬ 
menta, mutta olinhan minä 
olemassa. Olin 5:n vanha, kun 
jouduin lehmiä paimentamaan. 
Aamulla aikaisin herätteli äiti 
minut ja siitä vain oli lähdettävä 
ajamaan kantturoita laitumelle. 
Onneksi lehmät tiesivät, mihin 
mennä, ja olihan minulla pai¬ 
menessa mukana mäyräkoira, 
Taxi. Muistan, että kun koira 
oli lähellä, en pelännyt metsäs¬ 
säkään. Leikin jotain mättäällä 
koira vieressäni ja vahdin, ettei 
karja päässyt kielletylle laitu¬ 
melle. Sonni oli teurastettu heti 
tapauksen jälkeen, joten siitä ei 
enää ollut pelkoa. 

Muistan erään kerran, kun olin 
mielestäni ollut jo ihan pitkän 
päivän paimenessa. Ajoin väsy¬ 
neenä karjan kotiin lypsyä var¬ 
ten. Veräjällä oli vanhaemäntä 
vastassa ja torui: ”Ei vielä saa 
tuoda niitä lypsylle, päivä on 
vasta puolessa.” Ei auttanut 


muu kuin viedä karja takaisin 
syömään, ja kyllä sitä mentiin¬ 
kin vauhdilla! Ropsautin lehmiä 
vitsalla pyllyyn, niin että tuntui! 

Toinenkin onnettomuus sattui 
perheellemme. Eräänä aamuna 
äiti oli valjastamassa hevosta 
kärryjen eteen, kun hevonen äk¬ 
kiä käänsi ahterinsa ja potkaisi 
häntä kasvoihin. Potku sattui 
hampaisiinpa veri valui solke¬ 
naan. Ylähampaat työntyivät 
ikeniin ja alahampaat irtosivat 
alaleuasta. Ei muuta kuin sama 
hevonen kärryjen eteen ja ham¬ 
maslääkäriin lähi kylään. Siellä 
lääkäri yritti tehdä parhaan¬ 
sa, kiskoi ylähampaat oikeaan 
asentoon ja paineli alahampaat 
omiin paikkoihinsa. Muuta ei 
voitu tehdä. 

Näin sai äiti ensiavun ja palasi 
tuskaisena kotiin. Voin kuvitella 
mikä tuska ja kipu äidillä oli. Ei 


ollut aspiriinia eikä muitakaan 
särkylääkkeitä siihen hätään. 

Vielä tämäkin onnettomuus pi¬ 
ti sattua. Miksi? Oliko Jumalalla 
huolenaan tärkeämpiä asioita? 
Missä olivat suojelusenkelimme, 
kun antoivat tämän tapahtua? 
Iltaisin äiti aina sanoi ennen 
nukkumaan menoa: ”Rukoil- 
laan tytöt yhdessä ja siunataan 
itsemme”. Rukoilimme joka ilta 
ja pyysimme Jumalan siunausta 
itsellemme ja sukulaisillemme. 
Äiti oli opettanut meille myös 
esirukouksen jalon taidon. Pit¬ 
kään aikaan äiti ei voinut syödä 
muuta kuin velliä. Suu oli pit¬ 
kään arka ja kipeä. Vasta Suo¬ 
messa hampaat hoidettiin, ja 
hän sai suuhunsa uuden kauniin 
kaluston. 

Kesällä joen ranta oli Niinasta ja 
minusta mieluinen leikkipaik¬ 
ka. Siellä me myös äidin kanssa 



Valma vierailulla sukulaisten luona Sablinassa. Kuva on otettu Topi-enon portailla. 
Valma on kuvassa iloisimmin hymyilevä takarivin nainen.. 

Kuva otettu joskus 1970-1980 -luvulla. 

istuimme yhdessä ja ryystim¬ 
me salaa kananmunia. Niinan 
kanssa sain iltaisin mennä ran¬ 
taan, mutta yksin en. Emme 
osanneet kumpikaan vielä uida, 
mutta kova halu oli oppia. Nii¬ 
na oli kuullut jostain, että kun 
kastelee tyynyliinan ja pyöräyt¬ 
tää siihen ilmaa, saa siitä hyvän 
kellukkeen ja sen varassa voisi 
jopa uida. Tuumasta toimeen! 
Joki oli rannasta matala, mutta 
keskeltä melko syvä. Isosisko 
täytti tyynyliinan ja lähti iloisena 
polskuttelemaan. Minä seura- 
sin häntä kateellisena rannalla. 
Hän todella pysyi pinnalla ja 
minun mielestäni osasi jopa ui¬ 
da. Mutta seuraavassa hetkessä 
virta alkoi viedä Niina, tyynylii- 
na tyhjeni ilmastapa tyttö rupesi 
vajoamaan. Minä huusin kurkku 
suorana: "Niina hukkuu! Niina 
hukkuu!” Onneksi hänen jalat 
tavoittivat joen pohjalla olevan 
kiven ja hän pääsi siihen seiso¬ 
maan. Siellä hän onnettomana 
seisoi keskellä jokea. 

En tiedä, miten hän sieltä sel- 
visi rannalle. Varmaankin pyö¬ 
räytti tyynyliinaan taas ilmaa ja 
räpiköi sillä rantaa kohti. Kyllä 
äiti oli kauhuissaan, kun kuuli, 
kuinka lähellä hukkuminen oli. 
Siihen loppuivat Niinan uima- 
reissut ja meidän joenrannassa 
leikkiminen ilman äidin valvo¬ 
vaa silmää. 

Virossa Niina ehti käydä myös 
koulua, vaikka ei kieltä hyvin 
osannutkaan. Matkaa kouluun 
oli muutama kilometrejä tien 
vieressä kasvoi sankka metsä. 
Monta kertaa häntä oli koulu¬ 
tiellä pelottanut. Todellinen pe¬ 
lon paikka oli tapaus, jonka ky¬ 
lässä asuva nuori nainen meille 



järjesti. Hänet oli 
kuulemma sulhanen 
jättänytpä tyttö par¬ 
ka sekosi kokonaan. 

Pyhäaamuna, kun 
äiti ja talon emän¬ 
tä olivat poissa, tuli 
tämä nainen meille 
ja rupesi tunkemaan 
leivinuuniin paperia 
ja sytykkeitä. Hän 
uhkasi paistaa mei¬ 
dät leivinuunissa. 

Sulki meidät sisälle 
huoneeseen ja lähti 
etsimään tulitikkuja. 

Onneksi vieraasta talosta ei nii¬ 
tä löytynyt, eikä nainen saanut 
uunia syttymään. Pian tuli äiti 
kotiin ja pelasti meidät naisen 
kynsistä. Olimme kaikki pelois¬ 
samme ja kauhuissamme, mutta 
onneksi naisen isä tuli meille 
tytärtään etsimään. Nainen si¬ 
dottiin köysiin, ja toimitettiin 
mielisairaalaan. Siitä asti olen 
pelännyt "erikoisia ihmisiä”. 

”Hän uhkasi paistaa 
meidät leivinuunissa. ” 

Sitten saimme kuulla, että lähel¬ 
lä on muitakin inkeriläisiä. Heil¬ 
tä kuulimme, että Suomi ottaa 
pakolaisia vastaan, ja että osa 
oli jo lähtenytkin sinne Suomi- 
laivalla. Kukaan ei tiennyt, oli¬ 
ko Suomessa elämä parempaa 
kuin täällä, mutta ei se ainakaan 
huonompaa voinut olla. Viros¬ 
sa meillä ei ollut edes kenkiä, 
kuljimme "kurppuset” jaloissa 
kesät, talvet. Ne oli lehmän na¬ 
hasta tehdyt tossut, jotka nyöril¬ 
lä sidottiin jalkoihin. Olisimme 
halunneet oikeat kengät, mutta 
niitä ei saanut mistään, eikä äi- 


Niina-sisko on saanut lapsuuden kodissa 
asuessamme hienon merimiespuvun 
ja Vallullakin on päällään hieno 
pitsikaulus. Kuva on otettu noin 1939- 
1940. 

dillä olisi ollut rahaa, millä ostaa. 
Äiti lupasi, kun sota loppuu, os¬ 
taa punaiset kengät kummalle¬ 
kin. Haaveilin kengistä joka ilta 
ja lopuksi halusinkin ihan kul¬ 
taiset remmikengät. 

Lähdimme eräänä sunnuntaina 
näiden inkeriläisten luo otta¬ 
maan selvää, miten mekin pääs¬ 
täisiin Suomeen. Oikaisimme 
joen yli jäätä pitkin, ja perillä 
olikin oikea juhla. Saimme ker¬ 
rankin syödä vatsamme täyteen 
hyvää ruokaa. Silloin äiti päätti, 
että mekin lähdemme Suomeen, 
koska nämä tuttavatkin olivat 
lähdössä, vaikka heillä täälläkin 
oli näin hyvä elämä. Hyväste- 
limme ystävät ja lähdimme ko¬ 
timatkalle. Mutta kauhistuim¬ 
me, kun tulimme joen rantaan! 
Aurinko oli sulattanut jään, ja 
vesi virtasi jään pinnalla. Mitä 
tehdä? Kiertotie olisi liian pitkä 
kulkea jalan. 


18 





Silloin äiti päätti, yli mennään 
ja jos hukumme, hukumme ai¬ 
nakin kaikki yhdessä. Hän otti 
meitä kädestä kiinni ja laskeu¬ 
duimme joelle. Jää ritisi ja rätisi, 
mutta kesti painomme. Kurp- 
puset ja jalat kastuivat, mutta 
pääsimme onnellisesti toiselle 
rannalle. Kiitimme Jumalaa, joka 
oli pelastanut meidät hukkumi¬ 
selta. Nyt olivat suojelusenkelit 
kerrankin paikalla. Kiitos siitä! 
Äiti ilmoitti meidät lähtevien 
joukkoon, ja aloimme odottaa 
lähtöä Suomeen. Vanhaemäntä 
pelotteli meitä sillä, että monet 
laivat ovat ajaneet miinaan ja 
uponneet. Mutta se ei äitiä pe¬ 
lottanut. Parempi meren poh¬ 
jassa kuin täällä kurjuudessa! 

SAAVUMME 

SUOMEEN 

Ensimmäiset lähdöt Paldiskis- 
ta Hankoon tapahtuivat maa¬ 
liskuun lopussa 1943. Meidän 
matkamme alkoi vasta touko¬ 
kuussa 1944. Lähdimme Vol¬ 
gasta ja matkustimme junalla 
Kloogan leirille. Sieltä jatkoim¬ 
me Paldiskiin. Kaikkiaan Suo¬ 
meen siirrettiin noin 63.000 
inkeriläistä. 

Monet olivat varoitelleet, että 
meri on miinoitettuja hukutte 
sinne, mutta äidin mielestä pa¬ 
rempi sekin kuin elämä Virossa. 
Saavuimme 15.5.1944 onnelli¬ 
sesti Hankoon, s/s Suomi-laival¬ 
la. Merenkäynti oli ollut kovaa, 
ja pieni laiva keikkunut kuin las¬ 
tu laineilla. Niina oli ollut me- 
rikipeä, eikä me muutkaan oltu 
hyvässä kunnossa, mutta sentään 
hengissä! Hangosta meidät siir¬ 
rettiin junalla 19.5.1944 Melli- 
lään karanteenileirille. 


Leirien tehtävät määriteltiin 
seuraavasti: 

1) väestön lopullinen luettelointi 
ja kirjaaminen 

2) varustetaan tarpeellisella vaa¬ 
tetuksella 

3) hankitaan oleskelu- ja työlupa 
Suomesta 

4) jaetaan väestö ryhmiin sen 
mukaan, sijoitetaanko se suo¬ 
raan maatiloille, oppilaitoksiin, 
lastenko teihin tai erilaisille työ¬ 
leireille 

5) järjestetään väestön tervey¬ 
denhoito sekä 

6) harjoitetaan väestön keskuu¬ 
dessa tarpeellista valistus- ja 
opetustoimintaa. 
Valistustoimiston päällikkönä 
toimi kansanrunouden tutkija, 
filosofiantohtori, dosentti Mart¬ 
ti Haavio. 

Äidillä oli Suomeen tullessa 296 
mk ja kaksi tyttöä huollettavana. 
Leirillä saimme ruokaa ja roko¬ 
tuksia -ja tietysti meidät ensim¬ 
mäiseksi vietiin täisaunaan. Oli 
tarkoitus viipyä 3 viikkoa, me 
olimme 8. 

Heinäkuussa saimme siirron 
Mynämäelle. Työpaikat valittiin 
karanteenileireillä työvoimapii¬ 
reistä tulleiden työnantajien ti¬ 
lausten perusteella. Olimme taas 
alkamassa uutta elämää vieraalla 
maalla. Suomessa puhuttu kieli 
poikkesi meidän Inkerin mur¬ 
teesta, joten suomenkieli tuotti 
alussa vaikeuksia. 

Mynämäen asemalle saavuimme 
junalla 29.7.1944. Meidät sijoi¬ 
tettiin maalaistaloon Mynämäen 
Kukolaan, Pietilän taloon. Kalle- 
renki oli meitä hevosella vastas¬ 
sa. Isäntä, Aapeli, oli silloin vielä 
sodassa ja Maire-emäntä tarvit¬ 


si kipeästi työvoimaa. Talo oli 
vaalea ja komea, kuin kartano. 
Asuimme vinttikamarissa. Äiti 
joutui taas lehmiä hoitamaan 
ja osallistumaan peltotöihin¬ 
kin. Täällä oli sentään laitumet 
aidattu, ettei Niinan tarvinnut 
lehmiä paimentaa. 

Myöhemmin tuli isäntä sodas¬ 
tapa silloin meitä tyttöjä ajet¬ 
tiin koko ajan työhön. Kerran 
sai Niina auringonpistoksen 
peratessaan kasvimaita. Hän 
makasi varjossa, oksenteli ja teki 
melkein kuolemaa. Sen jälkeen 
opittiin, että lakki pitää olla 
päässä, jos auringossa oleskelee 
pitkään. 

Syksyllä 1944 aloitimme kou¬ 
lun Tarvaisten koulussa, minä 
ensimmäisellä luokalla, ja Niina 
ehkä neljännellä tai viidennellä. 
Koulussa minua ruvettiin kutsu¬ 
maan Valmaksi. Maire-emäntä 
oli sitä mieltä, ettei täällä voi ku¬ 
kaan olla Valentina! Koulu oli 
minusta kiva paikka. Siellä suo¬ 
malaisten lasten kanssa opin pi¬ 
an suomenkielen ja inkeriläinen 
murre unohtui. Pulpetit olivat 
kahden istuttavia ja mustepullon 
kolo oli sen oikeassa kulmassa ja 
kynän paikka, ura, pulpetin ylä¬ 
reunassa. Minulla oli letit päässä 
ja essu hameen päällä, niin kuin 
muillakin tytöillä siihen aikaan. 

” Koulussa minua 
ruvettiin kutsumaan 
Valmaksi. Maire- 
emäntä oli sitä mieltä, 
ettei täällä voi kukaan 
olla Valentina!” 

Opettajani oli Maire Rauhala ja Niinalla oli An¬ 
nikki Raitakari. Minua ei pahemmin kiusattu, 
mutta kerran muistan itkeneeni katkerasti. Joku 
pojista oli huutanut minulle: ” S enkin RYSSÄ!”. 
Kun tulin itkien kotiin kysyin maamalta, olenko 
minä ryssä, ja mitä se tarkoittaa? ”Älä välitä, em¬ 
me me ryssiä ole, se on haukkumanimi venäläi¬ 
sille”, lohdutti äiti. Aika kummallista, kotimaassa 
olimme ”tsuhnia” ja täällä ”ryssiä”. Se sana tuntuu 
minusta vieläkin pahalta kuulla ja aina otan jos¬ 
tain syystä itseeni. Mikä ja kuka minä oikeastaan 
olen? Missä olisi oikea paikka meille? Opin ym¬ 
märtämään, että olemme siirtolaisia, mutta emme 
niin kuin karjalaiset evakot, emmekä kuulu oikein 
mihinkään ryhmään. 

Niinan luokkatoverit olivat jo vanhempia, eivät¬ 
kä häntä pahemmin haukkuneet. Opettaja kyllä 
yritti pitää meidän puoliamme ja selittää, keitä me 
olemme, sillä inkeriläisiä oli koulussa muitakin. 
Ylemmillä luokilla ei minuakaan ”ryssitelty”. Mut¬ 
ta koska sukunimeni oli Susi, sain kuulla olevani 
”paha susi”. Sille ei nyt voinut mitään, kun nimi 
oli, mikä oli! Vähitellen rupesimme kutsumaan 
”maamaa” äidiksi, niin kuin suomalaisetkin lapset 
kutsuivat äitejään. 

Kun kaikesta oli pulaa, piti kaikki mahdollinen 
käyttää uudelleen. Sain Niinalta pieneksi jääneen 
takin, joka ensin ratkottiin ja käännettiin nurja 
puoli päällepäin ja ommeltiin minulle takiksi. Olin 
siitä ylpeä ja onnellinen, eikä muilla ollut sen kum¬ 
mempia vaatteita. Ompelijana oli Kopposen Lii¬ 
sa, inkeriläinen, joka asui naapurikylässä, ja hänen 
poikansa, Aarne oli luokallani. Siirtoväen Huollos¬ 
ta saimme kengät, eikä äiti voinut vieläkään ostaa 
meille punaisia kenkiä. Saimme talosta ruuan, eikä 
rahapalkkaa aluksi ollut. Ruoka ja vaatteet olivat 
kupongilla. Sillä varmistettiin, ettei kukaan saanut 
liikaa. Kaikki oli säännösteltyä. 

Ensimmäisen joulun Suomessa muistan hyvin. 
Koulussa oli jo aikaisin syksyllä ruvettu laula¬ 
maan joululauluja ja opettelemaan tonttuleik- 
kejä. Olin innokas laulaja ja valmis esiintymään. 
Tonttuleikissä hyppelin tip-tappia kreppipaperista 
tehty tonttulakki päässä niin iloisena, että saparot 
vain heilahtelivat. 


Kuvassa 
Käkisalmessa 
asunut Saima-täti 

Vallun äidin sisko 
- Niina-tyttärensä 
kanssa. 


Tuli sitten jouluaatto. Emäntä oli valmistanut 
erilaisia jouluherkkuja, ja lupasi, että meille tulee 
myös joulupukki. Koulun kuusijuhlassa oli vie¬ 
raillut pukki, joten ymmärsin, että se tuo lahjoja 
myös kotiin. Sodan aikana ei Inkerinmaalla voinut 
joulua viettää. Se oli Neuvostovallan aikana jopa 
kiellettyä. Salaa joulua kuitenkin vietettiin. Olim¬ 
me käyneet joulusaunassa, oli syöty jouluateria ja 
nyt odottelimme joulupukkia. 

Ensin kuitenkin piti Niinan mennä sulkemaan jo¬ 
kirannassa oleva tuulimoottori. Tuulimylly nosti 
Mynäjoesta vettä eläimille, ja koneisto piti välillä 
sammuttaa. Niinan lähdettyä, kuului hetken päästä 
eteisestä kolinaa ja pukki työntyi harmaassa turkis¬ 
saan sisälle. Saimme jokainen muutaman lahjan. 
Olin pahoillani, kun sisko ei tavannut pukkia, 
mutta onneksi pukki jätti hänellekin lahjan. Kun 
Niina sitten tuli sisälle, kysyin: ”Tapasitko pukin 
pihalla?””En nähnyt, kun olin jokirannassa” vastasi 
sisko. Meni melko kauan, ennen kuin sain tietää, 
kuka meillä oli käynyt pukkina. Kun asia selvisi, 
romahti uskoni joulupukkiin! 

Kouluajoista nousee mieleen käsin neulotut lam- 
paanvillasukat, oikeat pässinpökkimät, jotka ku¬ 
tittivat ja pistelivät ihan sietämättömästi. Talvella 
niissä oli pakko mennä kouluun. Sama harmi oli 
muillakin lapsilla. Muistan, kuinka äiti iltakaudet 
kehräsi rukilla villoista lankaa, josta sitten nämä 
kamaluudet kudottiin. Äiti oli jo tuolloin hyvä te¬ 
kemään käsitöitä. 

Tarina jatkuu seuraavassa numerossa. 




ARVO SURVO MONITAITOINEN INKERIN LÄHETYSPAPPI 



Isämme käsi kuivaa kyyneleet Kuva: Olli Hirvonen. 


Tärkeä ja rakas vieraamme, Inkerin kirkon lähetyspappi Arvo 
Survo jäi vahingossa pois lehden numero 4 Kesäjuhlajutus- 
ta. Nyt korjaamme asian ja julkaisemme Arvon luvalla yhden 
hänen kirjoittamistaan, säveltämistään ja laulamistaan Inkeri- 
aiheisista runoista, joka on syntynyt 7-8.12.1992 Hatsinassa. 


Äitinä ja isoäitinä eläydyin Inkerin äitien kohtaloihin ja erityi¬ 
sesti omiin sukulaisäiteihin niin , että nenäliina oli kovin tarpeel¬ 
linen väline laulua kuunnellessa. Laulun lisäksi kiitämme myös 
koskettavasta ja elämänmakuisesta puheestasi. 

Alina-Sinikka Salonen 


INKERIN ÄIDEILLE 

Sanat ja sävel: Arvo Survo 

Rakas Inkerin äiti, kuinka sinua 
kaipaan, 

kasvos kurttuiset nähdä, katsees 
kohdata jälleen! 

Oi niin usein on kyynel vierryt 
poskias pitkin, 

musta murhe niin usein tuonut 
valkoista hiuksiis... 

Rakkautesi kesti maa kun mus¬ 
taksi paloi, 

kätes viimeisen korpun orpolap¬ 
siin jakoi. 

Rakkaat Inkerin äidit, äidit hei¬ 
momme armaan, 
kaipuu rintaani painaa nähdä jo¬ 
kaista teistä! 

Tarjoo katseenne voimaa elää 

heimomme läsnä, 

elää lapsena Herran joka annettu 

päivä. 

Saamme yhdessä olla kerran 
kirkkaudessa, 

virran toisella puolla saamme lu¬ 
vatun levon. 

Oi te Inkerin äidit, oman hei¬ 
momme emot, 

kerran tulee se aika, jolloin yh¬ 
dessä oomme; 

silloin enää ei kyynel vieri poskea 
pitkin, 

musta murhe ei paina, enää äidit 
ei itke... 

Valkovaatteissa oomme valkeu¬ 
dessa iäti, 

taivaan Isämme käsi kuivaa kyy- 
neles, ÄITI! 

LYHYESTI 


Kansalliseläin äänestyksen tulokset 

Suomessa, Venäjällä ja Virossa tehdyn äänestyksen 
perusteella Inkerin kansalliseläimeksi on äänes¬ 
tetty JÄNIS, kansallislinnuksi PÄÄSKYNEN ja 
kansallispuuksi KOIVU. 

1) Uusi kirja: 

Taina, Matti. Esi-isien maassa. BOD - Books on 
Demand. Helsinki 2017. 

Kirjan tilauskanavat ovat: mattitaina57@gmail. 
com, 040 8620 436, Ramsinniementie 14 A 17, 
00980 Helsinki 

Kirjan hinta on 25€ / kpl + mahdolliset postikulut 
Kirjan toimitustavat ovat: 

- Nouto kirjoittajan työpaikalta, osoitteesta Vil- 
honkatu 13, Helsinki, VR:n pääkonttori, Kansal¬ 
listeatterin naapurissa 

- Postitus tilaajan osoitteeseen 

- suuremmat erät sovitaan erikseen. 

2) Aikaisemmin ilmestynyt kirja: 

Raevuori, Antero. Pykälä 58.1. Stalinin pitkä käsi. 
Auditorium Kustannusosakeyhtiö. Bookwell. Juva, 
2014. 

KIRJALUE TTELO 

MYYNNISSÄ OLEVAT KIRJAT 

Tässä luettelossa olevia kirjoja ja muita tuotteita 
myydään Inkeriläisten sivisty s säätiöstä ja Suomen 
Inkeri-liitto ry:stä puh. 045 261 2342. Soita ja sovi 
lähetys- tai toimitustavasta. Postitus-ja toimitus¬ 
kulut lisätään tuotteen hintaan. 

Kolomainen Mikko , Venjoelta Viinikkaan 15,- 
Kuivanen Lilja , Inkerin vuotuisjuhlat 5,- 

O/a/a Ella , Ensimmäinen kevät 5,- 

Pakki Nikolai , Inkerin kylän 
lähihistoria taiteessa 10,- 


Pelkonen Hannu , Voihan venäjä 5,- 

Pitkänen Eero , Paimenpoika Inkeristä 10,- 

Pettinen Albert , Oppia, pelata, laulella 5,- 

Pettinen Albert , Lauluja sekakuorolle 
(nuotit) 5,- 

S av olain en Aatu , 

Suomalainen sissisodassa I 5,- 

Krifors Lars (ent. Savolainen Aatu), 

Oli onnistuttava II 5,- 

Seppälä Mikko-Olavi, Seppälä Riitta, 

Hymyily, kyynel, laulu 

(Aale Tynnin elämäkerta) 10,- 

Sihvo Jouko (toim.), 

Inkerinsuomalaisten kohtalo 5,- 

Sihvo Jouko ja Paaskoski Jyrki, 

Inkerin kirkon neljä vuosisataa 30,- 

Störgren Aleksander ; 

Mutkainen tie vapauteen 5,- 

Suominen Hellin, 

Mooses Putron elämäkerta 1,- 

Survo Arvo, Itku Inkerille 5,- 

Taina Matti , Hyvästi Inkeri 15,- 

Tuukkanen Saimi, Elämäni helminauha 
(muistelmat) 5,- 

MUUT TUOTTEET 

Inkerin kartta, Mustonen v. 1933 12,- 

Uusi tiekartta, Randefeldt v. 1992 10,- 

Tie- ja kyläkartta Keski-Inkeri, 

Randefeldt v. 1993 10,- 

CD-levy Minä tyttö, 

Helsingin Inkeri-kuoro 5,- 

Inkerin isännänviiri ulkosalkoon 60,- 

Inkerin pöytälippu + 

salko marmorijalustalla 28,- 

Inkerin pöytälippu 18,- 

Adressi surunvalitteluun 7,- 

Rintamerkki Inkerin vaakuna 2,- 

T-paita puuvillaa (koot XXS, M, L, XL) 5,- 





TAPAHTUM AKALENTERI 

Suomen Inkeri-liiton ohjelma: 
syksy 2017 - tammikuu 2018 


Inkeri-iltapäivät pidetään Inkerikodissa Karjalatalon 2. kerrok¬ 
sessa, joulujuhla poikkeuksellisesti 3. kerroksessa, VViipuri-salissa. 

Näin pääset Inkerikotiin: osoite on Käpylänkuja 1. Sinne tulevat 
bussit 52,56,65 ja 69. Lähin pysäkki on Väinölänkuja, 200 m Kar- 
jalatalosta. Raitiotielinja 1 ajaa arkipäivinä (ei la). Lisää mahdol¬ 
lisuuksia: alle 1 km kävely Käpylän asemalta tai Pohjolankatua 
pitkin Mäkelänkadulta. 

Aikataulu: klo 13.30 kahvi pientä korvausta vastaan, ilmoitusasi¬ 
oita ja pääohjelma klo 14.00. 

La 11.11.2017 Irina Pukari 

Tamperelaisen Irina Pukarin kertomus alkaa muistotilaisuudesta, 
kun isä kuolee Itä-Ukrainan Luhanskissa, ja aikuinen tytär asuu 
Suomessa. Isän perhe oli asunut sodan jälkeen Orivedellä, mutta 
joutunut Neuvostoliittoon palattuaan Tverin alueelle. 

Irina on syntynyt Neuvostoliitossa vuonna 1961, mutta seuraava- 
na vuonna perhe muutti takaisin Ukrainaan. Irina kertoo sukunsa 
tarinan 1920-luvulta alkaen, ja oman paluunsa isänsä suuresti 
ihailemaan Suomeen. 

La 2.12. Joulujuhla klo 14 

Järjestämme KOKO PERHEEN joulujuhlan, joka pidetään poik¬ 
keuksellisesti Wiipuri-salissa, Karjalatalon kerroksessa 3. 

Ohjelman suunnittelee Paavo Ripatin kokoama työryhmä. 

La 13.1.2018 Martti Luukko 

Martti Luukko toimii meille oppaana "Aikamatkalla Inkeriin". 
Luentoja keskustelua. 


Hyvinkään Inkeri-kerho 

Kokoontumiset seurakunnan aulakahviossa (Hämeenkatu 16) 
kello 14. Seuraavat kokoontumiset: 

5.11., 2.12.,7.1., 4.2., 4.3., 8.4. 

Huom! 2.12. kokoonnutaan joulujuhlien merkeissä kuitenkin 
jo klo 13. 



Tiedustelut: 

Outi Mäkelä p. 040 7081999 outi.makela@kolumbus.fi 
Leila Salo p. 040 567 7065 leila.salo@hotmail.com 
hyvinkaan.inkerikerho@hotmail.com 


Lahden seudun Inkeri-seura 

Kerhoillat joka kuukauden toinen maanantai alkaen kello 13 Lut¬ 
her kirkolla, osoitteessa Vuorikatu 37. 

Kerhoiltojen kahvituksen sovimme vuorotellen jo edellisessä ko¬ 
kouksessa. 

Kerhoilloista ja kokouksista tiedusteluihin vastaa Maria Lahti, p. 
0400 841 741 

maria.lahti.nikkari@gmail.com 


Turun seudun Inkeri-seura 

Beseda-teehetket Yhdessä-yhdistys ry:n tiloissa (Nisse Kavon- 
katu 3, Varissuo) parittomina keskiviikkoina kello 15.00 - 17.00. 
Beseda-teehetkiä vetää Eero Pellinen.Tarkempia tietoja voi kysellä 
seuran puhelinnumerosta 045 6687628 
Juhlatilaisuudet Varissuon kirkolla (Kousankatu 6), kello 14 al¬ 
kaen. 

Palvelupiste, Uudenmaankadulla on toistaiseksi lopetettu. 
Terveys-jasosiaalineuvontapistetiistaisin klo. 10-12 (Kousanku- 
ja 5) ja torstaisin klo. 10-12 (Katteluksenkatu 1,Vuokko). Muina 
aikoina neuvontaa saa seuran puhelinnumerosta. 

Seuran uusi postitusosoite on: Lyydia BazalevafTSIS ry), Päivän- 
nousevanpolku 13 B 57,20610Turku. 


Helsingin seudun Inkeri-seuran tapahtumia 

Anitta Uine anitta@inkeriseura.com tai p. 050-565 9805 
Työpajat järjestetään Karjalatalon Inkerikodissa (Käpylänkuja 1, 
Helsinki) 

Tiedustelut Toivo Tupin p. 040 578 3894 

Kultaiset kädet 


Sillä on kultaiset kädet , 
sanoi Inkerin nainen ., 

kaatoi , rakensi talon, 
perkasi pellon, teki kellarin, ladon. 

Sillä on kultaiset kädet , 

&Z/ 20 / Inkerin nainen ., 

m/Vi' puusta kipon ja kuksan 
solmi tuohesta virsut ja päreestä kopan. 

Sillä on kultaiset kädet , 

Inkerin nainen ., 

Ä koivusta kehdon 
ja raivasi laitumeksi suon ja lehdon. 

Sillä on kultaiset kädet, 

Inkerin nainen ., 

sylissä kiikutti 
ja keinua verkalleen liikutti. 

Sillä on kultaiset kädet , 

Inkerin nainen ., 

m/Vi- ri/toz vaimon kättä, a 

ja vastoin rintaansa painoi tätä. £ 

Sillä on kultaiset kädet, 
sanoi Inkerin nainen, 

lapset, perheen, 
hankki rahat, lämmön, eineen. 

Sillä on kultaiset kädet, 
sanoi Inkerin nainen, 

kun oli kunnossa koti ja rakkaus 
elämän rauha ja uskollisuus. 

Runon haltuunsa saanut Arvo Korkkinen ei tiedä 
runoilijan nimeä. ”Inkeriläinen mummo” oli asunut 
sota-aikana Vääksyssä eräässä perheessä. Ennen 
pakkoluovutusta Venäjälle hän oli havainnoinut 
perheen elämää ja näistä havainnoista syntyi Kultaiset 
kädet -runo. 

Koska Isän päivä on lähellä tämän Inkeriläisten viestin 
ilmestymistä, lehden toimitus toivottaa sen välityksellä 
kaikille isille ja isoisille. 

OIKEIN HYVÄÄ ISÄNPÄIVÄÄ! 



Suomen Inkeri-liitto ry 


• • 

Alina-Sinikka Salonen 


VIIDEN VUODEN YHTEINEN TAIVAL 


Pääkirjoitukseen ryhtyminen 
tuntui vaikealta, vaikka sisään- 
jätön määräaika lähestyi uhkaa¬ 
vasti. Sitten tuli sähköpostilla 
viesti, josta sain potkua kirjoit¬ 
tamiseen. 

Hei Alina-Sinikka! 

Kiitos, että julkaisit arvioni Matti 
Tainan kirjasta. 

Lueskellessani tänään “Viestiä” 
kohtasin siellä koskettavan tekstin. 
Olet lopettamassa päätoimitta¬ 
jan pesiisi. Kaikkia kirjoituksiasi 
jään kaipaamaan. Ne olivat ih¬ 
misläheisiä ja koskettivat sisäisiä 
tuntoja. Olit myös rohkea pannen 
persoonasi likoon yhteisen asiamme 
puolesta. 

Uskon monen muunkin lukija¬ 
kunnastamme, minun lisäkseni, 
jäävän kaipaamaan sinun kynäsi 
jälkeä ja sinun persoonasi läsnä¬ 
oloa Inkeriläisten Viestin sivuilla. 

Tervehtien Reino Läärä 

Voi , Reino, 

oletpa kultainen , kun kerrot nämä 
kauniit ajatuksesi. - Olen juuri 
miettimässä viimeistä pääkirjoi¬ 
tusta. Autoit minut alkuun. Vuo¬ 
rokeskustelu on ollut minulle yksi 
ilon aihe, ja sitä olen lukijoiden 
kanssa saanut usein käydä. Kiitos, 
että annat luvan julkaista tämän 
keskustelumme! 

Elämä on luopumista. Kun luo¬ 
pumisen välttämättömyyden on 


sisäistänyt, kokemukseni mukaan 
sen myös hyväksyy. 

Tuli mieleeni parin vuoden ta¬ 
kainen autosta luopuminen. Olin 
yli 50 vuotta nauttinut ajami¬ 
sesta. Sitten, vaihdettuani autoa 
huomasin, että aloin jännittää 
ajamista. Ajokortti oli uusit¬ 
tu, kaiken piti olla hyvin. Aloin 
miettiä taloudellista puolta. Lop¬ 
putulos: myin ajoneuvon pois. En 
ole päätöstä katunut. Julkinen lii¬ 
kenne palvelee Helsingissä erin¬ 
omaisesti. 

Puheenjohtajan ja päätoimitta¬ 
jan kauteni alkoi kovin myöhäisi¬ 
nä vuosinanija jäi siksi autokan¬ 
teeni verrattuna todella lyhyeksi. 
Kipuilin ja jahkailin kuluneen 
vuoden. Lopputuloksena kypsyi 
varmuus, että tämä todella kipeä 
luopuminen täytyy tehdä. Tiedän, 
että en tästä selviä yhtä helpolla 
kuin autosta. Näitä puuhia ja tei¬ 
tä, ystäviä, tulee ikävä. Te olette 
inspiroineet minua. Olen elänyt 
kanssanne ja hyväksenne täydel¬ 
lä sydämellä. Luulen tietäväni 
ja tuntevani sisimmässäni, mikä 
tuottaa inkeriläiselle iloa. Ilmei¬ 
sesti olen ainakin sinun osaltasi 
onn istunut pyrkimyksissäni. 

Lämpimin terveisin 
Alina-Sinikka 

PS Tiedän jo nyt, että hetken 



päästä minulla on vapaata aikaa, 
jolloin ensimmäiseksi luen kirjoit¬ 
tamasi kirjan. Ostin sen divarista 
heti edellisen kirjeenvaihtomme 
jälkeen. 

Rakkaat inkerinsuomalaiset! 
Kun muistelen viittä mennyt¬ 
tä vuotta sekä puheenjohtajana 
että Viestin päätoimittajana, 
mielessäni vilahtelee kiinnos¬ 
tavia tapahtumia ja ihmisiä. 
Tuntuu väärältä nostaa ketään 
henkilöä tai mitään tapahtumaa 
ylitse muiden. Nostan kuitenkin 
esille yhden tilaisuuden, yhden 
matkan ja erään teeman niiden 
erityispiirteiden vuoksi. 

Viime viikonloppuna (25. - 
26.11.) koin, että ympyrä on 
sulkeutunut. Minulla oli ilo 
istua lauantaina pienessä po¬ 
rukassa illallisella piispa Aarre 
Kuukauppia vastapäätä. Runsas 
neljä vuotta sitten, lokakuussa 
2013, jolloin olin puheenjoh¬ 
tajana ensimmäistä vuotta, ta- 
pasimme Helsingin Kontulan 
Mikaelin kirkossa Iloisessa In- 
keri-iltapäivässä. Vietimme sitä 
1863 perustetun Kolppanan se¬ 
minaarin muistoksi. Erityiseksi 
tilaisuuden teki se, että meillä oli 
vieraana myös Helsingin piispa 
Irja Askola. Tieto tästä harvinai¬ 
sesta piispojen kohtaamisesta oli 
levinnyt laajalti mediaan. Tämä 
onkin ollut ainut tilaisuus, jonka 

tiimoilta olen joutunut median 
pyöritykseen. 

Matkoista nousee päällimmäi¬ 
seksi viime kevään 8.5.2017 
matka Hankoon. Menimme 
sinne kahdella bussilla eri suun¬ 
nista. Molempiin busseihin oli 
ilmoittautumisvaiheessa jonoa. 
Lopulta kaikki 100 halukasta 
pääsivät mukaan. Lisäksi ihmi¬ 
siä tuli henkilöautoilla ja jopa 
moottoripyörillä. Oppaamme, 
Marketta Wall oli loistava, ja 
kohteet, joihin hän meitä vei, 
olivat koskettavia. Liikuimme 
Hangossa kuin valtiovieraat: 
Kaksi henkilöautoa ajoi edessä, 
näiden takana tuli kaksi bussia, 
ja letkan viimeisinä prutkuttivat 
moottoripyörät. 

Puheenjohtajakauteni tärkeäk¬ 
si teemaksi nousi kysymys: Mitä 
Inkeristä jää meidän jälkeemme? 
Pohdimme sitä Inkeriläisten 
viestissä mahdollisimman pe¬ 
rusteellisesti. Erityisesti vuoden 

2015 numeroissa ja osin vielä 

2016 on paljon tietoa siitä, mi¬ 
hin voimme omaa aineistoamme 
arkistoida, ja vastaavasti, mistä 
voimme etsiä tietoa Inkerin asi¬ 
oista. Iloksemme jokainen In¬ 
keriläisten viesti on löydettävis¬ 


sä ainakin Kansalliskirjastosta, 
jonka lakisääteinen velvollisuus 
on vastata kansallisen kulttuuri¬ 
perinnön tallettamisesta, ylläpi¬ 
dosta ja saatavuudesta. 

Liittomme on perustanut säh¬ 
köpostiosoitteen, josta kuka 
hyvänsä voi käynnistää kaipaa¬ 
mansa henkilöiden etsimisen 
tai saada neuvoa sukujuurtensa 
selvittämiseen. Osoite on Vies¬ 
tin etukannen sisäsivulla. 

Tiedämme, että inkerinsuo¬ 
malaisia asuu nykyään eniten 
Suomessa. Siksi yllä mainittu 
kysymys kohdistetaan monelta 
taholta juuri meihin. Sillä, mitä 
lopuksi sanon, en tarkoita mi¬ 
tätöidä tarvetta tallentaa tietoa 
inkeriläisestä kulttuurista. Olen 
nykyistä tilannetta miettiessä¬ 
ni ihmetellyt ja ihastellut: kun 
elimme satoja vuosia Ruotsin 
ja/tai Venäjän vallan alla, säily¬ 
timme Suomen kielen (inkerin 
murteena) ja mielen, pysyimme 
uskollisina evankelis-luterilai¬ 
selle uskonnolle, elimme suo¬ 
malaisen kulttuurin mukaisesti 
ja muistimme jatkuvasti, että 
Suomi on isiemme maa, joskin 
meille tavoittamaton. 

Ihmeet ovat mahdollisia. Isien 


maa ei jäänytkään haaveeksi. 

Maapallon "kutistuminen” ja 

tiedon nopea leviäminen on 
mullistanut kaiken. Herää huoli 
siitä, että meille vanhoille Inke¬ 
rin ikäluokille tärkeät arvot ja 
Inkerin kulttuuri menevät mul¬ 
tiin meidän mukanamme. Mut¬ 
ta miten onnekkaita kuitenkin 
olemme: olemme saaneet tulla 
ja tuoda lapsemme tähän esi- 
isiemme maahan. Ympyrä on 
tässäkin sulkeutunut. Olisiko 
sen paremmin voinut käydä? 

Rakkaudella Alina-Sinikka 

Maan korvessa kulkevi lapsosen 
tie , hänt' ihana enkeli kotikin vie. 
Niin pitkä on matka , ei kotia näy , 
vaan ihana enkeli vieressä käy , 
vaan ihana enkeli vieressä käy. 

On pimeä korpi ja kivinen tie 
ja usein se käytävä liukaskin lie. 
Niin pianhan lapsonen langeta 
voi jos käsi ei enkelin kädessä o is. 
Jos käsi ei enkelin kädessä ois. 

GAnay- kvriilAas J^aImwro 

alinasinikka@gmail. com 

LIITON SYYSKOKOUKSESSA 28.10.2017 TEHDYT PÄÄTÖKSET 


JÄSENMAKSUT v. 2018 

- liittymismaksua ei kanneta 

- jäsenyhdistyksen jäsenen maksu 2 € / jäsen 

- henkilöjäsenen jäsenmaksu 20 € / jäsen 

- kannattava jäsen 50 € / jäsen 
Kaikki maksut ovat vuosimaksuja. 

INKERILÄISTEN VIESTI 

Hyväksyttiin v. 2018 ilmestymistiheyden muutos 

seuraavasti: 

No 1 24 sivua ilmestyminen tammi-helmikuu 

No 2-3 32 sivua ilmestyminen huhti-toukokuu 
No 4 24 sivua ilmestyminen elo-syyskuu 

No 5-6 32 sivua ilmestyminen marras-joulukuu 
Lehden ilmestymisviikot tarkennetaan myöhem¬ 
min, jotta kokous- ja muut tärkeät kutsut ja ilmoi¬ 
tukset saadaan ilmestymään oikea-aikaisesti. 

Lehden tilaushinta v. 2018 

- EU-maat 35,- € 

- muut maat 40,- € 

TOIMINTASUUNNITELMA v. 2018 HY¬ 
VÄKSYTTIIN 

- suunnitelman mukaan Inkeriläisten viestiä jul¬ 
kaistaan 6 numeroa, joista kaksi on kaksoinume- 
roa 

- osallistutaan kotimaan kesäjuhlille 

- osallistutaan muiden maiden inkeriläisjuhlille ja 
muihin erilaisiin tapahtumiin 

- järjestetään Inkeri-iltapäiviä 

Muut toimintasuunnitelman kohdat noudatele¬ 
vat edellisvuosien kaavaa. 

TALOUSARVIO v. 2018 HYVÄKSYT¬ 
TIIN 

- talousarvion tuottojen loppusumma on 16 700 
ja kulujen 15 400 € ja osoittaa ylijäämää 1 300 € 

PÄÄTETIIN v. 2018 PALKKIOISTA 
SEURAAVASTI 

- hallituksen jäsenille ei makseta kokouspalkkioita 

- toiminnantarkastajien palkkiot maksetaan koh¬ 
tuullisen laskutuksen mukaan 


VALITTIIN LIITON TOIMIHENKILÖT 
Puheenjohtajaehdokkaita v. 2018 oli kaksi, Reijo 
Rautajoki ja Juhani Valoja koska molemmat saivat 
kannatusta, suoritettiin suljettu lippuäänestys. 
Valituksi v. 2018 liiton puheenjohtajaksi tuli ää¬ 
nestyksen voittanut Juhani Valo. 

- hallituksen jäsenet vv. 2018 - 2020 

- erovuorossa ollut varsinainen jäsen Toivo Puro¬ 
nen valittiin uudelleen 

- erovuorossa olleen varsinaisen jäsenen Anni 
Reuterin tilalle valittiin Leila Kattelus, Turku 

- erovuorossa ollut varsinainen jäsen Toivo Tupin 
valittiin uudelleen 

- erovuorossa olleen hallituksen varajäsenen Anna 
Tolvasen tilalle valittiin Ella Kukova, Helsinki 

VALITTIIN LIITON v. 2018 
TOIMINNANTARKASTAJAT 

- Antti Kokkinen, Espoo valittiin varsinaiseksi 
toiminnantarkastajaksi sekä 

- Tarja Nieminen, Vantaa valittiin varatoimin- 
nantarkastaj aksi 

v. 2018 KOKOUSTEN PITOPAIKKA JA 
KOOLLEKUTSUMINEN SEKÄ ILMOI¬ 
TUKSET JÄSENISTÖLLE 
Päätettiin, että kevät- ja syyskokoukset pidetään 
Inkerikodissa hallituksen määräämänä ajankoh¬ 
tana ja kutsu niihin julkaistaan Inkeriläisten vies¬ 
tissä sääntöjen mukaisesti ja liiton www-sivuilla. 
Sihteeri toimittaa kokouskutsun jäsenjärjestöjen 
puheenjohtajille pääsääntöisesti sähköpostilla. Il¬ 
moitukset jäsenistölle julkaistaan pääsääntöises¬ 
ti Inkeriläisten viestissä ja liiton www- sivuilla. 
Mikäli jäsenet ovat ilmoittaneet sp-osoitteensa 
liitolle, voidaan joissakin tilanteissa käyttää myös 
sähköpostia. 

INKERILÄISTEN SIVISTYS SÄÄTIÖ SR:n 
SÄÄNTÖMUUTOS 

Inkeriläisten sivistyssäätiön v. 1965 laadittujen 
sääntöjen mukaan osana säätiön hallintoneu¬ 
vostoa on ollut Suomen Inkeri-liiton hallitus. V. 
2015 uuden säätiölain astuttua voimaan, tämä ei 
ole enää mahdollista, joten säätiön on muutettava 
sääntönsä v. 2017 loppuun mennessä. 

Suomen Inkeri-liitto ry:n syyskokous hyväksyi 
Inkeriläisten sivistyssäätiö sr:n laatiman sääntö¬ 
muutoksen, jonka seurauksena hallintoneuvosto 
lakkauttaa itse itsensä. 

KESÄJUHLA v. 2018 

Turun-seudun Inkeri seuran ilmoitettua, ettei sil¬ 
lä ole mahdollisuutta järjestää kesäjuhlia, ilmoitti 


Lahden seudun Inkeri-seura ottavansa haasteen 
vastaan, mikä ilmoitus otettiin ilolla vastaan. Juh¬ 
la-ajankohta varmistuu myöhemmin ja siitä ilmoi¬ 
tetaan Inkeriläisten viestissä ja liiton www-sivuilla 
mahdollisimman pian. 


LYHYESTI 


KIRJAT: 

Unto Katajamäki. Punaisen valpon varjossa. Bookcover 2016 
Miettinen Helena. Rajamailla. Reuna Oy. 2017. 


JUHO SAVOLAINEN LINNANJUHLIIN 



Koprinan seurakunnan Kankaankylässä 24.6.1925 syntynyt Juho 
Savolainen sai kutsun itsenäisyysjuhliin Presidentinlinnaan. 

Juho kävi Koprinassa 5 vuotta suomalaista ja 3 venäläistä koulua. 
Hän palveli Suomen armeijan ErP 6:ssa 10.3.-1.10.1944. Suomeen 
Punkaharjun Inkeri-taloon hän muutti 1990-luvun puolivälissä 
vaimonsa Lidian kanssa, joka on omaa sukua Ikko. 

Viktor Hyyryläinen kuvailee Savolaista lahjakkaaksi mieheksi. 

- Suomessa heräsivät pitkään torkkutilassa levänneet tunteet, ja 
hän rupesi maalaamaan tauluja ja kirjoittelemaan runoja. Kunpa 
Juho olisi pystynyt saamaan koulutusta! Mutta hänen aikansa 
oli myrskyinen eikä olosuhteet NL:ssa sodan jälkeenkään olleet 
inkeriläisille koulutuksen kannalta kovin suotuisia. 


PETER HYYRYNEN SÄÄTYTALOON JUHLIMAAN 100-VU0TISTA 
SUOMEA. 



Suomen jokaisesta kunnasta valittiin yksi neljäsluokkalainen 
maamme 100-vuotisjuhliin. Nurmijärveltä valittiin Peter Hyy- 
rynen. Valtioneuvoston kanslian kutsu Säätytaloon tuli Peterin 
syntymäpäivän aattona ikään kuin syntymäpäivälahjana, kutsu 
Säätytaloon. Kutsun oli allekirjoittanut mm. P-M. Juha Sipilä. 


6 














JUHANI VALO-HEIMOAATTEEN MIES 


Riikka Mahlamäki-Kaistinen 


Inkeri-liiton tuleva puheenjohtaja vannoo vuorovaikutuksen nimeen. 



Juhani Valo sanoo, että ihmiset ja näiden kohtalot ovat aina kiinnostaneet häntä suuresti. 


Vuonna 2018 Inkeri-liiton pu¬ 
heenjohtajana aloittava Juhani 
Valo kiinnostui Inkeristä pos¬ 
timerkkien kautta. Nykyisin 
66-vuotias Valo keräsi nuorena 
miehenä merkkejä ja 1960-lu- 
vun alkupuolella silmiin osui 
Pohjois-Inkerin postimerkki. 
Hän yhdisti Inkerin senhet¬ 
kiseen tietämykseensä Baltian 
maistaja halusi tietää lisää. 

- Meillä oli kotona Pikkujätti¬ 
läinen vuodelta 1938 ja siinä esi¬ 
teltiin Baltian maat itsenäisinä. 
Aloin selvittää, että mikä on tä¬ 
mä Inkeri, josta ei siihen aikaan 
paljon saanut tietoa, Valo sanoo. 
Hän kertoo, että vähäinen tieto 
ruokki mielenkiintoa. 


- Kun menin vuonna 1972 Yli¬ 
opiston kirjastoon töihin, alkoi 
heimoharrastus oikein kunnolla. 
Sinne tuli kaikki Suomessa pai¬ 
netut teokset, joiden kautta et¬ 
sin tietoa niin Virosta, Inkeristä 
kuin Itä-Karjalastakin. 

Valoa kiinnosti heimoaate, joka 
ei halunnut valloittaa alueita. 
Miehen sanoista paistaa histo¬ 
rian harrastajan rakkaus aihee¬ 
seen. 

- Se on se heimorakkaus ja op¬ 
timismi, että kaikesta selviää. 
Heimoaate ei ole vain vanhojen 
muistelemista, vaan siihen kuu¬ 
luu myös se elämänasenne, että 
näkee valoisan puolen asioissa, 
samoin heimokansojen tämän 


päivän tilanteen seuraaminen. 

Valo sanoo suhtautuneensa aina 
skeptisesti asioihin jotka esite¬ 
tään kovin mustavalkoisina. 

- Minua häiritsi se, että Inkeriä 
tai heimoaihetta koskevat teok¬ 
set olivat aina joko Hurraa!- 
isänmaallisia tai YYA-henki- 
siä. Neutraali totuus puuttui. 
Esimerkiksi heimoasiaa sotki 
hirveästi se, että jätettiin ker¬ 
tomatta motiivit eli miksi tätä 
Suur-Suomi-ajattelua oikeas¬ 
taan haluttiin lietsoa. Kysehän 
oli aidon heimorakkauden li¬ 
säksi myös luonnonrikkaudet. 
Mukana oli niin idealisteja, kuin 
liikemiehiäkin, Valo muistuttaa. 
Valo sanoo, että totuus virallisen 

totuuden takaa alkoi valjeta ko¬ 
konaisuudessaan hänelle vasta 
sitten kun Vankileirien saaristo 
-teoksesta ilmestyi vuonna 1974 
Ruotsissa painettu suomenkieli¬ 
nen laitos. 

- Tänä päivänä koen, että käyn¬ 
nissä oli suomalaisiiin kohdistu¬ 
nut kansallinen kansanmurha. 

Handelsbankenin arkistosta 
eläkkeelle jäänyt Valo on toimi¬ 
nut tai ollut jäsenenä niin hei- 
moveteraaneissa, Suomi-Inkeri 
seurassa kuin Inkeri-Liitossakin. 

- Muistan elävästi vielä sen 
hetken kun päätin ottaa selvää 
Inkeri-liitosta. Olin Mäkelän¬ 
kadulla lähellä uimahallia kun 
kaivoin puhelimeni esiin. 
Puhelu liittoon aiheutti läm¬ 
mintä pöhinää myös liitossa. 
Siellä ajateltiin, että nyt löytyi 
mies, joka on oikeasti kiinnostu¬ 


nut meidän asiastamme. ”Näitä 
ei joka päivä ilmesty potkimaan 
ovia”. 

- Inkeriläisten toiminnassa on 
ollut vuosien saatossa mukana 
paljon vahvoja persoonia. Yksi 
tärkeä pointti on, ettei kukaan 
omi itselleen yhdistystä tai liit¬ 
toa tai käytä sitä Troijan-hevo- 
senaan. 

Valo vannookin ennen kaikkea 
vuorovaikutuksen nimeen ja toi¬ 
voo inkeriläisiltä laajaa osallistu¬ 
mista ja kannanottoa. 

Helsinkiläissyntyisellä Valolla 
ei itsellään ole inkeriläisiä su¬ 
kujuuria. Hän muistuttaa, että 
inkeriläisyydessä on pohjim¬ 
miltaan kyse suomalaisuudesta 

- yhteisestä heimositeestä. 

- Minun ryhtymiseni puheen¬ 
johtajaksi ei ole kynnykseltään 
sen isompi kuin heilläkään, jot¬ 


INKERIN KANSALLISET LUONTOTUNNUKSET 


Kukka: keto-orvokki; Inkerin 
kulttuuriseuran toimittama ää¬ 
nestys 1995 

Muut tunnukset äänestettiin 
Suomen Inkeri-liiton toimek¬ 
siantona ajalla helmikuu - loka¬ 
kuu 2017. Äänestys suoritettiin 
Suomen inkeriläisten lisäksi 
Viron ja Inkerin inkeriläisten 
keskuudessa. 

Wladimir Kokko suoritti vii¬ 
meisen yhteenvedon. Hän il¬ 
moitti kunkin sarjan kaksi suu¬ 
rinta äänimäärää: 

Eläin: jänis 42 ääntä (toisena 
hirvi 25) 

Lintu: pääskynen 58 ääntä (toi¬ 
sena kiuru 49) 

Puu: koivu 28 ääntä (toisena 
tammi 24) 

Julkaisemme ohessa äänestyk¬ 
seen osallistunut Viktor Hyyrö- 
sen ehdotuskirjeen, joka sisälsi 
hienot perustelut, vaikka eivät 
tulleekaan valituiksi: 

BIISONIT JA MUUT 
LIISSILÄN ELÄIMET 

Viktor Hyyrönen 

Ehdotukseni ovat: ORAVA ja 
KIURU, jotka ovat ikiajoista 
kuuluneet koko Inkerin 
luontoon. 

Inkerissä oravat olivat met- 
säeläimiä, niitä jopa metsästet¬ 
tiin turkkien, kauluksien ja hat¬ 
tujen valmisteluun. 


ka tulivat Inkeristä Suomeen, 
Ruotsiin tai Baltiaan. Jokainen 
heistä oli sydämessään inkeriläi¬ 
nen. Kunnioitan sitä ja samais¬ 
tan itseni suomalaiseen kansaan, 
joka on joutunut kokemaan 
vaikka mitä niin Ruotsissa, Vi¬ 
rossa, Venäjällä, Suomessa kuin 
Novgorodissakin. Me olemme 
yhtä verta tai pikemminkin sa¬ 
maa juurta. 

Helsingissä asuvassa Valolla on 
vaimo, kaksi poikaa ja 10- ja 
12-vuotiaat lapsenlapset sekä 
tytärpuoli perheineen Varsinai¬ 
sen työnsä ohella hän on vetänyt 
radio-ohjelmia Lähiradiossa. 


Oli Orava -nimisiä kyliä (yksi 
säilynyt vieläkin Keitossa), su¬ 
kunimistä puhumattakaan. 

Sama juttu on kiurunkin kans¬ 
sa. Liissilän seurakunnassa ehkä 
20-25 % väestöstä kantoi tätä 
sukunimeä. Mutta tapasin Kiu- 
ru-sukunimeä muissakin seura¬ 
kunnissa, ei vaan niin laajasti. 
Muistan kuin eilisen päivän 
27.6.1955. Olin ensimmäistä 
kertaa vuoden 1943 jälkeen yk¬ 
sin (perhe oli lähtenyt 3 kk ai¬ 
kaisemmin) palaamassa Vienan 
Kemistä kotikylään. Runsaat 2 
vuorokautta kestänyt matka oli 
loppumaisillaan, olin juuri kä¬ 
vellyt Korhosin kylään. Ja äkkiä 
taivalta kuului ensimmäistä ker- 






taa elämässäni valtavan 
kaunista linnunlaulua. 

Kesti aikaa kunnes kor¬ 
kealla kirkkaalla taivalla 
huomasin tumman pil¬ 
kun. En tiennyt mikä 
se lintu oli. Äitini sitten 
kertoi minulle, että se oli 
kiuru. Silloin se tuntui 
ikään kuin synnyinseu¬ 
dun luonto näin kauniis¬ 
ti tervehti kotiin palan¬ 
nutta kulkuripoikaa. 

Korkealla taivaassa yk¬ 
sinäisen kiurun laulu on 
aina valtavasti liikuttaa ja 
mietiskelyä herättävä kokemus. 
Tietysti Inkerissä muinaisajoilta 
oli runsaasti muitakin eläimiä ja 
lintuja (valitettavasti suurin 
osa nyt hävinnyt tai oikeastaan 
hävitetty). Meidän Suuressa 
metsässä isäni (monina vuosi¬ 
na metsävahtina toimineena) 
kertoi tavanneensa kasvokkain 
karhun, suden, ketun (repo-su- 
kunimi Liissilässä, Inkereessä ja 
muuallakin) ja tietysti hirven ja 
siilin ym. Mutta eniten hän ihai¬ 
li ilvestä, että metsässä kulkies¬ 
saan aina piti vilkuilla isompien 
puiden oksia, ettei ilves yllättäi¬ 
si äkkihyökkäyksellään niskaan. 
Karhun tapasin itsekin kesän 
1955 lopussa Liissilässä n. 5 
km Lisino-Korpuksesta Kaipa- 
lan suuntaan vuapukkapehossa 
kypsiä vadelmamarjoja nautis¬ 
kelemassa. Nyt oli otettava jalat 
alleja sinne metsään ne minun 
marjat tällä kertaa jäivät. 

Tietysti kirppuja (taas erityises¬ 
ti Liissilässä) taisi olla runsaasti, 
no sehän on vitsi. 

1800-luvun puolivälissä mei¬ 
dän metsään Valko venäjältä oli 
tuotu biisoneja, joita meikäläiset 
nimittivät supriksi, mikä tulee 


venäläisestä zubr (3y6p). Tsaa¬ 
ri ja erityisesti Suurruhtinaat 
olivat innokkaita metsästäjiä. 
Kun Tsaarin metsästystie n. 1 - 
1,5 km päässä oli epäkunnossa, 
metsästysseurue ajoi kylän läpi 
ja heitteli kuparikolikkoja. Oli¬ 
pa lapsilla iloa ryömiä hiekassa 
ja pölyssä poimien kolikkoja. 
Ukkini oli saanut tehtäväkseen 
hoitaa sitä laumaa ja kaikki setä¬ 
ni, myöhemmin isänikin, olivat 
ukin ahkeria avustajia. Kaikki 
5 poikaa yleensä nukkuivat lat¬ 
tialla. Kerrankin Antti-setäni 
heräsi viluun. - Hei, missä peit- 
teeni on? ihmetteli hän. Sitten 
hän näki, että Mikki-veli kaikin 
voimin yrittää saada peitteen 
vokin puolapuiden läpi. - Mitä 
sie tiet? kysyi Antti. - Ruokin 
supreja, vastasi Mikki. 

Kuninkaallisten metsästysren- 
keihin liittyy vielä ainakin yksi 
tapaus 1. maailmansodan ajalta. 
Eränä kesäpäivänä ukkini ja sil¬ 
loin 14-vuotias isäni kolmella 
hevoskuormalla kuljettivat hei¬ 
niä metsäniityltä kotiin. Kun 
kaikki setäni oli otettu sotaan, 
yhdelle hevoselle ei riittänyt 
ohjastajaa. Niin he kulkevatkin 


kapeaa metsätietä, isäni ensim¬ 
mäisenä ja ukki viimeisenä. Ja 
keskimmäinen hevonen kulki 
omin päin. Silloin vastaan tuli 
suurruhtinas Mihailin metsäs- 
tyssaattue: edessä ja vaunujen 
takana komeat noin 2-metriset 
henkivartioston kaartilaiset. Ja 
kun vaunut tulivat hevosemme 
rinnalle, se otti vähän liikaa oi¬ 
kealle ja sinne ojaan heinäkuor- 
ma kaatui rattaineen päivineen. 
Äijä ja isä paniikissa vain seu- 
rasivat tilanneetta, mutta eivät 
ehtinet laskeutua alas maanpin¬ 
nalle, kun 4-5 miestä silmänrä¬ 
päyksessä nostivat rattaat ojasta 
tien päälle ja antoivat kyytiä 
hevoselle. Kun suurruhtinas ajoi 
ukkini ohi, hän oli jopa pyytä¬ 
nyt anteeksi aiheutuneesta va¬ 
hingosta. 

Kansallissota lopetti lauman. 
Vuorotellen Hatsinasta ajoivat 
metsään punaiset, sitten valkoi¬ 
set ja taas punaiset. Ja kun aita¬ 
uksessa kierrelleet biisonit olivat 
helppoa saalista, lopputuloksena 
vuoteen 1920 laumasta oli tehty 
loppu. 

JOULU INKERISSÄ 


Viola Heistonen 



Joulumuori Viola 
Tervehtii Teitä! 

Tulin yllätyksekseni valittua tä¬ 
män joulun joulumuoriksi, josta 
olen suunnattoman iloinen! Sain 
pyynnön niin valitsijalta Sari 
Laitiselta kuin monelta äänestä¬ 
jältäkin kertoa Inkerin Joulusta! 
Oijoi, oijoi... alan olla jo pahasti 
myöhässä. Aika rientää! Joulu¬ 
han koputtaa jo ovea ja porstu¬ 
assa kuuluu tonttujen hälinää... 
Olen häärännyt kaikki nämä 
päivät joulupuuron kattilan ää¬ 
ressä hikipäässä, mutta kiva, että 
ahkerat tontut ovat auttaneet ja 
kaikki vieraat ja talonväki ovat 
saaneet riittävästi puuroa! 


Joulu Inkerissä 

Se onkin aika vaikeata, kertoa 
Joulusta Inkerissä, koska minun 
elämäkaareni alkoi Neuvostolii¬ 
ton Inkerissä silloin kun itse Isä 
Aurinkoinen, toveri Josif Sta¬ 
lin, antoi luvan koristella kuusi, 
mutta sen piti olla Uudenvuo¬ 
den kuusi (HoBorofli-mfl emo) 
eikä Joulukuusi! 

Varmaan Inkerissä ennen van¬ 
haa noudatettiin samoja tapoja 
Jouluna kuin Suomessa, koska 
Suomestahan meidän Loisim¬ 
me ovat lähteneet sinne Inkerin¬ 
maalle. Ne savakot ja äyrämöiset 
ja monet muut varmasti pyhit¬ 
tivät Joulunsanomaa ja viettivät 


juhlaa niin kuin olivat saanet sen 
perinnöksi omilta vanhemmil¬ 
taan. 

Minä synnyin jo vallankumo¬ 
uksen valtaamaan maailmaan. 
En osannut silloin Joulupuuroa 
keittää osasin vain Harakan hut¬ 
tua keittää... 

Äitini ja hänen kolme sisarusta 
olivat syntyneet ennen Venäjän 
1917 vallankumousta, joten sil¬ 
loin vielä sai vapaasti viettää jou¬ 
lujuhlaa ja koristella joulukuusta, 
mutta sitten tulivat ankarat ajat 
ja Joulun viettäminen oli kiellet¬ 
ty rangaistuksen uhalla... 
Muistan Äitini ja tätien kerto- 

muksia siitä, että jouluna isä vei 
heidät hevosella kirkkoon. Jos¬ 
kus he mainitsivat Toksovan kir¬ 
kon Inkerissä, mutta Lempäälän 
kirkko oli ainakin se, jossa äitini 
vanhempi sisko oli käynyt rippi¬ 
koulussa ja konfirmaatiossa. 

Mutta Joulunvieton perinnettä 
minä kylläkin sain pikkuisen 
osakseni. Esimerkiksi lapsesta 
asti olen tuntenut ja oppinut 
laulamaan "Kello on jo viisi, 
lapset herätkää... ja kuvittelen- 
kin nyt miten isoisä vei reessä 
kolmea pikkutyttöä joulukirk¬ 
koon... muut viisi lasta sitten 
olivatkin syntyneet jo vallanku¬ 
moukselliseen Venäjään, joten 
kirkotkin olivat tuhottuja papit 
vangittu ja viety Siperiaan, niin 
kuin Lempäälän kirkon nuori 
pappi Aatami Kuortti, joka oli 
konfirmoinut vielä äitini van¬ 
hemmat siskot. 

Joulujuhla Uralilla 

Itse muistan juhlan joulukuu¬ 
sen äärellä. Lieneekö se ollut 
joulu vain uusi vuosi? Se tapah¬ 
tui Uralilla Udmurtiassa, jonne 
olimme evakuoitu sodan jaloista. 
Se oli iso talo, jonka oma väki 
oli vangittu ja viety syvemmälle 
Siperiaan. Meitä oli siinä sitten 
kolmetoistahenkinen perhe... 
Muistan, kuinka oli laitettu 
monta isoa himmeliä katosta 
roikkumaan. Niiden tekemi¬ 
seen itsekin osallistuin ja tykkä¬ 
sin kovasti. Ja sitten kuusi. En 
muista minkäänlaisia koristeita, 
ei ainakaan mitään kimmeltävää. 

Pakkasukko 

Sitten odotimme pakkasukkoa. 
Jännitti. Se koputti porstuassa ja 


astui sitten ovesta. Pakkasukolla 
oli sauva, joka olikin tuttu mi¬ 
nulle. Se oli isoisän itse tekemä 
sauva. Puusta veistettyjä siihen 
oli polttamalla tehty erilaisia vii¬ 
voja, joten taisin hoksata kuka 
oli sen nurin käännetyn vanhan 
turkin takana. Ja vieläpä karva¬ 
lakki! ja sekin nurin käännetty 
ja pitkä pellava parta. Tämä on 
jäänyt muistiini niiltä ajoilta. 

Perhekonsertti 

En ihan tarkkaa muista, mutta 
varmasti äitini ja siskot ”Heisto- 
sen tytöt”: Amalia, Lyyti, Hilma 
ja Lempi lauloivat inkeriläisiä 
lauluja ja varmasti hengellisiä- 
kin. He olivat tunnettuja laulajia 
missä päin Venäjää liikuimme- 
kaan... 

Isoisä osasi laulaa ja soittaa itse 
tekemäänsä kanteletta, mutta 
eihän siellä Uralilla ollut enää 
sitä mukana. Sen muistan, että 
minua oli pyydetty laulamaan 
kotijuhlissa, mutta ujostelin. 
Kiipesin parvelle ja sieltä lauloin 
”Maan korvessa kulkevi lapso¬ 
sen tie” ja muistan ne Isoäidin 
koskettavat sanat: ”Voi kuinka 
kauniisti tuo lapsi laulaa”. Sii¬ 
nä saattoi olla vielä: ”Piiri pieni 
pyörii...”ja "Porsaita äidin oom- 
me kaikki...” 

Tämä on jäänyt muistiini niil¬ 
tä ajoilta ja ne ovat tosi kalliit 
muistot minulle! Kiitos kun saan 
jakaa kanssanne! 

Ensimmäinen mandariini 

Sitten jo palattuamme Uralilta. 
Olin tokaluokkalainen ja kävin 
koulua pienessä kyläkoulussa. 
Se oli eräs talo, jossa emäntä ja 
hänen tytär asuivat myös. Siinä 
ainakin parikymmentä eri ikäis¬ 


tä lasta ja yksi ainoa opettaja. 
Uutena vuotena meidät oli kut¬ 
suttu kolmen kilometrin päähän 
isoon kouluun, jossa oli kaikille 
lähialueen oppilaille järjestetty 
yhteinen juhla. 

Muistan, että oli tosi paljon vä¬ 
keä ja jännitti kovasti, kun jo¬ 
notin saamaan lahjaani. Tiesin 
jo mikä se on! Mandariini! Kos¬ 
ka monet jo, ne onnelliset!, oli¬ 
vat jo saaneet senja söivät sitä. 
Kun minun vuoroni tuli ja sa¬ 
noin sukunimeni, niin jakaja 
katsoi luetteloa ja ilmoitti mi¬ 
nulle, että ”olet jo saanut!”ja siir¬ 
si minut syrjään. Se oli tosi paha 
juttu. Vieläkin muistan. Kävin 
itkemään, mutta osasin kuiten¬ 
kin loppujen lopuksi kertoa, että 
samanlainen sukunimi on toisel¬ 
lakin oppilaalla. En enää muista 
maistuiko se mandariini miltään 
sen jälkeen, mutta se oli Ensim¬ 
mäinen Mandariini, jonka olen 
saanut. 

Joulusta ei julkisesti 
puhuttu 

Sitten, jo myöhemmin, kävin jo¬ 
ka vuosi koulun Uudenvuoden- 
juhlissa, joissa ei tietenkään ku¬ 
kaan mitään Joulusta puhunut. 

Enkä sitten aikuisikäisenä ja it¬ 
sekin jo opettajana koskaan pu¬ 
hunut julkisesti joulusta. Vain 
uudesta vuodesta. Uusi vuosi 
onkin sitten jo kokonaan oma 
juttunsa... 

MIKA IHMEEN KAARIKERHO? 


Alina-Sinikka Salonen 

Näin Kaari-kerhon kokoontu¬ 
mis ajat Kirkko & Kaupunki - 
lehdessä. Elokuussa oli niin hy¬ 
vää aikaa, että menin 14.8. kipin 
kapin tähän Mikaelin kirkossa 
kerran kuukaudessa pidettävään 
Inkeriläisten kerhoon. Voi, mi¬ 
ten iloiseksi tulin, kun vastaan¬ 
otto oli niin sydämellinen. Pai¬ 
kalla oli 7 kerholaista ja peräti 
kaksi vetäjää. Tilaisuuksia joh¬ 
taa vapaaehtoistyöntekijä Tuija 
Mäkinen. Nyt oli paikalla myös 
diakoni Hanna Sävilammi. 

Hanna johdatteli meitä hienosti 
koko syyskauden kestävään tee¬ 
maan: Maailman eri uskonnot. 
Hän totesi, että muihin uskon¬ 
toihin voi suhtautua kiihkotto¬ 
masti ja tarkkailla niitä ikään 
kuin peileinä omalle uskolle ja 
uskonnolle. Hanna totesi myös, 
että kaikilla uskonnoilla on sama 
kultainen sääntö: "Mitä tahdotte 
ihmisten tekevän teille, tehkää 
se myös heille.” (Itse olen kou¬ 
lumaailmassa toimiessani kään¬ 
tänyt sen joskus muotoon: "Mi¬ 
tä ette tahdo ihmisten tekevän 
teille, älkää tehkö sitä myöskään 
heille - ei ainakaan lapsille.” 
Lapset ovat täysin puolustus- 
kyvyttömiä meidän aikuisten 
rinnalla.) 

Hanna soitti meille Papas no 
mamas -mieskuoron laulaman 
virren Totuuden henki. Tehtä¬ 
vämme oli kuunnella sen sanoja 
oikein tarkasti. Sieltä löytyikin 
Hannan avustuksella monia tär¬ 
keitä asioita: 

Me emme tiedä totuutta, mutta 
Jumalan Totuuden Henki joh- 

dattaa meitä. Olemme kaikki 
erilaisia, jokaisen sormenjälki on 
vain hänen. Mutta tarpeet ovat 
samanlaisia kaikilla. Raamat¬ 
tu antaa hyviä ohjeita, kuinka 
voimme ottaa niitä huomioon: 

- Pidä huolto leskistä ja orvoista. 

- Älkää tuomitko toisianne. 

- Hyväksykää toinen toisenne. 

- Älkää pyrkikö muuttamaan 
toista ihmistä, siihen emme 
pysty. 

Totta on, että Kristuksen nimis¬ 
sä on tehty myös paljon pahaa. 
Kuitenkin Kristus on ollut rak¬ 
kauden ja Jumalan laupeuden 
tuoja. 

Puhuttelevan puheenvuoron jäl¬ 
keen nautimme pöydän antimis¬ 
ta ja keskustelimme edellisenä 
lauantaina olleesta Kiira-myrs¬ 
kystä. Monilla oli Viron aikana 
ollut pallosalamakokemuksia. 
Pallosalama oli tullut huonee¬ 
seen ja poistunut samasta reiäs¬ 
tä, mistä oli tullutkin. Näitä oli 
tapahtunut kerholaisten ollessa 
lapsia tai nuoria. Henkilöonnet- 
tomuuksia ei ollut tapahtunut, 
tulipalokokemuksia kyllä oli, 
muiden muassa tämän kirjoit¬ 
tajalla. 


Valokuvan ottoa mietittäessä 
keksittiin, että pihalla on upea 
rhodopensasaita, johon aurinko¬ 
kin säteili aivan oikeasta suun¬ 
nasta. Siispä ulos, ja kauniita 
kuvia tuli! 

Kyselin Kaarikerhon nimen 
alkuperää. Sehän olisi voinut 
kuvata vaikka kerholaisten mo¬ 
nipuolisia elämänkaaria yms. 
Nimen tausta oli kuitenkin ihan 
arkinen: kerho oli aloittanut toi¬ 
mintansa Kontulankaaren osoit¬ 
teessa. Se "kaari” oli minullekin 
tuttu: vuosituhannen vaihteessa 
minulla oli halu asua mahdol¬ 
lisimman lähellä pilviä. Asuin 
muutaman vuoden Kontulan¬ 
kaan 3:n 7. kerroksessa. 

Loppulaulun ja -rukouksen jäl¬ 
keen eri puolilta paikalle tulleet 
kerholaiset hajaantuivat omille 
tahoilleen. Monilla on pitkä 
kotimatka ja harrastuksia oli¬ 
si lähempänäkin, mutta tänne 
on heidän mielestään aina niin 
mukava tulla. - Ymmärrän kyllä, 
miksi. 

Suuret kiitokset lämminhenki¬ 
sestä yhdessä olosta! 




ELÄMÄ, LYHYT MATKA 

Sinikka Paavilainen 

Liisa Tenkun haastattelujen 
pohjalta. Lehdessä 4/2017 al¬ 
kaneen tarinan loppuosa. 

Vietimme ikimuistoisen juhan¬ 
nuksen. Aamuisin heräsimme 
kukonlauluun ja tykin jyskee¬ 
seen. Aamusta iltaan tapasimme 
tavattoman vieraanvaraisia inke¬ 
riläisiä. Joka paikassa syötiin ja 
kerrottiin järkyttävät kohtalot ja 
itkettiin. Kaikki olivat sukulaisia 
keskenään. Mekin. 

Kuulin Jussilta lisää inkeriläis¬ 
ten elämästä. Perheet olivat 
siihen aikaan suuria. Vanha 
isäntä hallitsi ja huolehti par¬ 
haansa mukaan perheenjäsen¬ 
ten hyvinvoinnista. Sen aikai¬ 
set inkeriläisten kosintatavat 
saattavat tuntua meistä nyky¬ 
suomalaisista merkillisiltä. Van¬ 
hemmat muistelivat naapuriky¬ 
lissä poikansa kanssa samaan 
aikaan syntyneitä tyttöjä. Isä 
lähti poikansa kanssa etsimään 
morsianta. Käytyään eri taloissa 
isä valitsi pojalle sopivan tytön, 
mutta matkan tarkoituksesta ei 
puhuttu mitään. 

Pois lähtiessä heitettiin valitulle 
tytölle ketun nahka, jonka tyttö 
myönteisessä tapauksessa piti, 
kielteisessä heitti takaisin. Ko¬ 
timatkalla isä kyseli pojalta, mi¬ 
ten tyttö miellytti häntä. Poika 
vastasi, jos se sinulle kelpasi, on 
se minullekin hyvä. Perheessä 
isä tiesi paremmin, olihan hän 
elänyt kauemmin. Myöhemmin 
käytiin hakemassa tyttö miniäk¬ 
si perheeseen. 


MUTTA RIKAS 


Kesäkuun lopulla emäntälot- 
tamme Hertta Levas järjes¬ 
ti meille tuttujen saksalaisten 
upseerien kanssa ikimuistoisen 
”huviretken” Pietarhoviin. Luut¬ 
nantti von Hausen haki meidät 
maastoautollaan. Tien varret 
olivat täynnä kuoppia ja pom¬ 
mituksissa pirstoutuneita puita. 
Pietarhovin kaupunki oli autio 
ja raunioina. Missään ei näky¬ 
nyt ihmisiä. Kaupunkia hallitsi 
mahtava punatiilinen sipuliku- 
polinen katedraali, jonka eteen 
pysähdyimme. Värikkäästi koris¬ 
tettu kirkko oli pahasti vaurioi¬ 
tunut, kuten useat Inkerin kir¬ 
kot. Nousimme ilmassa riippu¬ 
via nuoratikkaita pitkin tornin 
sivukupoliin. Jokaisen ikkunan 
vieressä oli varoituskyltti: Pysy 
matalana, vihollinen näkee, Der 
Feind sieht. 

”Olimme tehneet 
”huviretken” 
etulinjaan. ” 

Eteemme aukeni luukku ja 
tuulessa heiluvat riipputikkaat, 
joiden reunat oli peitetty maton 
kappaleilla ja kaisloilla. Niitä 
pitkin piti juosta kyyryssä, ettei 
tähystävä vihollinen huomaisi 
kulkijaa. Onneksi ei kuulunut 
laukaustakaan. Ylhäällä tornissa 
oli pari saksalaista ja yksi suo¬ 
malainen sotilas. Pietarhovissa 
palveli suomalainen tulenjoh- 
toryhmä, joka oli yhteydessä 
lahden toisella puolella oleviin 
suomalaisiin. Kiikaroimme 
Leningradia ja Kronstadtia. 
Näimme Iisakin kirkon tornien 


välkehtivän kultaisina auringon 
valossa. Venäläisten asemat al¬ 
koivat lähellä olevista punaisista 
tiiliraunioista. Meille kerrottiin, 
että ryssät olivat ampuneet voi¬ 
makkaan tykistökeskityksen 
tornia kohti vain puoli tuntia 
aikaisemmin. Emme viipyneet 
kauan tornissa. Alas tulimme 
samaa tietä tuulessa huojuvia 
riipputikkaita pitkin. Takaisin 
ajoimme Krasnoje Selon kautta. 
Olimme tehneet ”huviretken” 
etulinjaan. 

Heinäkuun alussa inkeriläisten 
kuljetus Suomeen keskeytyi. 
Saksan sallima määrä oli täyn¬ 
nä. Parakissa tämä aiheutti häm¬ 
mennystä ja surua. Meiltä kysyt¬ 
tiin: Miksi ei päästä Suomeen. 
Emännät kulkivat parakin ohi 
kantaen mansikkavasuja.”Man- 
sikoita leivän jatkeeksi, kun leipä 
ei riitä”, he sanoivat. Satoi ja tiet 
olivat yhtä savivelliä. 

Heinäkuun 18. päivänä ilmoi¬ 
tettiin, että inkeriläisten siirrot 
Suomeen jatkuisivat. Tunsin 
suurta kiitollisuutta ja iloa. 

Parakeissa lutikat olivat joka¬ 
päiväisiä vieraita. Myös kirppuja 
vilisti lattioilla ja kärpäset lensi¬ 
vät parvina ympärillä. Parakissa 
tein voileipiä orvoiksi jääneille 
lapsille. Pieni Martta-tyttö lau¬ 
loi kiitokseksi: ”Tiedän paikan 
armahan”. Avuton orpo lauloi 
kodista. En voinut kuunnella 
laulua kuivin silmin. 

Syyskuun alussa Klooga suljet¬ 
tiin ja sen mukana rahanvaihto 

siirtyi Hatsinaan, josta junat tu¬ 
livat hakemaan evakot suoraan 
Paldiskin satamaan. Pakkasin 
tavaroita ja siivosin parakkeja, 
jotka luovutimme eestiläisille. 
Yöllä taistelin lutikoita vastaan. 
Ne eivät pelänneet valoa. Sitten 
laitoin sängyn jalat vesikuppei- 
hin, jotta ne eivät olisi päässeet 
nousemaan sänkyyn. Kittiä 
kanssa - ei mitään apua. Tulin 
päätelmään, että lutikat pudot¬ 
tautuivat jollain ihmeen konstil¬ 
la katosta tai osasivat uida. 

Loppuajan tunnelmat Kloogassa 
olivat jotenkin kaameita, aivan 
toisenlaiset kuin kesällä. Ryssien 
nälkiintyneet hevoskaakit veti¬ 
vät muuttokuormia ja saksalai¬ 
set kolonnat kolistelivat tiellä. Ja 
kaiken yllä leijui polttoturpeen 
tympeä haju. 

Kävelimme Heljän kanssa met¬ 
sään ja ohitimme juutalaispara- 
kin, jota olimme kesällä ihme¬ 
telleet. Tähyilimme piikkilanko¬ 
jen sisään, mutta emme nähneet 
mitään. Olimme kuulleet, että 
siellä oli saksalaisten keskitys¬ 
leiri. Nyt se oli tyhjä. Mihin 
juutalaiset oli viety? 

Käydessäni Tallinnassa Ro- 
senkranzin kahvilan ystäväl¬ 
linen myyjä antoi minulle ta¬ 
kahuoneesta paketin tuoretta 
vehnästä. Hän kertoi ystävänsä 
miehen joutuneen keskityslei¬ 
rille siitä syystä, että miehellä 
väitettiin olevan liian läheiset 
suhteet Suomeen. Mieleeni tuli 
erään inkeriläisvaimon kertomus 
Paldiskin satamassa. Hän oli 
anonut toukokuussa saksalaisilta 
pääsyä Suomeen ja sai siitä ran¬ 
gaistukseksi sahata kolme tun¬ 
tia halkoja. Saksalaiset kun eivät 

halunneet luovuttaa työkykyisiä 
inkeriläisiä Suomeen. 

Syyskuun puolivälistä lähti¬ 
en toimipaikkamme sijaitsi 
Hatsinassa. Työhön lähdimme 
Kolppanasta kymmenen aikaan 
aamulla ja takaisin majapaik¬ 
kaamme palasimme kolmeksi. 
Kuulimme lähialueiden asuk¬ 
kailta saksalaisten valloittajien 
röyhkeydestä. Saapuessaan ta¬ 
loihin saksalaiset komensivat 
inkeriläisiä tuomaan heille talon 
kaikki kengät ja vaatteet, joista 
sitten valitsivat parhaat. 

” Viekööt saappaat ja takit, mutta 
kun ovat vieneet kaikki nuoret 
miehet”, valitti eräs emäntä. 
Emäntä kertoi myös lähellä si¬ 
jainneesta isosta mielisairaalasta. 
Laitoksen eteen oli ajanut kuo- 
mullisia kuorma-autoja. Saksa¬ 
laiset olivat menneet etuovesta 
hoitohuoneisiin, antaneet piikin 
ja takaovesta kantaneet kuolleet 
autoihin. Lyhyessä ajassa raken¬ 
nus oli tyhjennetty potilaista. 
”Niitä oli 900”, emäntä muiste¬ 
li. Saksalaiset olivat tarvinneet 
rakennuksen omiin tarkoituk¬ 
siinsa. En tiennyt mihin uskoa, 
mutta mistä he tällaista olisivat 
keksineet. 

Läheisen staabin saksalaiset up¬ 
seerit kohtelivat suomalaisia lot¬ 
tia yleensä hyvin. Joskus he jopa 
tarjosivat toimistossaan syötä¬ 
vää. Erään kerran lusikoidessani 
lautaselta soppaa huomasin val¬ 
koisen lautasen reunassa tekstin: 
Viipurin lääninsairaala. Jotenkin 
lautaset olivat joutuneet sotasaa¬ 
liina saksalaisten haltuun. 

Syyskuun 22. päivänä lähdim¬ 
me Paaritsaan viettämään ”Pu¬ 


kin Pyhiä”. Meidät oli kutsuttu 
vieraiksi Latun taloon. Talo oli 
täynnä vieraita. Kuulimme tari¬ 
nan siitä, kuinka pyhien vietto 
oli alkanut. Paaritsan miehet oli¬ 
vat eräänä katovuotena löytäneet 
syyskuun 21. päivänä Rosestvi- 
nasta pukin, jolla oli kaulassaan 
punainen silkkiliina. Miehet 
olivat ottaneet pukin kiinni ja 
teurastaneet sen. Siitä oli alka¬ 
nut monta päivää kestävä pyhien 
pito. Aattoiltana kävimme sau¬ 
nassa ja seuraava päivänä alkoi¬ 
vat varsinaiset juhlat. Vieraita 
tuli muistakin kylistä, läheltä ja 
kaukaa. Latut tarjosivat kaikille 
vahvaa kaalikeittoa piirakoiden 
kanssa, lammaspaistia, uunipe¬ 
runoita, maitoa ja voileipiä. Jäl- 
kiruuaksi oli rahkapiirakkaa ja 
marjakiisseliä. 

Kaiken aikaa juotiin aimo tuo¬ 
pillisia maltaan makuista olutta, 
ja sitten ”pukki pökkäsi”. Eräs 
emäntäihminen intoutui kerto¬ 
maan kuinka keisari Aleksanteri 
III oli metsästysmatkallaan poi¬ 
kennut heidän talossaan. Keisari 
oli ihastunut tuvan seinällä ol¬ 
leeseen värikuvaan ja vienyt sen 
mukanaan. Ilmaiseksi ei Keisari 
ollut kuvaa ottanut, hän lähetti 
myöhemmin isännälle hopeisen 
kuppiparin ja 125 ruplaa. Ym¬ 
pärillä riehuvasta sodasta huoli¬ 
matta inkeriläiset säilyttivät tu¬ 
levaisuuden uskonsa ja osasivat 
hymyillä kyynelten läpi. 

Majapaikkaamme Kolppanaan 
ajoimme illalla tykkien jylistes¬ 
sä. Seuraavana aamuna tuli an¬ 
kara pommitus. Koneet lensivät 
matalalla ylitsemme. Ympäröivä 
metsä oli täynnä bensiinitank- 
kereita. Ilmatorjunta ampui ja 
pommeja putosi Kolppanan 


aseman lähelle. Tapahtumat ja 
tunnelmat vaihtuivat joskus hy¬ 
vin nopeasti. 

Syyskuu läheni loppuaan, niin 
kuin myös minun lottatoimeni 
Inkerissä. Ennen palaamistani 
lokakuun alussa Suomeen, mat¬ 
kustin vielä Jussin kanssa Mo- 
loskovitsan kylään. Siellä Jussi 
piti jumalanpalveluksen Inkerin 
vanhimmassa vuonna 1627 pe¬ 
rustetussa kirkossa. Oli ihme, et¬ 
tä kirkko oli säilynyt vahingoit¬ 
tumattomana sodasta ja Stalinin 
vainoista huolimatta. Meidät oli 
kutsuttu erääseen taloon, jossa 
vallitsi hautajaistunnelma. Sama 
tuskaisen hiljaisuuden ilmapiiri 
vallitsi koko kylässä. Saksalaiset 
olivat vieneet kaikkein nuo¬ 
rimmat pojat, 14 - 15-vuotiaat 
työhön, mutta mihin työhön ja 
minne, sitä he eivät olleet kerto¬ 
neet perheille. Kirkko oli, kuten 
aina, täynnä. Papit oli karkotettu 
Siperiaan tai teloitettu Stalinin 
toimesta. 

” Naiset itkivät, mutta 
jumalanpalvelus jatkui 
Jussin saarnalla. ” 

Kirkonmenoista vastasivat hei¬ 
dän sijaisinaan seurakunnan 
johtajat, jotka toimivat hengel¬ 
lisinä isinä. Kesken virren vei¬ 
suun ovelta kuului hälinää. Väki 
pelästyi, ja osa lähti juosten ulos 
kirkosta. Kirkonmiehet jatkoivat 
veisuuta ja hetken kuluttua vä¬ 
ki alkoi palata kirkkoon. Naiset 
itkivät, mutta jumalanpalvelus 
jatkui Jussin saarnalla. 

Myöhemmin kuulimme, mitä 
oli tapahtunut. Ovelta oli levin¬ 
nyt sana, että saksalaiset olivat 


viemässä kylän poikia kuorma- 
autoissa kirkon ohi. Väki oli 
rynnännyt katsomaan omia 
poikiaan. Autoista pojat olivat 
heittäneet paperilappuja, joihin 
he olivat kirjoittaneet määrän- 
päänsä osoitteen. Kuorma-auto¬ 
jen perässä oli ajanut pikku au¬ 
to, jossa istuva Oberleutnant oli 
pysähtynyt keräämään lappuja 
maasta. Hän oli huutanut, ettei 
lappuihin saanut koskea. Pari 
tyttöä oli nostanut maasta muu¬ 
taman lapun. Silloin upseeri oli 
uhannut tyttöjä pistoolilla. Tämä 
kaikki oli saksalaisten puolelta 
julmaa ja järkyttävää. Ajattelin, 
että upseerin täytyi olla SS- 
mies. Mitä pojille tapahtui? 

Matkustimme vielä Sääkelitsan 
kylään ja sieltä Volossovoon, 
jossa yövyimme Nachtquar- 
tierissa. Vuoteissa oli karheat 
punaruudulliset rohdinlakanat, 
joilla juoksenteli pitkäkoipisia 
pikkuelukoita. Syyssade pieksi 
ikkunoita. Oli kylmää ja kosteaa. 

Sääkelitsan matkan jälkeen sai¬ 
rastuin niin pahasti, että loka¬ 
kuun alussa lääkärimme Katri 
Korhonen määräsi minut Suo¬ 
meen toipumaan. Muistorikas 
kesä inkeriläisten kanssa oli ohi. 
Aluksi masennuin, mutta pian 
ymmärsin, että sairaana mi¬ 
nulla ei ollut voimia jatkaa iki¬ 
muistoista lottatyötäni minulle 
rakkaitten inkerinsuomalaisten 
parissa. 

Kotimaassa työskentelin edel¬ 
leen inkeriläisten parissa. Siir¬ 
toväen oppivelvollisuusikäiset 
lapset sijoitettiin kansakoului- 
hin, varttuneemmat ohjattiin 
kansanopistoihin ja ammatilli¬ 
sille kursseille. Joulukuun alus¬ 


sa 1943 Helsingissä aloitti 80 
inkeriläistytön iltaoppikoulu, 
jossa tyttöjen oli tarkoitus suo¬ 
rittaa keskikoulun oppimäärä. 
Toimin koulun huoltovalvojana 
ja opettajana. Koulun toiminta 
loppui murheellisesti jo alkuke¬ 
väällä 1944, jolloin Neuvosto¬ 
liitto aloitti laajat pommitukset 
Helsingissä. 

Valtaosa inkerinsuomalaisista 
oli Suomessa töissä maatiloilla, 
erilaisissa hoito- ja huoltolaitok¬ 
sissa sekä tehtaissa seitsemästä 
kuukaudesta vajaaseen kahteen 
vuoteen. 

Syyskuussa 1944 solmitun väli- 
rauhansopimuksen eräs artikla 
vaati sodan aikana Neuvosto¬ 
liitosta Suomeen siirtyneiden 
ihmisten palauttamista takaisin 
Neuvostoliittoon. 

Valvontakomission edustajat 
lupasivat turvallisen paluun 
kotiseudulle. Noin 55 000 in¬ 
keriläistä palasi Neuvostoliit¬ 
toon. Lupauksista huolimatta 
he poliittisesti epäluotettavina 
henkilöinä eivät päässeet palaa¬ 
maan koteihinsa Inkerinmaalle. 
Heidät pakkokuljetettiin här¬ 
kävaunuissa - ”kyynelvaunuissa” 
- Keski-Venäjälle ja Pihkovan- 
alueelle kurjiin oloihin ja työs¬ 
kentelemään kolhooseissa. 

Lähteet: Liisa Tenkun haastat¬ 
telut 24.2. ja 3.3.2017 Liisan 
kodissa Helsingissä. Inkeriläisiä 
siirtämässä. Jussi ja Liisa Ten¬ 
kun päiväkirjat 1943 - 1944. 
Suomalaisen kirjallisuuden 
seura - SKS 2008. 

VIERAINA PALUUMUUTTAJIEN KERHOSSA 


Inkerin päivä Tampereen Hervannan kirkossa 

Teksti Alina-Sinikka Salonen 
Kuvat Anneli Mylläri 


Tampereen seurakuntayhty¬ 
mään kuuluu useita seurakun¬ 
tien liittymiä. Hervannan kirkko 
on yksi Eteläisen seurakunnan 
kirkoista. Paluumuuttajien ker¬ 
ho on kokoontunut täällä kerran 
viikossa 11 vuoden ajan ja sitä 
ennen 8 vuotta Pelipuiston seu¬ 
rakuntakodissa. 

Tavallisesti ohjelmassa on harta¬ 
us, paljon laulua ja jokin keskus¬ 
teluteema tai vierailijan puheen¬ 
vuoro. Kieli on pääasiassa suomi. 
Kerhossa on osanottajia noin 30. 

Toimintaa vetää ja organisoi 
diakonissa Kaisa Plomp. Nyt 
mukana oli myös kansainväli¬ 
sen- ja evankelioimistyön pas¬ 
tori Hannu Vuorinen. Kiitokset 
ystävällisestä kuljettamisesta 
aseman ja kirkon välilllä! 

Inkerin päivän juhlassa oli vie¬ 
raita yli 50. Mukana oli myös 
Tampereen seudun Inkeri-seu- 
ran jäseniä. 

Inkerin päivää vietettiin kerhon 
omana päivänä eli tiistaina, pa¬ 
ria päivää ennen Inkerin päivää. 
Kerholaisista Elviira Savolainen 
ja Siru Sallinen-Vänni kertoivat 
elämästään. Lisäksi kuultiin 
Lempi Kainalaisen kirjoittama 
runo. 

Andrei Savolainen kertoi elä- 

mästään ja näytti kuvia ja video¬ 
pätkän Inkerin historiasta. 

Andrei oli myös kerännyt tal¬ 
teen viime vuosien aikana kuol¬ 
leiden Tampereella asuneiden 
Inkerinmaalta tulleiden nimiä. 

Upean kahvipöydän antimien 
jälkeen Suomen Inkeri-liiton 
puheenjohtaja Alina-Sinikka 
Salonen kertoi Ingegerd-nimen 
kautta Inkerin historian käänne¬ 
kohdista. 


INKERIN PÄIVÄ-SYY 
PALAUTTAA MIELIIN, 
MISTÄ TULEMME JA 
MINNE MENEMME 


Juhlaluento: Alina-Sinikka Salo¬ 
nen (o. s. Mylläri) 

Asioita käynnistää usein viha, 
mutta onneksi joskus myös rak¬ 
kaus. Noin 1000 vuotta sitten 
Novgorodin ja Kiovan suuriruh¬ 
tinas avioitui Ruotsin kuninkaan 
tyttären kanssa, joka sai hää- 
lahjaksi Laatokanlinnan ja sen 
ympärillä olevat maat. Tyttären 
nimi oli Ingegerd, suomeksi In¬ 
keri. Häälahjaksi saatua aluetta 
alettiin kutsua Inkeriksi. Tämä 


on yksi teoria siitä, kuinka In¬ 
kerinmaa sai nimensä. 

Noihin aikoihin sekä Venäjä 
että Ruotsi olivat suuria maita, 
kuuluihan Ruotsiin myös Suo¬ 
mi. 1600-luvulla Ruotsi onnistui 
valtaamaan Inkerin. Sota päättyi 
1617 Stolbovan rauhaan. 

Sotien vuoksi Inkerinmaalla oli 
väki vähentynyt, joten Ruotsi al¬ 
koi houkutella sinne asukkaita. 
Inkerissä oli jo Karjalan orto¬ 
dokseja, joita kutsuttiin inke- 
rikoiksi. Muuttoliikettä syntyi: 
Savossa ja Karjalassa oli ollut 
katovuosiapa siksi sieltä lähdet¬ 
tiin Inkeriin, joka sai uskonnol¬ 
taan luterilaisia uudisasukkaita. 
Heitä alettiin kutsua inkeriläi¬ 
siksi. 

Uudisasukkaat olivat aktiivisia 
seurakuntalaisia. Inkerin en¬ 
simmäinen suomalainen seu¬ 
rakunta, Kaprio, perustettiin jo 
1590. Suomalaisia seurakuntia 
oli 1600-luvun lopussa jo 13. 
Useimmilla oli oma suuri kirkko. 

Sotiminen jatkui. Seuraavak- 
si käytiin Suuri Pohjan sota, 
jonka lopuksi Inkeri liitettiin 
takaisin Venäjään Uudenkau¬ 
pungin rauhassa 1721. Pietari 
Suuri rakensi Suomenlahden 
pohjukan suomaastoon uudeksi 
pääkaupungiksi Pietarin. Venäjä 
tarvitsi inkeriläisiä sekä Pietarin 
rakentamisessa että myöhem¬ 
min sen asukkaiden ruokkijoi¬ 
na. Inkeriläisillä oli omat pienet 
tontit, joita he viljelivät. Lehmä 
oli jokaisessa perheessä. Lapsis¬ 
ta asti Inkerin asukkaat kävivät 
Pietarin toreilla myymässä tuot¬ 
teitaan. 







1808 - 1809 käydyssä sodassa 
Venäjä valloitti lähes kokonaan 
sen osan Suomea, joka ei vie¬ 
lä ollut Venäjän hallussa. Sota 
päättyi Haminan rauhaan 1809. 
Nyt Suomesta tuli suuriruhti¬ 
naskunta, joka oli Venäjän kei¬ 
sarikunnan autonominen osa. Se 
oli nykyisen Suomen itsenäisen 
tasavallan edeltäjä. Suomeen 
saatiin itsehallinto, mikä mer¬ 
kitsi mm. omaa senaattia, jo¬ 
ka vastaa nykyistä eduskuntaa. 
Huomattavaa on, että Suomessa 
ensimmäisenä maana maailmas¬ 
sa vuodesta 1904 naiset saivat 
äänioikeuden. 


Katovuosi 1867 - 1868 aiheutti 
nälänhätää, joka surmasi ihmisiä. 
Muuten elettiin sotien suhteen 
rauhallisia aikoja niin Suomessa 
kuin Venäjälläkin. Inkerissä ja 
Pietarissa asui tai vieraili Suo¬ 
mesta monia kulttuurihenkilöi¬ 


tä, jotka ohjasivat ja valistivat 
inkeriläisiä. 1863 perustettiin 
Kolppanan seminaari, jos¬ 
ta valmistui suomenkielisiä 
opettajia. Samaan aikaan alkoi 
Suomessa toimia Jyväskylän 
opettajaseminaari. Vuonna 
1918 Inkerin seurakunnissa 
oli kaikkiaan 143.000 hen¬ 
kilöä. (Lähde: Toivo Flinkin 
kirja Pois nöyrän panta. Inke¬ 
rin Liitto 1922 - 1944.) 

Vuonna 1917 tapahtui Venä¬ 
jällä vallankumous. Suomessa 
taas alkoi kansalaissota, joka 
hajotti kansaa vuosikymmenien 
ajan. Kun tsaarin perhe oli Ve¬ 
näjällä surmattu, bolshevikit 
alkoivat luoda uutta järjes¬ 
telmää. Vuosikymmeniä 
1920 - 1940, leimasi pelon 
ja vainojen ilmapiiri, jossa 
kukaan ei voinut luottaa 
kehenkään. 

Inkeriläisiä pakeni Suo¬ 
meen. Sanon tätä pako¬ 
laisten ryhmäksi 1 . Vuonna 
1934 perustettiin Inkeri¬ 
läisten yhdistys ry ajamaan 
Suomessa asuvien inkeri¬ 
läisten asioita. Sotien aika¬ 
na yhdistys hiljeni, ja nousi 
uudelleen toimimaan 1959. 
Viisaasti tehty, sillä välirau¬ 
han ehtojen mukaan Suo¬ 
messa lakkautettiin v. 1944 
liki 4000 yhdistystä ”Neu- 
vostoliiton vastaisen toi¬ 
minnan” vuoksi. Samainen 
Inkeriläisten yhdistys uudisti 
sääntönsä 1994 ja otti nimek¬ 
seen Suomen Inkeri-liitto ry. 
Siihen liittyi myös joitakin jä¬ 
senjärjestöjä. Tällä hetkellä niitä 
on Turussa, Lahdessa ja Hyvin¬ 
käällä. Juuri tätä liittoa edustan 
täällä. Liittomme on viimeinen 



Lempi Kainaloinen lausuu oman runonsa. 


toiminnassa oleva pakolaisjärjes¬ 
tö Suomessa. 

Pakolaisten ryhmä 2 tuli Suo¬ 
meen sodan aikana 1943 - 44. 
Noin 63.000 inkeriläisen jou¬ 
kossa oli myös Myllärin 3-hen¬ 
kinen perhe sukulaisineen. 
Tulimme Hankoon 5.4.1943. 
Suomessa sain kaksi siskoa: An¬ 
nelin ja Toinin. Perheemme jäi 
Suomeen, mutta sukulaisemme 
palasivat Neuvostoliittoon jou¬ 
lun aikoihin 1944. - Tiedän, 
että teissäkin on paljon sellaisia, 
jotka kävitte Suomessa käänty¬ 
mässä ja palasitte Neuvostoliit¬ 
toon. Teillä olisi kovia ja julmia 
tarinoita kerrottavana. 

Erittäin merkittävä käänne ta¬ 
pahtui, kun presidentti Mauno 
Koivisto 1990 antoi inkerinsuo¬ 
malaisille mahdollisuuden tulla 
paluumuuttajina Suomeen. Näin 
syntyi ryhmä 3, joka on kielel¬ 
tään, uskonnoltaan ja Inkeri - 
läisyydeltään kaikista kolmesta 
ryhmästä kirjavin. Paluumuuton 
aikana alettiin käyttää nimitystä 
inkerinsuomalainen pelkän in¬ 
keriläisen sijaan. 

Menossa eläinäänestys. 


Nykyisin inkerinsuomalaisia on 
kaikista maailman maista eniten 
Suomessa, kymmeniä tuhansia. 
Meitä ja meidän jälkeläisiäm- 
me on kaikista kolmesta edellä 
mainitusta ryhmästä. Minun 
näkemykseni mukaan me, jotka 
olemme päätyneet Suomeen, 
olemme onnekkaita: Olemme 
tulleet takaisin esi-isiemme 
maahan ja meistä tulee tai on jo 
tullut, ennemmin tai myöhem¬ 
min suomenkielisiä ja suomen¬ 
mielisiä. 

Inkerinsuomalaisten keskuudes¬ 
sa tiedostetaan realistisesti, että 
tulevaisuutta sellaisena inkerin¬ 
suomalaisena ryhmänä, joka ha¬ 
jotettiin toisen maailmansodan 
aikana, ei voi enää tulla. Nyt on 
tärkeätä, että saadaan mahdol¬ 
lisimman hyvin talteen erilaista 


aineistoa, joka kertoo jälkipolvil¬ 
le tästä taaksejääneestä rikkaas¬ 
ta kulttuurista. 

Inkerin päivän viettäminen on 
hieno idea! Etunimi Inkeri on 
tullut Kansanvalistusseuran ka¬ 
lenteriin 1882 ja Suomen viral¬ 
liseen almanakkaan 1891. Päiviä 
on inkeriläisten keskuudessa 
vietetty silloin tällöin, mutta 
tietääkseni ei missään joka vuosi. 

Muutamana vuotena Inkerin 
kulttuuriseura (nyt lopetet¬ 
tu yhdistys) järjesti Helsingin 
Tuomiokirkossa kynttiläkirk- 
koja Stalinin vainojen uhrien 
muistolle. Saarnan piti pastori 
Hannu Värkki; minulla ja An¬ 
neli-siskollani oli kunnia olla 
tilaisuuksissa tekstinlukijoina. 
Tilaisuuksien jälkeen sytytim¬ 


me illan hämärtyessä kynttilöitä 
Tuomiokirkon portaille. 

Suuret kiitokset, että kutsuitte 
minut juhlaanne! Erityinen an¬ 
sio tästä on Lempi Kainalaisella, 
joka on usein muistanut minua 
runoillaan. Kiitokset kuuluvat 
myös kaikille muille ohjelman 
suorittajille ja keittiöön! En 
muista koskaan saaneeni tä¬ 
tä parempaa kahvia. Kiitokset 
myös Anneli-siskolleni seurasta 
ja valokuvien otosta! 










ENKELINTUOMA1946 


Erna Leskinen omien lapsuuden kokemusten pohjalta 


Tyttö istui polvillaan ikkunan 
alla olevalla penkillä. Hän raapi 
reikää jäätyneen ikkunan pin¬ 
taan pienellä sormellaan. Yöllä 
oli pakkanen jäädyttänyt lasin. 
Varovasti hän raotti puolikar- 
tiinia, että pystyi raaputtamaan 
lasia. 

Samalla hän kuulosteli tuleeko 
joku. Eteisestä kuului kolinaa. 

Äkkiä alas penkiltä verhon suo¬ 
jasta! Se oli hänen salainen toi¬ 
mensa, jota muut eivät saaneet 
nähdä. Siitä ei hyvää seuraisi, 
jos jäisi kiinni. Takamuksissa 
oli vielä edellispäivän muistot. 
Aristavat palot, jotka estivät is¬ 
tumasta. 

Hän oli nähnyt ikkunasta äidin 
naapurin pihalla ja hirveä ikä¬ 
vä lennätti ulos pakkaseen. Yllä 
vain pieni mekko ja villatakki, 
jalassa liian suuret saappaat. 
"Äiti!”, kuului surkea parku, 
mutta äiti ei kuullut. Hän oli 
jo hävinnyt navetan ovesta. Sa¬ 
massa koura tarttui käsivarresta 
ja lennätti takaisin. Jalat tuskin 
maata koskettivat. Sisälle, hou¬ 
sut kinttuun ja oven päältä piis¬ 
ka! Sen olemassaolon tyttö tiesi, 
mutta ei ollut vielä saanut mais¬ 
taa. Nyt sai, ja se teki kipeää. 

"Tiedäkkin että on viimeinen 
kerta kun karkaat. Sulia ei ole 
mitään asiaa sinne. 

Jos täällä meinaat olla, niin py¬ 
syt pois naapurista. Sellainen oli 
puhe äitis kanssa.” 


Miksi en saanut olla äidin luona, 
nukkua sivustavedettävässä äidin 
turvallisen selän takana, ajatteli 
tyttö. 

”Kuules nyt likka, jos teitä tul¬ 
laan kyselemään, niin se on me¬ 
noa teille kummallekin. Inkeri¬ 
läisiä on palautettu, niin miksei 
teitäkin. No turhaan sitä sulle 
on selittää. Lupasin äidilles, että 
kasvatan sinusta kunnon ihmi¬ 
sen. Jos olet kiltti, niin säästyt 



palautukselta. Joten on parasta, 
että tottelet. En minä huvikseni 
sinua tänne käsirattaissa syksyl¬ 
lä kuskannut. Kyllä minä sen 
näin mitä menoa ne Isontalon 
mukulat sinun kustannuksellasi 
tekivät, joten paras pysyä sieltä 
poissa.” 

Yksin jäätyään tyttö kiipesi taas 
vartiopaikalle. Sieltä näkyi suo¬ 
raan naapurin navettapolulle. 


Kunpa hän näkisi äidistä edes 
vilauksen. Vai joko äiti on vie¬ 
ty? Hirveä pelko ja ikävä nosti 
kyyneleet silmiin. 

Viime keväänä laiva oli tuonut 
heidät Hankoon ja sieltä ka- 
ranteenileirin kautta Jokioisiin, 
josta evakuoituja käytiin valitse¬ 
massa taloihin. Näin he joutui¬ 
vat Isoontaloon, äiti karjakoksi 
ja hän talon lasten leikkikaluksi. 
Kuinka hän pelkäsikään jäädä 
yksin, kun äiti meni navetalle. 
Ei ollut kivaa, kun otettiin ja¬ 
loista ja alettiin pyörittää. Uunin 
kulma vaan vilahteli, kun vauhti 
kiihtyi hurjemmaksi. Monta 
kertaa housut kastuivat pelosta. 
Sitten tuli itku. Kesähuvina heil¬ 
lä oli nokkosiin tuuppiminen. 

Joskus talon lapset tunsivat ka¬ 
tumusta ja tyttönen sai katsella 
kiiltokuvia. Silloin hän näki ensi 
kerran JOULUPUKIN. Sillä oli 
valkoinen parta, punainen nuttu, 
selässä iso lahjasäkki ja lempeät 
silmät. Joulupukki toi kuulem¬ 
ma lahjoja, jos oli kiltti. Talon 
lapsilla oli oikein lista lahjoista, 
joista tytöllä ei ollut aavistus¬ 
takaan. Jotain ihanaa varmaan. 
”Mitä sinä toivot Joulupukil¬ 
ta?” kuului kysymys. "Tuleeko 
se meillekin?” ihmetteli tyttö. 
”Totta kai joka paikkaan, missä 
on kilttejä lapsia,” kuului var¬ 
ma vastaus. "Haluaisin nuken, 
sellaisen jolla on posliinipää ja 
punaiset posket, eikä sillä tar¬ 
vitse olla silmiä, jotka sulkeutu¬ 
vat itsestään” huokaisi tyttönen 
hiljaa. Samassa tuli äiti sisään ja 
hänkin huokaisi itsekseen: ”Voi 


19 








lapsiparka saahan sitä toivoa.” 

Sellainen silmät sulkeva oli 
Isontalon tytöllä. Siihen ei hä¬ 
nen ollut lupa koskea. Hän sai 
vaan katsella, kun sillä leikittiin. 
Ehkä saat, jos olet kiltti. Sitä 
hän oli yrittänyt koko syksyn. 
Hän tiskasi pallilla seisten, la¬ 
kaisi lattioita joka päivä ja teki 
kaiken mitä käskettiin. 

Huomenna oli jouluaatto ja pel¬ 
ko kaihersi sydäntä. Oliko toivo 
lahjasta mennyt kun hän karka¬ 
si? Kyllä se oli paha teko, jolla ei 
mitään lahjoja voi toivoa, se oli 
selvää. Itketti taas, ja hän kur¬ 
kisti jäänreiästä näkyisikö äitiä. 
Hän ei voinut uskoa, että äiti oli 
lähtenyt, vaikka niin kuiskittiin. 
Eilen oli nähty hänen odottavan 
kirkolle menevää linjuria. 

Jouluaattona koristeltiin kuusi, 
joka riippui katosta melkein hä¬ 
nen sänkynsä yläpuolella. Pari 
omenaa, muutama karamelli ja 
valkoista pumpulia. Oli muu¬ 
tama kynttilä, jotka sytytettiin 


VALLUN VAELLUS 

Jatkoa Inkeriläisten viestissä 
nro 3/2017 alkaneelle tarinalle. 

Valma Karlsonin muistelmien poh¬ 
jalta muokannut Alina-Sinikka 
Salonen 

TAKAISIN 

NEUVOSTOLIITTOON 

Syksyllä 1944 Neuvostoliitto al¬ 
koi houkutella ”omiaan” takaisin 
kotiseuduilleen. Lähtijöitä neu¬ 
vottiin ostamaan talouskapineita 
ja karjaa. Niin teki Topi-enokin 
Karkkilassa ennen lähtöään. In- 


vain jouluaattona. Saunasta tul¬ 
tua syötiin vaatimaton ateria. 
Olihan sodasta juuri selvitty. 
Possunmakkaraa, ohrapuuroa 
ja väskynäsoppaa sentään löy¬ 
tyi, mutta tytön jännitys kasvoi 
hetki hetkeltä niin suureksi, että 
sekin tuntui kitkerältä. 

Nyt kuului hirveä kolina. Keppi 
hakkasi ikkunanpieliä ulkoa¬ 
päin ja tytön oli pakko piiloutua 
naulakkoon vaatteitten taakse. 
Ovi aukesi. Hirveä otus kömpi 
sisään. Harmaa pomppa väärin¬ 
päin, käyrä keppi, huopatossut, 
naamari, jossa silmien kohdalla 
reiät, ja harmaa pellavaparta. 

Eihän se todella vastannut kiil¬ 
tokuvan Joulupukkia. 

Ja sitten se tärkeä kysymys! 
Mörkömäisestä äänestä tuskin 
sai selvää. ”Onko täällä kilttejä 
lapsia?” Tyttö ei saanut pelolta 
sanaa suustaan. Pukin lähdettyä 
tytöllä oli kaksi pussia. Toisessa 
harmaat pässinpökkimät sukat 
ja toisessa omena, pipari ja kaksi 

kerin kylissä piti aloittaa uusi 
elämä sodan tuhkasta nousten. 
Vallalla oli käsitys, että lähte¬ 
minen oli pakollista. Näin ei ol¬ 
lut, mutta suurin osa Suomeen 
tulleista inkeriläisistä, 55.000, 
lähti takaisin. Suomeen jäi noin 
8000, joista suuri osa pakeni eri 
puolille maailmaa, kauimmaiset 
Kanadaan ja Australiaan. Ruot¬ 
siin paettiin sankoin joukoin. 
Palauttamiskuljetukset alkoivat 
5. joulukuuta 1944 ja päättyivät 
13. tammikuuta 1945. Jälkilähe- 
tyksiä oli myöhemminkin. 

Kaikki meidän sukulaiset lähti- 


Kis Kis karamelliä. 

Oliko hän ollut niin tuhma, että 
nukke jäi saamatta? Pettyneenä 
tyttö käpertyi sänkyynsä ja nu¬ 
kahti uuvuttavan päivän päät¬ 
teeksi. 

Unessa hän näki, että Enkeli toi 
hänelle paketin, jonka Joulupuk¬ 
ki oli unohtanut. Ja se piti oi¬ 
kein kirkolta käydä hakemassa. 

Radiosta kuului Enkelitaivaan, 
johon hän heräsi. 

Poskella oli vielä kuivunut kyy¬ 
nel. Kun hän ojensi kätensä, niin 
siinä se oli. POSLIINIPÄÄ- 
NUKKE!! Tosin ilman vaat¬ 
teita, mutta niitähän saataisiin, 
kun löytyy kangasta. Tule tänne 
peiton alle, ettei tule vilu. Nyt 
heitä oli kaksi onnellista, tyttö 
ja Enkelintuoma. Hän ei kuul¬ 
lut kun tuvanovi painettiin hiljaa 
kiinni. Uuteen vastasataneeseen 
lumeen jäivät jäljet, jotka joh¬ 
tivat naapuriin ja sielläkin soi 
Enkelitaivaan. 

vät takaisin, mutta ilman meitä. 
Omaiset lähtivät siinä uskossa, 
että pääsevät koteihinsa. Me 
jäimme Suomeen pelkäämään 
ja jännittämään, mitä tulevaisuus 
toisi tullessaan. Koska kotimme 
oli poltettu, ja isä vangittu, ei 
äiti nähnyt mitään syytä lähteä 
takaisin. Mihin me siellä meni¬ 
simme? Kyllä meillä oli viisas ja 
rohkea äiti! 

Äiti joutui kyllä Turkuun Venä¬ 
jän konsulaattiin puhutteluun. 
Siellä oli sotaherra uhkaillut, 
lyöden nyrkillä pöytään, että jos 
nyt et lähde, saat itse maksaa 


20 




matkan kun tulee pakko lähteä! 
Äiti oli polvet tutisten vastan¬ 
nut: ”Kyllä minä sitten maksan!” 
Ei äitiä yksi sotaherra saanut 
pelkäämään ja lähtemään! 
Suomessa olleissa inkeriläisissä 
oli kaksi ryhmää, joiden luovu¬ 
tuksia Neuvostoliitto vaati eh¬ 
dottomasti. Heihin kuu¬ 
luivat orvot tai muuten 
turvattomat pikkulapset. 
Lapsia, joista suomalaiset 
kasvatusvanhemmat eivät 
tahtoneet luopua, haettiin 
poliisivoimin jopa keskellä 
yötä. Presidentti Manner¬ 
heim tuomitsi lasten pak- 
koviennit jyrkästi, mutta ei 
voinut niitä estää. Toinen 
ryhmä olivat sotilashenki¬ 
löt eli sotavangit ja Suomen 
sekä Saksan armeijassa pal¬ 
velleet. 

Palautukset päättyivät vasta 
1950-luvun alkuvuosina. Inke¬ 
rinmaalle pääsy oli mahdollista 
1956 jälkeen. Sitä ennen Inke¬ 
rinmaalle yrittäneitä karkotet¬ 
tiin jopa Siperiaan asti. 

Suomesta palanneet eivät pääs¬ 
seet lupauksista huolimatta ko¬ 
tikonnuilleen. Jo rajalla otettiin 
heiltä kaikki omaisuus ja karja 
pois, ja heidän sijoitus s eutuj aan 
olivat Keski-Venäjällä Tverin, 
Jaroslavin ja Ivanovan alueet, 
mutta kuljetuseriä jätettiin myös 
Novgordin seudulle. Kotiseu¬ 
duilleen salaa pyrkineitä karko¬ 
tettiin jopa Siperiaan. Sankoin 
joukoin inkeriläisiä värvättiin 
Neuvosto-Karjalaan työvoimak¬ 
si metsätöihin. Sinne päätyivät 
myös meidän sukulaisemme. - 
Stalinin kuoltua saimme suku¬ 
laisiin yhteyden ja monta vierai¬ 
lua tehtiin varsinkin sinne päin. 


Me siis jäimme Suomeen. 
Vuonna 1946 muutimme Pie- 
tilästä Junnilaan, naapuritaloon. 
Äiti rupesi jälleen lehmiä hoi¬ 
tamaan, ja me tytöt jatkoim¬ 
me koulun käyntiä. Asuimme 
vinttikamarissa, jossa oli kaksi 
sänkyä, eikä sinne paljon muuta 


mahtunutkaan. Nukuimme Nii¬ 
nan kanssa samassa sängyssä. Se 
olikin minusta turvallista. 

Junnilan perheessä oli 6 -vuoti¬ 
as poika Antti, minua 3 vuotta 
nuorempi, ja vuoden ikäinen Ei¬ 
la. Niina hoiti lapsia, ja minä lei¬ 
kin heidän kanssaan. Junnilassa 
äidillä alkoi mieluinen harrastus. 
Hän sai iltaisin karstata villoja ja 
kehrätä rukilla lankoja. Monena 
iltana nukahdin rukin hyrinään. 
Äidistä tuli taitava käsityöihmi- 
nen ja sen kaikki lapsenlapsetkin 
myöntävät. 

Talon lähellä metsän laidassa oli 
kanala, joka Antista ja minusta 
oli jännittävä paikka. Koska siel¬ 
lä oli kanoille viljasäkkejä, oli 
siellä tietysti rottiakin. Muistan 
kerran, kun olimme kanalassa 
rottajahdissa. Kummallakin oli 
kädessä tiiliskivi, ja odotimme 
hämärässä, että rotat tulisivat 


näkyville, silloin iskisimme nii¬ 
tä tiiliskivellä päähän. Ne olivat 
hyvin kookkaita ja paksuja otuk¬ 
sia. Muutaman kerran osui kivi 
rottaan, joka vingahti inhotta¬ 
vasti, mutta hengiltä emme saa¬ 
neet yhtäkään. Enpä silloin ar¬ 
vannut, että muutaman vuoden 
kuluttua tekisin töitä rotil¬ 
la, tosin ne olivat valkoisia 
laboratoriorottia. Sau¬ 
nassa kävimme me lapset 
yhdessä äitien kanssa ja 
miehet saunoivat keske¬ 
nään. Kerran kun olimme 
saunassa, kysyi Antti: ”Val- 
ma, saatko hampaat pois 
niin kuin minun äiti saa?” 
Emännällä oli proteesit. 
”En saa”, vastasin Antille. 
Antti tokaisi: ”No, ei sinusta tule 
sitten hyvää emäntää.” Eikä siis 
tullutkaan! 

Junnilassa asuimme monta 
vuotta ja sieltä aloitin oppikou¬ 
lun. Niina olisi ollut parempi 
oppilas kuin minä, mutta hän 
lopetti kansakoulun oppimää¬ 
rään. Mynämäen Keskikouluun 
oli matkaa 7 km. Keväisin ja 
syksyisin pyöräilin sen matkan, 
mutta talvella kuljin linja-autol¬ 
la. Pysäkille vei tie Toivolan ohi, 
ja sitten alkoi polku synkän met¬ 
sän läpi. Lumituiskun jälkeen oli 
raskasta kahlata kumisaappaissa 
hangessa. Kun pääsi tien var¬ 
teen, ei saanut enää saappaita 
riisuttua, olivat niin täynnä lun¬ 
ta. Koulussa istuin märissä saap¬ 
paissa koko päivän. Iltapäivällä 
meni linja-auto takaisin päin ja 
usein sain odottaa pitkän aikaa 
auton tuloa. 

Niina lähti rippikoulun jälkeen 
Rajamäelle lapsia hoitamaan. 
Sinne oli mennyt edeltä naapu- 

Äiti vie maitotonkat meijerin noutoi availe. 
Kuva Valma Karlssonin kuvakokoelmasta. 



Niina-siskoni pääsi ripille Suomessa 
1948. Minun saparoni on nyt nostettu 
pois heilumasta. Kuva Valma Karlssonin 
kokoelmasta. 

rissa asuva Mari. Kyllä meillä oli 
äidin kanssa ikävä Niinaa. Äiti 
oli monta kertaa huolissaan, 
miten hän jaksaa apulaisena per¬ 
heessä. Hän oli vieläkin hento ja 
pieni kooltaan, mutta sitkeä tyt¬ 
tö! Onneksi kirjeet kulkivat, ja 
kun hän tuli käymään, sain aina 
kirjan tuliaisiksi. Olin onnelli¬ 
nen, koska lukemisesta pidin jo 
nuorena. Niinan ostamat Runo- 
tyttökirjat ja monet muut ovat 
vieläkin minulla tallessa, ja olen 
lukenut ne moneen kertaan. 
Ihailin isosiskoa ja päätin, että 
menen heti lapsia hoitamaan 
kun pääsen koulusta. Saisin sil¬ 
loin palkkaa ja voisin ostaa kir¬ 
joja- 

Junnilaan syntyi 1950 tyttö, 
Erja, ja hänestä tuli kokonaan 
"tättänkulta”. Kun äitini tuli na¬ 
vetasta, oli Erja heti pyrkimässä 
syliin. Hän halusi aina syödä 
"tättän” sylissä ja hänen lautasel- 
taan. Hän ikävöi meitä kovasti, 

kun muutimme pois. Olemme 
edelleen hyviä ystäviä, ja hän 
oli myöhemmin monta kertaa 
äidin "hyvänä enkelinä” ja apuna 
Turussa. 

Junnilassa asuessa äidiltä puh¬ 
kesi umpisuoli, joka leikattiin 
Turussa. Silloin pelkäsin todel¬ 
la, että äiti kuolee. Haava rupesi 
märkimään, eikä äiti meinannut 
päästä millään kotiin. Pääsin 
kerran häntä sairaalaan katso¬ 
maan. Itkin ja ikävöin häntä 
joka ilta. Ajattelin, mihin minä 
raukka sitten joudun, kun äitiä 
ei enää ole. Niinalla on paikka 
Rajamäellä, eikä hänestä olisi 
minulle turvaa. Vielä kotona 
haava vuoti märkää, mutta pik¬ 
kuhiljaa se rupesi paranemaan ja 
äiti selvisi. 

"Matti lupasi mennä 
kanssani naimisiin, 
kun kasvaa isoksi. 
Mutta ei pitänyt poika 
lupaustaan!” 

Vuonna 1951 muutimme äidin 
kanssa Sunilan kartanoon, joka 
sijaitsee muutaman kilometrin 
päässä kirkonkylästä ja Mynä¬ 
mäen asemalta. Nyt oli paljon 
lyhyempi koulumatka kuin 
Kukolasta. Kartanon omistivat 
Palanderit, kaksi vanhaa naista. 
Se oli ihana kartano sisältä ja ul¬ 
koa. Siellä äiti taas meni karjaa 
hoitamaan. Lehmiä oli navetas¬ 
sa monta kymmentä. Asuimme 
vaatimattomassa asunnossa, 
muonamiehen rakennuksessa. 
Naapurissa oli kiharapäinen 
Matti, 5 v. Hän kävi mielellään 
meillä. Minä olin 14. Matti lu¬ 
pasi mennä kanssani naimisiin, 


kun kasvaa isoksi. Mutta ei pi¬ 
tänyt poika lupaustaan! 

Vasta Sunilassa jouduimme 
huolehtimaan itse ruuastamme, 
sillä tähän asti kuului talosta 
ruoka, mutta ei palkkaa juu¬ 
ri lainkaan. Se oli ehkä suurin 
syy, miksi muutimme Sunilaan. 
Ruokaa opettelimme yhdessä 
laittamaan. Tosin äiti oli ovela 
ja sanoi: "Laita sinä ruokaa kun 
osaat paremmin, niin minä ku¬ 
don”. Tietysti menin lankaan ja 
opettelin vielä innokkaampana 
ruokaa laittamaan. Onneksi 
meillä oli silloin koulussa koti¬ 
taloutta. 

Olympiavuonna 1952 olin tyt¬ 
tökaverin kanssa Ahvenanmaal¬ 
la ruotsia oppimassa. Se olikin 
rankka kesä! Töitä paiskittiin 
ahkerasti, mutta ruotsia opittiin 
vähemmän. 

Tällä väliin Niina oli muuttanut 
Helsinkiin. Aluksi hän hoiti 
perheissä lapsia ja koko huus¬ 
hollin pyykkiä myöten. Myö¬ 
hemmin hän pääsi Maanvilje¬ 
lijän maitokauppaan myyjäksi. 
Kävin häntä Helsingissä tapaa¬ 
massa ja ajattelin, miten hyvä 
hänen elämä oli! Helsingissä 
hän tapasi tumman, komean, 
hämäläisen miehen, Eeron. Kun 
näytin Eeron kuvaa tyttöystävil¬ 
leni, he huokailivat ja ihastelivat: 
"Ihan kuin filmitähti!” 

Kertomuksen loppuosa julkais¬ 
taan vuoden 2018 ensimmäises¬ 
sä Inkeriläisten viestissä. 




TAPAHTUM AKALENTERI 

Suomen Inkeri-liiton ohjelma 
alkuvuodelle 2018 


Inkeri-iltapäivät pidetään Inkerikodissa Karjalatalon 2. Kerrok¬ 
sessa ellei toisin ilmoiteta. 

Näin pääset Inkerikotiin: osoite on Käpylänkuja 1. Sinne tulevat 
bussit 52,56,65 ja 69. Lähin pysäkki on Väinölänkuja, 200 m 
Karjalatalosta. Raitiolinja 1 ajaa joka päivä reittiä Eira - Töölö - 
Sörnäinen(M) - Käpylä, jossa sen päätepysäkki on Pohjolanau- 
kio. Lisää mahdollisuuksia: alle 1 km kävely Käpylän asemalta tai 
Pohjolankatua pitkin Mäkelänkadulta, Käpylänaukion pysäkiltä. 

Aikataulu: Inkeri-iltapäivän ohjelma (ellei toisin mainita) alkaa 
klo 13.30 kahvituksella (pientä korvausta vastaan) ja tiedotuksilla. 
Pääesitys alkaa klo 14.00. 

La 13.1.2018 Martti Luukko 

"Aikamatka Inkeriin"-johdattelijana Martti Luukko. 

Esitys koostuu seuraavista historian merkkipylväistä: 
Aluejaalkuperäkansat: vatjalaiset ja inkeroiset 
Riitamaa ja kulkutie kaikkiin suuntiin 
Novgorodin ja Moskovan ajat 
Ruotsin aika, muuttoliikkeet, uusi asutus 
Mitä tiedetään Nevanlinnasta? 

Katovuodet, nälkä, taudit, sortoja sodat 
Pietari, kaupunki ja kuvernementti 
Uusi yhteys Suomeen, kansallinen herääminen 
Neuvosto-Venäjä, lupaukset ja petokset, kovimmat ajat 
Paot ja pakkosiirrot 

La 17.2. Reijo Rautajoki 

"Karanteenileirien ketju". Inkeriläisten reitit Viron kokoamisleirien 
kautta Suomen satamien vastaanottoleireille ja edelleen karan- 
teenileireille eri puolille Suomea. 

La 24.3. Kevätkokous 


ENNAKKOTIETO KESÄJUHLISTA 

Suomen Inkeri-liiton kesäjuhlat järjestää Lahden seudun 

Inkeri-seura. Ne pidetään 14.7.2018 Mukkulan kirkossa. 



Hyvinkään Inkeri-kerho 

Kokoontumiset seurakunnan aulakahviossa (Hämeenkatu 16) 
kello 14. Seuraavat kokoontumiset: 7.1., 4.2., 4.3. ja 8.4. 
Tiedustelut: 

Outi Mäkelä p. 040 7081999 outi.makela@kolumbus.fi 
Leila Salo p. 040 567 7065 leila.salo@hotmail.com 
hyvinkaan.inkerikerho@hotmail.com 


Lahden seudun Inkeri-seura 

Kerhoillat joka kuukauden toinen maanantai alkaen kello 13 Lut¬ 
her kirkolla, osoitteessa Vuorikatu 37. 

Kerhoiltojen kahvituksen sovimme vuorotellen jo edellisessä ko¬ 
kouksessa. 

Kerhoilloista ja kokouksista tiedusteluihin vastaa Maria Lahti, p. 
0400 841 741 

maria.lahti.nikkari@gmail.com 


Turun seudun Inkeri-seura 

Beseda-teehetket Yhdessä-yhdistys ry:n tiloissa (Nisse Kavon- 
katu 3, Varissuo) parittomina keskiviikkoina kello 15.00 - 17.00. 
Beseda-teehetkiä vetää Eero Pellinen. Tarkempia tietoja voi kysel¬ 
lä seuran puhelinnumerosta 045 6687628 
Juhlatilaisuudet Varissuon kirkolla (Kousankatu 6), kello 14 al¬ 
kaen. 

Palvelupiste, Uudenmaankadulla on toistaiseksi lopetettu. 
Terveys-ja sosiaalineuvontapiste tiistaisin klo. 10-12 (Kousanku- 
ja 5) ja torstaisin klo. 10-12 (Katteluksenkatu 1,Vuokko). Muina 
aikoina neuvontaa saa seuran puhelinnumerosta. 

Seuran uusi postitusosoite on: Lyydia Bazaleva(TSIS ry), Päivän- 
nousevanpolku 13 B57,20610 Turku. 


Helsingin seudun Inkeri-seuran tapahtumia 

Anitta Uine anitta@inkeriseura.com tai p. 050-565 9805 
Työpajat järjestetään Karjalatalon Inkerikodissa (Käpylänkuja 1, 
Helsinki) 

TiedustelutToivo Tupin p. 040 578 3894 

Sinetit pannaan kääröihin, 
ja Joulu salaperäinen 
taas suuren kontin tupaan tuo 
ja avaa hymyillen. 

Ei, kaikkea ei kukaan saa, 
jokainen saa vain jotakin. 
Kenellä antamista on, 
iloitsee syvimmin. 

Toiveita riisuu aika pois, 
vaan vuosi vuoden jälkeen vain 
enemmän koskee sydämeen 
se kaikki, mitä sain. 

Muruja annan, rihkamaa, 
sirusen jonkin, sirpaleen — 
käsiini taitamattomiin 
hajoaa, minkä teen. 

Rakenna sydän neuvoton, 
ja hyvä tahto, työtä tee. 

Lähellä lahjain aika on, 
hämärä säteilee. 


Aale Tynni 





